
FUNDAŢIA REGELE MIHAI I 
BUCUREŞTI 1944 


ARDEALUL 


Ardealul este fântână de aur, 
Ardealul este mătase. 

Ardealul este lacrămi pe pâine 
Ardcalul este dulce ca mierea — 
Ardealul este ciobanul cu câine. 
Ardealul este al copiilor balaur. 


Ardealul este apa ce curge. 
Ardealul este şi foc şi sânge. 
Ardealul este mama ce plânge. 
Ardealul este copilul ce zâmbeşte. 
Și floarea ce creşte. ` 


El «ste visul fără deşteptare. 
Nemărginit îi este hotarul. 
Ardealul este Isus și Calvarul, 
Ardealul este lanţul ce se sfarrrră, 
El este al paserilor larmă, 

Este sânul de mamă și oţelul tare 
Este flutur alb şi muntele Mare. 


Ardealule, Ardealule, Ardcalulg, 

Orice plâns şi cântec din tine porneşte 
Ardealule frumosule, mai frumos eşti 
Ca Luceafărul din lunile cerești. 


Tu mai învăţat să plâng şi să cânt; 
Pământul tău este mai mult decât pământ, 

Eşti fântână de aur 

Şi de argint ai găleată. 

Şi piatra ta noaptea scânteiază 

Şi veşnicia te-a luat în pază, 

Al meu eşti, al nostru cşti, 

Povestea cea mai frumoasă între poveşti, 


EMIL ISAC 


ANII DE UCENICIE 


XVII 
Bucuregii, 1904, 


La începutul toamnei 1903, îmi soseşte un curier special din 
Bucureşti: Zaharie Pârsan. Era un tânăr frumos; înfăţişare băr- 
bătească, dar zâmbet blând. Purta pelerină şi plete. Poet, autor 
dramatic şi actor pribeag, Zaharie Bârsan se abătuse şi prin acel 
colţ de ţară, cu o reprezentaţie organizată de studenţime. A venit 
până la mine, în ulița Rădășeni, şi mi-a adus o înştiinţare dela 
St. O. Iosif. 

Cu poetul « Patriarhalelor» schimbasem câteva scrisori. Mă 
îndemna să vin în Capitală. Zaharia Pârsan îmi făcea, în numele 
lui Iosif, o propunere precisă, explicându-mi-o cu amănunte. 

« Semănătorul » apăruse în 1902, sub conducerea unei tovă- 
răşii de celebrități: George Coșbuc şi Alexandru Vlahuţă. In acest 
început se amestecase şi îndemnul unei înalte personalităţi poh- 
tice. Amândoi poeţii, ajunşi la maturitate, socoteau drept datorie 
să-şi încununeze opera cu un apostolat. Chemau deci tinerete? 
literar la o cinstită lucrare pentru neam şi la buna noastră tra- 
diţie, întru care se străduiseră Kogălniceanu, Russo, Convorb:- 
riştii. Foarte curat prezentat, «Semănătorul a publicat câteva 
bucăţi ale scriitorilor consacraţi. A plutit în curentul acestei re 
viste, între primii, Ion Ciocârlan, care publica, sub pseudonim 
feminin, schiţe luminoase“din viaţa dela ţară: epasteluri» întru- 
câtva convenționale. 

Dar I. L. Caragiale, care nu s'a amestecat la € Semănătorul», 
avusese cândva, în coloanele 4 Paginilor Literare» o vorbă po- 
trivită într'o cronică dramatică. De ce nu ies din conservatorul 
nostru de comedie şi dramă actori de talent? Ca să iasă din 

cons: rva or artişti de talent, zicea Caragiale, trebue întăi să intre. 
Semănătorul» putea fi deci purtător al unui drapel ademenitor ; 
piogramul său, însă, nu însemna în același timp realizări. Ca să 
iasă dela e Semănătarul» scriitorii chemaţi și prorociţi de Ale- 
xandru Vlahuță, trebuiau întăi să intre, adică să existe. 

St. O. Iosif se tânguia că acești scriitori chemați întârzie. 
De altminteri chiar Coşbuc şi Vlahuţă se retrăsescră dela direcția 
publicaţiei, lăsând-a oarecum moștenire tânărului lor discipol. 
iar Iosif făcea ce putea, ca să ţie revista la un nivel ridicat şi 
în rânduiala sub care fusese creată. 

— Poezii avem, slavă Domnului, zicea Zaharie Bârsan. Critici 
şi cercetători literari de asemeni: pe Ilarie Chendi și Ion Scurtu. 
Animatorul în legătură cu actualitatea l-am găsit în Nicolae 
larga, de care ne simţim mândri, deşi traiul cu el, sub acelaşi 
acopeiiş de redacţie, e destul de dificil. Totuşi ne înţelegem şi 
mergem bine sub acest raport. Iorga a adus vioiciune și nerv, 
care lipseau revistei. Sântem săraci de prozi. Ne vin colaborări 
«lin afară, dar Iosif doreşte să aibă în fiecare număr o nuvelă. 
când proză din afară nu ne vine, apoi să ne-o asigure unul din 
redacţie. Până acuma, la nevoie, trebuia să mă sacrific eu şi să 
scriu cele câteva pagini. Am secretat în viața mea, pe lângă 
poezii, și câteva bucăți de impresii; deci Iosif mă socoate pro- 
zator şi îmi cere mie bucata de care are, uneori, nevoie. Fără 
să mă înşiiințeze de mai înainte, ca să nu mă salvez cumva lu 
zaaică-mea la Braşov ori în provincie, ori în alt cartier al Capi- 
talci, mă calcă disdedimineaţă, când mă aflu încă în pat. Dni 
pune pe masă un pachet de țigări şi-mi dă o poruncă strictă. 
Nu ies de-acasă până ce nu scriu bucata. Asistă la dejunul meu, 
pe care îl plăteşte cu galantomie:; apoi mă încuie în odaie şi se 
duce să aştepte la un local din apropiere, de unde poate supra- 
veghia ieşirea casei mele. Trebuie să mă execut și să scriu. El 
se declară mulţămit de ceea ce-i dau; 4 Semănătorul» are proza 
lui săptămânală. Dar știe şi Iosif că asemenea isprăvi nu se pot 
săvârşi prea adeseori. Deci am stat și ne-am cugetat; şi repre- 
zentația mea provincială de aici a fost întrucâtva pusă la cale, 
ca să-ţi aduc îndemnul tuturor celor dila ¢ Semănătorul», dar 
mai ales al lui Iosif. Eu nu-ţi fac îndemn, ci rugăminte căldu- 
roasă: scapă-măl Am văzut, din ce-ai publicat în revistă şi în 


ANII DE UCENICIE 487 


alte părți, că ne putem bizui pe dumneata, aşa ca €Semănăto- 
rul» să nu sufere dinspre partea nuvelei. 

Convorbirea aceasta foarte amicală și plina de hazuri, căci 
Zaharie era un băiat încântător, a avut ca urinare hotărîrea mea. 

— Vin la Bucureşti, i-am răspuns eu. 

~ Când? 

— Cât de degrabă, în cursul lunei Octomvrie. 

— De ce nu acuma, îndată? 

Am încă treburi aici; întăi am a pune la cale unele lucruri 
în legătură cu pânea cea de toate zilele. Am familie; am ş'un 
copil; ca să-mi duc casa, dau lecţii, Am avut și niște supliniri 
la o şcoală primară. In clipa aceasta nu sânt liber. Cât mi-ai 
povestit năcazurile dumnitale, m'am gândit şi socot c'am găsit 
soluția mulțămitoare. 

Zaharie Bârsan a stat cugetând, cu fruntea uşor încreţită. 
Nu era mulțămit. 

I-am luat mâna: 

— N'ai încredere în cuvântul meu? 

—Ba da, ba da, a protestat el. E cuvântul unui şif de 
familie. 

— Cândva trebuia să fac acest pas... am adaos. Du lui Iosif 
răspunsul. 

Ne-am despărțit prictini buni şi am rămas prietini până 
astazi. 

— Dumneata mi se pare ca eşti dintr un neam de Mocani, ca 
și mama, mi-a mai zis el chiar atunci la despărțire. Mi-ai hotărît 
să duc lui Iosif răspunsul cu un accent ca al ei. Așa-mi spune 
ea când m'anunţă că va veni în cutare timp să-și vadă feciorul. 
Stă lângă Braşov; e ţărancă vrednică. Işi pune lucrurile ei 
într'o straiţă și cele menite lui Zaharie în alta, și poate să tune 
ori să fulgere, Vine când a hotărît; ș'o văd de departe, din 
colțul străzii, grăbind cătră casa unde stau. 

— Ai îi fost bun de diplomat. .. am zâmbit eu lui Zaharie. 
Povestea dumnitale e deosebit de interesantă şi, după ce am 
ascultat-o, mă aflu şi mai hotărit. 

Cum mă aşteptam, scrisoarea lui St. O. Iosif, cam la o săp- 
tămână dela convorbirea cu Zaharie Bârsan, rostea o Încredere 
deplină în făgăduinţa mea. 

Era şi în asta aceeași diplomaţie ca în povestea cu maica 
dela 4 Braşeus. l-am răspuns că sânt doritor să-l cunosc şi am 
încredințare că, după un ceas de sfat, ne vom lega în frăţie de 
cruce, Am aflat dela Zaharie Bârsan ce suflet fără ascunzişuri 
are, precum şi ce bunătate neprefăcută. 

Intr'adevăr, când m'am înfăţişat în București, la cafeneaua 
s Bulevard ș, în ziua hotărttă, am văzut în ochii mari ai lui Iosif 
viitoarea noastră prietinie, fără scădere şi moarte. 

Erau de față la o masă de marmoră, cu şvarţuri dinainte, 
redactorii tineri ai €Semănătorului $. Pe lângă Iosif, se aflau 
Scurtu şi Chendi. Scurtu m'a privit prin ochelarii lui de miop, 
cu interes. Era politicos, cu gesturi rotunjite. Venise dela seri- 
oase studii universitare la Lipsca şi se îndeletnicea cu manus- 
crisele lui Eminescu. Scrisese în nemţeşte o broșură — teza sa 
de doctorat — despre opera în proză a marelui poet. Pregătea 
viaţa lui Eminescu şi un mare studiu asupra operei. Părea grăbit 
şi mi-a spus câteva vorbe amabile. 

Ilarie Chendi, puternic sprâncenat şi cu cioc, avea o înfăţi- 
şare de agcrime ; privirca-i ascuţită părea puţintel nesigură. De subt 
pălăria-i mare ca un liliac, pusă mai mult pe ceafă, m'a privit 
un răstimp în tăcere. Apoi mi-a pus câteva întrebări. A aflat 
că aduceam un teanc de manuscrise destul de îmbielşugat şi nu 
s'a arătat prea curios, ca să nu-mi devie victimă ca ascultător. 
M'am ţinut în rezerva mea până ce am rămas cu St. O. Iosif. 
Atunci m'am deschis lui cu toată încrederea. S'a arătat dispus 
să asculte lectura oricărui fel de manuscris ce-aşi avea la mine. 
Ne-am dus undeva la liniște, la un fel de birt tihnit, care se 
chema «la Tabacu». Mi-a recitat versuri. l-am istorisit planurile 
mele şi el m'a crezut cu desăvârșire, văzând în orice plan al 
meu o realizare. 

— Te văd că eşti bărbat de cuvânt... mă lăuda el, cu zâmbet 
de bunătate. 

— Increderea dumnitale e mai mare decât a mea, i-am răspuns. 

Atunci mi-a spus el „frate Mihai“ şi m'a îmbrăţişat. Am umblat 
până târziu, rătăcind spre Cotroceni şi sfătuind. 

In toate Sâmbetele era, acasă la Nicolae Iorga, adunarea 
redacţiei şi a unora din colaboratori. Iosif m'a prezentat şi pe 
mine aprigului şi neliniştitului arhanghel. 

Pe lângă cei cunoscuţi, am mai găsit acolo pe Vasile Pârvan şi 
Alexandru Lapedatu. Iorga mi-a întins o mână moale şi m'a lăsat 
numaidecât deoparte, reluându-şi vorbirile neostenite despre toate 
chestiile cu putinţă, literare, artistice, istorice şi politice. Adăogea 
la toate şi savuroase anecdote. Il observam cu atenţie şi oarecum 
intimidat. Din când în când cobo'a spre mine o privire ca un 
fulger. Nu i-am adresat nicio frază măgulitoare, cum aflasem că-i 
place. Tăceam ca totdeauna când nu mă simt în largul meu. Eram 
deocamdată, pentru conducătorul « Semănătorului», un personaj 
fără deosebit relief. Altfel, colaborarea mea asiduă la revistă a 
fost favorabil apreciată de domnia-sa. 

Intro Sâmbătă, mi-a adus o veste pe care o numea «mare». 
Titu Maiorescu se interesase de m ne şi întrebuinţase, într'o apre- 
ciere a povestirilor mele, un calificativ cu totul excepțional. Ni- 
colae Iorga era sincer bucurat de asta şi s'a mirat că reacţiunea 
mea e întrucâtva domoală. 

Intr'o altă sară, la o discuţie despre literatura modernă fran- 
ceză, am participat pe neaşteptate cu câteva observatii, Din ceea ce 
spuneam cu se putea uşor băga de samă că nu mi-i străină nici 
una din literaturile europene. 

Cum spuneau foiletoniştii parizieni de la 1850: « trăsnetul dacă 
ar fi căzut la picioarele sale, nu sar fi arătat mai uimit ...9 
Dintr'odată apăream în ochii magistrului înt:'o ipostază nouă. 
M'am scuzat cu uşoară maliție, —arătând că nu-i de mirare ca 
un nuvelist să nu fie lipsit de sculele meşteşugului său şi de cu- 
noaşterea maiştrilor breslei. 

Nicolae Iorga avea acest mic cusur al oamenilor mari. Cate- 
gorisea cu uşurinţă, îşi făcea anume idee despre un personaj şi 
pe urmă rămânea oarecum scandalizat că omul cu pricina e altfel 
şi-l desminte, ca să zic aşa. Tot aşa de ciudat s'a uitat la mine 
într'un rând, la o bisericuță din împrejurimile Craiovei, când m'a 
surprins descifrând pisania chirilică. 

La aceste serate şi la adunările deosebite ale redacţiei, m'am 
legat amical cu toţi ceilalţi. Era şi firesc să mă apropii de redacţia 
tânără. Iorga era dintr'o generaţie mai veche şi avea ş'o fire cu 
totul absorbantă şi ghimpoasă. 

Legătura cu St. O. Iosif s'a strâns necontenit. La prietinia noastră 
s'a adaos Dimitrie Anghel, sosit nu de multă vreme de la Paris. 

«Mitif» Anghel, cum îi spuneam, era mai în vârstă decât mine 
cu vreo zece ani. Era cam de-o vârstă cu Iorga şi-l ştia pe marele 
profesor încă de la Iaşi. Il cunoscuse astfel din întăia tinereţă, 
când era un tânăr student precoce şi agitat, apoi profesor căsă- 
torii prea devreme cu o tânără cochetă, de care se despărţise pre- 
cipitat. Atitudinea lui Anghel în adunările de Sâmbătă sara avea 
ceva de sfinx cunoscător de taine trecute. Se vădea foarte bine 
că nu-i agreabil directorului nostru, 

Tatăl lui Mitif fusese mare moşier şi arendaş în ţinutul Iașului. 
Om inventiv, încercase, pe la 1885, culturi de orez cu lucrători 
agricoli italieni; aducea maşini perfecționate din străinătate pentru 
semănat, secerat şi treier. Toate s'au îmbulzit într'un «ţintirim » 
al «Nemţilore, iar Italienii, după ce au consumat mâţele de la Cor- 
neşti şi boierul a scăpătat, s'au aşezat la Cataloiu, în Dobrogea. 
Din moştenirea ce i se atribuise, Dimitrie Anghel a trăit un nu- 
măr de ani la Paris, Acolo, în ultimul timp, se întâlnise cu osii 
care avusese un prilej scurt să se abată prin capitala Franţei şi a 
lumii. Legaseră priet nie. Anghel i se destăinuise lui Iosif ca un 
poet amator, însă băiat de bani gata, care nu ţine de loc să do- 
bândească o cunună de laur. Publicase rar şi puţin în unele re- 
viste din ţară. Când i s'au isprăvit mijloacele şi nu și-a mai putut 
îngădui petrecere în apus, Anghel a venit la Bucureşti. 

Era un bărbat mărunţel, cam uzat; bărbuţa roşcată începuse 
a-i cărunţi. Elegant şi boieros. Amator de vin bun şi stridii. Mare 
cunoscător al poeziei contimporane europene, de gust subţire şi 
sigur. Cândva publicase o serie de catrene: populare spaniole şi 
greceşti. Când i-am recitat câteva, la prima întâlnire, l-am câş- 
tigat deplin, ca şi cum i-aşi fi fost vechiu tovarăș. Și cheful în trei, 
cu St. O. Iosif, s'a prelungit foarte târziu. L-am dus, eu şi Steo, 
la hotel Metropol unde locuia, l-am ocrotit în urcuşul nesigur şi 
l-am culcat, pe când el ne recita cu limba încâlcită, «cele mai 
frumoase 9 versuri ale lui Victor Hugo: 


Le carillon, c'est Pheure innattendue et folle 

Que Toeil croit voir vêtue en danseuse espagnole, 
Apparaître soudain par le trou vif et clair 

Que ferait, en s'ouvrant, une porte de l'air. 


Mitif a publicat atunci cel dintăi volum de poeme al său, in- 
titulat « In Grădină ». Unele din aceste colorate şi melodioase stanțe 

au apărut şi în « Semănătorul ș. Pregătea în acei ani opera-i de 
căpetenie, « Fantazii » şi, din nevoia de a-şi ţine necoborit stan- 
dardul de viaţă, a convins pe Iosif să întemeieze cu el un atelier 
de versuri: astfel a ieşit în literatura română acel poet strălucit şi 
fin care a avut pseudonim A. Mirea, căruia i se datoresc cronici 
vesele de cea mai subțire calitate literară şi comedia în versuri 
scânteietoare e Cometa ». Versurile lui A. Mirea au fost cele dintăi 
substanţial onorate în publicistica noastră. Dealtminteri şi Mitif 
voise să demonstreze că poezia bună valorează aur. Această cometă 
cu nuclee îngemănate a trecut însă şi nu s'a mai întors pe ori- 
zontul nostru. 

St. O. Iosif îşi publicase « Patriarbalele s» și pregătea «A fost 
odată ». Mi-a cetit, în acea toamnă 1903, « Balada Irinei », Balada 
lui « Pântea Năzdrăvanul > şi e Bate murgul din picior la scară... » 
Avea o dulceaţă ş'o muzicalitate în acordurile lui pe care încă o 
preţuiesc foarte sus. Viermele care-i rodea organismul şubred nu 
i-a îngăduit să adaoge, baladelor de mai sus, altele care-i sunau 
în minte. Toate trebuiau să se prăvale, cu frunzele toamnelor, în 
cataracta inexorabilă. 

După ce, în primăvara anului 1904. mi-am adus în București, 
în strada Toamnei 89, familia, — îi plăcea lui St. O. Iosif să vie 
câteodată la mine, în tihna mabhalalelor de lângă Obor. Aveam 
o grădină mică de pomi și un chioșc încununat cu viţă de vie. 
Aduceam, în acele zile, pe un prietin al nostru lăutar cu taraful 
său. Il descoperisem amândoi într'o zi la o crâşmă dı părtată lângă 
lacul Băneasa. Meşterul Gheorghe Ştefan venea cu feciorii săi; 
naiul, ţimbalul şi vioara sunau în grădină, sub viţa încărcată de 
struguri. Bătrânul « zicea s, cu mare artă, cântece bătrânești. 

Câteodată ne întâlneam și fără sunet și vin. Ne plimbam prin 
uliţi pitoreşti, la marginea Capitalei de altădată, vedeam cavaleri 
cu nădragi largi şi mintene căptușite albastru, cântând din har- 
monică domnişoarelor cu mușcată roşie după ureche. Treceam mai 
departe, spre liniştile de dincolo de Obor. Ne opream. Steo 
recita: 


Jos între care 
Vitele rumegă, 
In depărtare 

Văile fumegă. 

Dorm muncitorii 
Pe lângă focuri, 
Apele morii 
Murmură 'n scocuri. 


Ne întâlneam în fiecare zi la «Minerva 9, în strada Regală, 
unde era tipografia editurii și redacția « Semănătorului >. Grija 
lui St. O. Iosif pentru revistă era neobosită. Făcea el singur 
corecturile, iar asupra strofelor lui stătea aplecat îndelung, până 
în ultimul moment, îmbunătățind un vers ori o expresie. Ii eram 
ajutor și sprijin. li stăteam la dispoziţie cu cele din urmă po- 
vestiri ale mele, pe care i le citeam totdeauna. Le asculta şi-mi 
zâmbea la urmă cu delicateță. Vedeam în ochii lui extraordi- 
nari cca mai bună plată a muncii mele neîntrerupte. Pe lângă 
această plată, prietinul meu înţelegea să adaoge şi pe cealaltă, 
în calitatea lui de proprietar al publicaţiei. 

Odată cu colaborarea la «Semănătorul», am început a pu- 
blica foiletoane plătite la «Voința Naţională. Un om prețuit 
din acel timp, funcționar superior în Ministerul Instrucţiei, Con- 
stantin Banu, se interesa de mine şi el determinase pe Vintilă 
Brătianu, vistiernicul gazetei, să acorde literaturii mele onorar. 
Se întâmpla asta întăia oară la «Voința Naţională». Astfel au 
apărut la această gazetă toate povestirile mele pe care le ale- 
sesem, îmbunătăţindu-le necontenit, în ultimii şapte ani. După 
ce am publicat nuvelele, a venit rândul € Şoimilor ». Inainte de apa- 
riţia romanului, V. Pârvan a scris un articol introductiv în gazetă. 

Probabil că s'a produs oarecare mișcare şi zvon cu această 
împrejurare. Cunoscutul umorist G. Ranetti s'a oprit asupra 
unor pasaje din romanul meu, care i se păreau că pot fi ușor 
persillate. Dacă ași fi fost mai dibaciu, ași fi provocat şi pe 
alți cronicari ai timpului să facă același serviciu de publicitate. 

In primele luni ale anului 1904, am început tratative cu 
institutul de editură «Minerva», în persoana d-lui G. Filip, 
director, pentru publicarea unui volum de nuvele şi a romanului 
«Şoimii». D-l G. Filip socotise că poate tipări fără pagubă 
« Şoimii 5. Dacă trec € Şoimii ð, a adaos domnia sa, putem încerca 
să tipărim și volumul de nuvele. 

Nu eram cunoscător în asemenea comerț, nici nu aveam un 
meșter mai vechiu, să mă călăuzească și să mă sfătuiască. Ca 


ANIL DE UCENICIE 493 


om cuminte, d-l Filip mi-a pus în vedere 'că singura sa dorinţă 
e să răspândească fără pierdere lucrările mele. Trage câte o 
ediţie de cinci mii de exemplare şi, dacă în cinci ani nu o isto- 
veșle, îmi cere să îngădui ca şi după acest răstimp contractual 
editura să aibă dreptul a vinde marfa tipărită. 

Onorarul autorului pentru «Şoimii e una sută lei. Pentru 
4 Povestiri», două sute de lei. 


XVIII 
Catastijul păcatelor. 


In Iulie 1904, a apărut «Povestiri». In puţinătatea de pro- 
ducţii și în seceta de scriitori de atunci, cartea, cu îngrijire 
tipărită şi frumos prezentată cu o copertă ilustrată de desena- 
torul V. Rolla-Piekarschi, a găsit destui cumpărători, așa încât, 
în zece zile, d-l G. Filip mi-a arătat o faţă satisfăcută şi a pus 
imediat în lucru «Şoimii». Tirajul prim al romanului a trecut 
în câteva săptămâni. La începutul toamnei tipăream o ediţie 
nouă, pentru corectura căreia editura binevoia să-mi acorde o 
gratificaţie de trei sute de lei. Aceeaşi sumă mi-a fost acordată 
şi pentru a doua ediţie a e Povestirilors. Editura îmi cerea, în 
acelaşi an, al treilea volum și al patrulea, despre care ştia că 
le am gata. Astfel, în 1904, a continuat tipărirea €eDurerilor 
înăbuşite ș şi a € Crâșmei lui moș-Precus. D-l G. Filip consimţea 
să sporească simţitor drepturile mele de autor. Am propus şi 
eu o modificare esențială pentru al cincilea volum și următoa- 
rele: relaţiile noastre să aibă la bază ediţiile, nu epocile de 
cinci ani. Fără îndoială, editura a primit. D-l G. Filip părea să 
aibă unele scrupule de conştiinţă în ce privește primele patru 
volume, căci învoiala noastră privea eventualitatea unei desfa- 
ceri dificile a cărţilor mele. Îndată ce se dovedea că difuzarea 
lor e destul de vie, ar fi fost echitabil o revenire asupra con- 


dițiilor. 
Ce naivitate în asemenea negoţ! Ce lipsă de prevedere! Cinci 
ani de robie... Astfel mă mustrau unii dintre cunoscuţii mei. 


Mă grăbeam să le dau dreptate, dar în acelaşi timp le arătam că 
iniţiativa unor modificări nu-mi aparţine. Iscălisem o învoială și 
aveam a o respecta. Dar cum în toate lucrurile se află o înţe- 

lepciune ascunsă, mă gândesc că poate în acest contract oneros al 
începuturilor mele, deci în interesul editurii de a desface cât mai 
intens cărţile, s'ar afla pricina succesului meu de librărie. Dela 
o săptămână la alta devenisem cunoscut. Bucuria mea avea un 
vierme. Cunoşteam căderi ale unor celebrităţi de-o lună, mai tra- 
gice decât tihna obscurității. 

Neculai Iorga, directorul « Semănătorului, scria, după publi- 
carea 4 Durerilor înăbuşite » un articol prim în revistă: «Doi 
mari scriitori: Vasile Pop şi Mihail Sadoveanu 5. Această poamă 
mistr. aţă a conducătorului nostru n'am mistuit-o cu plăcere. S'a 
scris şi asta în catastiful de «dincolo», la rubrica «nerecunoş- 
tinţă s, Jar credinciosul cel mai de aproape al scaunului Impără- 
ției, cel ce poartă semn dcosebit o cheie, deşi nu are nimic de 
încuiat şi de descuiat, a adaos cu slove mari: esă i se însemne 
acestuia şi păcatul trufiei ». 

Dintre scriitorii de mult aşezaţi nu cunoșteam încă pe nimeni. 
Cel dintăi a făcut cătră mine un gest de colegialitate George 
Coşbuc, El ma îndemnat să colaborez la revista pentru popor 
« Albina ». Vlahuţă și Caragiale nu se aflau în Bucureşti. Bătrânul 
Titu Maiorescu a dat iar semn lui Nicolae Iorga că doreşte să 
mă vadă. Deci, după Coșbuc, am cunoscut personal pe Maio- 
rescu. 

Eram bucuros şi emoţionat în acelaşi timp. Marele critic nu mă 
chema ca să-mi facă mustrări pentru răutăţile mele. M'a primit 
cu deosebită bunăvoință în strada Mercur, Nr. 1, unde locuia de 
multă vreme; mi-a spus dela început că a citit într'un cere select 
o povestire a mea din război, «Ceasuri de paces, care-i place 
domniei sale în chip deosebit prin măsura tonului şi sobrietatea 
expresiei. A citit şi volumele mele publicate şi n'are a-mi spune 
decât vorbe bune; nebăgările de samă ici, repetițiile dincolo, des- 
crieri prea copioase în altă parte, pot fi cu uşurinţă înlăturate 
la o ediţie nouă. Domnia sa îmi poate pune la dispoziţie, dacă 
vreau, textele cu însemnările sale. I-am mulţămit cu recunoştinţă 
şi am adaos că mă silesc să îmbunătăţesc proza mea de câte ori 
o recitesc. Sânt cel dintăi care îi cunosc imperfecţiile; sânt încă 
un umil ucenic. 

Maiorescu a ascultat atent explicaţiile mele. Apoi mi-a pus o 
întrebare: 

— Aşi putea să aflu ce face tatăl dumnitale? 

— De sigur. Tatăl meu e avocat. 

— Şi bunicul dumritale după tată? 

— A fost tot cărturar, am zâmbit eu. Nn pot spune acelaşi 
lucru despre părinţii mamei. 

— Răspunsul dumnitale îmi face plăcere, a zis cu gravitate 
Titu Maiorescu. Sânt încredinţat că vei scrie şi după vârsta când 
în general poeţii şi prozatorii noştri se opresc. 

— A, de sigur! am exclamat eu. Abia încep. 

— Şi totuşi ai câteva volume. Văd că nu-ţi vei semna ultima 
carte la treizeci de ani. Sporul de producţie cu care debutezi 
vine dela asce: denţa dumnitale. Intelectualii de primă generaţie 
obosesc curând și se istovesc. Mă uit și la «cheresteaua » dumni- 
tale. Se armonizează şi ea cu prognosticul meu. 

Mai am a face şi alte observări, a continuat bătrânul profesor. 

Unii dintre scriitorii pe care-i avem, cu însuşiri excepţionale, 
se complac în tristeţă, desamăgire şi tablouri negre ale societăţii 
noastre. E adevărat că avem putregaiu, ca în Danemarca poe- 
tului tragic; însă răul totdeauna ţipă, aşi putea spune, pe când 
binele e discret. Viaţa nu-i numai răutate şi venin. Sunt unii care 
au bucuri: de a prezeuta numai turpitudini. 

S'a oprit, cercetând în privirea mea dacă înţeleg despre cine 
vorbeşte. 

— Imi place Caragiale... i-am zis eu cu privirile încălzite. 

— Il apreciez şi eu şi am şi scris asta. Voiu face numai obser- 
varea că, în toată opera lui comică, operă de mâna întăi, nu se 
găseşte niciun om de treabă. Toate personagiile sunt agenţi ai 
răului. Ba este unul în & Scrisoarea Pierdută», om onest, însă 
ridicul şi alcoolic. Viaţa amestecă binele şi răul; vreau să găsesc 
la artişti ceva mai multă lumină, ceva mai mult bine. 

L-am văzut de mai multe ori pe Titu Maiorescu; mi-a făcut 
cinstea să mă prezinte şi soţiei sale şi să mă poftească la masă, 
împreună cu persoane care se interesau de mine. Când îl salutam 
pentru plecare, mă întovărăşea până la ieşire şi făcea gestul de 
a-mi ajuta să pun paltonul. Vizitelor mele, care erau cerute de 
domnia sa şi pe care eu le socoteam porunci, bătrânul Maiorescu 
a răspuns protocolar, ostenindu-se până la căsuţa mea din strada 
Toamnei şi depunând cărţi de vizită îndoite la un colţ. 

Intr'un rând, am dorit să-i cer un sfat, cu privire la « Pove- 
stirile mele din război ș, a căror publicaţie în volum o pregăteam. 
Trec prin strada Mercur, la o oră când ştiam că e acasă, și sun. 
Iese feciorul; îi comunic dorința mea; feciorul se retrage şi văd 
printr'un geam luminat al unui cabinet silueta cu bărbuţă a lui 
Maiorescu. Feciorul îmi aduce răspuns că d-l profesor a ieşit. Sa 
binevoiesc a poiti în altă zi, 

Am tăcut. M'am retras, copilăreşte jignit. Avea dreptate cre- 
dinciosul cu «cheie» de pe celălalt tărâm să scrie iar ceva des- 
pre mine în catastiful cu păcate. Nu m'am mai dus de bună voia 
mea în strada Mercur. 

Datorită bătrânului conducător al € Convorbirilor» de altă 
dată, m'am apropiat de redacţia de atunci a revistei. La 1904, 
e Convorbiri Literare» abundau în cercetări istorice, deoarece 
aveau director pe academicianul Ion Bogdan, fratele d-nei Iorga. 
Am fost poftit la o masă a convorbiriştilor bucureşteni, unde am 
cunoscut pe câţiva oameni importanţi ai timpului. Mă simţeam 
destul de stânjenit, deşi d-l Ion Bogdan îmi arăta o atenţie pre- 
venitoare. Redacţia mi-a cerut o nuvelă. Tocmai scriam 4 Păcat 
boieresc ș. Am făgăduit «o bucată » în câteva zile; n'aveam drep- 
tul să precizez încă. După ce am încheiat ultima frază a acelei 
povestiri dramatice, am adus-o d-lui Ion Bogdan, prevenindu-l 
că autorul înţelege să primească un onorariu pentru producţia sa. 

— Ştiu, d-le profesor, am adaos eu, că onoarea de a fi tipărit 
de «Convorbiri Literare » e îndestulătoare plată. Totuşi tind să-mi 
fac din literatură profesie. 

— Cât? a întrebat, rece, d-l Ion Bogdan. 

— Asta mi-i indiferent, am răspuns. Pretenţiile mele cuprind 
maj mult un principiu. 

— Bine, a reluat academicianul; să vedem; să vorbesc cu 
redacția. Eu am toată bunăvoința; chestia mi se pare pentru noi 
delicată. « Convorbiri Literare» n'a plătit niciodată colaborările. 
Vom citi şi manuscriptul... 

— Fără îndoială... m'am învoit eu, închinându-mă. 

Am lăsat manuscrisul. Am aflat mai pe urmă că, la lectură, 
a participat şi Duiliu Zamfirescu. După ce domnii din redacţie 
au apreciat că un scriitor poate —mai ales în împrejurările 
mele — să-şi negocieze marfa de care dispune, cineva a ridicat o 

obiecţie cu privire la titlu. De ce « Păcat boieresc»? E un titlu 
tendenţios. Duiliu Zamfirescu a propus ca titlu &« lezeruls. Mă 
grăbesc să convin că aveau dreptate cei care făceau rezerve asu- 
pra titlului meu. Propunerea lui Duiliu Zamfirescu o subscriu 
acum în totul. Atunci însă, fără a discuta onorarul acordat, care, 
cum spusesem, îmi era indiferent, socotindu-l deplin întregit cu 
onoarea ce mi se făcea şi de care eram conştient, m'am opus 
schimbării titlului. Probabil că opunerea mea a fost puţintel cam 
bruscă. Ca bărbaţi înţelepţi şi mai în vârstă decât mine, convor- 
biiștii au cedat. Nuvela s'a publicat cu titlul pe care îl prefera 
autorul. Abia mai târziu felul de a mă purta în această împre- 
jurare mi-a apărut în toată oroarea. Oroarea nu-i cuvântul pio- 
priu. Cum să spun? Mi-a apărut în toată lipsa lui de dibăcie. 

Aşa încât sfântul Petrea, chelarul de € dincolo 5, a avut drep- 
tate să mai însemne un păcat în catastiful cel mare. 

A donit să mă aibă sub privirea sa binevoitoare şi Ion Ka- 
linderu, academician celebru în acea epocă prin subicctele ce fur- 
niza revistelor umoristice. Fa vechiu şi credincios slujitor al 
Majcstăţii Sale Regelui, ca administrator al domeniilor Coroanei. 
Fără îndoială, nu-i displăcea popularitatea ce-i făceau publiciştii 
veseli. In acelaşi timp îi disprcţuia când se arăta p aleele dela 
Şosca călare, cu cizme de lac, monoclu şi cilindru cenuşiu, ca cel 
mai inviolabil gentleman în plimbarea sa de dimineaţă. Desenele 
umoristice îl asociau obișnuit cu maica Smara, pe care severul 
Şi gravul personaj nici n'o cunoştea. Administraţia sa ridicase 
domeniile Coroanei la o faimă de chibzuit-civilizată gospodărie. 

Mi-a acordat audicnţa la sediul administraţiei sale, mai la 
vale de Kiibler — cafeneaua intele tualilor. Am fost primit de un 
fecior stilat şi obsecvios. Maria sa vine îndată; în clipa asta e 
o upat însă; mă roagă să aştept cinci minute. 

Sânt poftit pe un scaun comod la o masă lungă. In fața 
mea se află ris 'pite, într'o neorânduială bine organizată, felurite 
broşuri cu dedicaţii. Nu sunt dedicații, sunt inscripţii care măr- 
turisesc recunoştinţ eternă unui Mecena binefăcător. Intre teze 
de docto at şi broşuri ale stipendiaţilor, găsesc, uitate negreşit, 
şi scr sori în care accentele lirice merg până la un patetic înalt. 

După ce înţeleg că mă aflu într'o cavernă a Eleimosinei, mă 
ridic cu atenţie din scaunul meu și mă aşez, modest şi neştiutor, 

în capătul celalt al mesei. Acolo nu sunt broşuri şi volume; nu 
pot fi bănuit de nicio indiscreţie. 

Feciorul scoate capul de după o perdea: 

— Vine măria sal 

Intră d-l Kalinderu. Dintr'o privire a văzut că nu mă aflu 
la locul ce mi se cuvine, Cu bunătate neprefăcută îmi rosteşte 
numele, încredinţându-se că eu sânt cel chemat, apoi mă pof- 
teşte în faţa sa, pe scaunul ce-mi fusese hărăzit. 

— Doresc să te am mai aproape şi să te văd mai bine, îmi 
zice d-l administrator. 

Mă aşez cuviincios în faţa sa. E un om în vârstă, cu băr- 
buţa căruntă, de o eleganță atenuată numai de somptuosul ce 
o întovărăşeşte. D-l Kalinderu e un om deosebit de bogat. Se 
zice că toate prisosurile sale ar fi destinate operelor de binefa- 
cere. Se mai spune că testamentul său hotărăşte pe Majestatea 
Sa legatar universal. 

S'a vorbit iarăşi de generoziiatea sa cu ani mai târziu când, 
într'o sesiune generală a Academiei Române, în preziua alegerii 
de preşedinte, d-l Kalinderu a comunicat, cu lacrimi, înaltei insti- 
tuţii intenţia sa de a dona totul operelor de cultură. Cum și fără 
asta ar fi fost ales preşedinte, promisiunea domniei-sale s'a adaos 
miturilor. Majestatea Sa n'avca nevoie. De sărmani se înguijea 
Domnul Dumnezeu. D-l Kalinderu n'a mai făcut niciun testa- 
ment. 

Aşezându-se mulțămit în fotoliul său, administratorul dome- 
niilor Coroanei mi-a zis, privindu-mă cu bunătate: 

— i s'a comunicat, cred, că doresc să am la « Steaua », biblio- 
tecă pentru popor, o istorisire potrivită, ţintind stârpirea igno- 
ranţei și alcoolismului care bântuie în unele părţi ale mediului 
rural. Mi s'a vorbit cu elogii de dumneata şi m'am gândit să-ţi 
încredinţez misiunea asta. 

— Vă mulţămesc, am răspuns eu. 

— Se poate? 

— Da. Aşi putea scrie o istorie simplă din viaţa dela ţară. 

— Cu subiectul care mă interesează? 

— De sigur; n'am nevoie să inventez nimic, din nefericire... 

— Da, da... suspină domnul Kalinderu; ai dreptate. In satele 
« mele 9, la domeniile Coroanei, am avut de dus luptă îndelun- 

gată. Astăzi, în locul cârciumei, stau baia şi biblioteca. Cred că 
se ştie asta. 

— Da, domnule Kalinderu, am auzit de această operă bună. 

— Foarte frumos, mă bucur; plata manuscrisului ţi se va 
face îndată ce-l prezinţi. 

— Vă mulţămesc din nou. 

— Aşa, așa... urmează moale domnul Kalinderu. Aşi mai dori 
pentru bibliotecile mele câte un stoc de exemplare din volu- 
mele dumitale apărute la «Minerva». 

— Imi rezerv plăcerea, răspund eu tot concis, să vă adresez 
personal exemplare cu dedicaţiile cuvenite. 

— A... da... se luminează uşor interlocutorul meu... Am şi 
aicea destule cărţi ce mi s'au trimis... Unele nici nu le-am văzut 
încă. Ce-i asta? E dela Paris, dela un protejat al meu... Şi astă- 
laltă?... Dal «Bincfăcătorului meu...» Asta-i dela un foarte 
valoros student pe care l-am trimis la Roma... Le-ai văzut? 

-- Nu le-am văzut, domnule Kalinderu... răspund eu cu ne- 
vinovăţie. 

— Nu e nici un secret, le poţi cerceta. Îţi mulţumesc, tinere, 
pentru darul dumnitale. 

— Vă mulţămeşte şi editorul meu pentru gândul dumnea- 
voastră bun. 

—A, cum? Cărţile nu le-ai tipărit pe socoteala dumnitale? 

— Nu. Am contract cu un editor. 

— Interesant, oftează obosit bătrânul. Dumneata nu foloseşti 
nimic din achiziţiile mele pentru bibliotecile Domeniilor? 

— Ba da. 

— Aşa e, ai dreptate. Atunci am rămas înţeleşi şi doresc să 
te mai văd. 

M'am înclinat; mi-a întins un deget — gestul bătrânului 
Rege — şi m'am retras, ducând cu mine o suvenire neştearsă. 

In Martie 1905, Nicolae Iorga ni s'a revelat ca un mare agi- 
tator. 

O asociaţie de doamne din aristocrația capitalei anunţase la 
Teatrul Naţional, cu sprijinul lui Alexandru Davila, o reprezen- 
taţie de binefacere în limba franceză. N'am înţeles dedesubturile 
intrigei politice care s'a iscat. Dintr'odată s'a vădit în societatea 
mijlocie bucureşteană şi în studenţime un interes nemaipomenit 


39 


5090 REVISTA FUNDAŢIILOR REGALE 


pentru limba noastră strămoșească. Reprezentaţia dela Teatrul 
Naţional era înfățișată ca o umilire ruşinoasă. S'au produs pro- 
teste vorbite; mişcarea tindea spre violenţă. In ziua cu pricina, 
la ora 6, înainte de reprezentaţie, Nicolae Iorga a vorbit popo- 
rului în sala «Eintracht». Era o îmbulzeală «moarte de om», cum 
spun actorii. La acel ceas al amurgului, barba mare a lui Iorga 
părea un steag de doliu. Prorocul a tunat şi a fulgerat împotriva 
înstrăinaţilor acestui neam nefericit. Cerea să nu se îngăduie pro- 
ianarea primei noastre scene. Mulțimea din sală ajunsese la o 
aţâţare extraordinară. După întrunire s'au adunat manifestanţii 
în procesiuni impunătoare. 

Cu drept cuvânt, guvernul a crezut de a sa datorie să apere 
libertatea doamnelor din înalta societate de a vorbi franţuzeşte. 

Da; însă nu pe scena Teatrului Naţional, observase prorocul. 

Nu se ştie de ce o limbă nobilă şi soră —mă gândesc eu 
acum — trebuia lipsită de acest drept. 

Gardienii publici şi armata au trebuit să iasă în stradă. Iorga 
s'a închis în citadela sa din piața Buzești, 

Mă aflam în sara aceea la intersecţia străzilor Regală şi 
Academiei. 

Mă purtase acolo un val al manifestanţilor. Cum era firesc, 
îmi pierdusem personalitatea și vociferam și eu cu stihia com- 
pactă care mă ţinea rob. Când s'a vestit că vine armata, s'a 
produs un scurt tumult, apoi închisoarea de tramvaie din răs- 
pântia celor două străzi a fost desfăcută. Manifestanţii purtau 
vagoanele ca pe nişte cutii de chibrituri, zăvorînd străzile spre 
biserica Enei, Teatrul Naţional şi Bulevardul rou. In scurt răs- 
timp, băieţii de prăvălie, improvizaţi în pionieri, au dat afară 
pavajul de granit, ridicând baricadă spre palatul regal. Era un 
moment croic şi penibil. O echipă de studenţi plecase în Buz ști, 
acasă la Iorga, ca să formeze garda personală a profesorului. 

Această fierbere, înroşită de puţin sânge, a ținut până cătia 
miezul nopţii, apoi tineretul s'a retras şi s'a făcut linişte. 

Pariicipam în acelaşi timp, când s'au produs aceste evuni- 
mente, la adunările de Marţi sara ale unei șocietăţi literare a 
doamnelor elitei, cu numele «Cercul nostru». Cele mai dese ori 
şedinţele aveau loc la domnul Vasile. Bosic, înalt magistrat, icșan 
de baștină. Participau doamne din apropierea Carmen Sylvei: 

doamna Boierescu, doamna Procopiu, doamna Maria Brăiloiu, 
care traducea unele din nuvelele mele penfru revista berlineză 
« Deutsche Rundschau »; doamna Marghiloman, carc pe urmă a 
devenit soţia lui Ionel Brătianu. Fuseseră poftiţi la adunările 
acestui cerc unii dintre scriitorii tineri; mă duceam eu, cu Iosif 
şi Anghel; venea Octavian Goga, proaspăt sosit în capitală cu 
puhoiul « Oltului». Se născuse în buna societate, în mare parte 
datorită sugestiilor amicale ale lui Titu Maiorcscu, o emulație 
nobilă pentru literatura ţării; cuvântul de ordine era să nu se 
vorbească decât româneşte, Atunci am cunoscut ce dulci sono- 
rităţi are limba părinţilor noştri, 

lată ce vinovaţi erau traşi la răspundere, în fața neamului, 
pentru crima de a vorbi franţuzeşte pe scena Teatrului Național. 
A fost, în şedinţa ce a urmat tulburărilor de stradă, o mică dis- 
cuție cu surâsuri sceptice, şi d-na Negruzzi, soţia academi- 
ci:nului și convorbiristului, a povestit cu emoţiune cum turbu- 
rătorii au coboriît-o cu forța din cupeu. O apostroifaseră deosebit 
de aprig mai cu samă câteva studente cu ochii holbaţi şi părul 
zbârlit. Iacob Negruzzi era scandalizat. Asta-i răsplata a patru- 
zeci de ani jertfiți pentru literatura şi cultura națieil» zicea d-sa. 

Ascultam şi priveam gânditor; începeam să mă liniştesc şi să 
caut şi dreptatea « celorlalţi »; când, din cercul domnişoarelor şi 
domnişorilor, într'o cameră unde pătrunsesem, s'au ridicat pro- 
test: mai energice. Câţiva tineri îşi luau angajamentul — ca re- 
presalii — să nu mai rostească zece ani nici o vorbă românească, 
Erau în dreptul lor să ia orice fel de angajamente; eu însă am 
fost cuprins de o sacră mânie şi am rostit cuvinte cu totul ne- 
potrivite locului de pace, tihnă şi huzur unde ne aflam. 

Faptele mele necumpănite au sporit şi în alt chip. Stabilisem 
cu G. Filip, directorul « Minervei», o nouă rânduială editorială 
şi d-sa hotărise să-mi verse o anumită sumă de bani într'o 
anumită zi. M'am prezentat la ora zece şi jumătate în anumita zi, 
după înţelegerea avută, şi n'am găsit pe editorul meu. L-am aş- 
teptat un ceas, două ceasuri; n'a venit, Atunci am plecat; şi re- 
zultatul a fost că i-am trimis martori, cerând o reparaţie cu ar- 
mele a insultei ce mi se făcuse. Interesant mi se pare acum că 
martorii mei, St. O. Iosif şi Nicușor Beldiceanu, au îndeplinit cu 
seriozitate acest serviciu amical. 

— Fugiţi încolo, domnilor! le-a răspuns G. Filip. Aveam de 
încasat o ordonanță dela un minister, ca să pot răspunde anga- 
jamentului meu față de clientul d-voastră. Intârzierca nu-i a 
mea... He-he! dacă aşi provoca la duel pe toți directorii de mi- 
nister, pe toţi secretarii generali, pe toţi miniştrii care-mi dau 
audiențe şi nu mă primesc, care-mi fac făgăduinţi ce nu se împli- 
nesc, — d-l Sadoveanu al d-voastră şi-ar vedea editorul găurit şi 
sfârtecat în fiecare săptămână. Mergem la Berăria «Helveţia», 
unde berea-i excelentă, şi ne împăcăm. 

— Are dreptate G. Filip! a declarat Steo cu voie bună. 

— Are dreptate Filipi a repetat ca un ecou cânt:t Nicuşor 
Beldiceanu. 

A dorit să mă vadă regina-poetă Carmen-Sylva. 

— Da, de sigur, am zis eu d-nei Boierescu, mă simt loarte 
măgulit, însă aşi dori să mi se îngăduie să nu mă prezint în frac. 

Doamna de onoare a zâmbit amabil: 

— Pui condiţii? 

— Nu, doamnă; n'am frac... am răspuns cu cu umilinţă 
ipocrită, sărutându-i mâna. 

— Te încredinţez că te poţi duc° cum vrai, a răspuns uşor 
ironic d-na Boierescu. Nici Majestatea Sa nu ţine în asemenea 
împrejurări la forme. 

Academia Română mi-a acordat premii pentru cele dintâi 
două cărţi ale debutului meu. Raportul pentru « Șoimii» a fost 
făcut de Ion Bianu; cel pentru « Povestiri » de Titu Maiorescu. 

N'am văzut pe Bianu decât după optsprezece ani, când am 
devenit colegi. Pe Maiorescu l-am văzut în mai multe rânduri şi 
nu mi-a trecut prin minte să-i mulţămesc. 

Răutăţile mele s'au adresat şi Academiei. N'am mai prezentat 
nimic la premii. St. O. Iosif făcea haz de explicația mea. 

— Intăi risc să nu mă premieze, ziceam eu, ceeace ar com- 
promite înalta instituţie. lar dacă mă premiază de câte ori mă 
prezint, mă compromit eu. 

— Are dreptate G. Filip, striga St. O. Iosif. 

— Are dreptate Filip, repeta râzând Beldiceanu. 

In sfârşit, am avut şi o polemică. 

Intr'o zi, la o berărie, am stat. de vorbă timp de o oră cu 
d-l H. Sanielevici, tânăr învăţat, profesor şi scriitor eminent. 

Consumând brânză rău mirositoare şi sorbind din când în când 
din halba de bere, d-l H. Saniclevici mi-a comunicat o serie de 
lucruri interesante priviioare la opera sa despre rasele umane. 
Cu o siguranță impresionantă d-sa punea o nouă rânduială în 
știința biologică a veacului al XIX-lea și a altor veacuri. O ase- 
menea operă genială — epitetul era al său — va revoluţiona lumea 
şi-i va aduce la picioare pe savanții continentelor. Cu cât uimirea 
mea ar fi trebuit să fie mai mare, cu atât d-sa era mai eloc- 
vent. Totuşi uimirea mea rămânând în regiunile răcoroase şi 
aprecierile mele netrecând dincolo de muţenie, d-l H. Sanielevici 
a înch iat şi mi-a făcut onoarea să-mi ceară volumele apărute: 

— Dacă ţii să le cunosc şi eu şi să-mi dau părerea... 

I le-am trimis. Criticul a întârziat o vreme. Apoi cu pri- 
lejul apariţiei foarte aşteptate a revistei sale «Curentul Nou », la 
Galaţi, m'a desfiinţat în douăzeci de pagini sever documentate. 
Literatura mea nu era decât beţie, crimă, viol, bestialitate, dapă 
cum lesne se putea vedea dintr'un tablou sinoptic al subiectelor. 
Sufletul unui asemenea scriitor e la nivelul suf.etului unui vag- 
mistru. O asemenea literatură e o ruşine; condamnarea ei e defi- 
nitivă ; criticul declară că nu va mai ceti niciodată un rând din 
asemenea volume, oricâte s'ar acumula în rafturile librăriilor. 

N'aşi putea susține acum că n'am fost lovit în plin, deoa- 
rece aveam în mine de totdeauna viermele otrăvit al îndoielilor. 
Insă în acelaşi timp am văzut limpede sofismul tabloului sinop- 
tic, în care puteau fi încadraţi toţi scriitorii tuturor literaturilor. 
O foarte bună prietină a mea, Isabela, soţia fratelui meu mai 
marc, agitând cu indignare numărul respectiv din «Curentul 
Nou, mă sfătuia serios să nu las să treacă asemenea atac. 

— Il cunosc pe H. Sanielevici şi-l preţuiesc; nu înţeleg cum 
a putut ajunge la asemenea naivitate. Ea întrebuința alt cuvânt. 
Cum a ajuns un om cultivat şi inteligent să uzeze de înşelăciu- 
nea unui atare tablou sinoptic? 

Redacţiile s'au grăbit să publice răspunsul meu. Era răspunsul 
unui om mânios, pe care l-am regretat numaidecât. Cred că mi 
l-a iertat şi chelarul cu «catastifuly; e posibil să-l fi iertat şi 
d-l H. Sanielevici. Eu îi port încă povara. 

M'am înfățișat la spovedanie înaintea Dumnezeului meu. Con- 
dica se umpluse de răutăţile mele. 

Domnul Dumnezeul meu n'a pus număr timpului său ca oa- 
nenii; toate faptele, toate cevurile, toate roirile de încercări 
nenumărate cât nisipurile oceanelor îi sunt prezente şi juxtapuse. 
Domnul Dumnezeul meu n'are niciuna din înfățişările revelate ; e 
cuvânt, după versetul cvanghelistului. Spiritul său e în inteligenţa 
florilor, a cristalelor și a fraților mei vertebiatele şi nevertebra- 
tele; în moneră și în bobul de grâu, în energia vânturilor şi va- 
lurilor, în codri şi în ierburile pustiilor; în viaţă şi în moarte. 
care sunt același lucru. La judeţul său ne aflăm toţi din toate 
veacurile noastre. Clipa sa neclintită şi toate viscolele veacurilor 
noastre sunt una. 

— Doamne Dumnezeule, zic eu: 


De la duhul tău încotro sa plec? 

Şi de la faţa ta unde să fug? 

Să mă sui în cer? Acolo eşti! 

Să-mi aştern sub pământ? Iata-te! 
Să mă ridic pe aripile luceafărului ? 
Să salășluiesc la marginea mării! 
Ş'acolo dreapta ta m'ajunge și m'apucă. 
Zis-am; întuneric să mă 'nvăluie 

Şi noaptea lumea mea să fie! 

Dar pentru tine bezna nu se 'ntunecă 
Şi noaptea ca ziua luminează. 
Întunericul tău e ca şi lumina! 

De mânia ta. Doamne, 

Numai întru tine mă voiu adăposti! 


Doamne, mi s'au scris toate păcatele în catastilul cel mare, 
şi păcatul trufiei, şi al mândrici, şi al violenţei, care e cel mai 
mare dintre păcate. Insă eu nu sânt decât un trup nou, în care te 
afli tu, cum se află marea într'un burete. Mi-a fost dat în timpul 
meu, să realizez etapele umanităţii. Am fost sălbatic şi idola- 
tru; mă voiu domoli întru înţelepciunea generaţiilor neamului 
meu. Fă-mi judeţ, Doamne Dumnezeule, în ceea ce tind — căci 
inima mea e dreaptă ca și a bătrânilor mei din valea Cernei și 
dela apa Moldovei. Adaog durerilor mele durerile seminţiei dintru 
care am ieşit; slujind cu dreptate, pre tine te slăvesc, la fel cu 
vieţuitoarele adâncurilor de sus și de jos. 

— lertate să-ţi fie toate, zice Domnul Dumnezeu, căci ai în 
tine iubire. Să i se şteargă acestuia toate câte sunt scrise în ter- 

itlog, adaogă marele Judeţ; iar credinciosul cu cheie îşi pleacă 
venerabilul său nas. 

— Acesta tot de trufie întru focul nestâns va arde! mormă- 
iește el. 


XIX. 


Am cunoscut oam ni noi şi păstori vechi. 


Prin stăruința lui Constantin Banu, fusesem numit copist la 
«Casa Școalelor 5. In intenția mea situaţia aceasta urma să fie 
ceva cu totul trecător. Imediat am simţit lipsa de timp şi de 
hbertate şi am început să rod o parte din ceasurile pe care le 
datoram serviciului. Pe măsuța mea, între teancuri de «recepise » 
pe care aveam îndatorirca să le înşir în tabele lengi, am început 
a scrie istorisiri din războiul dela 1877. leşeam din tot ce mă 
înconjura, iar subșefii mei de birou priveau cu îngăduinţă ase- 
menca evadări. Le-am păstrat recunoştinţă pentru asta d-lor Cri- 
stra şi Negruţi. D-l Negruţi îmi povestia zâmbind, pe când îşi 
rasucea o ţigară, că şi Spiru Haret şi-a început cariera la o masă 
exnct ca a mea. 

— Inceputurile sunt începuturi. Inţelegem că altul e destinul 
d ım itale, 

Se asocia şi taica Stănescu şcful de birou, la asemenea sfa- 
turi. Apoi mă lăsau liniştit. Prăgram foile de sub mapă şi toate 
din juru-mi dispăreau imediat. 

La a șaptea ori a opta povestire, apărută ca şi primele tot 
în q Semănătorul >, am avut înştiinţare dela ministru. Spiru Haret 
imi supraveghia activitatea de mic funcționar. Mi-a acordat un 
premiu literar de şapte sute de lei, ceea ce era egal cu salariul 
meu de funcționar pe şapte luni. Era şun îndemn să-mi urmez 
cu acceaşi hărnicie transcrierea interminabilă a recepiselor. Am 
impresia că tabloul meu n'a folosit nimănui niciodată. 

Cu premiul, mi-am aşezat ceva mai bine gospodăria prea mo- 
destă din strada Toamnei 89. 

In 1905 Spiru Haret nu mai era la minister. Fusesecm înaintat 
subşei de birou la «Direcţia Artelor », nou înfiinţată pe lângă 
Instrucție şi Culte. Arhitectul Sterian, venit odată cu guvernul 
conservator, a ţinut să mă aibă lângă sine şi ma chemat dela 

«Casa Şcoalelora. La masa nouă în faţa căreia mă instalasem, 
întrun fotoliu, primeam înştiinţări şi cereri în legătură cu co- 
morile, 

Căutarea comorilor c fără îndoială o operaţie tainică, de care 
nu trebuie să ştie nimeni. Ministerul nostru, pe de altă parte, 
reprezenta dreptul statului pentru Valorile de artă închise în 
sânul pământului. Cei care priveghiau și urmăreau comorile ştiau 
şi căutau să se puie în rânduială, dând înştiinţare că ar îi 
aflat aşa ceva şi cerând învoire pentru săpături. Asemenea scri- 
sori, cu totul confidențiale, erau scrise neapărat cu mâna lor de 
solicitatori, ca să nu cunoască nimeni altul taina, şi erau adre- 
sate personal ministrului. 

Le deschideam eu şi putea oricine să Je citească pe masa mea: 

«Dom minister am aflat că `ar fi fiind îngropată în dealu 
Gruiului o comoară de cătră hoţomani şi eu ştiu unde şi vă rog 
să mă lăsaţi să o caut şi este mult bănet aur și argint şi vă dau 
şi domniei Voastre parte numai să-mi dai voie... Eu diaconul 
Mareş Castravete din comuna Câşlele de subt munte ». 

« Domnule ministru este un foc care s'aprinde şi arde noapiea 
pe un deal de lângă sat ce-i zice Dealu Oilor şi acolo se ştie din 
bătrâni că este îngropa'ă o comoară de pe vremea Turcilor. 
Daţi-mi voie s'o caut şi când o scot vă voiu fi mulțămitor. Dori- 
medont Lungu, monah, Vatra Moldoviței ». 

Pentru aceşti cercetători de tezaure era de la sine înţeles că 
trebuie interesat ministrul nostru printr'un bacşiş gras, ca în 
timpuri de altă dată. Bune şi blânde obiceiuri, oameni de treaba, 
căutători de umbre... Le dădeam autorizaţie, înştiinţând autori- 
tățile. Niciodată n'am avut răspuns că s'ar fi descoperit ceva. 
Fără îndoială, comorile nu se descopăr aşá, cu primari şi jan- 
darmi. Se cere noapte, mister şi singurătate şi nişte cărări care 
duc spre tărâmul celălalt. Pe lângă asta lucrarea-i cu primejdie. 
Poate să-ți ia demonul o mână ori un picior. E nevoie să cunoşti 
şi să rostești, înainte de-a desface brazda, rugăciunea cătră duhul 
Terofile. La mănăstire la Neamţu s'a ştiut că sunt douăsprezece 
butoaie de galbeni într'o hrubă și a trimis împăratul rosienesc 
oaste să le scoată şi să le încarce. Nimeni nu s'a putut lipi de 
locul anumit. Cum s'apropiau, cum fulgera și trăsnea şi se îm- 
prăştia un nour cu putoare de pucioasă. 

Aceste le-am aflat de la cei care veneau, lungă cale, ei sin- 
guri, ca să dobândească învoirea. Erau neştiutori de carte şi pof- 
teau să şoptească personal taina la urechea domnului «minister ». 

In retragerea-i tihnită din strada Verde, care acum e « Muzeul 
Spiru Haret», fostul meu ministru se putea îndeletnici şi cu lu- 
crări personale şi lecturi altele de cât petiții şi referate. I-am 
trimis cărțile mele nou-apărute. Am primit răspuns că doreşte să 
mă vadă. Am aflat chiar de la d-sa că mai ales d-na Haret îl 
ține în curent cu mişcarea literară. 

Haret a stat de vorbă îndelung cu mine, odată în biroul său, 
altădată în grădina-i umbrită de copaci bătrâni. Descoperise că 
aveam cunoştinţi despre viaţa satelor şi păreri în chestia ţără- 
nească. Mă cerceta fără să pară şi mă lăsa să vorbesc, stimu- 
lându-mă din când în când cu câte-o nouă întrebare. 

Se afla mai de mult înființat la «Casa Școalelor» un inspec- 
torat al cercurilor culturale şi bibliotecilor populare. Menirea ace- 
stui inspectorat era să organizeze adunările -săteşti instructive şi 
educative, în sate, în zilele de Duminică, după serviciul divin, şi 
să creeze biblioteci lângă şcoli, cu cărţile cele mai potrivite cu 
mintea şi preocupările ţăranilor. 

Cunoşteam întrucâtva aceste activităţi. Bibliotecile puţine, 
câte se putuseră întemeia, erau alimentate cu cărţi adunate la 
întâmplare din depozitele ministerului. Erau cărți nevândute, ză- 
când de mult în podurile autorilor sau editorilor: geografii vechi, 
aritmetici mucigăite, impresii dintr'o călătorie în Spania, un studiu 
asupra odelor şi epodelor lui Horaţiu, o fizică elementară pentru 
uzul şcoal lor secundare de ambe sexe... şi altele, din aceeaşi 
marfă cumpărată cu hatâr de diriguitorii culturii. 

In privinţa preocupărilor literare al vechiului regim i-am co- 
municat lui Spiru Haret o istorioară auzită de la subşefii mei de 
birou dela «Casa Școalelor ș. 

In vremea ministeriatului lui Take Ionescu, aude Teodor Spe- 
ranţia, tatăl anecdotelor populare, că se acordă ajutoare din anume 
fond scriitorilor, pentru traduceri. Se înfăţişează deci, solicitând 
favoarea să traducă şi el ceva pentru luminarea poporului. Cu 
voie bună, ministrul pune rezoluţia: 4Se acordă trei sute lei, 
pentru traducerea basmului Cotoiul încălţat ș. Speranţia încasează 
banii, apoi, ca autor onest, se pune şi traduce basmul cu pricina 

din limba germană. După câteva săptămâni, îl aduce personal 
ministrului. 

— Ce-i asta? îl întreabă Take Ionescu. 

— Traducerea basmului « Cotoiul încălţat , domnule ministru. 

+ Cum? 

— Traducerea pe care mi-aţi încredinţat-o, excelenţă. 

A, da; bine; las-o aici. 

Speranţia s'a retras, mirat de primirea ce i se făcuse, şi cu 
drept cuvânt jignit. 

După ce pleacă el, ministrul ch':mă pe directorul care avea sub 
mana sa literatura. 

— Uite, zice el râzând, un manuscris care trebuie imediat 
desfiinţat. Dacă-l publicăm, nu mai putem da traducerea cotoiului 
nici unui poet sărac. Pe domnul care pleacă să nu-l mai primeşti 
aici niciodată; e un bărbat primejdios. 

Haret a zâmbit, dar cu amărăciune. Serviciile din epocele mi- 
nisteriatului său, strict organizate în vederea activităţilor şcolare 
propriu zise, mai păstrau deci, în latura lor, obiceiuri ale trecu- 
tului. Sprijinul artei şi literaturii se afla încă într'un vis al viitorului. 

— Ce-i de făcut? 

— In ce privește bibliotecile pentru popor, răspund eu, e ne- 
voie ncapărată să se tipărească întți cărțile potrivite. Să se dea 
poporului literatura tradiţională, întru care s'au desfătat și bă- 
trânii: «Al xandriap, «Esopia», «Arghir şi Elena», «Halima» 
« Genoveva de Brabant ». Să se retipărească ediţii ieftine, revăzute. 
Operele acestea cu bun nume au rămas în grija unor editori fără 
scrupule; mișună de greşeli de tipar; sunt prezentate unele în 
niște traduceri barbare; Vânzarea lor e însoţită de «Doruri și 
amoruri », de cărți de farmece, de € Viaţa banditului Licinski», 
a tâlharului Fulger şi a altor eroi criminali. 

Deci, după ce-i deprindem pe săteni a ceti vechile cărţi bune, 
adăugim acestei biblioteci o carte a legilor ţării, cu explicarea 
constituţiei şi rânduielilor uzuale, o broșură de medicină popu- 
lară, alta de sfaturi domestice şi agricole. Și, într'o ediţie car- 
tonată şi ilustrată, «Biblia ə» Cartea sfântă ar trebui distribuită 
gratis în orice colibă a ţării; să stea sub icoane şi'n casa căr- 
turarului şi'n casa analfabetului, la acesta din urmă cu nădejdea 
că va veni şi ştiutorul de carte care s'o deschidă. 

Haret a surâs palid, cum avea obiceiul. A dorit să ştie ce cred 
de cercurile culturale. 

In cercurile culturale sătești erau îndatorați să se adune 
agenţii statului: preotul şi învățătorul, doctorul de plasă şi ju- 
decătorul de pace, subprefecţii, primarii şi notarii. Sătenii poftiț 
la întrunire ascultau discursuri, într'o limbă de cele mai de multe 
ori păsărească, înțesată de neologisme. Doctorul vorbea contra 
alcoolismului, judecătorul despre datoriile cetăţeneşti, învățătorul 
despre cultura legumelor. Unde se grămădeau mai sunător neo- 
logismele, muierile se selifoseau şi lăcrămau. Oprelişte desăvâr- 
şită era să se pomenească ceva despre chestia pământului. Insă 
acesta era unicul subiect asupra căruia ţăranii ar fi poftit să se 
audă vorbindu-se. Asta-i marea suferinţă a populaţiei rurale: 
lipsa de pământ. Deci în cercurile culturale să se vorbească 
numaidecât despre asta; şi'm legătură cu problema pământului, 
să se deschidă perspectivele nouă ale cooperaţiei, ale băncilor 
populare şi a cumpărării de moşii prin «Cosa Rurală». 

Așa cum se proceda în acel timp, nu se putea ajunge la nimic. 
Un bătrân întreba: 

— Dar cu pământul cum facem, domnule? Asta ne ustură pe noi, 

Tăcere, 

— Apoi dumneavoastră ne spuneţi cum să lucrăm porumbul 
şi cartoful, De lucrat știm noi cum, căci cu plugul şi sapa re-am 
născut; dar n'avem lărgime și n'avem unde. 

Altul: 

— Domniile voastre ne învăţaţi să facem grădini de zarzavat 
şi livezi de pomi roditori. E adevărat că unii nau; dar uni 
dintre noi avem şi legumuri şi pomi. Să facem multe verdeţuri 
şi multe poame, pentru negoț şi pentru câştig. Insă unde să 
vindem? Dela noi până la târg e cale de zece ceasuri cu pi- 
ciorul. Drum greu, vreme prăpădită. La aşa depărtare nici ne- 
gustorii nu pot ajunge până la marfa noastră, 

Haret şi-a luat câteva note. Epilogul acestei convorbiri sa 
vădit îndată după răscoalele din 1907, când, revenit la ministerul 
instrucției, odată cu noua conducere liberală, Haret a trecut o 
notă «Casei Şcoalelor», dispunând să fie numit în locul de ins- 
pector al cercurilor cultuale şi bibliotecilor populare tânărul 
scriitor cu care stătuse de vorbă la locuinţa sa din strada V rd . 

Propunerile ce-i făcusem eu s'au și realizat, afară de «Biblie», la 
a cărei tipărire se amestec u zăbavnicele hotărîri ale Sinodului. 
Biblioteca pentru popor s'a tipărit ; în cercurile culturale a apărut 
spinoasa ch stie a pământului. 

Această vrednică-de-laudă osârdie a marelui Haret n'a avut 
urmări bine cuvântate, Băncile şi cooperativele au ajuns la un 
impas, b bliotecile și sfaturile populare s'au dovedit sămânță cu 
puţină roadă. Imi amintesc cu mare mișcare sufletească numai 
sfatul de taină în care supuneam viziunile mele utopice voinţei 
de mai bine a celui mai generos om politic din câţi am avut. 

Am vorbit cu Spiru Haret şi despre primejdia de dispariţie a 
datinelor poporului nostru, a cântecului, danţului, ţesăturilor şi 
costumelor. Aveam atunci idei de apărare prin instrucţia şi pro- 
paganda laică. Acuma nu le mai am. 

Toată această comoară sufletească şi artistică a autohtonilor 
urmează a fi ameninţată de dispariţie. Civilizaţia mecanică şi ten- 
dinţa de standardizare a lumii moderne o sapă, o ruincază şi o 
împuţinează necontenit. 

Oricât de înflăcărată propagandă sar face pentru păstrarea 
portului vechiu, industriile perfecţionate şi fabricatele ieftine, 
cărora le-am deschis de mult vămile, au înlocuit şi înlocuiesc in- 
dustria casnică arhaică. Inainte de tratatul de Adrinanopol, acum 
un veac şi mai bine, întreaga populaţie rurală a principatelor era 
îmbrăcată de mâna gospodinelor, iscusite în meşteşugul de ţesut 
inul, cânepa şi lâna. Inainte de acest tratat, femcia era statornică 
în gospodărie; după tratat, extinderea marilor culturi de grâu a 
cerut cât mai multe braţe, şi femeile au ieşit şi ele la muncile 
penibile ale pământului. In aşa măsură sa extins şi s'a adâncit 
prefacerea, încât gospodina pricepută, care nu-şi părăsea altădată 
căminul, a ajuns roabă a ogorului, şi, în această epocă, stamba 
ieftină a înlocuit industria casnică. Costumul mândru al altor epoci 
a rămas numai în regiunile înalte, unde îndeletnicirile oamenilor 
au îngăduit femei să-şi păstreze situaţia nobilă de demult. Plăieşi: 
şi păstorii urmează a trăi încă în tradiţie. 

Până când? Căci înoirile lumii moderne bat şi la porţile mun- 
tenilor, 

Să opunem propaganda şi difuzarea instrucției? Să întărim 
viaţa economică a poporului? 

Cu cât școala pătrunde mai mult în obişnuința mulțimilor, cu 
atât mai mult se slârpeşte vechea literatură orală, aşa de preţi- 
oasă. Omul, având cunoştinţa cetitului, nu mai simte nevoia să 
memorizeze. Cu cea mai mare uşurinţă flăcăii şi fetele dela 
sate lasă doinele lor pentru tipăriturile de «dor şi amor» ale 
editurii «Pinath Klein & Comp. ». Cu aceeaşi uşurinţă generaţiile 
nouă au primit ieri polca, apoi valsul, iar astăzi danțurile ame- 
ricane. Şi în această privinţă tot la munteni mai stăruieşte tre- 
cutul. Cetatea aceasta a datinelor mai ocroteşte arta coregrafică 
a strămoşilor, 

Invazia lumii nouă e un fenomen fatal; viaţa se schimbă ne- 
simţit şi necontenit. Incet-încet se vor adăugi Europei şi fiii 
acestui pământ. E o împrejurare pe care n'o putem înlătura, Fap- 
tul, mai de vreme, s'a petrecut şi la alte neamuri. Ne putem so- 
coti fericiţi că noi mai păstrăm totuşi unele comori ale trecutului 
şi că, din firea lui, poporul nostru e încă destul de rezistent. Ni- 
căiri, socot eu acum, grupele umane nu se mai află călăuzite în 
aşa măsură de trecut ca poporul românesc. Datina e încă o lege 
strictă a neamului. Această lege i-a îngăduit să se desvolte în 
anume chip, i-a imprimat anume caracter unic, care constitue 
adevărata lui unitate. Din veacuri datina a unit întreaga seminţie 
şi întru aceasta ea şi-a păstrat biruinţa, cu toate scăderile vieţii 
politice exterioare. 

Valabil, din mărturisirile mele de credinţă pe care le făceam 
eu atunci lui Spiru Haret, a rămas numai elogiul poeziei nescrise 
a pământenilor noștri. Era în ce spuneam eu dragoste şi credinţă 
şi această poziţie a mea a rămas neschimbată până azi. 

Nu mai cred, de pildă, în binefacerile legii agrare dela 1864; 
dar în arta populară voiu crede până la asfinţitul meu. 

Pe mine literatura populară m'a interesat numai ca manifestare 
de artă. Am găsit în ea elemente de valoare diamantină, care 
s'au răsfrânt în opera mea proprie. Am avut pentru poezia popu- 
lară o înţelegere pururi trează; mi-a plăcut s'o descopăr și am 
știut a o descoperi. 

Pornind dela criteriul curat artistic, n'am acceptat orice. Am 
înţeles să aleg, Are şi poporul dreptul să producă poezie îndoiel- 
nică şi versuri fără valoare. Colecţiile oficiale de poezie populară 
sunt pline de aşa ceva. După cum Eminescu a fost unic în poezia 

cultă, aşa se dovedesc unice — comparate cu orice fel de poezie, 
din toate timpurile și dela toate popoarele — uncle producţii ale 
vechilor noștri poeţi anonimi. 

De mult am băgat de samă că poeţii anonimi au inventat 
mlădioasele versuri poliritmice, care constitue oarecum noutatea 
poeziei noastre celei mai tinere. Oraţiile — versuri rostite — se că- 
lăuzesc mai ales de rimă. Prosodia strictă e necesară poeţilor po- 
pulari numai în cântece, fie doine, fie balade. Iar epigramele 
— adică strigăturile — de asemeni urmează tactul danţului. 

I-am recitat lui Harct câteva strigături epigramatice care l-au 
înveselit. I-am spus fragmente de oraţii. l-am rostit o colindă dela 
graniţa Basarabiei: 

Câte flori sunt pe pământ, 
Toate merg la jurământ. 
Numai spicu grâului 

Şi cu lemnu Domnului 
Stau la poarta raiului 

Şi judecă florile — 

Unde li-s miroasele. 


Le-au luat madamele 
Să-şi stropeasca straiele. 


I-am recitat iertăciunea care s'a rostit la cununia mea. 


Dumnezeu în raiu a făcut 

Pe strămoșul nostru de lut, 

De ne tragem şi noi din neam 
Dela Adam, 

Cu frumuseţile din soare, 

Cu ochii din mare, 

Cu vârtutea din vânt, 

Cu sufletul din duhul sfânt. 


I-am spus ceva din Mioriţa. De atunci sentimentul meu pen- 
tru acest cântec bătrânesc s'a adâncit. 

Ini aduc aminte că mă aflam la Vizantea, în vremea războ- 
iului trecut, şi auzeam tunurile mugind sus, pe culmi sub cer, în 
pădurea eternă. Incleştarea oamenilor se prelungea în pustiurile 
de piatră. Pe margini de drumuri și poteci văzusem risipite arme 
și căști; în cotloane de costișă, tunuri şi chesoane. Amărîții pă- 
mânteni suiseră până în sălașurile caprelor negre, trecând tunuri 
pe te ponoară şi aburcându-le pe ţancuri. Ecourile clocoteau 

măreț în toate gangurile munţilor. Le ascultam cu inima bătând, 
în acea zi fierbinte de Iulie. Lătratul tunurilor a contenit când 
a căzut sara și peste singurătăţi negre s'a întins tăcerea ca o 
apă nesimţită. 

Mă aflam între distrugeri şi bejenii. O parte din Vrânceni 
pribegiseră. Alţii, rămaşi, ascultau atenţi, așteptând să isbuc- 
nească de sub acea tăcere spaimele. Poate așteptau să se ridice 
din veac bătrânii adormiţi, căci în cetatea acelor munţi dormea 
în ţărână un popor mai numeros decât cel în viață. 

Liniştea aceea solemnă a Vrancei mi-a pătruns fără să vreau 
sufletut și am simțit desluşit picurându-mi în simţuri, ca o adiere 
şi ca o litanie a păstorilor răposaţi, acel fermecător început de 
baladă: 


Pe-un picior de plaiu, 
Pe-o gură de raiu... 


De pe prispa pe care stam, sub acoperișul scund de draniţă, 
zăream un dium cotit sub lună ș'o apă argintie care întovă- 
rășea drumul. In stânga mea, un turn întunecos de biserică. 
In dreapta, codrul negru suind în cer, spre stele. In apropiere, 
sub un şopru, oameni năcăjiţi şopteau la o vatră veche de foc. 

De unde îmi Venea oare murmurul acela de cântec fermecat 
care îmi tremura în suflet? 

Era un murmur melodios al generaţiilor căzute. Era un cân- 
tec de păstori din zorii veacurilor și ai legendelor. 

Această «M oriţă » așa de suavă, aşa de artistică, unică între 
cântecele popoarelor, prin ce minune oare s'a născut pe aceste 
plaiuri? Prin ce har au tresărit mărgăritarele lacrimilor ei în 
sufletul unui umil necunoscut? C'obanii acelor pustii nu s'au 
bucurat de nimic deosebit pe lumea asta în curgerea fără 
sfârșit a anilor. Drumul vieţii lor nu şi l-au însemnat decât cu 
lacrimi şi sânge. Ce om din această rasă a vibrat astfel în faţa 
naturii şi a lui Dumnezeu? Acest dintăi mare poet al limbii 
noastre a dat dintr'odată valoare nemuritoare întregului peisagiu. 
N'a cântat nici vitejii, nici slavă, ci, simțindu-se element al 
naturii veșnic-nouă, a privit moartea fără cutremur, ca pe-o 
eliberare și pe-o înoire, apropiindu-se prin aceasta de însuși Zi- 
ditorul-a-toate. 

Din nou, în acest leagăn al baladelor, mă simţeam uimit de 
înţelegerea de mare poet a lui Alecsandri. Căci el, întăia oară, 
a auzit sunând silabele misterioase ale « Mioriţei >, urmărindu-le 
din vale în vale, din ecou de vânt în ecou de bucium; el le-a 
recunoscut forma fină și mlădioasă, alegând lamura ei din va- 
riantele tufoase şi imperfecte, până ce-a statornicit-o definitiv 
în forma-i pură de juvaer. 

Balada asta constituie cel mai mare titlu de glorie al bar- 
dului dela Mircești. In rătăcirile lui romantice, urmărind, cu 
Russo și Negri, doinele și cântecele bătrânești, tânărul poet 
dela 1840 a simţit deodată fiorul religios al marei literaturi ne- 
scrise, A simţit pătrunzându-l acel glas din veacuri al poporului 
obijduit; până la el nimeni nu-l auzise. ÎIntr'o sară de vară, 
sub poală de codru negru, undeva în munţi, în sălașul nea- 
mului, la un foc haiducesc, în preajma unei stâni și a unui 
pârău, stând cu fața spre stelele veşnice, sufletul lui a tresărit 
la suspinul buciumului şi 'n ureche i-a sunat balada aceasta. 
In el s'a desvălit o floare fără moarte. 


Tu să-i spui curat 
Că m'am însurat 

C'o fată de craiu 
Pe-o gură de raiu... 


Brazi și păltinaşi 
I-am avut nuntaşi... 

Cântecul acesta bătrânesc rămâne singur între mii de cân- 
tece, ca un plisc pleșuv. In ele tristeța de a trăi şi che- 
marea fericiţilor morţi. In el se înscrie sufletul de resemnare 
al rasei. In el e şi vechimea şi stăruința și sufletul ei blând. 
Toate îi sunt argumente de esenţă divină; în glasul poetului 
anonim a vorbit Domnul Dumnezeu. 

Imi revedeam, pentru o conferinţă, aceste note mai vechi, în 
căminul meu din Bucureşti, din strada Witting, 12. Era în ziua 
de 4 Aprilie 1944, după ceasul amezii. Mă aflam singur şi nu 
aşteptam masa, fiindu-mi ziua aceea o zi de ajunare. 

` Dintr'odată s'a cutremurat pământul şi s'a clătit deasupra 
mea bagdadia casei. Am crezut întăi că-i un cutremur; pe urmă, 
văzând ochii de spaimă ai soţiei mele în prag, am înţeles că 

paserile de fjer ale lumii de azi sunt deasupra Capitalei, Gara 
de Nord le era țintă a bombardamentului și eu mă aflam în acel 
cartier, deci eram sortit să le fiu victimă. Am coborît imediat, 
cu soția mea. Au cutremurat zidurile a doua şi a treia explozie 3 
întrun gang îngust al intrării se grămădiseră toţi ai casei, 
precum şi străini de pe stradă, sosiți atunci în gară şi rătăciţi 
în vifor. Am înţeles că mi-i dat poate să mor în acel ceas și 
nu m'am înfricoşat. Am avut în mine sufletul păstorului de 
demult. Imi ţineam alături tovarăşa; mă atingeau cu palmele, 
ca pe moaște, străinii oploşiţi în juru-mi şi impresionați de 
calmul meu. 

A fost ceasul începuturilor urgiei. A pierit în preajma mea 
lume nevinovată, cu miile. Același ceas al spaimei a fost şi în 
alte zile, pe care Domnul-Dumnezeu le dă omului pentru pace. 
Ca și altădată în veacuri crude, au urmat încercări după în- 
cercări. 

Acuma văd cât de departe sântem noi, eu şi baciul baladei, 
de barbaria civilizaţiei. Oamenii progresului mecanic și ai vieţii 
standardizate au pus în slujba interesului lor pe toţi demonii 
adormiţi în măruntaicle pământului. Ca ucenicul vrăjitor al lui 
Goethe, au rostit cuvântul care îi stârnește; hora destrăbălării 
lor funeste e pornită şi nimeni n'o mai poate opri, căci cuvântul 
tainic al alinării duhurilor răzvrătirii, fiii omului l-au uitat, 

O, pământean al Daciei fericite, coboritor al oamenilor paş- 
nici care n'au practicat meșteșug sângeros și s'au plecat furtu- 
nilor, în datina ta de blândeţă și milă e mai multă nobleţă 
decât în civilizațiile distrugătoare din zilele noastre. Nu te mai 
doresc evoluat, și visez să trăiesc lângă tine, subt semnul pă- 
storilor de odinioară. 

Preoţi munţi 
Cărunţi, 
Stele făclioare 
Şi poduri de floare... 


XX 
Grădina liniştii, 
Mă scurma într'una gândul plecării din Bucureşti. Fiinţii mele 
îi era necesară această nebunie. Visam o căsuţă a tihnei, din 

cerdacul căreia se văd munții, şi o livadă în care sună dulce 
murmurul albinelor. Mă vedeam liber în peisajul Moldovei. 

Constrångcrea birocratică îmi lua şapte ceasuri zilnic; alte 
obligaţii, care se înmulțeau cu cât intram mai mult în curentul 
de viață al Capitalei, îmi anulau întâi două seri, apoi patru şi cinci, 

In zilele de Duminică camerele modeste în care locuiam cu 
familia mea se umpleau de tinerii colegi de breaslă, adunaţi în 
gezători lurgi. 

Dragoslav își argumenta viziuniie bogumilice bătând cu palma 
în duşamea și apoi, săltând brusc din poziţia-i incomodă, ges- 
ticula spre icoane cu stânga, pe când cu dreapta își arunca după 
urechi pletelc-i bălăi. Când, înstârşit, se mai domolea într'un scaun, 
sta strâmb, c'un picior răsucit de două ori în jurul celuilalt. Era 
atâta viscol anarhic în ceeace scria, încât ortografia și punctuaţia 
erau întotdeauna l psă, ca fugite de o spaimă. Când apăreau, la 
apelurile noastre in istente, se îmbulzeau după fiecare două-trei 
cuvinte, amı st: cându-sc : puncte de exclamaţie cu semne de între- 
larc, punct-virgulă cu puncte de reticenţă, virgulele nebune îm- 
piedecau totd auna asociaţia subiectului cu predicatul său. Era 
totuşi ceva în el; părea un fel de sfântul Sisoe întârziat într'un 
secol sceptic. „Părea că voieşte a porni, cu desagă şi toiag, pe 
calca pov: știlor, ca să găscască pe Dumnezeu cu barbă albă. Noi 
nu credeam de loc în minunea asta; el credea pe jumătate. 

Era nelipsit la adunări Corneliu Moldovanu, care povestea 
totdrauna noutăţi cu Llândeţă și umor și se înfățișa cuviincios 
ca un adevărat urmaș de răzeși din valea Tutovei. 

Eugeniu Boureanu avea pururi chin şi nelinişte în toată 
fiinţa. Obraz palid, ochelari cu şnur încălecaţi pe nas; nesigur, 
reţinut şi totuşi izbucnind într'un entuziasm neaşteptat. Ne 
adusese în acel timp două volume manuscrise de folklor foarte 
frumos caligrafiate, pe pagini mari de jumătăţi de coală. Erau 
ale sale ori nu? Părea că se amuzează de nedumerirea noastră 
şi ne lasa să i le atribuim.Era ca un joc primejdios, o jonglerie 
cu cuțite care-i făcea plăcere. Am aflat pe urmă că proprietarul 
acelor caete de culegeri era Tudor Pamfil. Boureanu dovedea 
destule cunoştinţi ; curiozitatea lui se întindea pe multe tărâmuri; 
se exprima elcgant şi avea dar; însă făcea parte dintre acele 
fiinţi urmărite de neşansă oriunde. A încercat, pe cât înţeleg, 

multe meşteşuguri ca să găsească comoara, şi abia târziu, după 
destule desamăgiri, s'a întors la breasla noastră, care-i aduce cele 
din urmă mângâieri. 

Dintre colaboratorii principali ai 4 Semănătoruluie vedeam 
mai rar pe C. Sandu. Era ocupat cu studii agronomice; s'a dus 
şi în străinătate. Avea înfăţişare apoplectică, ochi bulbucaţi pe 
faţă roşcovană, vorbă repezită. Era violenţa însăşi, exploadând 
necontenit. Neamul lui de plugari din preajma Brăilei avea po- 
recla «Pârjol». Nicicând nu s'a aflat nume mai potrivit pentru 
un tip dintre voinicii vădanei Șalga, dintre acei care în acelaşi 
timp erau numai onestitâte şi omenie. Se întorsese de la Paris 
cu admiraţie fără rezerve pentru Maupassant. Nuvelele lui din 
viaţa Brăilenilor şi a Bărăganului au vioiciune şi precizie ; în ele 
îşi cheltuia prisosul enorm de energie, ca să poată să se înfăţi- 
geze blând unui veac nou. Literatura lui C. Sandu-Aldea a fost 
stânjenită de preocupările sale științifice. Intre ştiinţă şi artă a 
stat ades în cumpănă, şi neliniştea aceasta şi-a mărturisit-o şi 
scris, Eram apropiaţi prin unele caractere ale fiinţii noastre; 
dar el se elibera tot mai mult, treptat, de lumea veche, pe cara 
eu am păstrat-o în visul meu de artă. El a ajuns curând pămân» 
teanul de mâne, primind prejudecățile europene. S'a prăpădit prea 
curând, ars şi topit înainte de vreme. 

Am mai cunoscut un scriitor de la noi din Moldova, trudit şi 
înămolit în viaţa Bucureştilor; Jon Bârseanul. Era de loc de pe 
la Târgu-Frumos. Debarcase în Capitală de mai mulţi ani. Cola- 
borase la «Povestea Vorbei». Tipărise în Revista pentru Artă şi 
Literatură a lui Nicolae Petraşcu o poemă originală şi meșteşu- 
gită ca versificaţie, cu titlul « Oţel-Badea 2. Găsisem în colecția 
de anul întai a « Semănătorului» o nuvelă desăvârşită, colorată 
şi plină de mister, c'un fel de Michiduţă lipovean. Il preţuiam 
înainte de-a-l cunoaşte personal şi nu înţelegeam de ce un scriitor 
aşa de înzestrat nu se află în primele rânduri ale generaţiei tinere. 

L-am găsit oarecum în subsolul Bucureştilor. Trăise o vreme 
în robie, ca elev farmaeist, încercând necontenit să se elibereze. 
Se scufunda în desnădejde şi apărea iar la suprafaţă. In 1905 era 
intrat la altă sclavie — eorector la institutul « Minerva $. Capul lui 
mare cu ochi trişti începea să aibă petele câracteristice în umeri 
obrajilor. Işi păstra totuși voia-bună. Uneori îl luam cu noi, eu 

şi Iosif. Simțeam că este în atitudinea lui față de mine ceva 
otrăvit. Căci mie părea că-mi surâde viața. Multora — şi lui Bâr- 
seanul li se năzărea apoi că literatura mea e o funcţie firească în 
care cheltuiesc puţină substanţă; nu cunoşteau pe faurul aburit 
care se ostenea fără răgaz sub calm înşelător. La acea vârstă 
n'aveam alte pasiuni, altă preocupare, alte idealuri — decât cele 
legate de literatură. Mai târziu am mestecat în măsele zgura ace- 
stei zădărnicii,. 

Qui pourrait me donner P'adresse 

D'un bon scafandrier? 

J'ai laissé tomber ma jeunesse 

Au fond d'un encrier. 

Intr'o seară, eu şi St. O. Iosif l-am luat cu noi pe Ion Bâr- 
seanul la birtul lui Tabacu. Ținând să-l scoată din gândurile=i 
îndărătnic sumbre, Steo m'a întrebat dacă am știință despre 
anume «capodoperă», cum îi spunea el cu drept cuvânt, care 
a apărut în 4 Semănătorul», 

— Nuvela cu ornicul și cu Michiduţă? am întrebat eu. 

— O cunoşti? 

— De sigur. Cunosc şi lucruri ceva maivechi ale lui Ion Bârseanul. 
Nu ştiu dacă-şi mai aduce d-sa aminte de ele. Eu nu le-am uitat. 
Bârseanul se uita la mine cu privirile deodată schimbate. 

— Despre ce e vorba? s'a interesat el, 

— Vrai să afli? 

— De sigur. 

— Atunci ascultă şi adă-ți aminte de «bulgăriile» dela Târgu- 
Frumos, 

In Moldova grădinile irigate de zarzavat se chiamă &bulgării », 

I-am recitat câteva strofe pe care le găsisem cândva în «Po- 
vestea Vorbei ». 

La căsuţa lui moş-Ile - 
Creşte mugchiul pe şindile. 
Toată cade cât s'o olătini, 
Ş'o mai sprijin” nişte cătini 


Treo în zboruri cătră baltă, 
Raţe, gâște laolaltă. 

Rar în ele dă cu pușca 
Lipovanul Ivanușca, 

Intr'un rând, din furtuială 
S'a aprins o pară pală. 

A ars coperișu 'ndată, 

A ars şi căsuţa toată. 


Iaca ?'ntr'un târziu şi mogu 
Chirchilit, cu nasu rogu. 

In cenuşa spulberată 
Amărtt luleaua-şi oată... 


După obiceiul meu, introdusesem câteva mici ameliorări în 
text. Bârseanul nu le-a observat. A rămas dus pe gânduri, cu 
ochii aţintiţi în halba de bere. 

— Câţi ani sunt de-atunci! a suspinat el. Câtă viaţă zădar- 
nică! Asemenea lucru neînsemnat îl mai ţii minte? 

— Ţin minte totdeauna lucrurile frumoase. 

I-au venit în priviri lacrimile și s'a alăturat de mine, ca să 
mă sărute, Eu n'am făcut nicio mișcare. El s'a retras ușor, și 
în aceeaşi clipă prepeliţa din colivia cu polog de deasupra noa- 
stră din părete a început a-și spune sbucnit numele: pitpalac! 
pitpalac! 

Ion Bârseanul s'a întors vesel spre stăpânul localului. I-a 
recitat un catren, izvodit în acea clipă: 


La « Sărindari» 
Cântă lăutari. 

La € Tabacu» 
Cântă pitpalacu... 


D-l Tabacu, patronul, a rămas «paf», cum se spune la Bu- 
curești. 

— Poezia asta îmi place, a declarat el. Merge de-o firmă. 

— Dacă se plătește cât face, de ce nu? i-a întors cuvânt 
poetul. 

D-l Tabacu şi-a văzut de treabă și ochii poetului iar sau 
umbrit de tristeţă. 

Tot atunci, împreună cu Nicuşor Beldiceanu, m'am dus să 
cercetez pe un alt tânăr scriitor, bârlădean de baştină, de mult 
eşuat în Capitală și acum pe punctul de a se scufunda. E vorba 
de Ion Manolache-Holda, autorul unui volum de nuvele, «Feţe». 

Cine își mai aduce aminte de Ion Manolache? E uitat ca 
toți uitaţi. 

Eu îi urmărisem proza în «Epocas. O bucată a lui, din vo- 
lumașul care a precedat «Feţes, îmi plăcuse în deosebi. Se 
chema € Dihorulsș. Atmosferă de mahala provincială, stil foarte 
supraveghiat, uscat şi nervos. Manolache era un foarte isbutit 
discipol al lui Caragiale. Işi cheltuise anii bucureşteni în gaze- 
tărie măruntă. 

L-am găsit cu soţia şi copiii, într'o singură odăiţă, care era 
şi iatac și sufragerie. Deşirat, palid, cu ochii mari, cu mustă- 
cioara rară. Tuşea. 

I-am amintit de «Dihoruly şi i-am mărturisit cât îmi place 
bucata. 

Mi-a răspuns c'o strâmbătură a buzelor lui subţiri, uscate de 
febră. 

— Insă e cu totul alt gen decât al dumnitale... Eu nu pre- 
țuesc decât stilul redus la esenţial, desbrăcat de orice podoabe 
şi descripţii... 

Imi întorcea oarecum complimentul. 

— Imi place aşa cum e, am revenit eu. E stilul necesar €Di- 
horului ? şi personagiilor celorlalte. O altă lume şi o altă atmos- 
feră cer altă exprimare. _ 

— Altă lume? a întrebat el cu mirare neprefăcută, Unde-i 
lumea aceea? Probabil în imaginaţia romanticilor. Eu n'o cunosc. 

— ...Din nefericire, am răspuns eu cu blândeţă. Lumea 
aceea există. E raiul cătră care Vreau eu să mă întorc, 

Ion Manolache a avut un acces de tusă. După ce s'a alinat: 

— Nu cred nimic; cine intră în iadul de aici Înapoi nu se 
mai întoarce și în altă parte nu mai poate evada. 

După ce l-am părăsit, am vorbit îndelung cu Nicușor Bel- 
diceanu. El mă aproba în totul. Se v.dea şi el tolănit într'o 
livadă, cufundat în lecturi fără sfârşit. Intr'adevăr, de mult 
n'avusesem răgaz să citesc o carte bună. Ii comunicam intenţia 
mea să reiau pe Balzac în întregime, să mă cufund iar în Dic- 
kens şi Gogol, în Maupassant, Flaubert şi Turgh :niev. 

— Mi-am cumpărat și «Contele de Monte Cristo» pentru chi- 
novia mea dela Fălticeni, în zile anumite, când vine vremea 
desintoxicării de « literaturism $}. După € Germ nie Lacerteux » şi 
alte asemenea istorii a fraţilor Goncourt, simt numaidecât nevoia 
să reiau pe bătrânul Dumas. 

— Ai dreptate... ai dreptate... Cu slujbele noastre ce 
facem? Sântem subşefi de birou și avem cu noi un director ca 
d-l Sterian, om aşa de cumsecade. 

— Ba părăsesc biroul şi subşefia fără niciun regret. Casă la 
Folticeni am. Am aflat că este de vânzare şi livada cea veche 
a lui Vorel farmacistul, dacă-ți mai aduci aminte... Când eram 
în gimnaziu, pătrundeam în ea pe furiș şi mâncam mere... Se 
poate dobândi cu puţini bani. Tu ai ceva pus de o parte. N'ar fi 
oare bine s'o cumperi? Să ne regăsim iar în locurile noastre. Iţi 
aduci aminte de Rădășeni și de căsuţa bunicilor tăi. In livadă 
la popa Lateş am citit eu € Quo Vadis» a lui Sienkiewicz, şi 
câte altele! In aceeași livadă am pus la cale o carte în colabo- 
rare, din care ai scris un capitol. Romanul nostru umoristic a 
rămas baltă; dar putem porni altul. Eu te sfătuesc să mergi 
şi tu. Trebuie puțină îndrăsneală; trebuie credință. Am convin- 
gerea că se poate trăi din literatură. Bogăţie nu putem strânge, 
dar un cămin modest putem statornici. Dacă nu isbândesc, mă 
pot întoarce. Dar nici atunci nu mă întorc; prefer să mor acolo, 
decât să mă văd în ipostaza lui Ion Manolache și a lui Bâr- 
seanul. Amândoi se stâng în Bucureşti ca *'ntr'un pustiu. Și mai 
ales doresc să mă descătuşez. Vreau libertate, vreau să fiu al 
meu. Mă fac l.vădar și prisăcar. Fă și tu asta, în livada cea 
veche. 

— Să vedem, cred c'am să merg şi eu... mi-a răspuns Ni- 
cușor Beldiceanu. 

O întâmplare mică m'a determinat definitiv. 

D-l George Filip, directorul editurii « Minerva», invitase pe 
autorii săi tineri la o petrecere în afară de Bucureşti, într'un 
loc ce se chema «La Bordeius. Am petrecut cu Vin și cu frip- 
turi la grătar după plăcuta rânduială a crâşmelor din margine 
a Bucureștilor de altădată. Se aflau la acea petrecere amicală 
Ion Scurtu și C. Sandu-Aldea, Anghel, Iosif, Beldiceanu, eu, 
Zaharie Bârsan și lon Bârseanul. 

La al şaptelea p:hor, Ion Bârseanul mi-a declarat că numele 
său de-acasă e Ion Bârsan. 

— Mi-am spus Bârseannl, ca să mă deosebesc de orice Zaharie. 

Avea în vorbire un fel de întărâtare. 

— Ai făcut bine, am încercat eu a-l îmblânzi. 

— Ce bine? Unii şi alții mă confundă și acum. Am destule 
năcazuri ; nu-mai mai trebuie şi acesta. Eu sânt cel ce sânt; cel 
ce este m'a trimis. Cei ce au urechi de auzit să audă, Se bu- 
cură unii de succese uşoare: nu-i invidiez; vor veni şi pentru 
ei deșteptări amărite. Alţii au succese în lumea elegantă şi ari- 
stocrație, pentrucă cei cu sânge albastru se cunosc și se ocro- 
tesc. După ce şi-au mâncat moştenirea, vor să facă din litera- 
tură tarabă, și găsesc cumpărători. Chiar dacă n'ar găsi, mafia 
lor nu-i lasă să trăiască fără schwartz la Kübler şi fără cra- 
vată şi cămăşi de matasă..,. 

Dimitrie Anghel s'a întors spre el c'o ironie răutăcioasă ; 

— Despre cine vrai tu să vorbeşti? 

— Acesta e secretul meu, afară din templu cu zarafiil a 
răspuns râzând vânăt Ion Bârseanul. Bea cu mine încă un 
pahar şi-ţi spun. 

— Uită-te la mine şi spune, l-a îndemnat rece Mitif. 

— ţi spun dacă vreau. Iar dacă nu vreau, nu-ţi spun. 

— Paharul îl beau, prietine, a acceptat Anghel, şi-l închin 
în sănătatea ta, şi-ţi doresc toate izbânzile pe care le-ai râvnit 
şi nu le-ai avut. Sânt flori fără lamură, altele fără miros. Fă-mi 
plăcerea şi bea și tu pentru mine. 

— Am să beau dacă-mi place; nu mă poate obliga nimeni. 

— Eşti liber să nu bei, să nu scrii, şi să nu faci nimic... 

— Eu fac corecturi patrusprezece ceasuri pe zi... s'a tân- 
guit Ion Bârseanul,. 

Dela acest schimb acru de vorbe, ne-am trezit deodată cu 
Ion Bârseanul gesticulând ca un actor de tragedie. 

Răcnea bălăbănindu-şi brațele deasupra capului: 

— Nu mai pot! nu mai pot! 

Nu mai putea şi-şi vărsa tot veninul, toată mânia stăpânită, 
toată obida înfrângerii. II ştiam bun prietin cu Anghel. Mitif îl 
şi ajuta când şi când, poftindu-l la mese bune. Acuma dintr'odată 
prietinul era cârpă pe care poftea s'o calce în picioare. Ar fi vrut 
să-l sfâşie cu căngi neputincioase; îi urla invective şi sudălmi. 
Anghel era pentru el un < ciocoiu borît >. Era un bhistrion ridicol 
care-și dă aere de poet subţire. Mamă, tată, surori, —îi spurca 
tot; dorea să-i spurce mormântul. Blestema, muşcându-și pumnii 
şi scheunând cu lacrimi. 

Am asistat în tăcere la toată această înfricoşată spovedanie a 
umilinţii şi neputinţii şi am simţit pe mine cămaşă de ghiaţă și 
inima mi s'a ghemuit între ghimpi. 

Hotărîrea de a evada din București s'a accentuat ca o spaimă. 
Am lepădat tot. In primăvara anului 1906, mi-am încărcat cala- 
balâcul şi m'am întors la Folticeni, cu puţine mijloace, cu nădejdi 
multe. Imi asigurasem un concediu cu jumătate de salariu pe şase 
luni şi alcătuisem cu institutul «Minerva» un contract pentru 
patru volume. Le-am şi depus în cursul acestui an: « Vremuri de 
bejenie », « Însemnările lui Neculai Manea >, «Oameni și locuri », 
« Mormântul unui copil.» 

Cu Nicuşor Beldiceanu mă înţelesesem să cumpăr pentru el 
livada cea veche a lui Vorel, din capătul uliţii Rădăşenilor, de 
care ne legasem cu atâtea avântate planuri. 

Cum m'am statornicit în căsuţa unde scrisesem «Şoimii», am şi 
început a face adaosuri clădirii, ca pentru o familie mai numeroasă 
şi o şedere mai îndelungă. Apoi m'am înfățișat unei doamne vă- 
duve Engel, fiica bătrânului farmacist răposat, care ţinea la 
dispoziția amatorilor livada cu pricina. Nu se arătaseră cumpă- 
rători până la sosirea mea. Bucuroasă că se poate desface de un 
bun pe jumătate ruinat, care nu-i aducea decât nemulţămiri, 
d-na Engel nu s'a arătat prea pretențioasă şi am făcut cu 
d-sa o învoire scrisă, în numele prietinului meu. Imediat 
l-am înștiințat pe Nicuşor Beldiceanu. In răstimpul cât trecuse 
de la plecarea mea din Bucureşti, prietinul meu se sfătuise cu 
soţia, cu socrii şi cu câţiva prietini mai în vârstă şi mai înţelepţi 
decât noi. Fuga mea din Bucureşti era socotită de toţi ca ceva 
de neiertat, Plecam din locul unde se fierbe piatra cea scumpă, 
unde se clădesc şi se desfac reputaţiile, unde se distribuie puţinele 
fărâmituri de buget care cad în tagma scriitorilor. Plecam în 
sălbătăcie, plecam în nesiguranţă, ca o pasere bezmetică. Să nu 
cumva să facă şi alții greşala asta, neghiobia asta. 

Primesc dela prietinul meu Nicușor Beldiceanu o «cartă pos- 
tală. » Oricât de sărac am fost, am adresat totdeauna prietinilor 
mei epistole închise. Prietinul meu Nicuşor nu băga asta de samă 
şi trecea acum uşor şi peste faptul că eu făcusem o achiziţie a 
unei proprietăţi, dând arvună din puţinul meu, şi că-mi luasem 
personal un angajament faţă de d-na Engel. 

N'am stat mult în cumpănă. l-am răspuns telegrafic un sin- 
gur cuvânt: «Bine. După aceea m'am prezentat d-nei Engel, 
expunându-i năcazul meu. Părea foarte contrariată şi mâhnită, 

— Atunci cum facem? 

I-am răspuns: 

— Doamnă, înţeleg să-mi țin cuvântul şi să răspund angaja- 
mentului. Iau asupra mea proprietatea, dacă dumneavoastră con- 
simţiţi s'o plătesc în timp de-un an. 

Aveam prietini comuni care au sfătuit-o pe d.na Engel să 
primească propunerea mea. Am vărsat o parte din bani; până la 
complectarea sumei, am semnat câteva poliţi pe care le-am onorat 
cu dreptate la soroacele cuvenite. 

Astfel am devenit proprietar al unei minunate paragini de două 
hectare, fără împrejn uire și fără casă de locuit. Se afla în capătul 
dela deal al târgului Folticeni, aproape de «Dumbrava Minu- 
nată » şi de huceagurile Fălticenilor-Vechi şi Oprișenilor. Se ve- 
deau, dincolo de Moldova, munţii în ceaţă; dealuri şi văi ro- 
mantice, spre apa Șomuzului. 

Lucrând ca să-mi începlinesc angajamentele faţă de editorul mew 
aveam din când în când nelinişti şi mă opream din scris. Vedeam 
în închipuire viitoarea aşezare a pusniciei mele şi schiţam într'un 
carnet, care trebue să mai fie, rătăcit pe undeva, planurile unei case. 

Ca adevărat urmaş al « bătrânilor » mei, înt: iu am închis cără- 
rile de trecere ale străinilor; apoi am durat un zaplaz șindrilit, 
ca să despart de lume chinovia cea nouă. 

Visând la ce aveam a îndeplini, am întreprins, în 1906, călă- 
toria cea m: re la locurile sfinte, de curăţire şi de ispășire. Drumul 
la munţi l-am făcut cu trăsura cu clopote; mănăstirile nemţene 
le-am cercetat în răstimp înde'ung, umb'ând domol, pe jos. In 
plaiurile înalte ale ţării, am văzut livezi, râmnice şi prisăci şi 
m'am închinat cătră toate izvoarele. 

După ce m'am întors, m'am pus să redactez «Oameni şi lo- 
curi». Alternam scrisul ca lucrările de regenerare ale livezii vechi. 
Devenit pomolog, împreună cu fratele meu mai mic, care urma 
cursurile şcolii de la Her:strău, am învăţat a întineri merii şi a 
pune altoi în trunchiurile sălbaticilor. Apoi, cu aceeaşi osârdie, 
sm fost învățăcel întru stupăit şi prietin al albinelor, deprinzând 
rânduiala prisăcilor, fie din cărţi, fie de la prisăcari bătrâni, 

In același timp, m'am înţeles cu meşteri iscusiți, călăuziți de 
Ghiţă a Andrioaei, dulgher de la Buneşti, şi am ridicat într'o 
singură Vară casa, aşa cum o aveam în viziunea ma Îndărătnică. 
Mi-am reluat umbletele, vânătoarea şi pescuitul, şi, odată cu în- 
toarcerea în ţara mea adevărată, mi s'au isprăvit şi anii de 
ucenicie. Mi s'au înmulţit în raft volumele, iar paragina s'a înnoit 
şi a devenit raiu al copiilor mei, după datina şi 

După legea din bătrâni 
Din bătrâni, din oameni buni... 

A fost, până la 1914, o epocă tihnită a vieţii mele. Pe urmă, 

liniştea mea a făcut aripi și a intrat în furtună. 


MIHAIL SADOVEANU 


LA FONTAINE 
ŞOARICELE DE ȚARĂ ȘI CEL DE ORAȘ 


Șoaricele din oraș, 
Proprietar şi bogătaş 
A poftit la el, pe vară, 
Şoaricele dela ţară. 


Nu-mi aduc prea bine-aminte, 
Era şef sau preşedinte? 

Dar precât am înţeles 

Era şoarice ales 

Și chemase la ospăț 

Pe un văr cu traista'n băț. 


Cam nătâng şi cam sfiios, 
Nu'ndrăznea să şeadă jos 
Nici să calce pe covoare, 
Nici măcar să stea'n picioare, 
Şovăind între bucăţi, 
Farfurii şi bunătăți, 

— Ce ai, dragă frăţioare, 
Nu ţi-e poftă de mâncare? 
— Slavă Domnului, mi-ar fi, 
Aş mânca, m'aş ghiftui, 
Insă vezi că nici n'apuc 
Să'ntind mâna şi să'mbuc, 
Ori că scârțâie ceva, 

Ori păşește cineva. 


ŞOARICELE DE ȚARĂ ȘI CEL DE ORAŞ 


Dau să iau şi mi-e cam frică 
Și tot cheful mi se strică, 
De altfel şi Dumneata 

Te temi parcă de ceva. 

Văd c'asculți pe ciugulite 

Cu urechile ciulite, 


Se trânti atunci o uşe. 

Ei, cu dumicaţii'n guşe, 
Au fugit de-a berbeleacul, 
Şi bogatul şi săracul, 
(Aşa-i datul şi la șoareci: 
Unul blană, altul cioareci), 


Zgomotul când n'a mai fost, 
Cel de câmp, ţăran și prost, 
N'a mai vrut nici mort să vie 
Iarăşi în sufragerie, 


— Mulţumescu-ţi, zise, frate, 
Am venit pe nemâncate 

Și mă'ntore cum am venit, 
Tot flămând şi mai lihnit, 
Mă întorc la mine 'n sat 
Să mă satur cu păsat. 
Dacă te apucă strechea 

Să tragi numai cu urechea, 
Ce se mişcă, ce se scoală, 
Iţi rămâne burta goală, 

La bordeiul meu e pace, 
Geamul doarme, uşa tace, 
Şin culcușul meu, stăpân, 
Nu trăiesc cu frica 'n sân. 

CÂRPACIUL ȘI BOIERUL 


Umblând cu sula petecul să-l dreagă, 
Cânta cârpaciul ziua'ntrezgă, 

Prea mulțumit când isprăvea să puie 
O talpă bine prinsă'n cuie 


Vecinul lui nici nu cânta nici n'avea somn, 
Era un om bogat, un domn, 

Fecior cu stare, de bani gata, 

De pe la unchi, mătuşi, de pe la tata, 

Și huzurind trândav, când aţipea puţin 

Il şi trezea cârpaciul cu cântecul. Ce chin! 
Că de s'ar vinde somn în piață 

Ar cumpăra şi dânsul un coş, de dimineaţă. 


Chemând pe cântăreţul năsdrăvan, 
L-a întrebat: Tu ce câştigi pe an? 
— Pe an?... Mă trece năduşala. 
Boierule, noi facem altfel socoteala, 
Că înnădim de azi pe mâine, 

O pâine azi și mâine-o pâine 
Și-ajungem la sfârșit de an 

Din colcovan în colcovan, 

— Atuncea, zi: 

Cam cât câştigi pe zi? 

— O zi mai mult şi alta mai puţin 
Și-ar fi de-ajuns, dar trebuie să ţin 
O sumedenie de sărbători: 

Pe lună de opt, nouă ori. 

Nu ştiu de unde taica Popa scoate 
Atâţia sfinţi şi câte toate. 


CÂRPACIUL ŞI BOIERUL 


Râzând de nerozia cârpaciului, îi dete 
Un sac de bani, boierul, zicându-i: Ia, băiete, 
Şi ţine-i pentru tine, :ă fii şi tu bogat. 


Cârpaciul doar n'a leşinat. 

Atât bănet i se părea că-i vis 

Şi noaptea ochii nu i s'au închis. 

Averea și-a 'ngropat-o lângă zid 

Şin loc să doarmă, a păzit, 

S'a frământat , a tresărit. 

Pisicile din pod şi-acoperiş 

Veneau să-i ia comoara pe furiș. 

De când ajunse şi el om avut, 

N'a mai cântat cârpaciul şi glasul şi-a pierdut. 


Şi, într'o zi, se duse drept la domnul: 

— Boierule, îi spuse, dă-mi cântecul şi somnul. 
Şi îţi muncesc, Cucoane, un an fără parale, 
Dar ia 'napoi dăsaga dumitale. 


STEJARUL ȘI TRESTIA 


Stejarul zise trestiei, cu care 

Nu ştiu pe unde s'a 'ntâlnit din întâmplaie: 
— Tulpina ta-i prea fragedă, şi vail 
Cuvinte să te plângi destule ai. 

O vrabie pe moţul tău, în fugă, 

Atârnă cât o buturugă 

Și firul cel mai slab de vânt când trece 

Iţi face capul să se plece 

Pe când al meu, cât piscul, cât un munte, 
Ştie furtuna mare să o "'nfrunte 

Ce ţie-ţi este crivăţ la mine-i o şoptire. 
Incai de-ai creşte, zveltă şi subţire, 

In adăpostul meu de frunză. 

Te-aş fi scutit de vânt, să te pătrunză. 
Dar tu te naşti, de obicei, 

La marginile lumii şi'n mlaştinile ei. 

A fost nedreaptă soarta cu tine, soră dragă, 
Că te-a lăsat plăpândă, streină şi pribeagă. 


Ea, trestia, răspunse: — Eşti bun şi-ţi este milă 
De trupul meu prea gingaş, de copilă. 

De vânt n'am a mă plânge: 

Tulpina-mi se'ncovoaie mlădie, nu se frânge. 
Mai grije mi-e de tine. Din bolțile cereşti, 

Tu, fulgerat de trăznet, întreg te prăbuşeşti. 


Și nu sfârşi, că neguri şi vânturi dau năvală, 
Se-aruncă, se adună, se răscoală, 
Sparg zările, zmulg codrii, răstoarnă şi înneacă. 


STEJARUL Şi TRESTIA 


Stejarul pune pieptul iar trestia se pleacă. 
Şi'ntr'adevăr, stejarul se nărui de-o dată, 


Dar zgudui pământul, căzând dintr'o bucată. 


Da, trestia rămâne, izbânda se cunoaşte, 
Slăvită şi cântată de mormoloci și broaște. 

OALA DE FIER ȘI OALA DE PĂMÂNT 


Oala de fier pofti pe cea de lut 
Să facă, având vreme de pierdut, 
Călătorie lungă împreună. 


— Te-aş însoţi cu voie bună 

Dar stau mai bine lângă vatră. 

Ar fi de-ajuns un colţ de piatră 

Şi m'aş întoarce bucățele. 

Tu eşti mai grea, ai altă piele, 
Mai tare şi mai groasă. 

Eu nu mă mişc, tu du-te sănătoasă. 


— Haide la drum, că ori pe unde apuci 
Te ocroteşte pavăza de tuci. 

Să-ţi iasă fricile din cap, 

Că eu mă pui la mijloc şi te scap. 
Oala de lut primeşte. Cea de spije 
Se-aşează-alături şi-i purta de grije. 
Pornind pe câte trei picioare, 

O iau încoa şi'n colo, la plimbare. 
Printre făgaşe, prin pietriş, 

Târiş, grăpiş, 

Se cam ciocnesc şi sună. 

Călătoria nu-i prea bună, 

Şi n'au făcut nici paşii jumătăţi: 
Oala de lut sări în cinci bucăţi. 


Pe-atare prieten, dacă suferi, 
N'ai nici cum să te superi. 
T. ARGHEZI 


DUMNEZEIJASCA LUMINĂ 


“Treci umbră deasupra ferestrii spre moarte; 
lumină treci asupra întunecatei ferestre 

îmi închizi viaţa în linişti de carte, 

mi-o resfiri pe nuferi în poveste. 


Poate ai să te întrupezi cândva: 

biserică a Meșterului Manole 

poate te vei întrupa 

numai în trei versete dintr'o melancolie; 

până atunci, de câte ori tristeţe doare 'n gând, — 
chem aripa ta, vie Impărăţia ta, vie... 


DOUĂ DEDICAȚII 
ps «Cina cea de taină e, 


Lui Aluma, 

draga de ea: 

inima mea, 

în palmele ei, 

ochii mei 

în genele ei, 
pleoapele ei 

pe ochii mei, 
sufletul meu 

în bine şi 'n rău, 
inima mea — 
mărgăritărea — 
până la lună, 
scoică brună, 

până la stele, 

până "n lacrimile mele 
şi "n drag şi 'n jele. 


II 
Această carte fie-ţi căpătâi 
şi reazim fie-ţi, precum mi-a fost mie, 
şi "n duhu-i să te-afunzi și să rămâi 
așa cum eşti în sufletu-mi de vie. 


Aceste stihuri, scrise într'un leat 
când palma-ţi încă nu se aplecase, — 


DOUĂ DEDICAŢII 


precum o frunză într'un împrimăvărat 
să lase ?n inimă sărutu-i de mătasă, 


să-ţi fie cetăţuie limpede şi dură, 
cum mi-a fost mie lacrimi şi tristeţi, 
şi fiecare lacrimă-o oglindă pură 

îu care să te scalzi ca 'n dimineţi. 


ALEGENOR 


Pe masa mea de lucru, în noaptea fără veac 
arzând peste oraşul cu orhestrări minore, 
înveninate de o tristeţe fără leac 

în amintire, în prezent, în ore, — 


cum stau deasupra-mi, lampa ’mi agrăieşte cu umor, 
pe limba ei filtrată de feciorii marine: 

cum noaptea şi orașul, îmbrăţişate dor 

pe-o masă unde insul din mine-fi fără mine. 

Să mai mă sgâlţâi, să mă 'ntorc în dublul trist 
ce-am fost, ce sânt, ce-am stat sângur, — 
fiindu-mi şi Hristos şi baletist, 

când aş fi vrut să fiu, eram și nu ştiam că-s înger. 

ADAM ȘI EVA 


Vino mai aproape 

şi lasă-ţi subţirele glesne 

în mâinile mele; şi lasă-ţi genunchii 
să ți le netezească palmele rotunde. 


In ningerea de petale străvezii 
ce-ţi adumbreşte pieliţa ?n arome, 
eşti — toată — de-o intangibilă puritate. 


Știu, noaptea în așternutul lunii 

de-am adormi goi, îmbrăţişaţi, 

ne-am trezi dimineaţa 

tot aburiţi de roua nevinovăţiei 

şi maş simţi — băieţeşte — înfrățit cu odoarea 
nealterată a tainiţelor trupului tău. 


Lasă-mă să șuier, ca un Pan copil la glesnele tale, 
să-mi desmierd genunchii 

în rotunjimea lor catifelată, 

să freamăt la umbra care dă fiori 

a fiinţei tale trupeşti. 


Te-alătură de mine ca un tipar 
ce m'acoperi şi te identifici cu mine plenar. 


Să fim o singură făptură, un unic flaut 
în care căutându-mă 

cu degetele pe mine, 

pe tine să te caut. 


RUGĂCIUNE IN PRIMĂVARĂ 


Doamne, ai dat drumul la atâtea pluguri, 
atâtor arini, oţel şi belşug; 

gunoaielor ruguri, 

cerului strălimpede crug. 


Boilor elegii în mers, 
biblic pas omului; 
culoare şi ghiers 
pomului. 


Desculţă”n carnea tare, pe ogoare ude 

faci să meargă, sub ceruri, o ţărancă, 

mie, spre a'nchcia aceste rânduri nude 
îmi surâzi umil ca o talancă... 


AQUA FORTE 


Dulce-acrişoară ca un măr creţesc, 

desprins din pom la gât cu panglica-i de frunză 
ești, draga mea; și eşti de seva lui pătrunsă 

şi "'nvăluită de aromele-i de pur şi fecioresc. 


Şi graiul ţi-i ca duhul: clar şi cu contur, 
privirea, ca şi inima, sâlhuie. 

Șăgalnic râsul şi vorbirea amăruie 

şi cun pătrunzător şi sufletesc sursur. 


In tot ce faci şi spui răzbate —atotcutropitor 
parfumul frust de plantă naturală, 

sorbind din smârc şi 'ntinderi forţa-i virginală, 
soră cu zarea, soarele şi vântul călător, 


Fiinţă a nimănui, a cerului şi-a tuturora; 

şi demon şi sublim, ca tot ce e natură; 

să fii ursită omului: pieire şi-auroră, 

s'abaţi asupră-ţi, deopotrivă dragoste şi ură! 


Din care fumuriu şi tainic secol 

menită fuşi să-mi întretai şi zodia şi destinul, 
infiripare de divin, candoare și ridicol 

sfânt. Şi pentru'ntâia dată 'n viaţa mea veninul! 


TÂLCUIRE 


Arcuş, penel, condei de la olaltă 
doar de-ar putea transpune şi timbra 
ceva din sbuciumarea ta învoaltă, 
prietenă şi mândra mea, 


Ce orgi plurale să pornesc spre-a tălmăci 
răvăşitorul, gravul geamăt 

al fiinţei ce din iad şi raiuri prisosi, 

ce mări, păduri spre-a'ntruchipa un freamăt 


din care unduie vulcani şi lumi astrale 
şi-un svon din alte evuri de'nceput, 
când om și Fire, ca în şesurile natale, 
trăiau firescul, necurmatul ruth ? 


Penelul cui spre-a contura privirea, 

jocul deconcertant de-expresii alternanţe, 
de umbre şi lumini şi inefabile cadenţe, 
'n cari se'mbină demoni cu dumnezeirea? 


Ne'ncăpători alexandrini, catrene, stanţe 
spre-a întrupa semena eruptivă, 

trăind cu'nflăcărare şi tărie 

un simţământ; şi aprigă, nemilostivă, 
transfigurând simţirea'n măreție. 


Doar dalta poate, translucida viziune 
a unui meşter de Renaştere'n granit cioplind, 

putea-ar strămuta vânzolitoarea svoană de genune 
a fiinţei tale: ghioc de trup-apune 
dar şi belșug de sânge prisosind. 


şin piatră să-l înscrie, vraja înzeind 
şi lacrima suavei restrişti nemurinrd, 


El va cresta în marmuri şi zenituri imnul 

ce se cuvine aceleia ce'nvederează 

cum poţi atinge prin dureri şi chin sublimul, 
că suferința e acea ce transfigurează. 


Străluminând ţărâna, dansa o viiază 
fiind lutului incandescent polei 
și sufletului chip de strămutare, 


Spre-a sui din glod până la prag de dumnezei, 
lacrima-i preţul de răscumpărare. 


De'mi îuşi menită unică inspiratuare, 

Plătind cu sbucium a iubirii castă spuză, 

(aflai din ultima neînfruntare, —) 

astfel cum din adâncuri marea svârle cu meduze, — 
aşa şi suferinţa ta e creatoare. 


Fa te învăluie de-o ireală aureolă şi fervoare, 
tu copilandră neagră, minunată muză, 
fecundă cum e-a mării sare. 
CAMIL BALTAZAB 


IN JURUL UNEI OBSESII 


In centrul oraşului, lume mai multă ca de obicei, părea să 
profite de o generoasă invitaţie a soarelui de amiază. In dreptul 
unei băcănii mari, câteva mese care nu fusese încă strânse, se 
ofereau ţepene, ca nişte bănci goale, de grădini părăsite, cu 
frunze veştede pe ele, căzute din castanii bulevardului, lărgit 
într'un fel de piaţă. 

In bodega de alături, chelnerii cu şorţuri lungi se încurcau 
grăbiţi, purtând cărucioare cu aperitive sau tăvi pe degete răs- 
firate, ca mici coroane plate de pomi mediteranieni. Câţiva băr- 
baţi bine îmbrăcaţi, cu chipuri nordice, şi toată înfăţişarea străină, 
se amestecau printre provincialii băştinaşi, de o eleganţă oarecum 
diferită, purtând în hainele de dimineaţă, croiala ceremonioasă a 
hainelor de vizită. 

Cum o pornise printre lumea aceea străină, spre masa lungă 
a unui bar improvizat, Mihai Drăgescu zări prin uşa deschisă, 
din spre magazinul în care dădea bodega, o femeie înaltă şi sub- 
fire care plătea un bon la casă. Bănuind cine era și vrând să-i 
evite privirea care se îndrepta spre el, se întoarse brusc, prins 
de un fel de spaimă subită. Ar fi vrut să se facă nevăzut. Unde 
s'ar fi putut ascunde? 

Peste câteva clipe însă, Oiga, pe care nu o mai văzuse de 
multă vreme, după ce luă pachetul din mâna vânzătorului, intră 
şi ea în bodegă. Era o minunată ocazie, să-l vadă pe Mihai de 
aproape, mai cu seamă că observase lângă el, pe aceeaşi femeie 
cu care se plimbase în dimineaţa aceea rece, dincolo de barieră, 
când plecase dela ea, pretextând treburi la tribunal. 

La doi metri depărtare unul de altul, printre oameni străini 
sau cunoscuţi cu care schimbau câte un salut, Mihai şi Olga își 

potriveau mereu locurile, aşa ca unul să se ascundă şi celălalt 
să observe. Olga nu izbutea s'o vadă bine pe Cora, fiindcă Mihai 
o ţinea de vorbă, silind-o să stea cu capul întors. 

Ca să scape de privirea Olgăi, Mihai se cuibărise într'un loc 
înghesuit, trăgând după el pe Cora, în mijlocul unei îmbulzeli 
de care avea oroare, și pe care altădată n'ar fi ştiut cum s'o 
ocolească, Dar trebuia să mai aștepte, nu putea lăsa neplătite, 
aperitivele pe care le comandase. 

Fără să înţeleagă ceea ce se petrecea, strânsă de toate păr- 
ţile, cu pălăria căzută când pe o parte, când pe alta a capului, 
căutând să-și strângă cât mai mult coatele şi să nu-și piardă 
punga şi mănuşile, Cora se înălța pe vâriul picioarelor, aşa ca 
să vadă măcar lumea din bodegă, făcând semne lui Mihai că nu 
auzia nimic din ce-i spunea. Enervat că Olga nu se mişca din 
loc, ci împietrise parcă, într'un surâs plin de înţeles, Mihai se 
hotărîse să plătească şi să plece. Fără niciun fel de explicaţie, 
lăsă banii pe masa barului şi apucând pe Cora de braţ, o târî 
spre ușă. 

In urma lor, Olga, la fel de grăbită ca şi ei, îşi făcea loc să 
iasă, atrasă de o curiozitate din ce în ce mai ascuţită şi mai ales 
de atitudinea încurcată a lui Mihai. Auzise în fund o voce băr- 
bătească strigând-o de mai multe ori, dar nici nu întorsese capul. 
Pornise pe trotuar după Mihai şi Cora, la câţiva paşi depărtare. 

La început ocoliră de câteva ori piaţa, printre lumea care 
urca grăbită spre centru sau cobora agale spre străzi lăturalnice, 
apoi cotiră la întâmplare în dreptul unei căruţe cu pâine. După 
câtva timp, Mihai începuse să spună ceva Corei, şi ea se întorcea 
mereu, măsurând cu privirea pe Olga. Aci îl lua de braţ, aci se 
despărțea de el, cu gesturile din ce în ce mai nereţinute, oprin- 
du-se, traversând, uitându-se îndărăt spre Olga, apoi pornind iar, 
după Mihai. Cu aerul că nici nu-i văzuse, Olga îi urmărea mereu: 
încet, fără să se turbure, sau să se grăbească, mai calmă și mai 
neprefăcută cu cât Cora părea mai revoltată, îi măsura din spate, 
dându-şi bine seama de lipsa de sens, a ceea ce făcea. , 

Simţea însă crescând panica în cei dinaintea ei şi se bucura 
ca de un dar, după atâtea zile de nesiguranţă şi de chin. 

In faţa lor, nu departe, la colţul străzii, nişte cravate colo- 
rate agăţate ca o reclamă, se legănau până 'n mijlocul trotuaru- 

lui, în dreptul unei magherniţe fără fereastră, Ca nişte răufăcă- 
tori urmăriţi, se strecurară înăuntru cu gândul să rămână acolo, 
câtva timp în întunerec. După ei intrase şi Olga şi atunci vån- 
zătorul văzuse aiurit, cum o clientă mută gonise dela el, din 
magazin, alţi doi clienţi înspăimântați, ,. fără nici o vorbă, fără 
nici un gest şi fiindcă nu încăpeau amândoi deodată în uşă, cei 
fugăriţi se îmbrânciseră, parcă ar fi luat foc, îndărătul lor. 

La câţiva paşi după ei, liniştită, fără să-şi piardă distanţa, 
ieşise din magherniţă şi Olga. Și atunci, cu capul plecat, cu 
umerii încovoiaţi, fără să mai reziste, Mihai şi Cora porniră må- 
naţi de Olga, spre o mahala lăturalnică şi murdară, cu un soi 
de mic trotuar, de-a-lungul căruia se scurgeau lăturile gospo- 
dăriilor, 

Pălăria Corei se strâmbase de tot, fundul îi trecea peste ureche 
şi cocul îi căzuse pe ceafă până peste gulerul hainei, O şuviţă de 
păr îi dădea în ochi. Din când în când, căuta să se mai potri- 
vească, dar nu se putea uita în oglindă... trebuia să ocolească 
şi noroiul acela infect, care nu se usca decât în toiul verii. Străzi 
Recanalizate, gândi, în care oraş se mai pomeneau atâta mizerie 
şi atâta lux laolaltăl,,. Mihai era de nerecunoscut: încovoiat, 
veşted, ghemuit, parcă nu mai era el!,.. păcat şi de pantalonii 
luil... doica fi călcase aşa de frumos, şi păcat şi de ghete.. 
Cora se uita mereu la ghetele lui Mihai: porniseră parcă de capul 
lor, prin apă şi noroi... dar era ridicol ce făceau.,, ridicol,,: 
cât timp aveau să mai meargă așa?.,. cât timp?,.. 

Se oprise deodată, hotărîtă să înfrunte pe Olga, să o întrebe 
ce voia, să se certe, să se bată dacă va trebui, dar când se apro- 
piase de ea, o luase speriată după o căruţă ce ieșea dintr'o curte, 
în goana cailor. 

— Mihai, ţipase Cora, Mihai? .., 

Dar el nici nu o auzise. Simţise îngrozit, în spatele lui, paşii 
egali și măsurați ai Olgăi, parcă ar fi vrut să i se urce de-a-lun- 
gul şirei spinării, cu ciocăniturile unui trecut ce nu voia să dis- 
pară, şi atunci se aruncase înaintea cailor. Cora istovită, abia îl 
ajunsese, Aproape nu se mai putea ţine pe picioare, Glesna i se 
frângea mereu spre pământ, într'un gest caraghios: pusese pan- 
tofi noi, cu tocuri prea înalte şi prea subțiri. 

Poate că Olga râdea în spatele lor. 

Işi încetiniră mersul, cotind printr'o curte de biserică părăsită, 

ca să apuce iar spre centru şi mult timp nu se mai uită nici 
. unul îndărăt. 

Târziu, la răscruce, un automobil în goană, le tăia drumul. 
Nevoiți să se oprească, trăsese cu ochiul, îndărăt: pe stradă nu 
era nimeni. Se uitară cu mai mult curaj: nimeni. 

Acasă, Cora nu-şi putuse veni în fire, multă vreme. Ea, femeie 
frumoasă, cu situaţie, cu nume, cu relaţii... «ea»... în sfârşit, 
ceas... să fugă prin mahalale din cauza unei necunoscute, unei pro- 
vinciale oarecare ... cine era ?... ce voia... de cese ținea după ei? 

Pusese tot felul de întrebări lui Mihai, împlorându-l să-i răs- 
pundă, să o lămurească. Nu putea admite să-şi facă intrarea în 
lume, la braţul logodnicului, terorizaţi de o smintită. La toate 
întrebările, Mihai răspundea ridicând din umeri. Era obosit şi nu 
voia să dea nici un fel de explicaţie. Ii spusese înainte să plece 
la București, era tot ce avea de spus. Voia să fie lăsat în pace. 

— Lăsat în pace? 

Cuvântul îngrozise pe Cora. Cum lăsat în pace? 

— Uite aşa... 

Deodată îl văzuse sub un alt aspect. Tăios şi indiferent, în 
acelaş timp. Gata, poate, să-şi ia inelul înapoi. Cu o dorință de 
a rămâne singur, cu amintiri care nu mai priveau decât ceva ce 
nu aparţinea Corei: un străin. Niciodată nu îi păruse atât de 
străin de ea. 

Şi plecase trântind uşa. Mihai nu încercase să o rețină. N'ar 
fi putut, se simţea doborît de o idee: Olga era periculoasă, o 
femeie periculoasă care nu putea fi lăsată la o parte, ca un obiect 
de care nu mai ai nevoie. Până şi amintirea ei era un pericol. 
Acum, după ce o zărise în bodegă şi îi auzise paşii îndărătul lui, 
îi simţea pielea moale şi corpul de şarpe de-a-lungul coapselor! 
O mai iubea? Nu... Ar fi putut să o ia în căsătorie?... Nu, 
de sigur că nu... Tot orașul ştia că prima lui nevastă se omo- 
rise din pricina ei, şi chiar de nu ar fi fost adevărat, el nu se 
putea lua de piept, cu tot oraşul... Atunci... atunci ce voia?. . 
de ce se ţinea după el?... de ce nu îl lăsa în pace?... 

Ca în ajunul unor hotărîri mari, când ţi-e teamă să nu ți se 
ghiciască gândul, Olga glumise în automobil cu Profira Murgeanu, 

nelăsând-o să creadă că întrebarea pusă așa de indiscret şi de 
nevinovat în acelaşi timp, îi răscolise sufletul. 

Ar fi dorit să o descoasă: De unde ştia că Puica se omorîse 
din cauza unei femei? Vorbise chiar ea, cu vreo rudă sau aflase 
prin alţii, şi prin cine? 

Nu era nicio noutate faptul că se vedea învinuită, dar nici- 
odată nimeni nu avusese îndrăzneala să o întrebe aşa de la obraz: 

—aE adevărat că nevasta lui Drăgescu s'a omorît din pri- 
cina dumitale? ». 

Nu mai ţinea minte aidoma, vorbele Coanei Profira, dar înțe- 
lesul era clar: « Sa omorît, fiincă erai amanta bărbatului ei»... 

Acolo, la serbare, în mijlocul lumii aceleia, strânsă cu gân- 
dul să petreacă, pregătită să fie veselă şi să râdă de orice, în- 
trebarea avusese acelaşi efect, ca şi cum cineva s'ar fi repezit în 
mijlocul veseliei şi ar fi spus altuia: 

— Ştii că ai un cancer? 

Un an întreg, după moartea Puicăi, Olga nu se putuse des- 
prinde de gândul perfid, că prietena ei se omorise, fiindcă era 
nenorocită şi la nenorocire contribuise şi ea... ea care nu avu- 
sese niciodată intenția să-i facă cel mai mic rău .. 

Şi s'ar fi simţit foarte vinovată, dacă nu şi-ar fi adus aminte 
de traiul din casă al Puicăi, de certurile cu Mirai, de destră- 
marca aceea, zi de zi, paralelă cu moartea, fără să fi fost nimeni 
vinovat, fără nicio cauză precisă, un fel de ardere, ce se con- 
sumă, trecând din părticică în părticică, din moleculă în mole- 
culă, lăsând în urmă, după câtva timp, cenușă moale, ce mai 
păstrează forma a ceea ce a fost, până când vine ceva şi doboară 
scrumul. 

Poate că acel ceva, fusese ea, Olga, şi dragostea ei pentru 
Mihai. 

Cum ajunsese acasă, Olga intrase la maică-sa hotăriîtă să 
pară bine dispusă. Incepuse să povestească vânzările din pavi- 
lioane, reprezentaţia, conversaţia cu Profira Murgeanu, fără să 
pomenească nimic despre indisercţia bătrânei. 

Numai după ce se culcase, fundul sufletului ieşise încet, încet, 
la suprafaţă, ca şi cum cineva i-ar fi spus: 

— «Bine că am rămas singuri, ia să vedem acum, ce e de 
făcut)... 

Şi după o pauză, în care acel cineva i-ar fi umblat parcă în 
conştiinţă, cu paşi mari, dându-i răgaz să se reculeagă aşa cum 
făcea tată-su, când o certa, fiindcă o găsea voluntară și încăpă- 
fânată, începu să-şi dea seama cu groază, că o bănuială era mai 
greu de îndurat, decât un adevăr: Oare Puica Drăgescu ştiuse, 
că ea era amanta lui Mihai ? Fusese în stare să ascundă aşa de 
bine secretul ei, încât să nu lase să se vadă nimic? 

Atunci de ce îi povestea despre alte femei de care era geloasă? 
Făcea poate înadins? Ar fi avut oare altă soartă Puica, dacă ea 
ar fi renunțat la Mihai? sau vina, în esenţă era aceeaşi, chiar 
dacă nimeni n'ar fì cunoscut legătura cu el? 

Dar atunci, tot era o deosebire, fiindcă asta însemna că prie- 
tena ei nu se omorise propriu zis, pentru ea... 

Şi cu foarte multă băgare de seamă şi simpatie, acel care îi 
lua interogatoriul, îi sufla răspunsurile, atrăgându-i atenția să nu 
cadă, lunecând pe un adevăr devenit periculos, ca o pantă de 
ghiaţă, pe care o lucise alţii. 

— Stai încetişor, îi spunea vocea . . . vezi că lunecă. .. ia seama, 
adu-ţi bine aminte... aşa... nu te pripi... ai simţit vreodată 
că prietena ta, te bănuia? 

— Nu | se repezise Olga să răspundă. . Nu!... Nul... 

— Fii calmă, draga mea... fii calmă.., ia încearcă,,, adu-ţi 
aminte: 

Odată, când Puica era în pat, fiindcă răcise, Mihai prinsese 
în sufragerie pe Olga şi o sărutase apăsat pe gură, cu toate că 
din iatac, nevastă-sa îl întreba ceva, la care el, ar fi trebuit să 
răspundă. 

Și pauza aceea, care umpluse timpul cu o greșală, se simţise 
trecând prin ziduri. Dar de unde ar fi putut Olga să ştie dacă 
Puica îşi închipuise sau nu, pentru ce bărbatul ei nu răspun- 
sese? Fa se desfăcuse înspăimântată din braţele lui şi alergase 
lângă Puica, vrând să şteargă impresia care se pulverizase ca o 
dâră de parfum. 

Işi dăduse osteneala să se arate cât mai drăguță, mai 
plină de atenţii, fără perfidie, naturală şi sinceră, zile în şir, 
după sărutul acela. De altfel, închisese în inimă o amintire 
minunată. Mihai,o ţinuse lipită de pieptul lui, şi îi spu- 
sese: 

—« Tare mie-eşti dragă» pe fugă şi vânjos, parcă ar fi în- 
fundat un piron într'un maldăr de ciment moale, ca să se întă- 
rească, cu timpul. 

Aşa îi simţise vorbele și totul durase numai o clipă. 

Pe urmă, rămânea la ei seara, până târziu, mâncau câte şi 
trei, în dormitor, în jurul patului ei, şi după aceea jucau pan- 
țarola pe boabe de fasole. 

Și niciodată, nici ea, nici Mihai, nu se dăduse de gol. Ruga 
pe doică să-i aducă o mașină, ca să se ducă acasă, cu toate că 
Puica se supăra, şi insista să o conducă Mihai, măcar până în 
centru. 

Ii era imposibil să-şi închipuie că Puica se prefăcea, Părea 
aşa de mulţumită! Mihai râdea şi glumea, în timpul jocului! 

— Să vii şi mâine, îi spunea, la plecare,,. auzi?,,, să nu 
mă laşi singură, că mă supăr. 

— Dar mâine, nu pot, încerca Olga să protesteze. 

— Mihai, spune-i să vină, că de nu, mor de urît,,, 

Avea un vraf de cărţi bune, cu foile netăiate la căpătâi, pe 
care le primise în dar de sărbătorile Crăciunului şi trecuse un 
an, fără să fi pus mâna pe ele, 

Iar doica, de câte ori intra în casă, îi spunea: — e Cucoană 
ce faci cu rufele alea?.,. mai cârpeşte că nu mai am ce spăla 
de ele...» 

Puica, răspundea: — ¢ Lasă că o să le cârpesc când oi avea 
vreme $ dar n'avea vreme niciodată. 

Intr'altă zi, Puica spusese Olgăi: — « Uite, dacă aş muri la 
noapte, crede-mă că maş regreta nimic.,,, absolut nimic..., 
din contra, ar fi pentru mine o fericire. 

Olga o certase blând şi îi vorbise de copil, pe care avea 
datoria să îl crească, și de greutăţile vieţii mărunte, de fiecare 
zi, pe care le îndură mulţi şi alte multe lucruri banale dar con= 
vingătoare. 

Ii era milă sincer şi, nesimţindu-se vinovată, i se părea doar 
că lua parte la durerea Puicăi, aşa cum ar fi făcut cu oricine, 
dintr'un sentiment de umanitate, care îţi porunceşte să intervii, 
în faţa responsabilităţii care te aşteaptă, dacă ai lăsa să treacă 
momentul acela, fără să iei vreo măsură. 

Ii spusese şi lui Mihai, să fie atent, să ia seama... 

Şi când a două zi, Puica reîncepuse scena, Olga o certase 
iarăşi. Işi aducea aminte că o silise să se aşeze lângă ea, şi pri- 
vind-o aspru, se răstise: —4« Nu ţi-e ruşine să vorbeşti mereu 
aşa ?...9. 

Și: iar îi spusese lui Mihai, temerile ei. Dar peste câtva timp, 
observase că Puica, după ce mărturisea că voia să moară, o lăsa 
singură cu Mihai... ca să-i repete probabil, gândurile ei 
negre. 

Până când, într'o zi, Mihai îi spusese plictisit: 

— «Dar tu, de ce nu o înircbi de ce vrea să moară? Bă- 
nueşte că iubesc pe cineva? 

— 4 Nu bănuiesc numai una, răspunse Puica, bănuiesc zece..., 
o sută...s. 

In scara aceea, Olga primise ca Mihai să o conducă acasă 
şi pe drum nu se putuse opri, să-i facă o scenă. Amenințarea 
Puicăi îi pi.rise din minte, iar cele «zece», o «sută» i se păreau 
o insultă directă. Tocmai târziu, când să intre pe poartă, îi 
aruncase ca ş cum ar fi fost ceva secundar: 

— «Ia scama M.hai... azi mi s'a părut că era foarte abătută. 

El ridicase din umeri râzând şi îng'obându-le într'un plural 
comod: — « Sunteţi ridicole..., nu știe nimic... 3. 

Ce însemna acul: «nu ştie nimics? R lativ la cine?... 
la ea?... la alta?... poate vreo noutate care apăruse de curând 
la orizont? Şi Puica de ce o întrebase cum o văzuse intrând 
pe uşă: 

— 4 l-ai spus?... ce ţi-a răspuns? ». 

Va să zică, el voia să afle ce ştia nevasta lui, iar dânsa ame- 
ninţa, ca să afle el... şi între ei doi, Oiga le servea ca o curea 
de transmisiune, care atingea câ: d o roată, când cealaltă, fără 
nicio altă icşire, decât un circuit închis, neputând să-i apropie, 
dar nici să-i despaită, într'o mișcare continuă, anostă, fără 
sfârșit... 

Senzaţia aceea de continuă atingere, fără să se poată contopi 
nici cu unul, nici cu celălalt,: fără să intre în prietenie, fără să 
răzbală în dragoste, ajutând doar la aceea ce viaţa promovează 
în afară de indivizi, ca un produs de maşină, într'o uzină a 
Universului, senzaţia aceca de cespersonalizare o făcuse să nu 
vadă că alături de ea, prictena ei se va omori. 

Așa fusese... aşa.. 

Intr'un colţ de sabcónstent însă, un întreg consiliu se strån- 
sese ca într'o sală de şedinţe secrete a sufletului, cu uşile închise. 

Nu mai era o singură prez.nţă, bună, milo să, îndemnând-o 
să-şi aducă aminte, căutând împrejurările favorabile şi îndepăr- 
tând mărturiile care i-ar fi fost potrivnice. Nu mai era taică-su, 
eare o adora, chiar când o certa. 

Simţea prin suflet, murmure de străini revoltați, de publie 
indignat şi dacă nu i-ar fi fost teamă că mătuşile ar fi putut 
zări vreo dungă de lumină, ar fi aprins lampa ca să nu mai 
rămână pe întunerec. 

Altădată, Puica o întrebase: —q Tu n'ai vrea să mori?... 
eşti aşa de fericită?. .. fără bărbat, fără copii? ». 

Și când Olga fi mai cumpărase o carte, ca să i-o dăruiască, 
Puica îi spuse enervată: —q Eu n'aş putea să trăiesc ca tine, 
cu Racine şi cu Molière... ». 

Sau poate că nu Puica îi spusese aşa, ci Lili. Era ciudat, 
cum peste un an, găsise în noua ei prietenă, o mulţime de tră- 
sături de ale Puicăi, cu toate că erau aşa de diferite şi în noul 
curtezan, lon Dragomir, atâtea trăsături de ale lui Mihai Dră- 
goescu, cu toate că erau aşa de diferiţi. 

Cu mâinile şi picioarele moi, sub plapumă, Olga simţea 
învârtindu-se totul împrejur, cu iuţeli nebunești în fiecare punct 
din afară și în fiecare bucăţică din ea, care dispărea ca greu- 
tate, Poate forfotul dela serbarea din vila Dragomirilor, îi rămă- 
sese în creierul care nu voia să adoarmă şi sgomotele în urechile 
care nu puteau să surzească. 

Jon în loc de Mihai şi Lili în loc de Puica... şi ea, aceeaşi, 
pornind să îndeplinească ceva din afară, parcă n'ar fi fost om 
cu judecată şi voinţă, ci doar un moment, din destinul unei 
abstracții... Sar fi putut ca singurele realităţi pe lume să fie 
acelea pe care nu le vedea, iar figurile cărora le împrumuta e 
înfăţişare stereotipă, nişte umbre fără existenţă, în nevoia ei de feri- 
cire?. . „Dar umbrele astea o împing ʻau să omoare. .Mihai îi porun- 
cise să omoare pe Puica, oare Ion îi va porunci să omoare pe Lili?... 

Afară, apici € era . splendiită, După călăusa de peste zi, ră- 
coarea intra pe sub haine, ca un cristal înmuiat, eare se lipea 

plăcut pe piele. O seceră de lună bine conturată, coborîse dea- 
supra unor plopi din curtea vecină, iar stelele mai luminoase 
ca altădată, se răsfăţau într'o imobilitate de dincolo de viaţă, 
oarecum ironică, 

Prin cartierul acela, nu erau trecători, nici câini, nici pisici. 
Casele despărțite prin curţi largi, păreau nişte jucării presărate 
într'o vitrină pitorească, cu lux de lumină şi gust. Departe, 
drumul cotea înfundat, desvelind poate acolo, surpriza unui pei- 
saj nou. 

Rămaşi în urmă, pe trotuar, Olga şi Ion, unul lângă altul 
abia se mișcau, pas după pas, privind împrejur, în faţă, în spate, 
sau privindu-se din când în când, fără să se apropie prea mult, 
în ajunul unui timp al lor, pentru ei, cu drumul înainte, şi 
bucuria momentului acela, fără mâine, poate... 

— Vrei să ieşim la pădure, după ce s'o întoarce Dumitru, o 
întrebase, sau vrei să ne ducem în altă parte?... unde?... 

— Ştiu şi eu? îi răspunsese puţin inventivă,... unde vrei tu... 

Era învăţat cu răspunsul acesta, care de fapt, nu-i displăcea 
cu atât mai mult cu cât credea că era supărată fiindcă nu mai 
trecuse să o vadă, după ceea ce se întâmplase în ziua serbării, 
sus în chiosc. 

Şi mulţumit că o simţea supusă, se întorsese să o privească 
într'un anumit fel, felul lui: așa cum nu privise până atunci pe 
nici o femeie, ci numai pe copiii pe care îi iubea cu slăbiciune 
şi nu întotdeauna chiar pe copii. Cu o licărire care însemna că 
ardea ceva în el, se consuma din fiinţa lui, ca să poată da... 
In momentul acela nu era nici inginer, nici director, nici tată, 
nici amant, nu era nici măcar om: era o scânteie mică, luminând 
fondul de sinceritate în care se recunoştea şi în care se arăta 
acelor care voiau să-l creadă, lipsit de ambiţii, de pofte sau de 
vanitate. Atât cât era, nici mai mare, nici mai puternic, gata 
să se şteargă cu totul, ca să întindă unui seamăn, o mână. 

Dar ea, nu-i observase privirea, sau chiar dacă o observase, 
nu-i dăduse importanţă. Era mulțumită că singură cu el, va 
putea deslega o mulţime de bucurii ciudate. Işi făcea curaj, de 
teamă că nu va putea vorbi destul de clar, să limpezească atâtea 
întâmplări: purtarea nevestei lui la serbare şi chiar a lui şi lipsa 
de prietenie şi mai ales de sinceritate. Işi dăduse seama că Lili 

voise să o gonească de la serbare şi în unire cu Cora Drăgescu, 
rânduise dinainte ieşirea brutală a Coanei Profira. Dacă îi era 
prieten, de ce nu veghease asupra ei şi nu numai că nu veghease, 
dar când boierul îi atrăsese atenţia, Ion luase grija boierului în 
zeflemea. 

Pe urmă, îmbrățişarea în chiosc, aproape cinică, profitând că 
era ameţită de grijă, de teamă, de oroarea că va fi dată afară... 

Nu, nu-l iubea ... erau clipe când îi era simpatic, câştigată 
ca toată lumea de farmecul lui bărbătesc... atâta tot, dar nu-l 
iubea, aşa cum nici el nu o iubea, 

— Dar de ce nu mai vii dragă pe la noi? izbucni deodată 
Ion, eu am fost zilele astea foarte ocupat şi dacă nu am putut 
să dau pe la tine, nu ne-am văzut atâta timp... 

— Cum vrei să viu, dacă nu fac plăcere lui Lili? 

Era mulțumită că începuse vorba el, cel dintâi. 

— Asta e o prostie! tăiase Ion. 

— Dar ea de ce nu mai dă pe la mine?... de ce nu mai 
telefonează ? 

— Fiindcă s'a împrietenit cu nevasta lui Drăgescu şi nu mai 
are timp pentru nimeni. Sunt toată ziua împreună: n'aud de- 
cât Cora şi iar Cora. 

— Atunci recunoşti singur. 

— Nu recunosc nimic... aşa sunteţi voi, femeile, cu nasul 
de ceară! adică, de ce să telefoneze ea? şi să nu telefonezi şi 
tu? ... se plângea zilele trecute că nu întrebi nici măcar, de 
copii... 

Ce ar fi putut să răspundă ? I se părea atât de nedrept, că 
renunţa să discute, în zadar. Era mai bine să tacă, așteptând, 
poate să înceapă el vorba despre altceva. Ținea întotdeauna cu 
nevasta lui şi în afară că nu voia să o asculte, pericolul stătea 
în faptul că silindu-l să o înţeleagă, risca să devină răutăcioasă, 
In câteva clipe, elanul îi pierise. Avusese intuiţia că niciodată 
nu se va putea înţelege cu niciun om, cât timp va căuta să-i 
desvălească un adevăr, care pentru el nu trebuia să fie adevăr. 

Și nu voise cine ştie ce, nu Voise mare lucru, o recunoaştere 
a unor fapte care pe dânsa o destrămase în două săptămâni... 
Până atunci, poate că lumea o arătase cu degetul: «Uite, din 
pricina femeii aceştia, prima nevastă a lui Drăgescu s'a omorît ,, 


552 REVISTA FUNDAȚIILOR REGALE 


dar ea nu mai simţea, că s'ar fi putut ca vreunul din nebunii 
lumii aceleia, să fi avut dreptate... 

In după amiaza serbării, degetul Coanei Profira, care nu izbu- 
tise să o arate altora, o arătase din nou, ei însă-şi 

— De ce s'a omorît Puica?... pentru ce s'a omorît prima 
nevastă a lui Drăgescu?... era prietenă cu dumneata... 

Și degetul acela, care fi intrase în suflet, se înfipsese atât de 
perfid, încât nu-l mai simţea străin ci crescut acolo, de mult, 
de la început, când Mihai trimisese cu doica biletul în care sceri- 
sese doar: « S'a omorît». 

Ingrozitor ... îngrozitor... pentrucă nu suferise un an întreg 
ce suferea acum, prin indiscreţia bătrânei şi nu simţise un an, 
ce simţea acum, prin complotul lui Lili... dacă va rămâne aşa 
toată viaţa? să nu mai poată să-și găsească liniştea? să nu mai 
poată să glumească? să râdă? să nu mai poată să se bucure 
singură, în ea, cu ea? să dea mereu de degetul acela, care să-i 
amintească, în fiecare zi, dimineaţa şi seara: 

— «Ţi-ai omorît prietena ,.. ţi-ai omorît prietena... 

Și ce vroia omul de alături de ea?... să-l iubească? dar cum 
l-ar fi putut iubi, când umblau de câteva minute, unul lângă 
altul şi ea nu putuse să-i spună în ce chinuri trăia de două săp- 
tămâni, nu putuse să-l facă să înţeleagă că era la marginea pu- 
terilor, că nu sc mai simţ a în stare s'o ducă aşa, că trebuia să 
se întâmple ceva! Nu putuse nici măcar să înceapă să-i spună 
cel mai neînsemnat lucru, când ar îi vrut să urle o spovedanie 
care să spargă până şi urechile cele mai indiferente, ale lumii 
care o înconjura, străină şi departe, ca stelele din noaptea aceea 
şi ca drumul înfundat, făcut parcă înadins, pentru ei doi! 

Stătuse probabil, mult timp, fără să vorbească. 

— La ce te gândești? o întrebase Ion, apropiindu-se şi voind 
s'0 oprească şi s'o întoarcă spre el. 

— Ştii loanc, începu... eu înţeleg prietenia altfel... 

Luase un grav, ton parcă ar fi vrut să-i taie cheful de glumă şi 
el aştepta fără încredere, jumătate încruntat, jumătate bine- voitor. 

— la să vedem, în ce fel înţelegi tu o prietenie, dragă mică? 

Se apropiase așa de mult, că simţise nevoia să o ia de talie. 
Şi fiindcă tot nu se hotăra să răspundă, se gândi să o îmbuneze 
ca pe un copil bosumflat. 

— De ce complici lucrurile? de ce cauţi întotdeauna să vezi 
altceva decât vede, orice om de bun simț? 

— Asta era prea tare. Deschisese gura să-i răspundă, dar el 
nu voise s'o mai lase să vorbească. 

— Tu eşti o fată deşteaptă ...aşa e?... şi dulce... atunci?... 
cum nu poţi tu înţelege că un copac nu e altceva decât un 
copac? nu spun că în mintea ta, nu poate avea alt sens, decât 
în mintea... să zicem a nevesti-mi sau a alteia.,. dar ca să 
comunici, îţi cobori noţiunile proprii, la un plan cu toată lumea ... 
vezi că îţi fac destule complimente, nu? 

— Da, da... 

Ar fi preferat să nu-l asculte. 

— Uite dragă mică, acum suntem bucuroşi amândoi şi afară 
de asta, nu mai e nimic,,. mâine om vedea noi... ca să facem 
planuri pentru un an, n'ar avea rost,.. păcat de timp să-l pier- 
dem... şi ca să scormonim ce-a trecut, înseamnă să nu mai 
trăim acum... înțelegi?,.. te-ai supărat?,.. de ce?... spune 
că nu te-ai supărat... grozav semănaţi voi femeile între voil... 

— Mulţumesc. 

— Vezi că te-ai supărat? şi mi-am bătut gura, degeaba! Un 
bărbat nu se leagă dragă, de nimicuri de astea... 

Prin urmare atât înţelesese, că voise să o vorbească de rău, 
pe nevastă-sa. Tresări uluilă. lun lovise aşa de rău cu pumnul 
într'o scândură pe lângă care trecuse, că se cutremurase tot gardul. 

— Cum nu vrei tu, fată dragă, să pricepi că gardul ăsta nu 
e altceva decât un gard păcătos, gata să cadă când îi dai cu 
pumnul! 

Şi trăgând-o spre el, lovise iar, parcă ar fi vrut să se răz- 
bune, 

— Dinapoi ţâșnise o lumină care dispăruse brusc, până din- 
cojo, pe trotuarul celălalt. Dumitru aprinsese şi stinsese peste 
câteva secunde, farul cel mare, discret, după ce îşi anunţase stă- 
pânul. Maşina se oprise pe nesimţite, aşteptând ordinele, şi Ion 
se d.părtase, într'o clipă de Olga. 

— Vezi că un gard nu e tocmai un gard, îşi zise Olga, I-a 
fost teamă să nu-l vadă şoferul, prea aproape de mine. 

Când au ajuns, peste mai bine de o jumătate de ceas, pădu- 
rea era fermecată, cu umbre gata să înghită forme şi contururi. 

Pe alocuri, în golurile mici, fără copaci, lumina intra ca în niște 
pâlnii şi se scurgea, fără penumbră. Câteva privighetori îşi răs- 
pundeau de la un pom la altul, într'un fel de înţelegere şi de 
ceartă din care suia pe deasupra frunzelor o întrecere de ritmuri 
şi melodie limitată la câteva fraze, ce se rostogoleau parcă pe 
toate părţile, în triluri fără sfârşit, 

Ion trecuse înainte. În urmă, Olga se apleca pe sub crăngile 
pe care i le ţinea ca să nu o lovească. El păşea rar şi greu, fără 
să-şi caute drumul, strecurându-se pe unde era mai anevoios. Ea 
îl oprea din când în când şi atentă, asculta. I se părea că cineva 
şoptea îndărăt, apoi că altcineva gemea. Temerile înăbuşite atâta 
vreme îi dădeau o stare nervoasă şi o sensibilitate bolnăvicioasă, 
Asta nu însemna că în aceeaşi jumătate de ceas când i se părea 
de multe ori că viaţa devenea de nesuferit, nu vedea bucuria la 
un lat de palmă, gata să o transfigureze. In momentele acelea, îşi 
alunga gândurile negre şi faptul că putea să se întrebe dacă 
omorise sau nu, i se părea curată nebunie, chiar dacă ar fi ştiut 
sigur, că prietena ei se omorise pentru ca, 

Sgomotele din spate nu erau gemete. Erau crengi, care lăsate 
liber după ce fusese ţinute, se izbeau de alte crengi. Ion nu voise 
să o ia pe cărare şi o luase de-a-dreptul printre copaci, ca să ajungă 
la poeniţa dim coasta de dincolo, a pădurii. Era vescl. Ii spunea 
că se simţea în stare să scoată din r-dacină, copacul care nu l-ar 
fi lăsat să treacă, dar îşi punea mereu mâna în f. ţa ochilor, fiind 
că își simţ a obrazul sgâriat, Și râdea strângând ramurile, ca să- 
facă loc, Olgăi. 

"= Ce muncă grea, spusese, să duci pe o femee, ca să facă 
noaptea, cunoştinţă cu pădurea... respiră bine... cască gura şi, 
trage aerul din piept... nu ţi se pare că bei ceva rece?... ți-ai fi 
închipuit vreodată că un pom poate să-ţi ofere o limonadă la ghiaţă? 

Ea rămânea în drum şi îl asculta. Era mai bine așa: să ridice 
mâinile ca să apuce o ramură, să se ferească într'o parte, fiindcă 
păşise într'un mușuroi, să-şi tragă rochia pe care i-o fura, în tre- 
cere, un ciot de trunchi. Era mult mai bine aşa: nu mai avea 
timp să se gândească la nimic, îl lăsa să vorbească, fără să ştie 
ce spunea, să fredoneze, să râdă... şi ea nu se mai simţia nici 
în panică, dar nici fericită... era probabil aşa cum trebuia să 
fie o femeie, care făcea noaptea vizită pădurii... 

Poeniţa era de nerecunoscut. O iarbă de catifea cu umbre, 
parcă un negustor ar fi ridicat-o cu două degete din loc în loc, 
ca să-i pună în valoare calitatea, înainte să o vândă. Și niciun 
loc chel, niciunul. Olga cunoştea valea mică, între două tufișuri, 
la un metru unul de altul, cu iarbă înaltă şi măceși, dar trebuise 
să dea cu mâna, ca să se convingă că ţinea bine minte. Verdele 
luminat de lună acoperise totul, transfigurâud formele ei și schim- 
bând distanţele. : 

După eâtva timp, ca speriată de pata pe care rochia ei albă 
o făcea în mijlocul poenii, se lungise cu braţele întâi sub ceală, 
apoi într'un cot, apoi pe şold, căutând să se subţicze, cu fusta 
strânsă ca o dungă, într'un culcuș, la dispoziţia stelelor şi a 
nopți. Inchidea puţin pleoapele şi le deschidea iar, ca să prindă 
secera lunii şi fiecare stea mai mare și toate la un loc, într'un 
fel de dorință care îi deschidea pieptul ca să iasă tot ce 
era străin în ea, de spaţiu, de neant... străin, dar odihnitor şi 
mare... , 

— E bine aici,... de câte ori oi fi supărată, o să viu să mă 
trântesc pe iarbă... 

El nu înţelesese. Aplecase puţin capul, parcă ar fi vrut să 
își îndrepte urechea, să prindă sensul care îi scăpase. 

— Adică, acum eşti supărată?... de ce? 

— Poate că n'am spus bine supărată, dar cu atâtea îndoieli! 

— Ce fel de îndoieli, dragă dulce? 

Şi deodată, cât era de înalt şi masiv, îşi dăduse drumul la 
picioarele ei. 

— la spune,... ce fel de îndoieli? 

Avea un accent sincer şi Olga se gândi că era, cu siguranţă, 
sincer. Aştepta să-i răspundă şi ea privia în sus, mai departe, 
preferând să nu înceapă o discuţie. 

Dar el, n'ar fi voit să o lase așa, fiindcă îşi dădea seama că 
nu 0 supărase niciodată... nu-și aducea aminte să îi voit s'o 
supere. O cunoștea de atâta timp, ţinea la ea, nu ar fi fost în 
stare să-i facă un rău, ca unui copil, ca unui căţel. Totul în 
fiinţa ei era moale şi pufos și tocmai fiindcă o cunoştea nu-şi 
îngăduise niciun fel de asprime... sus, în chioșc, fusese altceva... 

— Olguleţ, tu nu mă cunoşti, începu cu o voce mai gravă... 
ca şi ceilalți de altfel... 

— Ca şi celelalte, corectase Olga, blând. 

— Da, ca și celelalte, dacă vrei... 

Se simţia că nu îi mai ardea de glumă. Il atinsese parcă 
într'un loc dureros. 

— M'am convins că nu mă cunoaște nimeni... nu trebue să 
te supere asta,... nu mă cunoaşte nimeni... nici... 

Făcuse o pauză. 

— Nici copiii mei... Uite, o să-ţi mărturisesc ceva obișnuit, 
joate, pe care toată lumea îl spune uşor, dar care pentru mine, 
are un înţeles cu totul aparte: să știi că te înşeli... Auzi Ol- 
guleţ?... te înșeli... tu crezi că înfățișarea asta a mea, e tot 
una cu mine... şi îmi pare rău... fiindcă dela tine, aş fi 
aşteptat altceva... 

— Altceva... ce?... 

Ii văspunsese poate, prea ironic. Nu voia să se lase înduio- 
şată, mai ales că nu avea dreptate. S'ar fi putut să nu îl cu- 
noască foarte bine, dar îl cunoștea totuși, destul de bine. Şi se 
uita la el, cu coada ochiului, ca să vadă, ce va face. Il simţia 
contrariat și mai ales plictisit, că trebuia să-şi piardă timpul cu 
discuţii fără rost. Era prea mândru să stăruie în spovedanii şi 
peste puterile lui să comunice cu o femeie, în lucruri atât de 
serioase. Ii plăcea să o asculte ciripind, dar pe un alt plan, așa 
încât să-și coboare atenţia spre dânsa și Olga, în loc să fie vor- 
băreaţă, tăcea... tăcea mereu, ca să-l lase pe el să vorbească. 

— Bine, spusese peste câtva timp. . . bine domnişoară... bine... 

Parcă ar fi voit să-i arate că era timpul să înceapă altă con- 
versaţie. Apoi se întinsese să o ia iar de talie, ca să o mai în- 
trebe ceva, dar ea se trăsese speriată. 

— Fugi de mine?... pentrucă ţi-am vorbit sincer? 

— Nu pentrucă ai vorbit, râse Olga, dar pentrucă m'ai luat 
de talie. 

— Și nu e voie? 

— Nu... 

— De ce?... a intervenit ceva? 

— Dar nu înţeleg pentru ce? 

E] :zbucnise în râs, dar se reţinu, ca să nu o supere. 

— Cum nu înţelegi?... ai uitat?.., Acum două săptămâni... 
sus... în chioșc... 

— Eu n'am uitat,... dar de atunci ne-am mai văzut şi nu 
mi-ai spus niciodată nimic... credeam că tu ai uitat... 

— Ne-am văzut numai odată sau de două ori... la Frosa... 

— Mai ales, îl întrerupse Olga. 

Se întoarse mai mulțumit. Dacă ar fi fost numai atât, su- 
părarea Olgăi putea să fie de scurtă durată, fiindcă el, nu ţinea 
la Frosa. 

— Tu crezi că între mine şi Frosa Paraschiv... e ceva? 

Era rândul ei, să râdă. Dar se pornise un vânt atât de rece, 
că se ridicase în picioare. Cum de nu observase că tăvăluri de 
nori veniau gonind dinspre dealuri şi că jumătate din cer, era 
negru? 

— Mai bine ne-am grăbi, că o să ne apuce ploaia. 

Intors cu pântecele pe pământ şi rezemat în coate, se uita 
la ea, parcă ar fi prins o predă, pe care nu avea de gând să 
o schinguiască, dar care îi făcea plăcere să o simtă sub el. Il 
izbise accentul ironic al Olgăi când vorbise de Frosa Paraschiv, 
şi nu voia să-i dea drumul: va să zică, era gelo să. Dacă nu 
ar fi fo-t, nu ar fi întrerupt aşa... spusese: «mai ales)... 
asta îns mna că nu îi era indiferent când îl vedea, la ea. 

— Ce zici Oigulcţ?... te-ai mai gândit sau nu la mine, de 
atunci? 

Se făcuse deodată , lumină tremurată şi mare, aşn de mare 
că s'ar fi z's că nu mai putea creşte şi totuşi creştea. Olga hol- 
base ochii, văzuse poiana cum o cunoştea ziua, pe Ion alături 
de ca și un sgomot groaznic, ceva de pământ care se sparge 
ca să înghită tot, 

Se trez se în braţele lui Ion, care îi spusese calm: 

— A trăznit, undeva, 

Picăturile de plozie începuse să cadă, din ce în ce mai repezi. 
Furtuna stârnită din toate părţile dcodiută, înfoia pădurea, ca 
pe o fustă de bătiână cocoșată, care nu se mai putea mișca. 

— Incepe să-mi lie frică. 

— De &?... Nu eşti cu mine? 

Işi scosese haina şi i-o pisese aşa, ca să-i acopere și capul. 
Nu mai avea nicio voinţă. Infofolită, ca un copil, se lăsa dusă, 
potrivindu-şi pasul dură pasul lui cu senzația că cra, în momen- 
tul acela, singura făiâmă de lume care putea să o apere. I 

simţia stăpân pe el, nepripit, nici măcar surprins de furtună 
sau de ploaia care îi lipise cămaşa, neplictisit, bine dispus. 

— Unde mergem? 

— Sub un copac. 

— Mi-e frică. 

— Cum vrei să stim așa, în ploaie?... 

Fulgerele se strânsese deasupra pădurii şi el o ducea într'a- 
colo, par'că ar fi vrut să se bage sub ele. Dacă nu şi-ar fi sim- 
it braţele ca legate cu funii împrı jurul ei, de braţele lui sfâr- 
şite în două paftale de palme ce o cuprindeau, dacă nu și-ar fi 
simţit limba împiedecată, înţepenindu-i vorbele gata să iasă, i-ar 
fi spus că nu voia să meargă într'acolo, fiindcă simţia că sub 
copaci, va fi sfârşitul. Dar nu îndrăznia să spună nimic. Se lipise 
de el, cu umerii strânşi, ca să nu ţie loc mult, fără respiraţie, și 
se lăsa dusă... 

— Mi se pare că e un pavilion, pe acolo... spusese Ion. 

Nu-l văzuse niciodată... minţea ca să-i dea curaj şi ea ştia 
că minte. 

— Dacă ne trăzneşte în pădure? 

— Nu poate trăzni şi în casă, îi răspunsese, la fel de calm. 

O mâna uşor, înfundându-se din ce în ce mai mult, printre 
copaci. Umblau greu, printre mlădiţe dese ca nişte tufişe fără 
rădăcini, cu fcţele întoarse, îndreptând mereu creştetele capetelor 
spre întunerecul care îi pleznia cu frunze ude. 

— Vezi că pe aici, am mai scăpat de furtună? 

Abia mai zăriau. Pământul era cleios, iarba dispăruse într'un 
lunecuş moale, vântul era şi el, negru. Imprejur sălta pe loc, o 
întreagă armată cu clăbuci la picioare, ca re năpustea câteodată 
oblic, ca să plesnească trunchiurile în coastă, 

Din când în când un fulger lumina: pădurea se vedea brăz- 
dată de furia potopului, apoi un pocnet care se spărgea fără 
vâjâit şi fără rezonanţă, se îngropa undeva, printre copaci. 

Şi Ion nu voia să rămână locului. Umbla mereu,... umbla 
să dea de alt copac, mai mare, cu frunzişul mai des, 

— Percă ar căuta moartea, gândise Oiga şi încercase să se 
uite la el. 
` Il văzuse la lumina unui fulger, așa cum il cunoştea şi, în 
loc de muiat, cum trebuia să fie, îi păruse de piatră. Cn 


IN JURUL, UNEI OBSESII 559 


şuviţele lipite, desvelindu-i fruntea, cu umerii rotunzi și tari, 
cu faţa pe care curgea apa, fără să-i schimbe expresia. Dacă 
ar fi vrut să o asculte şi să rămână într'un loc! dar por- 
nise iar. 

Niciodată n'ar fi crezut că între braţele lui aşa de strânse 
putea să fie aiâta spaţiu, încât să nu se simtă strivită. Și nicio- 
dată nu şi-ar fi închipuit, că pe pieptul lui, care căuta trăzne- 
tul, era pentru femeia pe care o ocrotia, o salteluță de vată 
caldă. In loc să închidă ochii când fulgera, el îi deschidea mai 
tare şi îr loc să se ferească, pornea parcă într'acolo. 

De frică, ea nu putea să-i mai spună altceva, decât: 

— Nu mai merg. 

Dar mergea. 

— Nu mai merg. 

Și totuşi mergea. 

Ar fi vrut să ghicească ce avea de gând şi îi era necaz că se 
lăsa dusă, aproape pe sus, fără să ştie unde, fără să priceapă de 
ce, sub cortul braţelor lui, parccă n'ar fi fost adevărat, parcă ar 
fi visat, într'un bubuit care o ameţea în loc să o trezească, într'un 
vuiet care trecea pe deasupra, în băltoacele care îi udase picioa- 
rele şi pulpele până la genunchi. 

La lumina altui fulger îl văzuse zâmbind, parcă ar fi fost pe 
canapea, la Frosa Paraschiv. 

— Tu nu simţi că ploaia a mai stat, proastă mică? 

In loc să-i răspundă, se plânsese iar. 

— Nu mai pot să merg. 

Ca şi cum n'ar fi auzit, voise să o facă să treacă peste o scur- 
soare cu frunze şi vreascuri şi simțind că se oprea cu piciorul ud 
și greu în aier, o îmbiase, lipind-o şi mai bine de el: 

— Pune piciorul, pe piciorul meu... eşti aşa de uşoară, că n'are 
cum să mă doară. 

Apoi se depărtase cu ea spre un copac cu trunchiul lățit şi 
rotund ca un pântec, din care porneau alte două trunchiuri ge- 
mene. N'apucase să ajungă, și în faţa lor, o lumină ca aceea din 
poiană, despărţise crăngile aruncându-le în aer, şi îmbinându-se cu 
un răget de monstru lovit. In acelaș timp, ţipase şi Olga, ţipase 
îngrozitor... Se simţise strânsă mai tare de paftalele palmelor lui 
şi într'o secundă de secundă se crezuse moartă dar fericită că 

avusese dreptate: Ion căutase în pădure, cu tot dinadinsul, cul- 
cuşul trăznetului mare. 

— S'a isprăvit, îi spuse cu aceeaşi voce calmă, potolește-te, s'a 
isprăvit, n'o să trăznească aici, de două ori. 

Il ura şi ar fi vrut să-l bată. Nu-şi putea reveni, n'ar fi fost 
în stare să miște un diget necum o mână. Era mai moale, mai 
fără putere, decât şi-ar fi închipuit. Strânsă între braţele lui, cu 
capul descoperit, cu ochi aiuriţi. 

— Sărută-mă, îl auzi... nu vrei? 

La lumina câtorva crăngi aprinse, fi vedea faţa şi şuviţele de 
piatră udă. De sus, picurau boabe grele şi reci. 

— Olguleţ, sărută-mă... 

Işi întoarse capul. 

— Sărută-mă... n'auzi?... nu vrei să mă săruţi? 

Și o strânse tare. 

Ii era ruşine că îi fusese așa de frică, dar nu se putea stăpâni. 
Tremura toată, îi clănțăneau dinţii. O obseda același gând: că o 
luase în braţe ca să o dea trăznetului, fiindcă ea îi atrăsese atenţia 
că era periculos să intre în pădure, pe vremea aceea, şi el nu voise 
să înţeleagă. 

— Sărută-mă, îl auzi iar... de ce nu vrei să mă săruţi? 

La câţiva paşi, copacul zăcca pe o rână, cu o scorbură de jar, 
ca o gaură cu sânge aprins, în inimă. Şi toţi copacii împrejur, 
stăteau muţi şi înț peniţi, întocmai ca oamenii când vor să uite, 
că unul din ei, nu mai trăieşte. Ion vrusese să o lase pentru câteva 
momente singură, ca să se apropie să vadă copacul trăznit. Ea 
scâncise. Neprefăcută, sinceră. li era frică. Ploaia stătuse şi se 
vedta d«stul de bine, dar se temea să nu se ascundă pe undeva 
şi să nu-l mai găs ască. 

Nu mai ştia, dacă Ion era foarte bun, fiindcă îi dăduse haina, 
sau dacă era foarte rău, fiindcă voise să o omoare. Poate că știe 
ce se vorbea în oraş. Cu siguranţă că ştie. Și o dispreţuia în ascuns. 
Când ai curajul să laşi pe cineva să moară, din pricina ta, nu 
trebue să-ţi mai fie frică de moarte... şi ei îi fusese frică... 
foarte frică... 

Fără să o mai strângă în braţe o ducea acum uşor. de spate, 
spre scorbura de jar, şi cele câteva crengi care abia mai pâl- 
pâiau. 

— E frumos să mori aşa, într'o clipă, fără să suferi; de ce ţi-a 
fost frică ?... 

Ea tăcuse, de rușine. Niciodată nu-l va putea întreba dacă 
bătrâna Profira Murgeanu avusese sau nu dreptate, când voise 
să o gonească de la serbare: era sau nu vinovată? prietena ei se 
omorîse fiindcă ea fusese amanta bărbatului ei şi era oare, un pă- 
cat foarte mare, să iubească, atunci când nu putea mărturisi în 
faţa oamenilor, cu aşezările lor sociale, că iubea? 

Alături, el mângâia copacul şi cu mâna pe coaja arsă, privea 
în sus. Ce voia să vadă? Norii se răspândeau, Intre două coroane 
de frunze, secera lunii se arăta iar luminoasă. 

— Mai ales că ai fi murit cu mine, laolaltă. 

Ea îl privise serioasă, dar el se pornise pe râs, ca pe canapea, 
la Frosa Paraschiv, apoi se oprise brusc. Aşa cum stătea, drept, 
mare, masiv şi fără culoare, era grozav de frumos, aducea a sta- 
tuie vie. 

Când s'a văzut lângă maşină, alături de Dumitru, înspăimântat 
că nu ştia ce se întâmplase d-lui director, Olgăi nu-i venea să 
creadă că era adevărat prin ce trecuse, Intrebase pe Dumitru 
dacă pădurea era foarte mare și dacă s'ar fi putut pierde pe în- 
tuneric. mai ales în timpul furtunii. Voia să ştie dacă lângă po- 
iană era vreun pavilion şi dacă ce auzise despre nişte tâlhari care 
se aciuiase pe acolo, nu era minciună. După obrazul lui Dumi- 
tru, tot era adevărat, afară de pavilion, de care nu auzise nicio- 
dată, iar după surâsul lui Ion, tot era minciună afară de pavi- 
lionul din inima pădurii, peste care nu putuse da, din pricina 
întunericului, 

— Unde vrei să mergem acum? o întrebase Ion, ajutându- 
să se suie în maşină, după ce fi trăsese el singur, pantofii din 
picioare. 

— Pe malul Prahovei, spusese Olga în râs, 

— Bine.., ia-o pe şosea... 

De abia se suise alături şi o trăsese spre el. Neașteptat, bru- 
tal, căutându-i gura, să o sărute, Cămaşa îi era udă şi caldă, 
lipită toată de piele, răsuflarea fierbinte. O prinsese cu o mână 
de mijloc, cu alta peste umeri şi proptind-o ca să nu se mişte, 
pe deasupra hainti, pe care i-o pusese peste picioare, îi înţepenise 
ceafa pe perna din spate, ca să-i nemerească gura. Ea nu putuse 

la început decât să-şi miște capul, ca să se ferească, şi cu dâre 
umede, pe bărbie şi obraji, pornise să se sbată aşa, ca să ajungă 
la geamul care-i despărțea de şofer. 

Voia să o ia cu sila, în brațe? Atunci îl ura iar, l-ar fi sfâ- 
şiat. Se dăduse îndărăt şi fiindcă nu izbutea să se desprindă din 
îmbrățişare, cu o mână îi înfipsese unghiile în gât și cu alta se 
întinsese, ca să deschidă ușa... 

In sfârşit o lăsase, ca în pădure, după ce căzuse trăznetul. 
Dar se uitase la ea, cu atâta dispreţ, că nu se mai gândi să sară 
din mașină, nici să bată în geam, lui Dumitru, să întoarcă. 

Era sigură, că nu o va mai atinge. 

Chircită într'un colţ, nu mai îndrăznea să se miște, când deo- 
dată îl auzi ţipând la Dumitru care în loc să fie atent la volan, 
privea pe geam la apa din vale. 

— Vrei să dai maşina peste cap?... nătărăule... ce o să vezi 
jos, altceva decât apă? 

Și peste câtva timp: 

— Te-a găsit romantismul şi pe tine... idiotule... 

Din colţul în care se trăsese, Olga se îndreptase aşa ca să nu 
mai poată zări, nici ea, apa. Peste câteva minute se trezi spu- 
nându-i blândă cu o voce mică, pe care nu şi-o recunoştea: 

— Dacă ești obosit, sau dacă crezi că e prea târziu,.., 
spune să întoarcă... 

— Întoarce, se răsti din nou.,. e caraghios să ne bălăbănim 
aşa, ca trei morţi uzi, pe şezut, într'un dric, incomod... 

Ai auzit Dumitre?,.. Intoarce, îţi spun... 

Se răstise degeaba, fiindcă Dumitru oprise de mult, ca să 
întoarcă. 

TICU ARCHIP 


SCRISORI DIN SIHĂSTRIE 
I 
INCHINARE 


lubite, cere a-ți scrie 

De-aici din sihăstrie, 

Din piscul munţilor de brad 
Deasupra ploilor ce cad; 

Din negura de totdeauna 

Prin care ţese luna, 

Izvor de apă 

La care dorul mi s'adapă; 
De-aici din ceaţă 

De unde turma lacrimilor creață 
Coboară în şuvoi spre viaţă; 
Din a singurătăţii mlaştină, 

A duhului ţinut de baştină; 
De-aici de unde-am poposit 
Trudit, 

De lângă tâmpla sură a lui Dumnezeu, 
Din cerul sufletului meu, 


Din lumea'n care umbra ta 
Acopere pe-a mea. 


II 
RUGĂCIUNEA DE DIMINEAŢĂ 


Bună-dimineaţă, umbră credincioasă, 
Prima licărire ţi-o închin, pioasă. 

Mă ridic din moarte şi îngenuncher, 
Cartea mea de visuri inimă aşez 

Şi pornesc mătănii umilite, 

Rugăciuni cu lacrimi împletite, 

Cătră tine, mândre Impărate, 

“Trup şi suflet suie” ngemănate; 

Lup şi oaie laolaltă'n turmă 

Lângă strălucirea-ţi fraţi până la urmă. 


Lângă mine clipa, sub icoană, 

Sfântă mucenică, a'mpistrit în strană: 
Soarele, a. hanghı l, i-a'mpletit cunună, 
Razz de lumină îngerii să-i pună, 

S'o ridice'n ceiuri adormită, 

Lângă tronul veşiic să ia loc sfinţită, 


Să rămâlie-aşa, cu visu'n mâna lină, 
Dulce micluşea ce se închină, 


MI 
BRADU-STRÂMB 


Să-ţi spun, iubite, ce s'a năzărit: 

Din ceţuri luna noaptea s'a topit 

Și despicată, 

O lume nouă apăru deodată, 
Intunecata negură s'a destrămat în soare 
Şi-o vale largă cu izvoare 

Şi ape limpezi șerpuitoare 

Mă chiamă, 

Din înaltul sihăstriei s'o îmbrăţişea 

Și lângă Bradu-Strâmb să mă aşez. — 
E-atåta clocot în lumina vie 

Ce fuge răsturnată pe câmpie, 

Că mă cuprinde şi pe mine viaţa 

Şi scutur de pe suflet ceafa. 


O, vino, umbră, lângă mine 

Pân'nu se stânge soarele 

Şi nu seacă izvoarele; 

Acuma cât eristalul lumii noi 

Mai sună în talanga de la oi, 

Cât vulturul ce se roteşte'n nor 

Se plimbă falnic, aprig dor, 

Cât zarea albă încă nu s'a stâns, 

Cât morţii apei nu s'au apucat de plâns, 
Cât Bradu-Strâmb nu cade putrezit 

Din culmea munților svårlit, 
Cât visul negru zace fermecat 
Pe piscul munților uitat, 


O, vino, umbră, să fim doi 
Că toată frumusețea-i pentru noi. 


IV 
POIANA NĂZDRĂVANĂ 


Dulce m’am trezit în zori de zi: 
Soarele în mine răsări 

Ca'ntr'o poiană 

Fără buruiană, 

Fără spini, 

Poiană'm. care te închini. 

Calc pe inimioara ei cu tălpi de catifea, 
Sânt copil şi lumea e a mea, 

Cred că orişice e cu putință, 

Toate paserile cântă a credinţă; 


Soarele îl iau în mână şi mă joc, 
Vremea o încalec şi o ţin în loc, 
Viaţa miere'n flori aleg, 
Mărul veşniciei îl culeg, 


Stânsă-i noaptea pentru totdeauna; 
Umbra ta e noaptea mea de-acuma; — 
Noapte dulce-a fiecărui pom, 

Moarte străvezie-a fiecărui om. 


Vv 
POVESTE 


— Unde-i Mierla-neagră? 

Să vie Mierla-neagră ! 

Să se înfățişeze la palat! 

— Mărite, m'am înfățișat. 

— In tufe iute să alergi, 

Puzderie de zmeuri să-mi culegi! — 
Și Vulturu-albastru ! 

Unde-i Vulturu-albas'ru? 

Să mi-l aduceți pe sihastru! 

— Măria-ta, acuma am căzut. 

— Vrau apă din izvorul ne ’nceput! — 
A, da, la veveriţe mă gândeam; 

Vă duceţi la una de neam 

Şi-i spuneţi să-mi dea doi băieţi! 

— Luminăţie, iată-ne drumeți. 

— Vrau să-mi aduceţi mulţi bureţi, 
De soiu! 

— Nălțate-impărate, las’ pe noi. 

— Să nu uităm de buhnă: 

Unde-i Mânioasa? 

Să-şi lase ?'n clipă casa, 

In păcura pădurii să se-afunde, 

De unde-nedeunde, 

Lăutarii cei mai buni să-i scormonească 
Să-i am aici la curtea mea domnească! — 
Dar Căprioru-năzdrăvan 


368 


REVISTA FUNDAȚŢIILOR REGALE 


Ce se născu acum un an? 

Să se coboare la lărgime! 

— Slăvite, să-l aduc pe cine? 

— Te du pe drumuri neumblate 
Uitate, 

Pe unde neamul vostru a trăit cândva, 
Pe stânci de peruzea 

Sub cerul alb încremenit. 

Dac’ ai sosit, 

Să baţi în stâncă: 

Din inima adâncă 

Poate-a ieşi cel aşteptat din veac, 
La boala dragostelor leac. 

Să-l iai în clipă ne 'mbrăcat, 

Să mi-l aduci aicea la palat! 


Să vie, că-l aşteaptă cineva 

Acuma cât nu-i Vremea rea, 

Cât inima luminii nu se împietreşte, 
Și 'mpărăţia mca mai dăinuieşte. 


VI 
SFÂRŞIT 


Slăvita 'mpărăţie a lui Dumnezeu 
Pe umbra ta se sprijină, mereu; 
Şi pata străvezie dacă s'ar topi 
Intreaga lume mi s'ar nărui — 

Un mare val de negură s’o ridica, 
Văzduhul vieţii mele s?o întuneca, 
Căzută 'n brânci la al nădejdii pod, 
Ca un sărman cerșind o pită la norod, 
Să cânt voi căuta prilej, 

Dar glasul mi s’o stânge în gâtlej. 
Și nimeni nu m'o auzi 

In lunga, nesfârşita zi... 


Aşa voi rămânea pe totdeauna, 
Ca "n ceţuri, căutându-şi umbra, luna, 
PROFIRA SADOVEANU 


PROBLEMA MUNCII TEHNICE 


Problema muncii tehnice poate fi cercetată din două puncte de 
vedere. Primul este cel psihologic. Prin natura faptelor aduse în 
discuţie, cu deosebire a acelora referitoare la origina muncii teh- 
nice, acest punct de vedere duce la consideraţii de filosofie generală, 
şi într'o mare măsură la aplicații practice de pedagogie. Al doilea 
punct de vedere este acel economic şi politic. In cadrul acestuia, 
problema muncii tehnice se restrânge la cercetarea raportului dintre 
desvoltarea tehnicei şi organizarea economică şi politică a societăţii 
omeneşti în cursul timpului. Sub acesta de al doilea punct de 
vedere, revine de drept locul de a se cerceta: întrucât desvoltarea 
muncii tehnice este legată de anumite organizaţii politice ; în spe- 
cial, de a se găsi răspunsul la întrebarea: dacă este, sau nu, 
capitalismul modern singura formă de organizaţie adecvată la pro- 
gresul realizat de tehnica zilelor noastre. Foarte mulți publicişti 
contemporani discută cu aprindere consecințele de tot felul bune 
şi rele pe care le are capitalismul în viaja popoarelor ; uită însă 
să discute problema lehnicei. Dacă organizaţia capitalismului 
modern este o simplă manifestare” a desvoltării muncii tehnice 
dinir'un anumit stadiu, adică un simplu înveliș extern al unor 
actori de bază, care-şi au cursul lor nestingherit în istoria ome- 
nirei, atunci de ce discuția asupra consecințelor capitalismului, 
care sunt doar un simptom al celor ce se petrec în adâncul istoriei 
omenirei, şi nu discuția asupra determinismului factorilor de care 
depinde însăși desvoltarea tehnicei? 

Intre amândouă punctele de vedere este o strânsă corelație. 
s'ar putea chiar zice o relație de subordonare. Al doilea punct de 
vedere este subordonat celui dintâi. Fără o prealabilă cunoaştere a 


PROBLEMA MUNCII TEHNIGE 571 


rolului pe care-l are munca tehnică în producerea civilizaţiei ome- 
neşti, şi mai ales fără cunoaşterea factorilor sufletești care au dat 
naştere şi care întrețin munca tehnică într'o continuă desvoltare, 
este riscant de a se preamări, sau de a se condamna formele de 
organizație politică pe care le are societatea omenească. Fie cât de 
importantă sau fie cât de şubredă construcția edificiului social în 
care ne ducem viața politică şi economică, această construcție este, 
totuși, cum am zis, un simplu înveliş trecător. Permanente, sub 
acest înveliş, sunt legile de desvoltare ale muncii tehnice. După 
cunoaşterea acestora avem deschis orizontul pentru a vedea în de- 
plină lumină însușirile sau defectele de construcţie ale edificiului 
social în care trăim. 

In paginile ce urmează, care completează pe cele publicate 
anterior în Revista Fundațiilor Regale (Nr. pe August 1944), 
România Militară (4 Tehnica, civilizaţia şi războiul», Octomurie 
1944) şi Analele de Psihologie (Vol. X. Este tehnica antiumană?) 
ne mărginim la primul punct de vedere. 


x 


După o cunoscută teorie a etnografilor şi a istoricilor culturii 
omeneşti, jocul a precedat, în evoluţia omului, deprinderile la 
muncă, In primele sale începuturi, munca ia forma de joc. Această 
teorie, confirmată prin repetate observaţii făcute asupra po- 
poarelor sălbatice, este în conformitate şi cu explicarea care se 
dă jocului la animale. Animalul foloseşte jocul ca un exerciţiu 
care anticipează manifestările lui de mai târziu. Așa, ar părea 
că se petrece şi la om, Prin joc, omul îşi pregăteşte funcțiunile de 
care are nevoie în diferitele genuri de muncă, la care este obligat 
în viaţă de maturitate. 

Această teorie, examinată însă mai de aproape, are defectul 
de a implica în ea o generalizare, care cu privire la om, duce mai 
curând la eroare decât la adevăr. Ea implică anume generalizarea 
că jocul prin simplul său exerciţiu pregăteşte munca de mai 
târziu, Adică; ea lasă a se înţelege că exercitându-se prin joc, 
întocmai ca animalul, omul poate ajunge la deprinderea de muncă 
adevărată. Evident, o eroare. Manifestările de care animalul 
are nevoie mai târziu, în lupta ce duce cu greutăţile mediului, 
sunt dela naştere fixate prin instincte, iar jocul, fiind şi el un 

instinct, în mod natural are să le anticipeze; căci jocul, ca şi 
manifestările de mai târziu ale animalului, sunt pe linia instine- 
telor ; pe când la om, cazul este cu totul diferit. Genurile de muncă, 
cerute de adaptarea omului la mediu, nu sunt fixate prin instinct, 
pe când jocul este şi la om un instinct: aşa că la om rolul de antici- 
pare a jocului nu este de loc natural, ci este o inovaţie pe care nu 
o putem explica prin simplă analogie după aceea ce se petrece Ia 
animal. Animalul, trecând dela joc la manifestările cerute de 
lupta pentru existenţă, rămâne pe acelaşi plan: pe planul vieţii 
instinctive ; omul, când trece însă la muncă părăseşte planul pe 
care se află jocul instinctiv: la muncă el are nevoie să fie mai 
întâi educat, şi încă adeseori cu multă oboseală, pe când jocul 
vine spontan, sau provocat de imitație. Din exerciţiul jocului 
nu iese niciun gen de muncă, aşa cum nici din repetarea unci 
expresii emoţionale de râs, sau de plâns un act de voinţă. Jocul, 
ca și expresiile emoţionale, deşi pune în mişcare organismul ome- 
nesc, nu urmăreşte ca munca o realizare externă, ci rămâne în 
cadrul lui intern subiectiv; este o descărcare menită să-şi gă- 
sească scopul în propria sa activitate. Omul care se joacă, râde 
sau plânge, în mod natural bine înţeles, iar nu în mod artificial, 
în calitate de actor pe scenă, nu urmărește o realizare obiectivă 
în afară de el, ci îşi descarcă sufletul, rămânând în sfera lui pro- 
prie subiectivă. El n'a produs ceva, care să rămână după ce jocul, 
râsul, sau plânsul lui au încetat; s'a mulţumit pe sine şi atâta 
tot. Deprinderea la muncă are un curs diferit. Ea își are originea 
într'o activitate de conştiinţă luminoasă, şi e repetată sub condu- 
cerea unei instrumentațţii tehnice, care depăşeşte sfera subiec- 
tivităţii aceluia care munceşte. Munca urmăreşte un produs 
obiectiv, peste mulțumirea de sine a aceluia care o face: un 
produs transmisibil şi acelora care n'au participat la executarea 
lui. Jocul şi expresiunile emoţionale sunt, cu alte cuvinte, fără 
utilitate practică, adică fără valoare de schimb, pe când muncaş 
stă la baza producţiei utile. 

De această deosebire trebue ţinut seama, înainte de a face 
uz de teoria raportului dintre joc şi muncă, enunțată mai sus. 
In această teorie sunt două afirmaţii. Prima: jocul este mai 
vechi ca munca. A doua: munca la începuturile ei ia forma de 
joc. Dacă prima afirmaţie este adevărată, deoarece este confir- 

mată prin constatările etnografice şi este în acelaşi timp con- 
formă cu legea psihologică a priorităţii instinctelor faţă de acti- 
vităţile conştiente, nu tot aşa este cu afirmaţia de a doua. Ince- 
puturile muncii nu stau în joc, fiindcă munca nu începe instinctiv, 
ci începe conştient şi este condusă de o voinţă conştientă. 
Este adevărat că uneori vedem că munca se amestecă cu jocul, 
dar în aceste cazuri nu munca vine după joc, ci dimpotrivă. 
Este un fapt obișnuit în viaţa sufletească a omului că atunci, 
când nu se poate realiza un act conştient complicat, locul lui îl 
ia un act de automatism instinctiv. Când bunăoară, este cineva 
bolnav de abulie şi nu poate semna cu numele său un contract, 
această abulie nu-l opreşte totuşi să mişte mâinile şi chiar pi- 
cioarele în mod ritmic, pentru a-şi descărca enervarea, Același 
lucru şi în cazurile de muncă. Dacă munca este prea grea, sau 
este neplăcută, ea rămâne nefăcută şi în locul ei intervine o ocu- 
paţie distractivă. Copilul de sătean, trimis la câmp cu vitele la 
păşunat, ştie prea bine, că la întoarcerea acasă îl așteaptă pedeapsa, 
dacă a lăsat vitele libere să strice recoltele, totuşi ispita de a 
se juca este prea puternică în el ca să-i reziste. Rezultatul îl ştim: 
a bună parte din recoltele sătenilor sunt stricate de vitele care 
n'au fost bine păzite, din cauza jocului. Școlarul care pleacă 
de dimineaţă la şcoală, ştie prea bine că orice întârziere va fi 
notată rău, cu toate acestea este destul ca un coleg să-l tenteze 
cu un joc, pentru ca întârzierea să se producă. Un tânăr lucrător 
porneşte din zori la drum ca să-şi găsească o ocupaţie la un stăpân 
oarecare. De câteori însă nu rămâne căscând gura pe strada, 
adeverind astfel zicătoarea: am plecat după stăpân, dă Doamne 
să nu găsesc. Un funcționar este obligat să fie la biroul său, la 
oră fixă. In drum spre birou poate întâlni însă un prieten cu 
care a jucat la cafenea o tablă în ajun, si i-a rămas dator o re- 
vanşă. Foarte probabil ajunge la birou după ora fixă. Un pro- 
fesor are să facă lecţia asupra unui subiect plicticos. Intră în 
clasă cu fruntea încruntată, şi orice pretext îi este binevenit 
ca să întârzie cu începerea lecţiei. In cele din urmă, se trezeşte 
în bune dispoziţii, inşirând retoric tot felul de recomandaţii peda- 
gogice şi de exemplificări ocazionale. De ce cutărui preot; cutărui 
medic; cutărui inginer, etc. i-a ieşit porecla de preotul-zăbavă, 
de medicul-zăbavă, inginerul-zăbavă, etc.? Fiindcă munca ce-i 

aştepta la client le-a părut prea grea, și a fost mereu amânată. 
Munca a fost înlocuită cu distracţia. 

Românul, zice Ion Creangă, se apucă cu greu de o treabă, 
dar se lasă de ea uşor. De ce? Fiindcă munca metodică şi per- 
sistentă n'a apucat să intre prea adânc în tradiţia lui, pe când 
jocul, care este instinctiv, îi stă totdeauna gata la dispoziţie. 
Un proprietar de pământ care a studiat în tinereţa sa agricultura 
în Franţa, îmi istoriseşte că nu este nicio asemănare între ati- 
tudinea pe care o au muncitorii la câmp în aceasta ţară, şi ati- 
tudinea pe care o au muncitorii noştri. 

Pe când în Franţa munca se execută fără multă vorbă şi 
aproape monoton, la noi, mai ales când este nesupraveghiată, 
este sgomotoasă şi plină de joc. Destul ca unul dintre munci- 
tori să dea un chiot, după un câine, sau să înceapă o snoavă, că 
de îndată se şi opresc cu toţii din lucru, începând a vorbi şi râde. 
Această observaţie am putut-o verifica şi noi în diferite rânduri. 

Incă cu un adaus foarte caracteristic. Am văzut muncitori, 
veniţi seara la conac pentru plată, după o zi de muncă făcută 
la secerat de grâu sub arşita soarelui de Iulie, pe care-i credeam 
istoviți de oboseală; cerând voie să învârtească ceva danţuri. 
Şi cum voia era totdeauna dată, am văzut în tot cursul lunei 
Iulie pe muncitorii pe care îi credeam obosiţi, jucând cu o vioi- 
ciune, ca şi cum ar fi fost odihniţi toată ziua. Nici depărtarea 
pe care o aveau de străbătut până a ajunge la casele lor; nici grija 
că a doua zi trebue să se scoale de dimineaţă; nimic nu-i făcea 
să se lase de joc. Căci deşi aceleaşi mişcări corporale constituesc, 
când jocul când munca, mişcările ritmice ale jocului totuşi nu 
obosesc, pe când acelea ale muncii obosesc, destul de îndată. 
Ce fericită ar fi omenirea, dacă munca ar îi, întocmai ca jocul, 
de natură instinctivă, iar nu sub conducerea funcţiunilor con- 
ştiinţei. N'ar fi obligată atunci, să înveţe cu trudă a munci, căci 
munca s'ar impune ea singură, ca o nevoie de descărcare a energiei 
nervoase. Din nefericire însă pentru omenire, munca nu este 
un joc instinctiv, ci o disciplină sufletească severă, cerută de 
dificultățile mediului de viaţă; disciplină care nu se dobândeşte 
decât printr'un învăţământ metodic şi în condiţii greu de realizat. 
Adăugăm chiar: în condiţii aşa de greu de realizat, că puţine po- 
poare au ajuns să aibă în bune condiţii un asemenea învăţământ. 

Și este greu de realizat învăţământul muncii, fiindcă, în primul 
rând, înţelesul muncii este pentru mulți oameni, chiar pentru 
așa zişii oameni de şcoală, foarte vag. Avem în vedere, deocam- 
dată, munca industrială, aceea care are de scop transformarea me- 
diului material şi extern omului, rezervând pentru o altă ocazie 
cercetarea muncii propriu zis intelectuale, care serveşte la îna- 
vuțirea sufletului omenesc cu raționamente logice, norme de con- 
duită realizări artistice, etc. şi care aduce după ea transformarea 
mediului cultural şi economic. De pe acum însă anticipăm prin a 
afirma că rolul tehnicei este în ambele munci cam acelaş. El con- 
sistă în dirijarea, într'o ordine de corelaţie constantă, a activi- 
tăţii omeneşti, dându-i astfel acesteia putinţa de a se repeta şi 
verifica în tot momentul. Tehnica este un aranjament inventat, 
prin care omul canalizează, spre folosul său, diferitele forme de 
energie ale naturei. Este industrială sau spirituală (logică, juri- 
dică, artistică, educativă, etc.) după câmpul de activitate în care 
este introdusă, 

De cele mai multe ori înţelesul muncii este scos din definițiile 
care se dau muncii în Mecanică şi în Fizică, adică în științele unde 
nu este vorba de activităţi sufleteşti, ci de fenomene reduse la 
proprietăţi simple şi uniforme. Astfel se înţelege prin muncă 
de către unii mişcarea corporală, sau spirituală, care înlătură 
„din drumul ei o dificultate. Scurtarea însăşi a drumului, prin 
sporirea vitezei, este o muncă. Este chiar de ajuns ca numai 
mişcarea să existe, pentru ca ea să se numească muncă. După 
unii filosofi mecanicişti lumea întreagă este un lanţ infinit de 
manifestări de muncă; lanţ care se desfăşură pe toata durata 
timpului şi pe toată întinderea spaţiului. Munca este peste tot, 
Omul care se apără de muşte, precum şi copilul care se suie în 
vârful pomului, luându-se la întrecere cu alții copii, cu toţii 
muncesc, fiindcă se luptă cu vădite dificultăţi. Unul cu muştele; 
ceilalţi cu înălțimea pomului. In categoria muncitorilor trebue 
să punem apoi pe toţi excursioniştii care urcă cu mare trudă 
pe potecile de munte, precum şi pe vânătorii care au întâlnit 
în cale şi s'au luptat cu animale sălbatice. Iar în categoria spe- 
cială a intelectualilor muncitori, trebue să punem negreșit. pe 
toţi aceia, care învingând uitarea, reproduc din memorie fără 
greşeală poeziile învăţate în copilărie. Muncitoare aşa dar ar fi 

toată lumea. Căci nu este om care mişcându-se să nu dea la o 
parte dinaintea sa o dificultate care-l împiedeca să fie, aşa cum 
doreşte. Cu dificultăţi luptă toată lumea: dela copil până la bă- 
trân; dela sărac până la bogat. Dacă a munci înseamnă numai 
atât, atunci pentru o asemenea muncă nu este nevoie de un 
învăţământ special. In orice caz nu este nevoie de școală. Este 
în deajuns tradiţia şi imitaţia. 

Pentru alții, munca are înţelesul de efort. Și acest înţeles este 
vag, întocmai ca şi cel precedent. 

Munca, producătoare de civilizaţie, şi pentru care avem în 
vedere un anumit învăţământ, nu consistă în simplul efort, pe 
care-l face un om în vederea orişicărui scop. Efortul, bunăoară, 
pe care-l face cineva de a ieși de sub dărâmăturile unui zid are 
vădit un scop, şi este însoţit de multă oboseală, dar nu este o 
muncă pentru care trebue creat un învăţământ special. Tot aşa 
nu este muncă, în înţeles propriu, nici efortul de a împăca pe doi 
vrăjmaşi care au ajuns să se lupte cu cuţitele, sau invers, efortul 
de a aţâţa pe doi oameni pașnici să se răzbune unul contra altuia. 
Eforturi de acest fel au fost cunoscute de mult în viaţa oamenilor 
primitivi, fără ca ele totuşi să fi fost producătoare de civilizaţie, 
Cu toată filosofia lui Maine de Biran, care face din efort un izvor 
al libertăţii, efortul în sine este o impresie de natură pur psiho- 
logică ; adeseori o impresie iluzorie. Câţi bolnavi mintali nu trec 
din efort în efort, închipuindu-şi că luptă cu tot felul de greutăţi! 

Efortul intră în complexul activităţii de muncă, drept ele- 
ment, dar el singur nu este niciodată suficient pentru a produce 
munca adevărată. Munca adevărată este o activitate conştientă, 
dirijată de o instrumentaţie tehnică, prin mijlocirea căreia se 
poate ajunge la produse obiective şi prevăzute. Activitatea diri- 
jată după inspiraţie, schimbătoare în rezultatele ei dela om la 
om, nu este o muncă adevărată; în orice caz nu este o muncă 
pentru care să fie de nevoie un învățământ. Asemenea activitate 
constituie cel mult o ocupaţie, nu o muncă: ocupaţie care după 
om şi după împrejurări poate fi utilă sau inutilă societăţii; aju- 
tătoare sau indiferentă civilizaţiei. Şi omul primitiv a fost ocupat: 
cu vânatul; cu culegerea de fructe; cu aranjarea peşterii pentru 
locuit; cu îngrijirea corpului şi cu pregătirea hranei; cu dansurile 
şi cu muzica, etc.; toată ziua a fost ocupat, fără însă să prac- 

tice o muncă adevărată. Deprinderile câştigate de el în acoste 
ocupații, constituesc un cămin sufletesc al său propriu, care 
trăiește şi dispare deodată cu dânsul, nu se transmite descenden- 
ților şi nu realizează un progres de civilizaţie. 

Munca adevărată, producăloar de civilizaţie, cere negreşit 
efort, dar efort cu dirijare conștientă în vederea unui scop; di- 
rijare asigurată, mai totdeauna, prin o instrumentaţie tehnică. 
Efortul nedirijat, după o instrumentaţie tehnică în vederea unui 
scop, este un simplu gest de valoare subiectivă, fără consecinţe 
pentru progresul civilizaţiei. El dovedeşte bune intenţii la acela 
care-l face, nu şi capacitate de muncă. 

Specificul muncii stă în modalitatea dirijării, iar nu în inten- 
sitatea efortului. Un efort, puţin intens, dar bine dirijat, este 
totdeauna mai producător de rezultate, decât un efort anarhic, 
fie el cât de intens. Un om slab, chiar slăbănog de tot, ajutat 
de tehnică şi de prevedere ştiinţifică, poate execuia o muncă, 
pe care sute de alți oameni, dotați cu muschi puternici şi bune 
intenţii, nu o pot nici măcar începe. 

In înţelesul muncii, cu alte cuvinte, dispoziţiile de joc şi de 
mişcare, precum şi efortul, au un rol ajutător nu principal. 
Rolul principal îl are dirijarea pe care o dă omul dispoziţiilor 
ale de mişcare, de joc şi de efort. Muncitor este acela care, 
iszbutește să iasă din cadrul subiectiv al dispoziţiilor înăscute 
făcându-le pe acestea să realizeze, prin mijlocirea tehnicei, un 
scop de mai înainte prevăzut. Cu cât dirijarea este mai con- 
stiincioasă şi mai bine luminată de prevedere științifică, cu atât 
munca este mai reală. In deosebire de ocupaţie, care este lăsată 
la jocul improvizaţici, munca este o activitate disciplinată în 
executare. k 

Nici scopul urmărit, nici tchnica de care ea se serveşte, nu 
sunt lăsate pe seama improvizației. Căci scopul muncii nu poate 
fi decât în conformitate cu legile naturii externe, pentru a fi 
prevăzut ; iar tehnica de asemeni, nu poate fi decât scoasă şi 
verificată prin experiment ştiinţific; prin urmare unul ca şi 
cealaltă nu pot fi improvizate ci strict determinate de realitatea 
naturii. Indeminul la muncă vine la om numai după ce în sufletul 
lui a încolţit încrederea în cunoştinţele obiective despre natură, 
precum şi în tehnica inventată de el. Fără această încredere, 

poate să existe uneori o muncă impusă, o muncă de sclav, nu 
însă o muncă liberă, pornită din inițiativă proprie. In acest 
înţeles se vorbeşte, în ţările culte ale Europei, de dreptul la 
muncă, Dreptul la muncă presupune că munca este liberă. Civili- 
zaţia modernă este produsul muncii libere. 

La acest înţeles al muncii adevărate, care este acela al muncii 
libere, au ajuns popoarele europene foarte târziu, după sute, 
sau poate mii de secole; secole de primitivitate şi de sclavie. 
“Inceputurile acestui înţeles, s'au întețit şi organizat definitiv, 
deodată cu introducerea metodelor experimentale în practica 
omului de ştiinţă. Căci în metodele experimentale, unde verifi- 
carea adevărurilor ipotetice se face prin mijlocirea instrumenta- 
tiei tehnice, este dat simbolul oricărei munci tehnice adevărate, 
Uzinele industriale, în care munca lumii civilizate de astăzi 
îşi găseşte marile ei centre de producţie, n'ar fi fost cu putinţă 
dacă înaintea lor n'ar fi existat laboratorul omului de ştiinţă 
experimentală. 

In laborator s'au anticipat realizările practice, pe care apoi 
industria le-a multiplicat şi le-a pus la îndemână fiecui. Labo- 
ratorul ştiinţei experimentale este instituţia generatoare în care 
se pregăteşte viitorul muncii industriale. Aci se săvârşese în 
cantitate redusă, dar în calitate superioară, toate genurile de 
muncă tehnică pe care le întâlnim în viaţa popoarelor de astăzi. 
Avântul industrial al timpului nostru este fructul muncii de labo- 
rator. Originalitatea inventivă a acesteia susține în mijlocul 
fiecărui popor producţia industrială, Fiecare popor îşi are pe te- 
renul muncii industriale caracteristica originalității pe care i-o 
dă elita oamenilor săi de ştiinţă experimentală. 


Strânsa legătură pe care am constatat-o între organizarea 
definitivă a muncii tehnice, care este adevărata producătoare 
de civilizaţie, şi introducerea metodelor experimentale în ştiinţă ; 
din care cauză întârzierea producţiei industriale nu este o coinci- 
denţă întâmplătoare, ci dimpotrivă este un fapt esenţial în pro- 
blema tehnicei şi mai ales a învăţământului tehnic. El ne dă 
cheia explicării a multor nedumeriri. 

Pentru ce omenirea a ajuns aşa de târziu la practicarea 
muncii tehnice, când nevoia acesteia era de mult simțită ? Pentru 

ce în timpurile vechi primele începuturi ale muncii tehnice an 
fost dispreţuite şi lăsate pe seama sclavilor? Pentru ce meto- 
dele experimentale şi-au făcut aşa de târziu apariţia; când este 
sigur că omenirea antică a avut în mijlocul ei cugetători iluştri, 
consideraţi chiar până astăzi ca neîntrecuţi? 

Aceste nedumeriri şi multe altele au făcut ca în problema 
tehnicei, şi mai ales a învăţământului tehnic, să se producă o 
discuţie fără sfârşit, şi în cursul căreia au fost întrebuințate 
tot felul de argumente. S'au invocat condiţiile economice noi în 
care trăiesc popoarele moderne, în deosebire de cele vechi. Apoi, 
decăderea credințelor religioase şi înlocuirea lor prin libertatea 
de cercetare ştiinţifică. S'a invocat desvoltarea individualismului 
în viaţa socială. Intensificarea raporturilor dintre oameni pri» 
descoperirea de continente noi, şi prin înmulţirea căilor de comu- 
nicaţie. Apoi răspândirea unor ideologii filosofico-creştine care 
identificau chemarea omului pe pământ cu realizarea însuşirilor 
sale de muncă. Condiţiiie geografice care au împus fiecărui po- 
por genuri de muncă deosebite, după natura solului pe care 
locueşte. In sfârşit în anii din urmă, cu progresele obținute de 
cercetările psihologice și antropologice sau pus în circulație 
argumente care ating mai de aproape miezul discuţiei, întrucât 
ele se referă direct la structura sufletească a omului, unde 
foarte probabil trebue să se găsească explicarea constatatea 
coincidenţe. In seria acestor argumente vom căuta şi noi spri- 
jin pentru deslegarea problemei puse în discuţie. 


Structura sufletească a omului este astăzi pentru psihologii 
şi antropologii contimporani o noţiune care a înlocuit pe de-a'n- 
tregul vechea noţiune a substanţei sufletului. Psihologii mai ales 
fac din structură o noţiune dominantă. Ei atribuesc structurii 
(sau după unii: formei, configurației, etc.) caracterul de inva- 
riant, pe care mai înainte îl avea substanţa sufletului. În strue- 
tură se păstrează unitatea şi identitatea cu sine însăşi a vieţii 
sufleteşti; în ea, sunt elementele care pot servi pentru o expli- 
care ştiinţifică. In structură se află cu alte cuvinte, realul pe care 
vechii psihologi îl căutau în substanţa sufletului, 

Inlocuirea aceasta a adus pentru ştiinţa vieţii sufleteşti 
foloase apreciabile. Ea a înlesnit, în primul rând, apropierea psiho- 

logului de metodele experimentale. In adevăr, noţiunea de sub- 
stanţă a sufletului era din principiu refractară la orice fel de expe- 
riment, ea fiind concepută ca. spirituală şi deci fără dimensiuni 
de spaţiu şi timp. Structura dimpotrivă este legată fie de o intuiţie 
fic de o ordine ideală, în care sunt implicate dimensiunile spaţiului, 
sau ale timpului. Structura este totdeauna constituită din rela- 
țiuni, cu înţeles logic, şi pe care le putem lumina la ocazie prin 
mijlocirea experimentului. In al doilea rând, noţiunea de struc- 
tură, întrodusă în ştiinţa vieţii sufieteşti, are avantajul de a găsi 
analogii în domeniul celorlalte ştiinţe-speciale, care pot să-l fie 
de folos, Astfel: în Fizică, în Chimie, în Mineralogie etc. inter- 
venind adeseori noţiunea de structură, analogiile 'sunt uşor de 
stabilit. Chiar dacă noţiunile de structură, utilizate în, aceste 
ştiinţe, s'ar deosebi de acea din Psihologie, totuşi din compararea 
acesteia din urmă cu acelea utilizate în celelalte ştiinţe speciale, 
pot să rezulte indicaţii preţioase care să. ducă la. îmbogățirea 
noţiunii din Psihologie. Lucru ce s'a şi întâmplat. Structura în 
Psihologie a fost concepută la început ca figură geometrică, adică 
în. înţeles de structură statică; numai după aceea, prin analogie, 
după modelul câmpurilor magnetice din Fizică, ea s'a îmbogăţit 
cu înţelesul de structură dinamică. Și odată îmbogăţită cu acest 
înţeles, au năvălit în definiţia ci multe alte împrumuturi. Psiho-. 
logii din ultimii ani vorbesc: de potenţialul şi inerția structurii; 
de elementele : dominante ale structurii; de rolul catalizator al 
unor structuri;.de polaritatea dintre elementele structurii; de 
energie structurală în creştere și descreştere; de complexuri 
structurale, etc., de iot felul de structuri sufleteşti prin analogie 
cu structurile materiale. ; 

Mai important, ca toate aceste împrumuturi însă, este orizontul 
cel larg pe care-l aduce noțiunea de structură în studiul vieții 
suficteşti, prin introducerea ideii de evoluție, şi prin aceasta: 
prin stabilirea unui contact strâns între Psihologie şi Biologie. 
Noţiunea sufletului substanţă, din vechea Psihologie, era greu 
de împăcat cu ideea evoluţiei. Prin caracterele de finitate şi ne- 
murire atribuite sufletului, ea era chiar cu totul contrară. No- 
țiunea de structură dimpotrivă se împacă uşor; ba chiar ea se 
completează prin ideea do evoluţie. Căci, întocmai cum, în ştiinţa 
Biologiei, evoluţia speciilor animale rezultă din compararea for- 

melor acestora, aşa şi în Psihologie, evoluția vieții sufleteşti consti: 
tuie însăşi explicarea faptului că pe suprafaţa pământului se gă- 
sesc structuri sufleteşti, diferenţiate prin anumite . caractere şi 
asemănate prin altele. 

Pe baza noţiunii de structură, se dobândeşte în plus și un 
criteriu obiectiv pentru aplicarea ideii de progres, aşa de strâns 
legată, în domeniul vieţii sufleteşti, de ideea de evoluţie. Foloasele 
aduse de noţiunea structurii sunt aşa de numeroase, că' prin ele 
vechiul capitol al Psihologiei intitulat: despre caracter, a devenit 
aşa de bogat în documentări şi în generalizări că el constitue 
o ştiinţă de sine stătătoare, aceea a Caractereologiei sau Tipó- 
logici, în care se cuprind cunoştinţele despre diferențieri de ca- 
racter, sau de tip, între: indivizi, vârste, clase sociale, naţiuni, 
rase, etc. . i 

In lumina structurii sufleteşti, ca fapt constitutiv. în toate 
manifestările sociale ale omului, şi în primul rând în cele privi- 
toare la munca tehnică, este întreprins şi studiul de faţă. Pro- 
blema tehnicei îşi are pentru noi deslegarea în evoluţia diferitelor 
structuri prin care trece omenirea în decursul secolelor. Munca 
tehnică este o activitate cerută de dinamismul intern al struc- 
turii sufleteşti, la care ajunge omenirea întrun anumit stadiu 
de evoluţie. Primul îndemn spre tehnică vine din plămada su- 
fletului ; condiţiile mediului extern având rolul de a seconda sau 
de a împiedeca acest îndemn. -De altfel afirmaţia că mediul ex- 
tern poate seconda sau împiedeca îndemnul la munca tehnică 
este numai un mod de a vorbi; în realitate orice fel de mediu 
poate fi când favorabil, când nefavorabil muncii tehnice, după 
cum este firea poporului pe care mediul îl adăposteşte. Un mediu 
bogat în materii prime, când este locuit de un popor sălbatec, ră- 
mâne fără industrie; dacă este însă locuit de un popor-civilizat 
devine bogat în producţie industrială. Un mediu sărac este, 
pentru un popor, îndemn la muncă industrială, iar pentru un 
alt popor este o piedecă. Zonele industriale de pe suprafaţa pă- 
mântului, nu corespund la gradele de bogăţie ale acestuia, ci la 
însuşirile sufleteşti ale popoarelor. Cu alte cuvinte munca in- 
dustrială se acomodează la orice fel de mediu, dacă omul este 
potrivit ei. Aceasta este concluzia la care ajung mulţi teoreticieni 
în materie de cultură, şi pe care au adaptat-o mulţi publicişti 

populari, mai ales în urma propagandei rasiste din ultima 
vreme, 

Este ea pe deplin îndreptăţită? Putem oare afirma, pe baza 
ei, că munca tehnică este apanajul unei anumite structuri sufle- 
teşti, în care se nasc câteva popoare predestinate? O asemenea 
afirmare n'ar depăşi generalizarea legitimă pe care o îndreptă- 
ţegte observarea faptelor istorice? 

Să examinăm concluzia noastră mai de aproape. După ea, 
din plămada sufletească a poporului isvorăşte îndemnul la munca 
tehnică, indiferent de condiţiile mediului în care poporul trăieşte. 
Dar atunci, cum să explicăm Întârzierea pe care a avut-o munca 
tehnică până ce ea a pătruns în viaţa omenirii? Plămada sufle- 
tească, dirijată spre industrie, a trebuit să fie dela început în 
mijlocul omenirii, căci altfel de unde ar fi răsărit? Iar dacă 
această plămadă sufletească, dirijată spre industrie, n'a fost 
dela începutul omenirii, ci a fost un produs istoric, datorit evo- 
luţiei, atunci pentru ce numai câteva popoare au ajuns la această 
plămadă, lar altele nu? Ce face pe unele popoare să persiste în 
iorma de muncă-joc, sau de muncă-ocupaţie, şi nu le lasă să 
practice munca fehnică, producătoare de civilizaţie? Ce plumb 
greu, atârnă în aripile sufletului unor popoare, făcându-le să în- 
târzie dela avântul industrial? 

Evident; în forma extremistă la care ajung teoreticienii ra- 
siti, concluzia de mai sus nu se poate susține. Intre munca in- 
dustrială şi structura, sau plămada sufletească, dependen ţa 
trebue să fie mai complicată decât aşa cum ea apare în lumina 
teoriei rasiste. Noţiunea de muncă tehnică implică în ea o activi- 
tate pe planul conştiinţei prevăzătoare, pe când noţiunea de 
structură se menţine pe planul subconștientului. Structura este 
înăscută, adică ereditară. Ori ereditatea transmite tendinţe, 
nu acte de prevedere. Tehnica implicând acte de prevedere, stă 
sub dominaţia structurii, dar nu o reproduce aidoma, ci în ea, 
pe lângă influenţa tendinţelor din structura internă sufletească, 
intervin şi alte influenţe din mediul extern. Din naştere, nu vine 
nimeni pe lume ca muncitor tehnician | 

Teoria rasistă trebue aşa dar modificată și exprimată într'o 
formă, care să ţină seamă de influenţa şi a altor factori, pe lângă 
aceia cuprinşi în structura sufletească a omului. Astfel modificată, 

teoria a fost de-noi expusă pe larg într'o scriere anterioară, inti- 
tulată Personalismul energetic, din 1927. Rămânem la teoria 
expusă în această scriere, fiindcă niciun rezultat nou, adus de 
cercetările psihologice şi antropologice făcute după 1927, nu o 
contrazice. Din contră avem impresia că cercetările noi întăresc 
din ce în ce mai mult teoria expusă în Personalismul energetic. 

In cele ce urmează vom expune, mai întâi, teoria adoptată în 
Personalismul energetic, pentru a arăta apoi în lumina ei, neajun- 
surile de care suferă, în prezent, organizarea învățământului 
tehnic. 


+ 
* * 


Personalismul energetic face o deosebire radicală între indivi- 
dualitate și personalitate. Individualitatea gravitează spre func- 
ţiunile vitale organice; personalitatea, spre funcțiunile sociale şi 
ideale. Individualitatea este cu atât mai caracteristică, cu cât 
este mai redusă; personalitatea dimpotrivă este cu atât mai ca- 
racteristică, cu cât este mai complexă. Amiba este o individuali- 
tate; Statul politic o personalitate. Din această cauză viaţa so- 
cială este aproape indiferentă individualităţii organice; dimpo- 
trivă este esenţială pentru constituirea personalităţilor; oamenii 
în grupări colective sunt personalități. Personalitatea şi indivi- 
dualitatea sunt, cu un cuvânt, pe două planuri diferite. Perso- 
nalitatea este pe planul social, iar individualitatea pe planul 
biologic. 

Individualităţile organice, în mare număr, se folosesc de 
funcţia conştiinţei, ca și omul, pentru a se orienta în mediul 
lor de viaţă. Intre individualitatea omului însă şi celelalte indi- 
vidualităţi organice există o mare deosebire, în aceea ce priveşte 
funcţia conştiinţei. La om, conştiinţa funcţionează într'un mod 
cu totul deosebit, prin faptul că în câmpul ei un loc central îl 
ocupă simţirea Eului; simţire care lipseşte la celelalte indivi- 
dualităţi organice. Omul raportează toate actele sale de con- 
ştiinţă la un Eu. Prin această raportare, câmpul conștiinței nu 
se lărgeşte, sau se luminează, ci îşi transformă structura. 
Simţirea Eului pune, între actele de conştiinţă omencască, opo- 
ziţii şi diferențieri de valoare, care nu există în conştiinţa celor- 
lalte animale. Omul are dorinţe, ambiţii, suferinţe, amor pro- 

priu, etc., convingeri şi prevederi proprii personale, în opoziței 
cu lucrurile străine de el, şi pe care nu le preţueşte, sau chiar le 
urăşte, pe când în conştiinţa animală, toate stările de conștiință: 
subiective şi obiective, emoţionale şi reprezentative, se confundă, 
și stau la un loc pe același nivel. Nu că în simţirea Eului ar fi 
înăscute, ca nişte forme preexistente, aceste diferențieri şi opo- 
ziţii: simţirea Eului este de natură afectivă; este o intuiţie de 
preţuire pur emoţională, izvorită din atitudinile de încordare ale 
corpului omenesc în luptă cu primele greutăţi ale mediului de 
viaţă ; forma ei primitivă are un conţinut așa de redus, că aproape 
nu se poate defini. Cum să definim, eul copilului? O simţire 
mistică de gigantism? O iluzie euforică de putere, dată lui de 
natură ca o compensație, pentru totala slăbiciune cu care s'a 
născut? 

O definiţie este cu neputinţă de găsit. Cu toate acestea, în 
jurul simţirii atât de simple a eului se cristalizează actele de 
conştiinţă, dela primele licăriri ale acesteia, şi se organizează 
treptat personalitatea omenească. Funcţia pe care o au enzi- 
mele în transformarea compozițiilor chimice, o are simţirea eului 
în transformarea sufletească a omului. Eul nu dă dela el un 
adaus de elemente, ci dă numai impuls. £l dă înălţimea dela care 
curge cursul vieţii sufleteşti. Sau, în cuvintele din Personalismul 
energetic, este fermentul iar nu tiparul personalităţii omeneşti. 


Eul, la primele sale începuturi, a fosi o simplă intuiție emo- 
țţională. El s'a îmbogăţit mai târziu cu multe elemente intelec- 
tuale, care au permis apariţia « conștiinței de sine », sau a «cului 
rațional»; totuşi, şi după această transformare, fondul primitiv 
emoţional s'a păstrat. In eul cel mai raţional persistă un fond 
irațional, emotiv. Din acest fond irațional izvoresc înclinările 
ncresistibile, acel «fiat» de care ne vorbesc filosofii în actele 
voinţei. Eul impune cursul de viaţă al fiecărui om. El dă che- 
marea sau vocaţia. In el nu stă o mare bogăţie sufletească; dim- 
potrivă conţinutul său este mic, aproape punctiform. Şi cu 
toate acestea, în conţinutul lui mic stă resortul tuturor tensiu- 
nilor sufleteşti. Un râuşor este predestinat să fie vijelios, sau po- 
tolit; înconjurat de ghiață sau de verdeață, după înălțimea 
pe care el o are pe suprafața pământului. Cu cât vine mai de 

sus, cu atât apele sale curg mai repede. Diferența de nivel este 
ge neratorul energiei sale. 

Tot astfel și cursul vieţii unui om. In sâmburele eului său stă 
diferenţa de nivel, generatorul de energie. S'a născut cineva, 
purtând în intuiţia eului său primitiv o perspectivă de superio- 
ritate faţă de lumea înconjurătoare; se simte puternic şi făra 
seamăn, atunci drumul vieţii sale este indicat: nimic nu-l va face 
să-şi piardă curajul; va îi un optimist. Dimpotrivă, un altul va 
fi pesimist, dacă în intuiţia eului său superioritatea va fi de par- 
tea lumii înconjurătoare. Un om este războinic şi un altul reli- 
gios; unul este artist şi altul negustor, unul este contemplativ 
şi altul activ: fiecare ia forma de viaţă care convine intuiţiei 
eului său. Forma de viaţa este, după vârsta omenirii, săracă sau 
bogată, simplă sau complicată. Un războinic din timpul farao- 
nilor egipteni, are un alt port şi alte deprinderi, de cum are un 
războinic din timpul nostru. Intuiţia eului lor a rămas totuşi 
acelaşi. Potenţialul energiei la unul şi la celălalt este susținut 
pe acelaşi resort intern. 

Eul este însă, în formarea personalităţii omului, cu rolul de 
ferment organizator, iar nu cu rolul de tipar. El determină pro- 
cesul de formație, nu și forma însăşi a personalităţii. Elementele 
din care se constituie forma personalităţii sunt date de tradiția 
şi de cultura mediului social. Asupra lor eul are o putere regula- 
tivă, iar nu constitutivă. Personalitatea datorează eului înce- 
putul şi direcţia structurii sale, iar pentru rest, adică pentru tot 
ce priveşte materialul şi forțele de coheziune ale acestui mate- 
rial, ea îşi arc organizaţia sa proprie 1). 

Dacă personalitatea omenească s'ar forma numai prin ampli- 
ficarea progresivă a eului, atunci diferenţierile ei ar fi foarte 
puțin numeroase. Ele s'ar mărgini la câteva tipare, caracterizate 
prin dominaţia emoţiilor egocentrice, aşa cum le prezintă vârsta 


1) Unii psihologi mai noi, sub influenţa ideilor psihoanalitice ale lui 
Sigm. Freud, înlocuiesc personalitatea cu Supra-Eul (N. Mărgineanu, Psiho- 
tehnica, 1943, p. 140 şi urm.). Inlocuirea, departe de a aduce o lumină în 
plus, produce confuzie. Termeni ca: suprareul, supra-omul, supra-indiwdul, 
ete. sunt imagini frumoase, dar nu termeni potriviţi cu observarea strict 
ştiinţifică. 


s86 REVISTA FUNDAŢIILOR REGALE 


copilăriei. Procesul formării personalităţii însă se emancipează 
treptat de sub dominaţia emoţiilor egocentrice. In manifestările 
omului matur, eul este de nesuferit (le moi est hajssable, zice 
Francezul), pe când în manifestările copilului din contra eul 
este mai de grabă plăcut. Un mare psiholog american, E. B. 
Titchener, deşi afirmă importanţa personalităţii, . tăgădueşte 
existenţa eului ca simţire proprie, şi lucrul acesta nu este de 
mirare. Savanțţii, care de regulă sunt şi bătrâni, sunt predispuși 
la o evadare de sub dominaţia egocentrismului ; sunt impersonali, 
sau după părerea poporului, sunt modeşti. 

Cu cât mai vibrant este eul, cu atât mai amorfă este perso- 
nalitatea. Un om vanitos şi exagerat de ambițios este în genere 
un om fără caracter. Cu cât mai ordonat este eul, cuatât mai 
energică este personalitatea. Şi deosebirea se explică. In eu 
intră factori legaţi de spontaneitatea individualităţii, pe când în 
personalitate intră factori biologici şi psihologici legaţi de viaţa 
specei omeneşti. Nimic din aceea ce constituie tendinţele şi de- 
prinderile personalității nu-şi are începtul în improvizaţiile 
momentului. Gestul faptului hotărît; cuvântul inspirat de bună 
intenţie; gândul iscoditor de tehnică; normele de conduită în 
împlinirea datoriilor; principiile după care se stabilesc convin- 
gerile şi se probează adevărul; toată rânduiala, în sfârşit, din 
organismul persoanei noastre îşi are rădăcinile în îndepărtatul 
trecut al culturii omeneşti, 

Noi nu inventăm limba în care ne înţelegem; nu inventăm 
logica, după principiile căreia ne convingem; nu inventăm obi- 
ceiurile pe care le practicăm şi nici normele de morală, după care 
ne prețuim; toate acestea sunt plămădite după legile fixate de 
istoria omenirei. Singurul lucru nefixat de istoria omenirii este 
originalitatea eului individual. Această originalitate este o pro- 
misiune împrăştiată cu dărnicie de natură în sufletele oamenilor. 
Ea cheamă la viață personalitatea fiecăruia. Dar personalitatea 
fiecăruia este constituită din elemente care au precedat, şi care 
vor continua să existe mai departe, pe când originalitatea eului: 
îndeplinindu-şi rostul, dispare. Imperecherea fericită a acestor ele- 
mente dă aceca ce se numeşte caracter tare, sau persoană energică. 

In rezumat, teoria adoptată de Personalismul energetic, cu 
privire la structura sufletului omenesc, face o profundă deose- 

bire: între individualitate şi personalitate mai întâi şi apoi 
Între eu şi personalitate. Individualitatea este pe plan biologic, 
iar personalitatea, pe plan social; eul este un ferment afectiv, 
în jurul căruia se cristalizează personalitatea; însă personali- 
tatea este constituită din alţi factori, de cum este constituit eul. 
In compoziţia personalităţii intră moștenirea culturală a trecu- 
tului omenirii, pe când în eu se manifestă originalitatea indivi- 
dualității. 

Prin aceste deosebiri sunt evitate exageraţiile teoriilor ra- 
siste, care pretindeau să explice genurile de muncă practicate 
de un popor, din dinamismul numai al structurii de rasă, fără 
a ţine în seamă condiţiile vicţii culturale ale poporului. După 
teoriile rasiste, genurile de muncă ar fi oarecum predestinate; 
omenirea ar trebui să prezinte popoare cu muncă tehmică dela 
originea lor şi popoare în veci condamnate să nu cunoască tehnica ; 
o constatare pe care n'a făcut-o niciun istoric. 

Aceea ce se constată istoriceşte este cu totul altceva. Se 
constată anume, că în orice fel de structură rasială există în 
mod sporadic dispoziţii spre muncă tehnică, dar că aceste dis- 
poziţii sunt înlăturate de tradiţie. In mijlocul popoarelor pri- 
mitive, acei cu dispoziţii spre tehnică, din cauza tradiţiei, sunt 
împinşi spre vrăjitorie; în loc de a fi tehnicieni ei sunt vrăjitori, 
sau magi. Pentru organizarea muncii tehnice nu este de ajuns 
impulsul lăuntric pornit dela eul individual, mai trebue ca în 
jurul acestui eu să fie cristalizată o personalitate, care să dis- 
pună de mijloace intelectuale şi morale pentru realizarea impul- 
sului. Pe cât timp această personalitate, este amorfă, impulsul 
dat de eu ia o cale anarhică spre misticism şi gigantism. Vră- 
jitorii au fără îndoială eul lor bogat în impulsuri spre tehnică, 
dar la ce folos? In loc de a se menţine la aceea ce este posibil, 
ei încearcă să oprească soarele pe loc şi să facă zi şi noapte după 
voie. Teoria modificată şi expusă în Personalismul energetic, 
prin deosebirea făcută între eu și personalitate evită exage- 
rările teoriilor rasiste şi ne pune pe cale să găsim adevărata 
explicare a faptelor care se leagă de problema tehnicei. 


Trecem după acestea la consecinţele care decurg din aplicarea 
acestei teorii. Cele expuse până aci permit să lămurim raportul 

în care stă munca tehnică cu personalitatea omenească. Care 
este contribuţia pe care o aduce munca tehnică la formarea perso- 
nalităţii? Este ea o contribuţie sporadică, sau este o contribuţie 
de primă importanţă şi deci permanentă? 

Răspunsul, pe care-l dă Personalismul energetic la aceste în- 
trebări, este următorul. Deprinderile la muncă provoacă stator- 
nicirea multiplulor aptitudini din structura sufletului omenesc, 
iar pe această statornicie se fundează personalitatea. Prin de- 
prinderile la muncă, eul suferă prima îngrădire în expansiunea 
sa mistică. Munca mărginește treptat jocul şi gigantismul lui 
infantil. Cu cât ea își însuşeşte mai mult caracterul tehnic, cu 
atât îngrădirea cului este mai bine fixată, şi cu atât opoziţia 
dintre organizarea personalităţii şi eu se adânceşte. Deprinderile 
la munca tehnică sunt primele cristalizări de aptitudini, care 
diferenţiază obiectivitatea personalităţii de subiectivitatea eului. 
Pe măsură ce ele se înmulţesc, formarea personalităţii dobân- 
deşte o continuitate care stă în corelaţie cu evoluţia întregii 
umanităţi, şi prin umanitate în corelaţie cu energia întregii 
naturi. Căci din ce rezultă oare deprinderile la munca tehnică, 
dacă nu din uniformitatea obiectivă a experienţei omeneşti, care 
este și ca un rezultat al uniformităţii legilor naturii? Legile 
naturii impun datele experienţei omeneşti, iar acestea impun 
deprinderile la muncă tehnică, din care apoi se constituie fondul 
obiectiv al personalităţii. 

In rezumat: Eul se produce spontan în mijlocul naturii, și 
provoacă formarea personalităţii; dar natura prin uniformitatea 
legilor sale consthânge personalitatea la o experienţă ordonată, 
și prin aceasta se opune subiectivităţii eului. Evoluţia persona- 
lităţii, susţinută pe înmulţirea deprinderilor de muncă tehnică, 
reprezintă o luptă continuă cu eul. Progresul tehnicei repre- 
zintă regresul misticismului iniţial al eului. 

Deosebirea de natură dintre eu şi personalitate, deosebire 
care face ca în structura sufletului omenesc fiecare dintre aceste 
două să se prezinte într'o polaritate contrară, precum și rolul 
important pe care-l are munca în formarea personalităţii, dau 
explicarea faptului că munca disciplinată prin întrebuinţarea 
tehnicei a venit aşa de târziu în evoluţia omenirii, Qmul pri- 
mitiv, ca şi copilul, urăşte munca ; şi o evită pe cât poate. Munca 

disciplinată, mai ales. Căci eul lui, neîngrădit de personalitate, 
vânează izbânzi uşoare în contra dificultăţilor legate de mediul 
vieţii. Primitivul, ca şi copilul, este aplecat la minciună şi la 
furt, nu fiindcă este viţios, după cum cred moraliștii, ci fiindcă 
personalitatea lui este amorfă față de mobilitatea oului. El minte 
şi fură, fără mustrare de conştiinţă. Dificultăţile vicţii îl silesc 
numai treptat la practica muncii, dar această practică a muncii 
începe cu genurile muncii apropiate de joc și de ocupaţie di- 
stractivă, şi numai târziu, târziu de tot, ajunge la munca ade- 
vărată. Culegerea de fructe, vânătoarea și pescuitul, care au ca- 
racterul de muncă la noroc, sunt cele preferate. In aceste genuri 
de muncă intervin și oarecare instrumente. Aceste instrumente 
însă corespund prin forma lor mai mult gustului estetic şi ten- 
dinţei antropomorfice a primitivului, decât utilității lor prac- 
tice. Instrumentul nu are încă un scop propriu zis economic, 
cât un scop de vrajă, sau de magie. In credinţa primitivului 
misterul primează funcţia de calcul economic pe care o are in- 
venţia tehnică. 

Și în această credinţă a trăit omenirea multe veacuri. Funcţia 
invenţiei tehnice s'a impus în mijlocul ei numai târziu şi cu 
multă greutate. Iar după ce s'a afirmat, impunându-se cu de-a-sila 
de dificultăţile vicţii sociale, multe alte veacuri ea a fost consi- 
derată ca fiind de o valoare inferioară faţă de celelalte funcţii 
de creaţie. Ea venea în urma invenţiei poetice şi metafizice; 
şi în orice caz 'era socotită ca nepotrivită cu condiţia omului 
de elită. 

De abia la începutul erei moderne, deodată cu introducerea 
metodelor experimentale în știință, invenţia tehnică şi-a ridicat 
valoarea, care a crescut apoi continuu până în zilele noastre. 
Dificultăţile vieţii sociale, şi în primul rând înmulţirea populaţiei, 
o vor face să crească şi de aci înainte continuu. 


Consideraţiile arătate până aci explică, pe lângă intârzicrea 
suferită de organizarea muncii tehnice și cauza pentru care în- 
văţământul tehnic are şi va avea de luptat cu multe piedici. 

Copilul începe cu un eu, care urăşte munca și mai ales munca 
disciplinată. El vrea joc. Ii place să mintă şi să fure, cu toată 
nevinovăția. Ce face învățământul tehnic, de grad inferior, pentru 

a-l aduce pe calea muncii adevărate? Foarte puţin. El face 
mai mult ca să-l menţină pe calea pe care o doreşte cul său 
anarhic. Sub pretextul de a-i da o cultură sufletească integrală, 
învățământul tehnic de grad inferior, înăbuşe la el toate în- 
cepuiurile de muncă disciplinată prin înavuţirea inteligenţei lui, 
cu tot felul de cunoştinţe teoretice culese din domeniul istoriei, 
al gramaticei, al geografiei, matematicei şi al dreptului. Cum 
cultivarea imaginaţiei teoretice nu sunt predate în mod științific, 
şi nici nu sunt bine alese, ele mai turând încurcă decât limpe- 
zesc inteligenţa copilului. In ce priveşte contribuţia adusă de 
aceste cunoştinţe la pregătirea deprinderilor cerute de munca 
tehnică de atelier, ea poate fi de-a-dreptul denumită de nulă, 
dacă nu chiar de ironică farsă. Căci, cum poate fi altfel denu- 
mită contribuţia adusă de citirea multor bucăţi de literatură 
populară, în care viața de haiduc şi de pierde-vară, sunt de- 
scrise în culorile cele mai simpatice? Rar elev de şcoala infe- 
rioară de meserii care să ştie de frământările sufleteşti prin care 
a trecut un inventator tehnic; dar în schimb, nu este unul care 
să nu ştie pe de rost poezii dedicate haiducilor. In asemenea 
condiţit şcolare, cum să ne mai mirăm că drumul spre hoină- 
reală este pentru mulţi absolvenţi de şcoală inferioară de me- 
serii mai atrăgător decât drumul spre atelier? 

Picdica cea mare însă, care ţine pe loc învăţământul tehnic, 
nu stă atât în defectele programului de studii din şcoalele infe- 
rioare, cât în spiritul în care acest învăţământ este predat în şco- 
lile de grad superior; căci în învăţământul de grad superior se 
formează membrii corpului didactic, care au să funcţioneze în şco- 
lile inferioare. Dacă absolvenţii şcolilor inferioare îşi pierd vremea 
în căutare de slujbe la Stat, în loc să practice meşteşugul în- 
văţat, cauza stă în faptul că maieştrii lor n'au reuşit să deştepte 
în ei vocaţia spre adevărata muncă tehnică, ci spre ocupații 
uşoare, așa cum ei sunt porniţi din firea lor naturală; maieştrii 
lor n'au reuşit să le deştepte vocaţia, fiindcă nici ei n'au avut 
deşteptată ascmenea vocaţie. Fiecare ţară, în ceea ce priveşte 
învăţământul tehnic, trebue judecată după spiritul în care acest 
învăţământ se face în şcolile ei superioare. Lipsurile pe care 
le are învăţământul tehnic în şcolile inferioare toată lumea la 
noi le vede şi le critică; mulţi propun chiar măsuri de îndrep- 

tare, dar îndreptarea totuşi nu vine, câtă vreme învăţământul 
superior tehnic continuă să se facă în spiritul de până aci. Care 
este acest spirit care stă, ca o oprelişte hotărîtă, în calea învă- 
ământului tehnic de toate gradele? 

Ne vom sili să-l definim pe cât se poate de lămurit, fiindcă 
deodată cu definiţia lui avem deslegată și întreaga problemă a 
muncii tehnice. 

Elementele pe care această definiţie se va sprijini sunt în 
bună parte cunoscute cititorilor noştri din expunerea de până 
aci; rămâne acum numai sarcina de a le da o coordonare logică. 

Marea oprelişte care stă în calea muncii tehnice consistă, 
după cum am văzut, în tendinţa pe care eul o dă conştiinţei 
omeneşti de a oglindi faptele naturii într'o lumină subiectivă 
şi antropomorifică ; iar nu într'o lumină de obiectivitate aşa cum 
o cere munca tehnică. De sub această tendinţă, conştiinţa se 
liberează târziu, şi numai forţată de dificultățile pe care ea le 
întâmpină în mediul vieţii. Fără aceste dificultăţi, conştiinţa 
omenească ar fi într'o perpetuă stare de oglindă magică. Faptele 
naturii ar fi pentru ea un pretext la fabulaţie; ocazii pentru 
imagini şi metafore. Dificultăţile vieţii reduc treptat din pu- 
terea acestei tendinţe, im punând grija unei interpretări obiective 
a faptelor oglindite. Dar schimbarea se petrece foarte târziu 
şi numai în urma multor compromisuri. Intreaga istorie a cul- 
turii omeneşti, în ceea ce priveşte progresele tehnicei, este con- 
stituită dintr'un lung şir de compromisuri între veleităţile exa- 
gerate ale eului şi cerinţele impuse de dificultăţile pe care le 
întâmpină adaptarea omului la mediul său de viaţă. Inainte 
de munca disciplinată, pe care o cere tehnica, omenirea cu- 
noaşte munca-joc; munca fără disciplină. Tehnica îşi face in- 
trarea în pratica vieţii numai ca simplă ajutorare a expansiunii 
eului, a ego-centrismului. Astfel, în construcţiile de arhitectură, 
bunăoară, tehnica a fost întrebuințată şi în vechea lume, căci 
altminteri nu s'ar explica ridicarea atâtor monumente impună- 
toare pe care această lume le-a lăsat; dar la ridicarea acestor 
monumente tehnica n'a urmat legile sale de strictă utilitate, 
ci a stat în serviciul înclinațiilor personale ale aceluia care con- 
struia. Arhitectura veche nu cunoaşte o ştiinţă a urbanisticei, 
ci stă sub conducerea improvizaţiei eului. De asemeni, în agri- 

cultură, care este ocupaţia principală a omenirii din toate tim- 
purile, tehnica a pătruns de multe secole, însă ea este şi astăzi 
la discreţia improvizație: personale, nu a legilor sale. Legile 
proprii ale tehnicei se impun omului la mare nevoie; și anume, 
când populaţia devine numeroasă, iar zestrea naturii pământului 
prea sărăcăcioasă. Tehnica este o creaţie a nevoii. CâLă vreme 
această nevoie nu bate la poarta conștiinței omului, omul con- 
tinuă să muncească după înclinațiile sale înnăscute; adică, după 
improvizaţiile eului său. 

Din această cauză răspândirea muncii tehnice în omenire 
s'a făcut, precum am spus, prin mijlocirea compromisurilor. Din 
aceeași cauză apoi și spiritul în care se face învăţământul tehnic, 
în zilele noastre, este tot rezultatul unui compromis. 

Tânărului care intră într'o şcoală de învăţământ tehnic, 
nu i se spune niciodată în mod sincer, că munca tehnică pe care 
cl a venit să o înveţe, şi pe ale cărei deprinderi își va constitui 
personalitatea viitoare, este impusă de duritatea condițiilor 
mediului; că în consecinţă, prima lui grije urmează să fie tre- 
zirea conștiinței, pentru a prinde în ea realitatea lumii așa cum 
ea este, iar nu cum ea este dorită să fle; ci, în loc dea i se spune 
acestea, i se spune dimpotrivă, pentru a-i menaja susceptibili- 
tatea eului, că munca tehnică nu face decât să-i prelungească 
organele, dându-i a înţelege, că menirea tehnicei este să fie o 
podoabă iar nu o armă de luptă pentru om. Și astiel tânărul, 
pe tot timpul studiilor sale în şcoala tehnică, păstrează o atitu- 
dine similară cu aceea pe care o au tinerii care studiază în şcoli 
de bele arte, de drept, de litere, sau filosofie. Practica conştiin- 
cioasă a metodelor experimentale, şi mai ales deprinderea de 
a observa natura cu o desăvârşită obiectivitate, sunt la el prea 
puţin intrate în suflet. Știc, din carte, că experimentul este 
temeiul învățământului tehnic, dar în experiment el nu trăiește, 
şi de aceea nu crede în el. Il înlocucgte, sau îl ocolește ori de câte 
ori se prezintă ocazia. Pentru ilustrarea acestei atitudini, citez 
cazul unui student al Școalei noastre Politehnice din București, 
care-mi stă de mulţi ani întipărit în amintire şi pe care îl con- 
sider ca un caz tipic pentru caracterizarea spiritului în care se 
face învăţumântul tehnic în cele mai multe şcoli. Reproduc din 
caietul meu de însemnări zilnice: « Luni 18 Noemvrie 1929. Foarte 

interesantă conferinţa d-lui profesor M.... asupra petrolului şi 
derivatelor sale. Expunere clară, însoţită de experimente bine 
alese. Dar mai interesantă a fost pentru mine învăţătura pe 
care am tras-o din o observaţie făcută asupra unui student 
politehnician, ce stătea alături de mine. Studentul politehnician 
nu prea da atenţie la experimente, deşi urmărea conferinţa de- 
stul de încordat. L-am întrebat la sfârșitul conferinţei asupra 
motivelor acestei atitudini. El mi-a răspuns neted: îmi place 
mai bine ca experimentul să-l citesc, fiindcă atunci îl înţeleg 
mai bine. Numai când citesc mă conving. Și cum ştiu că profe- 
sorul M.... are sub tipar conferința, mă rezerv a studia din 
broşură întreaga chestiune. Iată o atitudine pe care trebue să 
nu o aibă un politehnician! Cartea este pentru istoric, pentru 
filosof, pentru jurist, pentru literat, etc. dar nu pentru poli- 
tehnician. Sau pentru acesta, în al doilea rând, ca ajutor oca- 
zional, nu ca temei. Studentul meu îşi făcea studiile în spirit 
mai mult juridic, decât tehnic». 

Din nefericire într'un asemenea spirit cărturăresc își fac stu- 
diile cei mai mulţi studenţi ai şcolilor tehnice. Realitatea na- 
turii pentru ei există numai întru cât o permite omenescul. 
Adică: atitudinea lor spirituală este un compromis între realism 
şi umanism. Pe de o parte, ei recunosc că tehnica le dă mijlocul 
de a-şi întreţine firul vieţii, căci de aceea au şi intrat într'o şcoală 
tehnică; dar pe de altă parie, tradiția umanistă, stăpânită de 
divinizarea omului, îi face să prefere înaintea observaţiei naturii 
şi a experimentului metodele bazate pe introspecția sufletească. 
Prestigiul umanismului îi ţine ancoraţi în credinţa că munca 
nobilă, şi demnă de omul liber, este aceea care curge direct, 
ca un joc, din inspiraţiile cului, iar nu ca o necesitate din greu- 
tăţile vieţii. 

Mulţi dintre absolvenţii şcolilor superioare tehnice preferă 
de aceea să treacă, în ochii lumii, drept cărturari şi nu drept 
măieştri ai muncii tehnice. Acest spirit îl aduc ei cu dânşii apoi 
în învăţământul tehnic inferior şi prin aceasta întârzie civili- 
zarea neamului nostru întreg. 


C. RĂDULESCU-MOTRU 


LITERATURĂ 


Am ajuns în toamna acestei zile. 

Ar trebui să plouă şi inimile să doarmă, 

calendarul ar trebui să-şi fluture disperat şi ridicol cel 
câteva file 

şi, în orice caz, liniştea să amenininţe ca o armă. 


Ar trebui să înalț către o himerică iubitu 
acel aşi Țatetice, moi şi dulci lamentări 

moart«a ar trebui să-mi fie o mare ispită 
şi să-mi fac din toate nimicurile întrebări. 


Ar trebui poate să ghicesc în noapte 
chemirile unui «dincolo » nebănuit 

şi să plâng chinuit de înălțimea pereţilor 
sau de nu știu ce vis neisprăvit... 


Din toate astea nu se'ntâmplă nunic 

sânt atâtea luc:uri din care poţi să faci o poezie!... 
Fapt e că cerul este tot albastru 

şi stelele mai mult decât o mie.. 


DRAMĂ IN PARC 


Femeea avea ochi obosiţi şi buze de anilină; 

îi număram indiferent dege'ele mâinii rec].. 
Era frig, târziu, minutele defilu seci 

şi ne privea de sus, în capul gol. o lună plină. 


Grădina publică era tristă şi goală; 

toamna beată îşi pierduse toate vanităţile. . 

Liceanul cu coşuri şi clanuri pesimiste 

e uita la cer şi concepea cine ştie ce poezie banală. 


Mă gândeam tot mai încăpățânat la Viohaine — 
era atât de departe de Bucureşti... ; 
Femeea de alături se socotea totuşi prezentă 

și mă întreba profesional: «mă iubeşti? ə 


Era preferabil să îi fost beat, nebun, 
sau si fi avut măcar o sută de lei 
singurătatea era mai ieftină 

ehiar decât îmbrăţişerile ci... 


YFemeea avea ochi obosiţi şi buze de unihnă; 

aş fi putut să o sărut până dimineaţa — 

dar ea voia bani şi eu vream să fiu singur... 

Era acesta un motiv pentru ca-vreunul din noi să-și 
ia viața? ... 


Eram desgustat profund, Dumnezeu să mă ierte — 

liceanul plecase; luna goală zâmbea cu fantezie. 

Cel puţin era linişte, femcea bună şi calmă... 

..- Când m'am trezit, banca cra dură şi eu nu mai 
aveam pălărie .. . 


RĂZBOI 


Sântem oameni inteligenți — ţi-e mai mare dragul! 
pri-tene, versul e otravă şi pâinea e scumpă şi rea; 
altădată gedeara de vorbă şi scuipam 
si nu ne părea rău că timpul trecea. 


Astăzi, în birou e prea frig şi oamenii sânt uscați și 
galbeni — 

fiecare e plin de milă şi tii au un gând meschin. 

Nopfiie sânt sticlaase ca ochii morţilor 

şi ca să te mai îmbeţi trebue si bei spirt, nu vin. 


Altădată eram mai proşti şi ne vedeam de treburi; 
aveam bani, timp, nostalgia foamei — şi cra bine, 
ştiam doar că în Japonia se vând becuri ieftine 

şi că zilele ne sânt teribil de puţine. 


Sântem oameni inteligenţi — ţi-e mai mare dragul! ... 
vom avea gi noi să povestim de un război 

frumos, mare, epopiic, nemaivăzut, 

la care, ehe! am luat parte şi noi!... 


Prietene, îţi spun, versul e otravă şi pâinea e scumpă. 

O să te întreb totuşi peste cinci ani — fără pic de 
pedanterie — 

(când vom îi iar proşti şi vom avea vreme): 

«+. € Inainte sau după marea bătălie?» 


Mâine o să vie primăvara cu flori multe şi inutile — 

dar feiele sunt dactilografe şi luna e pătată de venin, 

r.Opfil: sânt sticloase ca ochii morţilor 

şi ca să te mai îmbeți irebue să bei spirt, nu vin 
GEO DUMITRESOU 


CAIN 


Zwei Seelen wohnen ach?! in meiner Brasb ..; 
Faust către W agrer. 


Acum douăzeci şi mai bine de ani, cam la începutul acelei 
epoci de frământări şi dibuiri, de speranţe şi iluzii. care a urmat 
după Versailles, Trianon, Saint-Germain şi Neuilly, mi sa îm- 
tâmplat să mă gândesc câtva timp cu stăruinţă, cu oarecare 
pasiune chiar, la o lucrare literară pe care wam mai reâlizat-o 
însă. 

La început, în intenţia mea lucrarea aceasta fusese destinată 
scenei. Ea ar fi trebuit să devie o dramă întrun act, o dramă 
construită strâns, toată de acţiune interioară şi exploatând o 
temă de psihologic şi de morală, care mi-ar îi oferit ocazia unor 
explorațiuni îndrăznețe în adâncimile misterioase ale sufletulni 
omenesc. 

Nu mă găseam la prima încercare în genul acesta. Incă de 
demult, Teatrul Naţional din Iaşi îmi reprezentase — reluânduA 
în două alte stagiuni,—un poem dramatic în versuri, scris 
într'o vacanţă de Paști pe când aveam 18 ani. 'Precusem şi la 
alte încercări, despre care voi vorbi mai târziu. Dar drama aceasta 
avea o semnificaţie şi o importanţă aparte. Cu ea înţelegeam să 
fac proba definitivă a forţelor mele şi mai ales să dau satisfacţie 
vagilor ambiţii 'pe care, cu intermitențe, le nutrisem de-a-lungui 
anilor. 

Mintal, am şi construit-o, drama aceasta a mea, fără prea 
multă întârziere ; în liniile ei de căpetenie cel puţin, în elementele 
prime ale arhitecturii sale. Am redactat chiar prima scenă i 
câteva dialoguri din cele următoare. Dar n'am mers niciodată 
mai departe. Un sentiment de îndoială, de neîncredere, de teamă, 

— da, de adevărată teamă, nu exagerez, — m'a reţinut şi m'a 
împiedecat dela orice efort, ori de câte ori am încercat să dau 
expresie concrefă elanului care întreținea intenţiile mele. 

Probă de onestitate artistică, de conștiinciozitate, — aş putea 
spune (și poate n'aş greşi). Semne de stăbiciune, de neîncredere 
în mine însumi, —aş putea adăuga de asemeni (şi poate n'aş 
îi nici în ipoteza aceasta prea departe de adevăr). 

Pe cât îmi pot da scama după atâta trecere de timp, cred că 
îndoiala mea avea şi o semnificaţie întru câtva obiectivă; că 
incditând la proiectul meu, nu izbutisem să mă conving că teatrul 
ar fi constituit: mijlocul cel mai convenabil pentru realizarea 
lui; ba poate că el nici nu era decât foarte puţin convenabil 
sau chiar de loc. Căci dacă teoretic materia pe care artistul în 
gencral şi literatul în particular o poate folosi la lucrul său, constă 
în tot ce-i cade sub simţuri, în tot ce poate avea acţiune asupra 
sensibilităţii sale, în tot ce are atingere cu spiritul său, apoi 
au e mai puţin adevărat că, până astăzi, literatura n'a exploatat 
decât un număr restrâns de teme şi de subiecte şi că printre 
acestea, fiecare gen în parte și-a manifestat preferinţele în raport 
direct cu mijloacele şi posibilităţile de care dispune. In literatură, 
teatrul pare a fi genul care dispune de materialul de creație cel 
mai redus, după cum romanul dispune, poate, de cel mai bogat 
şi mai plin de diversitate. Şi apoi, legile teatrului sunt cu mult 
mai severe şi mai stricte decât ale romanului sau ale nuvelei, 
care sunt dimpotrivă largi şi suple. 

In scurt, peste câtva timp am renunţat la osie meu; 
fără a renunța totuşi şi la ideea de a trata subiectul care formase 
atâta timp centrul meditaţiilor şi al speranțelor mele. Astfel, am 
hotărît ca drama să devină o simplă povestire şi să iee forma unei 
nuvele. Dar vai! Nuvela a avut aceeaşi soartă. Era fatal: după 
atâtea îndoieli şi -amânări;, ora îndemnului misterios şi fericit 
irecuse; şi ca în toate cazurile de acest fel, trecuse pentru a 
nu mai reveni... 

Ce importă însă! Realizată sau nu, lucrarea aceasta'a avut 
existenţa ei, a trăit efectiv în devenire, adică în faza cea mai 
frumoasă, cea mai strălucită şi cea.mai adevărată. Gine ştie care 
at fi fost înfăţişarea ei în ziua când, definitiv deslipită de spi- 
ritui mcu, aș fi acceptat să-i dau drumul în lume! 


CAIN 599 


Cu acea curioasă predilecție pentru paradox (poate nu întot- 
deauna fericită), pe care o manifestă ori de câte ori discută lucruri 
făcând parte din teoria poeziei sau în legătură cu procedeele și 
maniera sa de lucru, Paul Valery povesteşte undeva condiţiile 
în care «a terminat» unul din cele mai cunoscute, mai obscure 
şi mai discutate din poemele sale: 

«Trebue să declar, spune el, că așa cum e astăzi, «Le Ci- 
mitière Marin >, nu e pentru mine decât produsul întâlnirii unui 
travaliu interior cu un eveniment fortuit. Intr'o după amiază a 
anului 1920, prietenul nostru mult regretat, Jacques Rivière 
venind să mă viziteze, m'a găsit în una din «stările » Cimitirului 
meu marin (dans un «etate de ce Cimitire Marin), gata, ca 
întotdeauna, să reiau lucrarea, pentru a schimba unele lucruri, 
pentru a suprima altele sau pentru a interveni câte puţin ici şi 
colo. Nu s'a lăsat până ce nu m'a făcut să-i citesc ceea ce scri- 
sesem ; iar după ce am citit, până nu mi-a exprimat toată încân- 
tarca lui... Și astfel, înfăţişarea pe care o prezintă lucrarea 
mea e datorită acestui accident... ». 

In cazul meu, întâlnirea n'a avut loc; accidentul nu s'a produs. 
Mă cred astfel liber să vorbesc despre ceca ce s'a petrecut (ca 
şi pentru ceea ce nu s'a mai petrecut), aşa cum aș vorbi de o 
întâmplare interesantă și instructivă, cu totul străină de persoana 
şi de trecutul meu, 

Iată acum subiectul, tema şi canavaua lucrării de care vorbesc 
şi al cărui titlu, — simbolic, —ar fi trebuit să fie, aşa cum i-l 
rezervasem dintru început: «Cain 5. 

Lucrurile se petrec în Italia, cam prin a doua jumătate a seco- 
lului al treisprezecelea, în acea epocă de convulsiuni sterile și 
de lupte absurde, care precede Renaşterea şi întru câtva o 
pregăteşte, 

Intr'o după amiază de vară, trei călăreţi străbăteau cu grabă 
un drum singuratic de coastă prin ţinuturile muntoase ale 
Toscanei. Ei veneau din Florenţa şi se "'ndreptau spre Bologna, 
Modena sau Parma, poate chiar spre ţinuturi mai îndepărtate. 

Era după lupta dela Montaperti. Florenţa gueltă, care-şi pre- 
gătise o armată din cele mai puternice, fusese totuşi învinsă du 
coaliția gibelină, din care făceau parte Pisa şi Siena, eternele 
sale rivale. Cu câţiva ani înainte, victoria fusese a guelfilor, 

căci peniru lumea de atunci (pe care, din gelozie se vede, cea 
de azi ţine cu tot dinadinsul s'o imite şi s'o depășească), starea 
de război era aproape permanentă şi în raport cu ea, pacea 
nu apărea decât ca un accident, ca o pauză sau ca o tranziţie... 
Pierderile guelfilor fuseseră de data aceasta enorm de grele, iar 
inamicul se arăta implacabil. Atât de deparie mersese în pasiunea 
]ui, încât în primele zile ale victoriei puţin a lipsit ca Florenţa 
să nu aibă soarta vechei Cartagine. Căci ameţiţi de succes, 
gibelinii hotărîseră distrugerea totală a înfloritoarei cetăţi şi 
deportarea locuitorilor ei. Numai patriotismul fierbinte și neîn- 
frânta energie a câtorva nobili florentini şi în particular al acelui 
Farinata degli Uberti, despre care Dante pomeneşte undeva în 
Infernul său, au împiedecat săvârşirea acestei crime. Guelfii 
rămaşi cu viaţă şi liberi, luară calea exilului, refugiindu-se cu 
deosebire în cetăţile apropiate, — la Lucca, la Bologna... 

Drumeţii mei erau dintre aceştia; fugari ca toţi ceilalți, 
proscrişi ca şi ci; căutând nu numai adăpost în locuri ospitaliere, 
cât mai ales alianţă şi sprijin pentru revanșă. 

Cu toată truda pe care o puneau, ei nu înaintau decât anevoie, 
drumul fiind greu, îngust şi neîngrijit: o simplă potecă aproape, 
ceva mai largă decât de obicei, dc-a-curmezişul căreia repezile 
şuvoaie din înălţimi tăiaseră brazde adânci şi strâmbe. Se vedea 
bine că cei trei pribegi aveau motive grave de a ocoli marile căi 
umblate şi de a evita orice întâlnire. 

Dar în timp ce grupul înainta posomorit şi tăcut, singura 
întâlnire pe care orice ar fi făcut n'ar fi putut-o evita, se pro- 
duse: întâlnirea cu neprevăzutul, cu întâmplarea, cu nenorocirea. 

Ce a provocat spaima neașteptată şi stupidă a calului şi 
saltul lui nebun într'o parte? O frunză purtată de vânt? Brusca 
apariţie a unei vietăţi silvestre? O nălucă, poate? Totul s'a pe- 
trecut cu aşa fantastică iuţeală, încât nimeni nu şi-a dat seama 
de ce se întâmplă. În câteva clipe numai, cal şi călăreț se rosto- 
goleau în hăul care-i înghiţise. Un țipăt scurt, un sgomot sec 
de pietre rostogolite în adâncime, — şi apoi nimic, decât marea 
tăcere a singurătăţii. 

Cuprinşi de groază, tovarăşii celui căzut descălecară în pripă. 
Dar prea curând dezolatele lor încercări de a cobori stâncile 
abrupte şi ascuţite, se dovediră infructuoase: văgăuna era inac- 

cesibilă. A fost deci o adevărată minune, apariția în acele mo- 
mente a bunului păstor; gestul spontan şi simplu cu care se 
dăruise pentru mântuirea semenului său; apoi expediția lui fan- 
tastică, de-a-lungul zidului de stânci sure, a căror coborfre însemna 
înfruntarea morții la fiecare mişcare ; și în fine, reîntoarcerea cu 
preţioasa povară, pe drum lung, ocolit şi istovitor... 

(N'ar fi nevoie s'o mai spun: în planul lucrării mele, — atât 
în al dramei proiectate la început, cât şi în al nuvelei de mai 
târziu, — acţiunea trebuia să înceapă numai după accidentul 
acesta. Toate câte le-am spus până aici, aveau să reiasă deci 
mai mult din dialogurile personajelor şi din aluziile lor, decât 
din alte elemente ale textului.) 

Mult timp Guido Lamberti (căci acesta era numele rănitului), 
nu dădu niciun semn de viaţă. El avea o plagă adâncă la frunte, 
iar faţa, gâtul, pieptul, braţele îi erau pline de răni şi contuzii. 

Când în sfârșit deschise ochii, lângă el nu se găseau decât 
păstorul Benedetto şi soţia lui Fraycesca, amândoi rămaşi acolo 
pentru a-l veghia şi a-i da îngrijirile necesare, cei doi călători 
fiind plecaţi mai departe, după ajutoare. 

Abia atunci, pus la curent de Benedetto, Guido află toate 
cele întâmplate. Atunci îşi dă el seama de marele pericol prin 
care trecuse şi de minunata putere de sacrificiu a bunului păstor 
Mai cu seamă de acest din urmă lucru, pe care-l atestă cu atâta 
evidenţă mâinile însângerate care-l îngrijesc şi haina sfâșiată 
de pe trupul înclinat deasupra sa. Astfel, cât din spontană efu- 
ziunc a inimii, cât din trebuinţa de a-şi descărca sufletul de obida 
și amărăciunile îngrămădite în el, proscrisul povesteşte la rândul 
său tristele împrejurări care l-au făcut să ia calea pribegiei. 

Durerile care-l chinuesc şi starea de sleire la care l-a redus 
sângele pierdut, îl fac să se exprime cu oarecare greutate şi cu 
întreruperi dese. Departe însă de a micşora efectul povestirii, 
lucrurile acestea fac tocmai ca farmecul ei turburător să crească 
şi mai mult. Aceasta se vede în figurile celor care ascultă, în 
emoţiunea lor, în privirea lor umedă şi înduioşată. 

Dar ce! doi călători plecaţi după ajutoare, întârzie. Acum 
soarele s'a lăsat după crestele apropiate şi umbrele acestora 
se întind. — «Nu s'aude nimic? întreabă gemând rănitul. Și 
fără a aştepta răspunsul: « De ce nu mai vine nimeni? De ce m'au 

lăsat aici? ș. Iar puțin timp după aceasta, în agitația febrilă de 
care e cuprins: — 4 Trebue să plec | Trebue să m’ajutați să plec... 
Eu am o misiune de îndeplinit. O mare misiune... Trebue 
numaidecât s'ajung acolo unde sunt trimis... Cu ajutorul ami- 
cilor noştri soarta Florenței s'ar putea schimba... Se va schimba, 
cu siguranţă... Eu port cu mine o parte din aurul destinat 
operei noastre, — lucrurilor pe care le avem de făcut... Am mult 
aur cu mine... Un tezaur întreg... Ascuns bine... Ascuns 
aşa încât să nu bănuiască nimeni... Întârzierea mea ar însemna 
o adevărată trădare; fiecare oră care trece consolidează dezastrul 
Patriei, sporeşte suferinţele şi mizeria pe care le-am lăsat în 
urmă... Lăsaţi-mă să plec... ». 

El continuă în tonul acesta, cu o excitație crescândă, ca 
și cum ar susține o luptă grea cu un adversar îndărăinic, ca şi 
cum, în lupta aceasta, cuvintele sale ar fi pe rând, arme şi scuturi, 
lovituri şi mişcări de apărare... Până ce forțele îl părăsesc, până 
ce cuvintele-i expiră pe buze, până ce ochii i se închid... 

In timp ce doarme, Benedetto se apleacă spre cl, i-atinge 
uşor faţa şi mâinile ; apoi se ridică repede, ca și cum ar fi regretat 
gestul pe care l-a făcut. Nici el, nici tovarăşa sa nu mai arată 
de altfel, faţă de rănit, grija înduioșată de până acum. E ceva 
schimbat în privirea, în atitudinea lor. Figura păstorului exprimă 
un amestec de îndoială, de uimire, de spaimă. Privirea femeii 
e întunecată și aspră. Amândoi par tulburaţi, preocupaţi, străini 
de tot ce-i înconjoară. Timp de câteva minute au evitat să se 
privească în faţă. Apoi, fără a-şi vorbi, s'au mulţumit să comunice 
privindu-se. Acum ei vorbesc în fraze scurte, subînţelegând toate 
câte le gândesc şi le tac. 

Francesca gândeşte: Averea aceasta care a venit singură lu 
noi, e pentru noi. E a noastră... N'am urmărit-o. N'am alergat 
după ea. E ca şi cum am fi găsit o comoară... Dac'am fi des- 
coperit undeva o comoară, n'ar îi a noastră? Ei bine, am des- 
coperit o comoară... 

Benedetto îşi spune: Aurul acesta e pentru lucruri care nu 
ne privesc şi nu ne ating... Ce-mi pasă de guelfi şi de gibelini, 
de albi şi de negri, de papalişti şi de imperiali... Că veșmintele 
unora sunt de o coloare şi ale celorlalţi de coloare diferită... 
Că unii poartă pana pălăriei la dreapta şi alţii o poartă la stânga... 

Mie-mi pasă de sărăcia mea, de sufletul meu, de dreptul meu la 
bunurile vieţii... Cu atât mai rău pentru nenorocitul acesta 
care a ieșit în calea noastră... Dacă n'am fi noi care să-i 
stăm împotrivă, s'ar putea să fie alţii... Unde e scris că averea 
aceasta trebue neapărat s'ajungă acolo unde spune străinul 
acesta?,.. 

Pentru Francesca, gestul care o obsedează, nu poate fi decât 
act de dreptåte. Ea continuă în gând: M'am născut săracă; am 
trăit în sărăcie. Tot ce-am dorit în anii copilăriei n'am avut 
decât în vis. Dar nu e tot una... M'am înfrățit apoi cu pădurea, 
cu munţii, cu jivinele... M'am deprins cu toate lipsurile și cu 
toate nevoile. Apoi timpul a trecut şi am uitat... Acum toate 
vechile dorinţe s'au aprins dintr'odată în inima mea... Acum 
văd toată nenorocirea mea și înţeleg că pot fi totuşi fericită... 
Că pot fi bogată; că putem fi bogaţi; că viața noastră se poate 
schimba... 

Sufletul lui Benedetto e totuşi sfâşiat de îndoială. Conştiinţa 
lui rezistă. Instinctul supunerii la comandamentele divine şi 
umane, la o vagă ordine misterioasă care se suprapune voinţei 
noastre şi o înfrânge, subsistă încă în sufletul său, luptă, rezistă, 
se opune ispitei, — deşi din ce în ce mai slab. 

Dar a jefui nu e totul. Tovarășii plecaţi se pot întoarce din- 
trun moment într'altul. Victima trebue să dispară. Şi toate 
lucrurile acestea trebue făcute repede, fără şovăire. 

Desnodământul c deci fatal. Braţul care a salvat dela moarte 
loveşte de moarte pc cel salvat. Cel care şi-a expus fără şovăire 
propria-i viaţă pentru a veni în ajutorul fratelui său în neno- 
rocire, se întoarce cu asprime împotriva acestuia ca împotriva 
unui dușman. Omul devotat şi bun redevine fiară. Cain ucide 
pe fratele său Abel, 


Să nu-şi închipue cineva, că imaginând istorioara aceasta, 
aş fi avut intenţia de a prezenta problema omului social într'o 
lumină defavorabilă. Nu sunt pesimist; nici prin temperament, 
nici în sistemul meu de gândire, Dimpotrivă, cred în progres 
şi în legile lui, cum cred în puterea spiritului, în binefacerile cul- 
turii şi în realitatea legilor morale, mai rezistente în general şi 
mai durabile chiar decât legile sociale și politice... 

La drept vorbind, eu n'am ascultat decât de ambiția de a 
transmite cât mai departe în mediul meu, emoția artistică în- 
corporată în ficţiunile minţii mele. Și se mai poate ca senti- 
mentul acesta să se fi împletit cu impulsiunea de a oferi celor 
ce m'ar fi cetit, un subicct de reflexiune şi de meditaţie; mai 
exact, poate, de a-i provoca să reia şi să continue meditaţiile 
mele proprii (vorbesc de cele care au precedat planurile mele 
şi din care ar îi trebuit să iasă lucrarea mea). 

E adevărat că optimismul meu în această materie are perioa- 
dele sale de criză, de ezitare, de îndoială... Perioade rare de altfel 
şi în general de scurtă durată, dar a căror incidenţă turburătoare 
n'am putut-o evita. E iarăşi adevărat că epoca de faţă, cu des- 
ordinele şi suferinţele ei, e departe de a putea stimula şi între- 
ține speranţele cu care privim de obicei viitorul umanităţii. Și 
e foarte probabil în fine, că, la timpul când mă ocupam de planul 
lui « Cain », eu mă găseam în această privinţă într’o stare de spirit 
alta decât cea obişnuită. . 

Şi acum iată-mă din nou la punctul de unde. am plecat, cu 
aceleaşi întrebări pe buze, cu aceleaşi îndoieli în suflet, obsedat 
de cuvintele lui Faust, de atâtea ori invocate: « In pieptul meu 
sălăşluesc două suflete; şi fiecare din ele tinde să se despartă 
de celălalt. Unul e arzător şi plin de pasiune; e cel care mă ține 
legat de restul lumii pământeşti prin toate organele trupului 
meu. Celălalt, printr'o impulsiune supranaturală, mă îndeamnă 
dimpotrivă, să evit întunerecul şi să aspir mereu către înaltele 
sfere imateriale, .. p. 

Ce departe suntem astăzi de optimismul din epoca ce pre- 
cede Revoluţia franceză, când Rousseau propaga reîntoarcerea 
la natură, când Voltaire spunea că răutatea e o boală socială, 
când Buffon susţinea că virtutea e un atribut al omului sălbatic 
şi că viţiul nu naşte decât în societate! 

Astăzi nimeni nu mai vorbeşte de bunătatea nativă a omului; 
nici nu mai crede în naturalismul rousseauist. Mai ales de când 
recentele exploraţiuni întreprinse în adâncimile sufletului uman 
au condus la concluzia că omul primitiv n'a dispărut din lume 
şi că el trăiește încă în noi, viu și puternic, cu aceleaşi impulsiuni 
agresive, cu aceleaşi apetituri monstruoase ca şi la început. In 
raport cu rezultatele pe care ştiinţa le-a obţinut în ordinea 

aceasta, problema omului social s'ar pune cam în felul ur- 
mător: 

Trecând dela starea de natură la cea socială, omul nu și-a 
schimbat natura proprie, originară; el a adoptat-o numai con- 
dițiilor noi de viaţă. E adevărat că aceste condiţii noi i-au trans- 
format configuraţia psihică, i-au atenuat impulsiunile naturale, 
mai exact, i le-au «refulat p, aşezând în locul lor şi peste ele, 
deprinderi şi reflexe noi, achiziţiuni spirituale, metafizice şi mo- 
rale corespunzătoare. Dar toate schimbările acestea rămân la 
suprafaţă, « C'est le vernis d'homme civilisé» spune biologul 
Le Dantec; căci e de ajuns să sgârii pătura subţire care ne aco- 
peră fiinţa, pentru ca să dai imediat, sub ea, de omul cavernelor. 
Ar fi şi greu de admis în logică pură, ca reflexele dobândite sub 
acțiunea civilizaţiei, care în evoluţia vieții sociale n'au apărut 
şi nu s'au desvoltat decât târziu de tot, să poată oferi o forţă 
de rezistenţă superioară celeia pe care o prezintă impulsiunile 
originare a căror vechime e considerabilă. După Freud, regiunea 
cea mai bogată şi mai profundă a eului nostru, partea lui inde- 
structibilă, e cea în care stăpânesc instinctele primare, — cu 
deosebire instinctul sexual şi instinctele agresive. Căci instinctele 
acestea nu dispar niciodată cu totul. Excluse în mare parte din 
conştient, sub efectul culturii şi al disciplinei sociale, ele se 
refugiază în inconştient, unde, îngrămădite dospesc răul, întreţin 
neliniştea, provoacă tot felul de turburări psihice şi tot felul de 
poli ale sufletului şi ale trupului. Astfel viaţa noastră nu s'ar 
desfăşura liber în sfera conştientului, ci mai ales sub presiunea 
constantă a inconştientului. Tot ce-i refulat în adâncime, tinde 
să se libereze înafară: în vis, în acte reflexe, în reacţiuni de tot 
felul. Actele care contrazic ordinea morală, actele de anarhie, 
excesele grave şi crimele, nu sunt astfel decât amintirea turbure 
a trecutului îndepărtat. In scurt, sub aspecte înșelătoare, uneori 
captivante, lumea în care trăim nu e de fapt decât o lume de 
impulsivi, de nebuni, de erotici, de criminali. 

Să fie oare cu putinţă, toată grozăvia aceasta care ne di- 
struge în faşă orice speranţă şi orice iluzie? O, nu. Realitatea nu 
poate fi atât de sumbră; nici atât de dezolante perspectivele 
pe care le deschide, Nu numai că dela omul primitiv până la 
omul de azi, distanţa e considerabilă, dar schimbarea produsă 

în cursul ci nu e deloc o simplă acomodare la noile condiţii de 
yiaţă, acomodare care, după Freud, n'ar fi decât superficială 
şi lipsită de rezistenţă. Ea e rezultatul efectiv al-evoluţiei naturale, 
inevitabile, inexorabile, după legile progresului, către un tip 
superior, către forme de viaţă mai bune, către plenitudine şi 
perfecțiune. Sufletul omului social nu e dar ceea ce s'a strati- 
ficat în el, în decursul timpului; e ceea ce a rezultat din adap- 
tarea la mediu cât şi din diversele schimbări îndeplinite, adaptare 
şi schimbări care fac parte integrantă din evoluţia pe care a 
urmat-o, din progresul realizat. Omul modern nu poate fi con- 
fundat cu omul primitiv, aşa cum nici omul primitiv nu poate 
fi confundat cu antropoidul cel mai apropiat de el în scara evo- 
lutivă a vieţii terestre. E un alt tip, pe o altă treaptă a vieții 
universale. Un alt om, o ființă de o specie mai înaintată decât 
cele care o preced, —cu alte caractere, cu alte aptitudini, de 
altă structură sufletească. 

Astfel afirmaţia că deprinderile şi reflexele dobândite în 
cursul timpului ar fi mai puţin rezistente şi mai puţin durabile 
decât impulsiunile atavice, nu e nici ea mai adevărată. Nu 
numai pentrucă nu poate avea aplicaţie la situația dată (alt 
tip, altă specie), dar şi pentru motivul că cercetările făcute în 
direcţia aceasta, chiar dacă n'au ajuns încă la un rezultat decisiv 
(ştiinţa omului e încă atât de întârziată !), au reuşit să demon- 
streze cel puţin că, în cazuri verificate, reilexele secundare se 
arată mai tari şi mai rezistente decât reflexele primare. Nimic 
mai adevărat decât afirmaţia lui Carrel: «Le criminel-n€ de 
Lombroso n'existe pas 5. Pentru a explica crima, nu e nevoie 
să mergem aşa de departe în trecut. Majoritatea criminalilor 
sunt oameni mai mult sau mai puţin normali, de multe ori de 
o inteligenţă peste comun. Ceea ce-i deosebeşte de ceilalți oameni, 
e deficienţa simțului lor moral. Căci viaţa în societate a creat 
şi desvoltat condiţii cu totul diferite de cele dela debuturile 
umanităţii. Iar prin activitatea sa afectivă, spirituală și morală, 
prin acceptarea disciplinei: sociale, omul primitiv nu s'a trans- 
format, ci a dispărut. Dintre toate vietăţile lumii, omul social 
e singurul care posedă o conştiinţă (nu numai în sensul psihologic, 
dar mai ales în sensul moral). E singurul în stare să Qeosebească 
binele de rău, singurul capabil de bunătate, de milă, de genero- 

zitate, de abnegaţie; singurul care are sentimentul responsa- 
bilităţii ; singurul în măsură de emoție estetică şi artistică. Numai 
într'o lume susceptibilă de perfecţiune morală a fost posibilă 
apariţia unor nobile exemplare de umanitate, ca Socrat, Pitagora, 
Kant şi atâţia alţii, cum şi atâtea mişcări generoase, cărora ome- 
nirea îşi datoreşte cele mai multe din progresele realizate de-a- 
lungul istoriei. 

Pentru a da mai multă autoritate sistemului său de gândire 
în materia aceasta, Freud evocă cei patru ani de psihoză colec- 
tivă a războiului trecut, în care lumea s'a cufundat în desordine 
şi întunerec. Niciodată ca atunci, o spune el, nu ne-am dat mai 
bine scama de violenţa instinctelor sanguinare şi de puterea 
neînfrântă a omului primitiv, care stăpânesc încă pe omul modern. 
Exemplul nu-mi pare câluşi de puţin concludent. Pentru ca să 
poată servi teza frendista, ar trebui ca războaiele să pornească 
din impulsiunea maselor; dar nu e aşa. Masele, pe seama cărora 
se fac, sunt dimpotrivă profund pacifice. Conflictele armate 
sunt voite şi hotărîte numai de şefii politici, sau după cazuri 
de o pătură dominantă, de o castă conducătoare, în tot cazul 
de o mică minoritate. Nu se poate deci spune că războaiele sa- 
tisfac impulsiunile sanguinare ale mulţimii, cel puţin că ele 
ar fi determinate de asemenea impulsiuni. Ca fenomen universal, 
războiul e cu totul străin de problema omului social. E drept 
că el legitimează acte oribile, cruzimi şi distrugeri de multe ori 
inutile, urmări nu cauze; dar în acelaşi timp, şi înir'o proporţie 
impresionantă, războiul e şi prilej de nobile elanuri, de porniri 
desinteresaie, de acte de devotament şi de abnegaţie, adică de 
lucruri care ţin de viaţa spirituală şi nu de impulsiunile instinc- 
tive, de lucruri a căror valoare morală e de netăgăduit. Oricum 
însă, — aici savantul vienez are deplină dreptate, — războiul în 
sine e o calamitate grozavă. Mai cu seamă războiul modern, 
«total». E o calamitate prin tot răul pe care-l aduce cu sine, prin 
toată desordinea pe care o provoacă, prin desorientarea pe care 
o seamănă deopotrivă în rândurile celor învinşi ca şi în ale învin- 
gătorilor. Fiecare război înseamnă o întoarcere îndărăt a lumii, 
nu numai prin tot ce distruge ca bunuri, ca avuţie, ca instituții, 
ca organizaţie a vieţii colective, dar mai ales prin pierderea 
reală, pentru mult timp, a celor mai preţioase achiziţiuni spiri- 

tuale şi morale ale civilizaţiei şi prin turburarea profundă pe 
care toate aceste rele o provoacă. 

I s'a părut c'a mers prea departe; sau simţul său de omenie 
şi de dreptate, unit cu sentimentul răspunderii, poate, l-au în- 
demnat să atenueze efectul deprimant al teoriilor sale? La un 
moment dat, Freud pare a şovăi. Atingând problema efectelor 
culturii asupra sufletului omenesc, el spune: faţă de instincte, 
intelectul omenesc e puţin lucru. Dar aşa slabă cum e, vocea 
lui nu încetează de a răsuna şi de a cere să fie ascultată. Şi în 
cele din urmă ea reuşeşte să se impună. Aceasta ne dă dreptul 
să fim optimişti. Căci dacă primatul intelectualului nu ne apare 
decât într'o regiune îndepărtată, avem toate motivele de a crede 
că regiunea aceasta nu e totuşi inaccesibilă. Pentru Freud aceasta 
nu e decât « Viitorul unei iluzii... » cum o spune el însuşi. Dar 
dacă admitem că iluzia de azi poate deveni mâine realitate (ceea 
ce înseamnă că totuşi se poate ca ea să şi nu devie), atunci din 
două una: sau realitatea de mâine e simplă amăgire a minţii 
noastre, adică tot iluzie, sau iluzia de azi e un simplu aspect 
al unui adevăr, pe care nu-l stăpânim încă. 


Ne-am putea pune întrebarea: De ce oamenii îşi fac rău unii 
altora? De ce se mint unii pe alţii, de ce se înşeală, de ce se fură, 
de ce se prigonesc mereu? 

Cred că bunătatea e o dispoziţie naturală a inimii şi a spi- 
ritului, un aspect particular al acelei permanente aspirații către 
un vag ideal de iubire, de armonie, de justiţie. 

Oamenii fac totuşi rău, chiar când prin structura lor morală 
sunt buni (sau mai mult buni decât răi, căci prea arare ori oamenii 
sunt numai buni). Ei fac rău celorlalți, pentrucă diverse impul- 
siuni, pasiuni, reacţiuni, provocate de complexitatea vieţii so- 
ciale, îi conduc la aceasta. 

4 Oamenii fac rău altora, fie din teamă, fie din răzbunare», 
spune Machiavelli (în Principe), privitor la aşezarea pe tronul 
papal al lui Iuliu al II-lea, de către Cesar Borgia (care-l ofensast 
altădată şi care se putea oricând aştepta la revanşă). Fac rău 
din cupiditate; în tot cazul, din prea mare dragoste pentru bu- 
nurile materiale, căci (spune tot Machiavelli), «ei deplâng mai 
mult pierderea unei averi care le-a fost răpită, decât moartea 

unui frate sau a unui părinte; fiindcă moartea se uită, averea 
pierdută însă niciodată ». 

Oamenii fac rău din cauza egoismului care-i stăpâneşte şi 
care în general e așa de greu de înfrânat, căci egoismul e una din 
formele naturale sub care se manifestă individualitatea. Apoi 
din ambiţie, din invidie, din ură, pasiuni de caracter eminamente 
social şi fără nicio legătură cu reziduurile primitivității. Răul 
poate proveni şi din prostie, lucru care se întâmplă mai des decât 
ne-am închipui. Dar, ceea ce pare mai bizar, e faptul că răul 
poate avea drept cauză voinţa sinceră de a face binele, sau do- 
rința de îndreptare, de purificare și convingerea greşită că o 
anumită ordine a lucrurilor trebue neapărat schimbată, într'un 
anumit sens şi cu mijloace de multe ori incompatibile cu scopul 
propus. Toate ororile comise la timpul său de Savonarola, toată 
teroarea pe care a deslănțuit-o el asupra Florenței, toată politica lui 
de reformator implacabil, sunt lucruri care pornesc din cea mai 
curată şi nobilă dorință de a salva nu numai Florenţa, dar și 
Italia şi nici numai Italia, ci şi Biserica. Excesele marilor mișcări 
revoluționare, —atât politice sau sociale, cât şi religioase, —nu 
se datoresc decât pasiunii celor care le-au făcut şi exaltațiunii 
lor mistice. Nu de mult am avut ocazia de a vedea desfășurân- 
du-se chiar sub ochii noștri, unele mișcări extremiste, conduse 
cu metode oribile, de oameni fără nicio chemare şi a căror 
unică forţă morală n'o constituia decât fanatismul. Cum ele 
interveneau într'o epocă tulbure de desamăgiri şi nemulțumiri 
şi prin aceasta cu toate şansele de a capta mulțimea deso- 
rientată, mişcările acestea care, cu o stăruință naivă şi oarbă 
pretindeau regenerarea totală a vieţii şi revizuirea idealurilor 
ei, au reuşit să facă în câţiva ani numai, mai mult rău decât 
devastările unui război sau ale unui cutremur sau calamităţile 
aduse cu furii elementare deslănțuite asupra lumii. 

Aşa dar aforismul lui Jean Jacques Rousseau nu e tocmai 
o absurditate. Dacă omul nu se naşte bun, el rămâne totuşi din 
naştere apt de bunătate şi de perfecţiune morală. lar dacă 
viaţa în comun reuşeşte uneori să ajute desvoltarea acestor apti- 
tudini, cele mai de multe ori însă dimpotrivă, ea le turbură, le 
înăbuşe sau le face să devieze. Astfel, dacă în mod natural lupta 
pentru existență (care şi în viaţa socială e în deobşte destul de 

aprigă) îl învaţă pe om să fie activ, prudent, ordonat şi prevă- 
zător, apoi nu tot ea e care-l împinge să recurgă la acte şi mij- 
loace neîngăduite? Nu tot ea e care naşte şi întreţine cupiditatea 
şi avariţia, indiferența celor bogaţi la nevoile celor săraci şi toate 
dijormaţiunile morale şi complicațiile sociale, pe care acestea 
le provoacă la rândul lor? Tot astfel, din trebuinţa naturală 
de a-şi afirma personalitatea şi de a o apăra în sânul şi chiar în 
contra mediului social, nu s'au născut numai simţul demnităţii, 
al libertăţii şi al onoarei sau, în alte direcţii, ambiția de a se 
distinge, de a se înălța, de a crea în artă sau în ştiinţă şi în ge- 
neral de a se face cât mai util semenilor săi; ci s'a născut încă 
imperialismul individual şi beţia puterii şi cu ele îngâmfarea, 
intoleranţa, cruzimea... 

Pe scurt, prin complexitatea activităţii lui, mediul social 
provoacă şi întreţine răul, tot aşa cum (într'o măsură cu totul 
redusă) el ajută la înălțarea morală a omului. In toate timpu- 
rile oamenii care au spus adevărul, care au propovăduit binele 
şi care au lucrat pentru mântuirea umanităţii nefericite, au fost 
arşi pe rug sau răstigniţi pe cruce. Dar toţi martirii aceştia, ce 
sunt în puritatea lor morală, decât produsul aceluiaşi mediu 
social, exemple vii de ceea ce mediul acesta sumbru e capabil 
să producă şi de tendinţele spre perfecțiunea morală, cu care 
pornirile-i rele au de luptat întotdeauna? Tot în ordinea aceasta 
amintesc adevărul acesta (astăzi, întru câtva contestat), că, 
pentru omul demn şi conştient de drepturile şi datoriile sale, 
libertatea e o condiţie de existență. Esenţială. Cel puţin din 
punct de vedere spiritual. Ei bine, pe mulţi libertatea îi obo- 
seşte, îi indispune, îi apasă ca o armură grea pe un trup care 
n'are nimic războinic în el. Ei fac tot ce pot pentru a o distruge 
(ceea ce nu-i împiedecă totuşi, atunci când reuşesc, de a o regreta 
şi de a o plânge). Alţii nu înţeleg să beneficieze de acest bun 
preţios decât abuzând de el şi compromițându-l prin excesele 
în care cad... 

Mergând şi mai departe, unii pretind că civilizaţia însăşi, 
în forma şi tendinţele ei actuale cel puţin, e pentru om un, pe- 
ricol grav, pericol de moarte, Ideea aceasta o susţine de pildă, 
între alţii, contele de Keyserling, în seria atât de interesantă a 
lucrărilor sale din urmă. Animalul-om, spune el, e pe cale de a 

devia din linia sa de evoluţie. Progresul tehnic, obiectivarea mij- 
loacelor de comunicaţie spirituală, duc la o transformare totală 
a spiritului lui, la îndepărtarea atenţiunii lui dela unele din preo- 
cupările vechi, în particular dela problemele propriu zis umane; 
ele duc în fine la distrugerea vieţii interioare, la seceta sufletului, 
la desumanizare. « Pericol de moarte » zice Keyserling, căci omul 
- nu e o insectă; nu e un simplu animal; el e «un vehicul al Spi- 
ritului ». 

Dar ceea ce pare straniu şi neînțeles în toate acestea, e faptul 
că, luat individual, omul nu e cu deosebire bun sau cu deosebire 
rău; şi când e cazul, numai virtuos sau numai viţios, Că el poate 
fi laolaltă şi bun şi rău; susceptibil, fără a suferi vreo transfor- 
mare accidentală, de cele mai nobile elanuri și în același timp 
capabil de crimele cele mai josnice. Sufletul său e un amestet 
confuz şi misterios de egoism şi de generozitate, de asprime şi 
de bunăvoință, de ură şi de iubire, de perversitate şi de candoare; 
e locul de întâlnire a forţelor misterioase, din care naşte sublimul, 
cu ale celor care produc abjectul, 

Cazuri de felul acesta se întâlnesc la fiecare pas, mai ales 
în lumea oamenilor simpli. Literatura universală, e plină de 
figuri bizare. 

Saint-Just a exclamat cândva: « Rien ne ressemble ă la vertu 
comme un grand crime...» Ceea ce arată că acest mare am- 
bițios era conştient de haosul moral din propriul său suflet. Ca 
şi Robespierre, poate, Ca și unii din fasciștii de astăzi, care, 
prin crimele cele mai abjecte, vroiau să pregătească problematica 
fericire a lumii... Nu ca Savonarola sau Calvin, însă, a căror 
intoleranță oarbă proceda direct din puritatea lor morală şi 
din forţa nestrămutată a convingerilor lor. Aceste cazuri îmi 
evocă figurile, pe jumătate intrate în legendă, ale haiducilor 
noştri, la fel cu cei ai popoarelor balcanice, ai Ucrainei sau a; 
Rusiei; bandiți de codru în ipostaza de răzbunători ai poporului; 
cruzi şi îndrăzneţi, dar în acelaşi timp sensibili la suferinţele 
celor umili; jefuind şi ucigând pe cei bogaţi, dar ajutând adesea 
pe văduva săracă și obijduită. 

Pe un plan deosebit stă cazul lui Paul Verlaine, unul din 
cei mai autentici poeţi ai Franţei contemporane şi a cărui viață 
de om decăzut pare în permanentă contradicţie cu opera sa poe- 

tică. In cartea sa « Verlaine tel qu’il fut», poetul şi criticul 
Frar gis Porchă ni-l prezintă pe Verlaine ca pe «un beţiv, un 
coleric, un om brutal, un lubric, un pervers, de o senzualitate 
turbure, dublă, bifurcantă », ca pe un om de cea mai desgustă- 
toare construcție morală, din sufletul căruia totuşi geniul poetic 
se desprinde ca o a doua personalitate. Se pare că un timp Ver- 
laine a luptat cu demonul din el: 
Vainement ma raison voulait prendre 14 barre... 

Demonul a fost însă mai tare. Cum s'a putut însă ca din 
abjecţia aceasta să răsară acea operă unică prin umanul, prin 
poczia, adeseori prin suavitatea ei, care ne încântă şi ne umple 
de admiraţie; cum s'a putut ca omul acesta vulgar şi pervers 
să scrie La bonne chanson, Romances sans paroles, Sagesse, fără 
ca nimic din mizeria şi infamia vieții lui de toate zilele să trans- 
pire în ele, — iată marea enigmă a existenţei « Sărmanului Le- 
lian », cum alte contraste de acelaşi fel formează enigma atâtor 
alte cxistenţe. 

Andr6 Maurois a dat unuia din romanele sale mai vechi, 
titlul acesta: Ni ange ni bête, vrând să caracterizeze lumea în 
care se mişcă eroii săi, ca pe un mediu de fiinţe incapabile nu numai 
de a se înălța prea sus, dar chiar de a se cohori prea jos. Ca formă, 
e un titlu frumos, comprehcnsiv, evocator. Să nu ne închipuim 
însă că el ar constitui o formulă de valoare universală. Caracte- 
rizarea omului în general nu e deloc aceasta: «nici înger, nici 
bestie »; ci mai curând: și înger şi bestie. Căci el e şi una şi alta: 
şi bun şi rău şi virtuos şi infam, şi naiv şi pervers.., 

Imaginaţia populară a găsit întotdeauna că lumea e stă- 
pânită de o divinitate care vrea binele și de alta care urmă- 
ește răul şi care se găsesc în permanentă luptă: de Ormuzd 
şi de Ahriman, de Ichova şi de Satan, sau de genii inferioare 
ca Ariel sau Caliban sau de eroi de basme ca Făt-Frumos şi 
Balaurul cu şapte capete... Lupta între bine și rău nu are loc 
Însă în afară şi deasupra noastră; ca se desfăşoară chiar în noi, 
în abisul fiinţei noastre intime. Ea nici nu e, la drept vorbind, 
o luptă, un antagonism, un conflict; ci mai curând o mişcare 
lăuntrică, o turburare, o frământare, fără preget, poate fără 
(ul, E ceva care amintește agitația interioară a maselor nebulare 
cosmice, până ce după lungi procese obscure în sânul lor iau 

forma sâmburii din care vor trebui să iasă viitoarele sisteme 
cosmice, 

Omul rămâne astfel marea enigmă a Naturii, nu numai prin 
destinul său misterios şi nepătruns sau prin caracteristica aceasta 
tot atât de inexplicabilă că, supus legilor Naturii, el e totuşi 
în continuă luptă cu ele, fie pentru a scăpa de tirania lor, fie 
de a le ordona efectele în sensul voinţei sale capricioase; dar 
mai ales prin însăși structura sufletului său, amestec confuz de 
elemente eterogene, de forţe contrarii, de însușiri incompa= 
tibile, 

In existenţa cotidiană, oscilaţia dintre iubire şi ură, milă, 
şi cruzime, generozitate şi intoleranță, vulgaritate şi poezie, 
virtute şi crimă, se produce uneori în condiţii atât de neaşteptate 
şi de absurde, încât ne umple de uimire când nu ne îngrozeşte, 
Vorbele pe care Goethe le pune în gura lui Faust («în pieptul 
meu trăiesc două suflete... 2), evocă de sigur cu putere, situația 
aceasta tragică; ele n'o exprimă însă în mod fericit, Dualismut 
acesta simplu, care reduce toată viaţa interioară la lupta dintre 
impulsiunile telurice şi cele spirituale, e tot atât de naiv ca şi 
cel care stă la baza legendei lui Merlin fermecătorul, sau a atâtor 
mituri din toate timpurile. Sufletul omului nu e locul de întâl- 
nire a două tendinţe opuse; ci suma a o infinitate de tendinţe; 
de aptitudini, de forțe obscure... Mai exact: sinteza lor. În 
unitatea ei, personalitatea umană rămâne multiplă, difuză, 
complexă, discontinuă. De aceea, — o repet, — omul nu e, când 
bestie şi când înger, sau, cum spune Maurois, nici bestie, nici 
înger, ci, în acelaşi timp, vizibil sau nu, în orice caz virtual, 
şi bestie şi înger... 

Freud prezintă viaţa ca pe o luptă patetică între conştient 
şi impulsiunile instinctive, între ceea ce ar constitui domeniul 
responsabilităţii şi ceea ce rămâne în al iresponsabilităţii. Nu 
văd niciun motiv de a merge atât de departe, pentru a explica 
lucruri a căror cauză eficientă e mult mai aproape de noi. Am 
mai spus-o. Mai curând accept caracterizarea unui Fernandez, 
admirabilă, atât ca exactitate şi precizie, cât şi ca simplicitate: 
«L'homme au départ n'est rien qu'un lieu de possibilités indé- 
terminées... 3, 

Având astfel aptitudini egale şi pentru bine și pentru rău, 
oferind aceeaşi dispoziție intimă atât pentru perfecțiunea mo- 
rală cât şi pentru viţiu şi abjecţiune, sufletul omului rămâne 
supus tuturor influențelor exterioare şi în particular acţiunii 
pe care o exercită asupra lui educaţia. Inainte de a fi intrat în 
epoca de întunerec şi de desordine, în care ne găsim, ome- 
nirea credea în câteva din acele bunuri imateriale, pe care le 
considera ca supremele valori umane: iubire, justiţie, toleranţă, 
libertate, respectul datorit vieții şi omului... Valorile acestea 
fi păreau cu atât mai preţioase, cu cât, neputându-se niciodată 
realiza integral, ele îşi păstrau forţa dinamică iniţială, stimulând 
mereu ambițiile generoase şi întreţinând vie flacăra idealurilor 
eterne. Acum, omul pare a nu mai crede în aceste lucruri. El 
cultivă ura cu cel puţin aceeaşi pasiune cu care altădată propaga 
iubirea. El practică injustiția şi onorează intoleranţa, cu aceeaşi 
seninătate cu care odinioară făcea contrariul. Viaţa, onoarea, 
liniştea semenului său nu-i mai impun niciun respect... Ag 
putea spune: dimpotrivă... Astfel sufletul său se usucă; el 
însuși se desumanizează, 

Şi pentru ce toate acestea? Pentru că oarecare idei noi au 
reuşit să se răspândească în lume, graţie conjuncturei istorice 
în primul loc, apoi stării de incertitudine, de îndoială, de nemul- 
țumire faţă de trecut şi sentimentului de nelinişte pe de o parte 
şi de curiozitate pe de alta, față de viitor, graţie în fine acelui 
gust al noutăţii şi acelei atracţii pentru riscurile ei, care în toate 
timpurile au figurat printre factorii  hotăritori ai marilor 
schimbări, 

Omul e astăzi mai rău decât a fost vreodată. lar modul 
cum îşi organizează viaţa, îl îndepărtează tot mai mult de pro- 
pria sa natură. 

Dar ceea ce s'a putut într'un sens, rămâne posibil şi în sensul 
contrar. Ce spun? Va trebui să se producă şi în sens contrar. Toată 
istoria omenirii nu e decât un lung şir de asemenea oscilaţii 
între stări şi regimuri opuse, o continuă alternanță de discipline 
care se succed şi se înlocuesc; iar progresul nu s'a realizat nicio- 
dată în linie dreaptă, ci după o linie frântă, formată din înain- 
tările, din reculurile şi din ezitările lui. 


CAIN 61ş 


Poate că de data aceasta reîntoarcerea pe care o aşteptăm 
cu inima strânsă de emoție, va fi mai anevoioasă decât altădată. 
Ce importă, din moment ce ne rămâne încă speranţa în triumful 
binelui, pe care conştiinţa noastră îl doreşte, îl cheamă, îl pre- 
găteşte 1)! 

EUGEN HEROVANU 


1) Partea întâia a acestui eseu e sorisă în 1939, A doua, în Decembrie 
1942, 


PAUL VALERY 


CIMITIRUL MARIN 


Streașină de tăcere sub care porumbeii sbor 

Pe lângă pini, morminte, cu glasurile 'n cor ; 
Ameaza plină aici dă focurilor fire 

lar marea, marea, din nou şi veșnic în tălăzuire | 
Cu lu: gi priviri de calm divin se 'mbată 

Din truda ostenelii ce limpede răsplată! 


Ce cristaliră muncă se distramă 

In iuți s.lipiri de spumă ce nu le iei în seamă, 
Ce pace pare că se plăsmurşte 

Când soarele în gol se odihneşte, 

Din îndemn pur al cauzei eterne 

Visul este ştire şi timpul scântei cerne, 


Tezaur sigur, Minervei simplă clădire, 

De calm imensitate, vizibilă sfiire, 
Ncmărginită apă, privire ce ?n tine veghează 
Somn strâns sub o perdea de flacără trează, 
A mea sirgurătate ... A sufletului înălțare, 
Culme aurită, acoperiş fără de zarel 


Din unic suspin către simbol aripi-mi cresc, 
Templu al Vr mii, eu urc, mă împlinesc, 
Inconjurat de ape privirca-mi «ste lină; 
Asemeni jertfei ce z ilor se "nchină, 
Netuiburat olranda mea presor 

Din înălţimea dispreţului ocrotitor. 

Cum fructul rămâne prin plăcere, 

Cum lipsa lui e desfătare fără vrere 

Când gura-i striveşte coaja sub care creşte, 
Eu sorb aici sfârşitul care abureşte 

Şi cerul cântă’n sufletul mistuit 

Iar vuetul e-al ţirmurilor ce s'au prăbuşit. 


Cer de minune, adevărat, priveşte cum mă primenesc! 
După orgoliul mort din altceva eu cresc, 

Din lârez ală plină de putere, din nepăsare, 

Cum mă cı fund în spaţiu îmbătat de soare 

De unde umbra-mi fuge pe morminte 

Strângându-mă în albia plăpândă şi cuminte. 


Suflete te les pe-a luminii făclie 

Şi te'nsoţesc la judecata ce-ar să vie, 

Lumină zgârcită p:insă în zale 

Suavă te las nuntirilor tale! 

Contemplă-te! , . . Şi ca lumina lipsei de păcat 
Ascunde-al umbrei contur întunecat. 


In mine singur, numai în a mea singurătate, 
Pe lângi duhul meu poemul se sbate, 

Ca o cărare'ntre extaz şi vid s'aşterne 

Şi atunci aş'ept ecou de melodie ce se cerne, 
Amară poezie, de umbre, fântână'n gâlgâire 
Ţâşnind în mine sunet găunos din fire. 


Ce stafie în rostul nemişcării ei mă cere ? 
Sub ochii stinşi turburătoare înviere, 

Ce umbră'n ţări de oase mă strămută ? 
Spune-mi sclav'armonie de frunziş, cusută, 
Golf nesătul de gratii ce plesnesc 

La morţi cu gându'priveghesc, 


Sfinţită, închisă de flăcări fără tină, 
Insulă scăldată'n dâre de lumină, 
Loc sacru adorat, închis de făclii, 

Din aur, piatră şi arbori tuciurii, 
Unde marmura tremură'n umbre 
Și marea doarme'n criptele sumbre 1 


Căţea superbă, fereşte de păcat I 
Când, cu zâmbet de păstor însingurat, 
In alba turm'a calmelor morminte, 
Pasc tainic cârd de oi cuminte, 
Alungă păsări albe ce-mi veghează, 
Ingeri ciudaţi, vis sterp, retează | 


Aici ajuns timpul mucegăeşte, 

Curata insectă pământul sec scobeşte ; 
Mormane de flăcări aburesc în vânt, 

Aici esenţa supremă nu scoate-un cuvânt,,, 
Viaţa e ocean, de neant e beată, 

Tristeţa-i sfioasă, spiritul săgeată. 


Morţi'ntunecaţi odihnesc în loc de pace 
Unde taina lor se stinge şi se coace, 
Amează gravă, amează nemişcată 

Cu mersul ei etern rămâne încordată... 
Cap greu de diademe, împlinit te cere, 
Eu sunt în tine secretă înviere, 


In sufletu-mi-ros de îndoeli o teamă se iveşte 
Și-alături de căinţă, silă şi potrivnic creşte 
Ca un blestem pe mintea geniului căzut ! 
Noaptea grea de marmură sub al ei scut 
Târăşte un nehotărît popor în muncă 

Ce pentru tine'ncet lucrează încă. 


Ei au clădit absenţi şi'n cutezare grea, 
Lut roş din albă formă-a mers să bea, 
Şi harul pogorît-a înflori | 

Unde sunt morţii frazelor-comori, 
Secretul meşteşug de suflete alese ? 
Sub ochi o larvă în lăcrimare ţese, 

Cresc ţipete-ascuţite, fecioare sgomotoase 
Trec. Au ochii, dinţii, pleoapele zămoase. 
Văpaia sânului ce saltă 'n farmec şi ispite 
Când sânge le ţâşneşte 'n buzele-arcuite 

Şi picături se scurg când lupta se întinde 
Ce piere sub pământ în horă iar se prindel 


Te 'ncrezi tu, suflete, în visul unei lumi 
Care va isgoni minciuna de pe culmi 

Ce 'n unda lor de aur ochii o doresc tăcere? 
Cânta-vei, suflete, în goliciunea ta de sfere? 
Se scurge totul! Prezenţa sfredeleşte 
Neliniştirea sacră, chiar ea se ofileşte. 


Sărmană nemurire crud încununată 

De aur laurii răsplată blestemată 

Din moarte, sân matern, voi'sc să sugă, 
Frumoasa viclenie picurată 'n rugă! 
Cine nu te ştie, te svârle când te are. 
O! craniu boşter, veşnică sfidare ! 


Străbuni îneguraţi, ţeste de morminte, 
Dormiţi sub lut: ţărâne, oseminte, 
Amestecaţi cu voi pășim în ceata lor. 
Adevăratul vierme, tenace rozător 

In somnu' vostru nu vrea rană 

Căci viaţa mea-i nepărăsită hrană. 


Nu-mi pasă! Alăturat ascunsul vierme mi se ţine, 
Să fie ură sau dragoste de mine? 

Doar numai carnea mea-l momeşte, 

El mângâe, doreşte, vede şi gândeşte. 

Ii place carnea mea dar pân’ la mântuire 

Va fi tovarăş bun de vieţuire. 


Zenon crud Eleat, Zenon ne'nduplecat! 
Săgeata-ţi sburătoare în mine s'a 'mplântat, 
Săgeata care sboară, şueră, încremeneşte | 

Mă picrde 'm vâjâit şi sunetul mă zămisl şte 
Ah, Soarel.. Sufletul sub scut umbrit 
Pe-Achile călătoru” l-a zărit, 


Sboară !.. In timpuri şi ere legendare, 
Trup, rupe-ale gândirii odoare! 

In pieptu' meu nască-se-a vântului boare, 
Răcoare proaspătă din dăruita mare, 
Putere-a mării, sufletul ţi s'a alăturat, 
Cufundă-l cu valul, ţâşneşte-l înviat! 


Nemărginita mare din delir clădită, 
Piele de p: nteră, hlam dă găurită, 
Furnicar din mii şi mii de veţi, 
Hidră ce din azurul apei te îmbeţi, 
Sfâşiind ale valurilor scânteeri 
Intr'un tumult ca 'n marile tăceri, 


Creşte a vântului suflare !,.. Pătrund în viaţă ! 
Imensul abur în fila cărții se răsfaţă, 

In pulbere valul se naşte din stâncă | 
Inar.paţi-vă, pagini orbitoare încă | 

Sfărmaţi zăgazul, valuii | Porniţi al apei cor 
Ştreaşină de tăcere sub care pisările sbor | 


In româneşte de G. MĂRGĂRIT 


PARADOXELE ȘTIINȚEI 
1. CE ESTE UN PARADOX? 


Intr'un studiu, publicat recent în «Revista Fundațiilor Re- 
gale», m'am ocupat în mod special de paradoxele logice şi de 
încercarea de soluţionare matematică ce li s'a dat. Problema 
este mult mai gencrală, cu implicaţii filosofice bogate, ştiinţa 
actuală cultivând în buni parte paradoxul. 

Ce este un paradox? S'ar părea că este un impas al gândirii, 
o contradicţie, care înfăţişează, totuşi, o logicitate evidentă. 
Rațiunea își creează singură aceste dificultăţi, pə care vrea să 
le accepte, şi totuşi trebue să le respingă. 

Este posibil ca raţiunea omenească să-şi creeze singură obsta- 
cole, să se anuleze —cel puţin în unele cazuri particulare — 
să-şi demonstreze propria ei caducitate? Problema, după cum 
se vede, este foarte gravă şi pune în discuţie înseși fundamen- 
tele cunoașterii, garanţia şi eficacitatea ştiinţei, care se sprijină 
pe puterea şi valabilitatea raţiunii. 

In fond, ce este un paradox? Noţiunea aceasta serveşt. să 
desemneze, în general, ceva ce este împotriva evidenţei, ceva 
ce pare logic dar este împotriva tuturor aparenţelor. Când, la 
sfârşitul Evului Mediu, Kopernic a afirmat că nu soarele se 
mişcă pe cer, aşa cum putem observa. şi astăzi, ci pământul este 
acela care execută o mişcare în jurul soarelui, că mişcarea soa- 
relui e numai aparentă, el a afirmat un paradox. Parc doxală 
este această afirmaţie şi în timpul nostru pentru oamenii care 
nu au un minimum de cunoştinţe ştiinţifice. Mai mult, pentru 
oamenii de ştiinţă afirmația contrară devine un paradox. In- 
tr'adevăr, de pildă, nu de mult s'a căutat vitesa absolută a pă- 

mântului. Se ştie că pentru a socoti vitesa unui mobil trebue 
să o raportăm la un punct de reper, pe care-l considerăm ne- 
mişcat. Dacă pământul se mişcă în jurul soarelui, atunci vitesa 
lui înseamnă vitesa cu care se mișcă față de soare. 

Astronomii au observat că şi soarele se mişcă, cu o vitesă 
fantastică, spre un anumit punct al cerului. Aşa dar vitesa pă- 
mântului era relativă. De aici problema: care este vitesa ab- 
solută a pământului? Pentru aceasta trebue să ne dăm un punct 
absolut fix în Univers. Un asemenea punct nu se cunoaşte. Dar 
se cunoaşte altceva: eterul sau spaţiul în care se mişcă toate 
corpurile, Acesta era fix şi în raport cu el se putea, prin urmare, 
să se calculeze adevărata vitesă a pământului. Ei bine, celebrii 
fizicieni Michelson şi Morley au imaginat un aparat extrem de 
precis, cu care se putea calcula această vitesă. Experienţa a 
fost repetată de ei şi de alţi oameni de ştiinţă, în condiţii din 
ce în ce mai precise, de nenumărate ori. Rezultatul însă era 
paradoxal: totul se petrecea ca şi când vitesa pământului ar fi 
avut valoarea zero, ca şi când pământul ar fi fost nemişcat, 
Rezultatul acesta nu putea fi acceptat. Astfel a luat naştere 
teoria relativităţii, care prin alte consideraţii paradoxale, îm- 
potriva tuturor evidenţelor, a căutat să explice rezultatul 
acesta. 

In fond, mersul ştiinţei este foarte ciudat; aş putea spune 
că mai tot ce a fost descoperire mare în știință a fost un 
paradox, a înfrânt evidenţa, a scăpat de încătuşarea ideilor 
învechite, a contrazis afirmaţiile ştiinţei însăși. 

Căci numai din conflict se naşte adevărul. Numai din luptă 
se naşte echilibrul. Aceasta este marea idee a lui Heraclit şi 
în timpurile moderne a lui Hegel. Nu există decât contrarii, 
tez: şi antiteze, în veşnică luptă. Dar deasupra lor există legea, 
sinteza, care la rândul ei este în conflict cu alte legi, dar se 
rezolvă într'o sinteză armonică superioară şi aşa la nesfârșit. 

Care este atitudinea omului de ştiinţă în faţa unor rezultate 
atât de surprinzătoare? Când vorbesc de omul de ştiinţă fn- 
teleg tipul omului de ştiinţă, care e matematicianul. Leibniz 
spunea că Dumnezeu a creat lumea calculând: dum Deus cal- 
culat fit mundum. Matematicianul este o astfel de superinteli- 
genţă: dacă el nu creează lumea, el o reconstrueşte prin calcul, 

Trebue dar să ne adresăm acestor oameni care ţin în vârful 
condeiului lor Universul... 

Am dat un exemplu de paradox: paradox era afirmaţia 
lui Kopernik că pământul se învârteşte în jurul soarelui, şi 
nu soarele împrejurul pământului, aşa cum ne apare. Paradox 
însemna rezultatul experienţei lui Michelson-Morley, anume că 
pământul este imobil. Ce atitudine ia matematicianul în faţa 
acestor constatări contradictorii? Nu vă pot explica în mod strict 
motivele riguroase ale atitudinii sale, dar vă pot spune că in- 
teligenţa unui matematician nu e de loc surprinsă de paradox. 
Şi am să şi exemplific. Henri Poincaré, celebrul matematician 
francez, acel prinţ al gândirii moderne, a făcut o afirmaţie a 
cărei semnificaţie şi gravitate nu va scăpa nimănui (de altfel 
a dat loc la discuţii publice înverşunate). Anume, a spune că 
« pământul se învârteşte » şi că «pământul este imobil » înseamnă 
a face afirmaţii echivalente. Cu alte cuvinte, dacă plec dela 
prima ipoteză, pot construi o teorie matematică, care să în- 
cadreze foarte bine fenomenele şi să le prevadă; dar tot aşa de 
bine pot să plec dela cea de a doua afirmaţie, că pământul este 
imobil, şi tot aşa pot alcătui o teorie, cu legi şi ecuaţii mate- 
matice, care permit previziunea fenomenelor. Numai că prima 
teorie e mai simplă — mai comodă, spune Poincaré — şi de aceea 
e preferabilă. A prefera teoria care pleacă dela ipoteza «pă- 
mântul se învârteşte », este dar o chestiune de comoditate, de 
alegere, şi nu de adevăr. 

Această concluzie este extrem de importantă şi arată care 
este atitudinea suprainteligenţei faţă de adevăruri, cunoştinţe 
sau teorii. Voi numi această atitudine o atitudine contemplativă, 

Alături de gândirea activă, care construeşte şi creează, care 
reconstrueşte lumea prin calcul, matematicianul ştie să-şi deta- 
şeze conştiinţa de orice teorie, de orice cunoştinţă, pentru a 
le privi dela înălţime pe toate, ca egal de valabile; dela acea 
înălţime, el contemplă toate adevărurile ca pe propriile lui creaţii. 
El este dincolo de toate cunoştinţele, ceea ce este poate cea 
mai mare cunoştinţă. Acela care nu poate să se detaşeze de 
propriile lui teorii, acela este prizonierul acestor teorii. Inteli- 
genţa lui nu este liberă, ea este sufocată de ideile care-l ob- 
sedează. 

Dar ce triumf mai mare decât victoria spiritului asupra spi- 
ritului? Ce forță mai mare se poate pretinde unei inteligenţe 
decât ca prin activitatea gândirii să poţi depăşi însăşi această 
activitate creatoare, pentru a o putea contempla de acolo de 
unde poate numai Dumnezeu își poate privi opera sa? 

Omul care nu poate ieşi din propria lui teorie nu este un om 
liber, el este o minte parţială şi minoră, el și-a închis propriul 
lui drum, şi-a limitat libertatea. In această libertate totală a 
spiritului stă însă puterea nelimitată a inteligenţei. Occidentul 
a realizat acest lucru în matematici, care sunt suprema podoabă 
a creaţiilor omeneşti, din toate timpurile. 

Ca şi Platon altădată, am putea spune, cu alt înţeles, şi 
astăzi: în templul inteligenţei libere nu intră decât acela care 
are spiritul matematic. 

Am anticipat puţin concluziile noastre, tocmai pentru a po- 
toli, dela început, neliniştea care putea să se nască în mintea 
d-voastră în faţa unor astfel de grave obstacole. 


2. PARADOXUL ȘTIINȚEI 


Să considerăm însă problema mai de aproape. Există o mul- 
time de paradoxe în ştiinţa actuală. Profesorul Oliver Reiser, 
dela Universitatea din Pittsburg, într'un studiu publicat în 
« Scientia » (1937) 1), dă un tablou al acestor paradoxe, pe care 
le profesează ştiinţa actuală. 

Jată câteva: 


Teza Antiteza 
1. Electronul este un corpuscul. Electronul este un fenomen on- 
dulatoriu, 

2. Radiația este corpusculară. Radiația este ondulatorie. 

3. Eterul există. Eterul nu există. 

4. Spațiul este continuu. Spațiul este discontinuu. 

5. Vitesa luminii este constantă, Vitesa luminii este variabilă. 

6. Orice corp material naşte un Orice corp material nu naşte un 
câmp electro-magnetic. câmp electromagnetic. 

1. Coloarea acestei stele este roşie. Coloarea acestei stele este albastră 


etc. 


1) Non-Aristotelician Logic and the crisis in science. 

Şi nu este vorba că aceste teze sunt discutabile, că unii oa- 
meni de știință acceptă de exemplu teza şi alții antiteza. Toate 
aceste propoziţii sunt egal de probate experimental. De pildă, 
experimentele de laborator au dovedit că electronul apare în 
cutare fenomen ca un corpuscul şi în cutare fenomen ca undă. 
Cu alte cuvinte, el derogă dela principiul identităţii. De aceea, 
conchide profesorul Reiser, legea identităţii sau legea terţiului 
exclus, principiile logice fundamentale, nu se mai aplică naturii 
cu o preciziune absolută. Iată-ne ajunşi în fondul problemei. 
Logica noastră are câteva principii la bază, ps care le cunoa- 
şteţi cu toţii, şi pe care vi le amintesc: Principiul identităţii: 
un lucru este identic cu el însuși; principiul contradicţiei: un 
lucru nu poate să fie şi să nu fie în același timp; principiul ter- 
ţiului exclus: un lucru sau este sau nu este, a treia posibilitate 
nu există, tertium non datur. lată însă că întâmplările din lumea 
exterioară vin şi contrazic însăși raţiunea noastră. Intr'adevăr, 
dacă electronul este de exemplu, când undă când corpuscul, el nu 
mai este identic cu el însuși, şi afectează înfățişări contradictorii. 
Cum o spune Reiser, un obiect depinde de ambianța în care 
este cufundat, şi este ceea ce este din cauza acestei ambianţe. 
Aşa dar un obiect nu-şi mai păstrează identitatea lui, ci este 
expresia, este în funcţiune de mediul particular în care se află, 
care-l deformează și-l face să-și schimbe modul lui de a fi. 

Această concluzie pune în discuţie însuşi fundamentul gân- 
dirii noastre raționale. Ce este raţiunea omenească? Intâmpină 
ea dificultăți de netrecut, când se aplică naturii? Și atunci ce 
valabilitate mai are logica în contact cu realitatea? 


3. PARADOXELE ELEAȚILOR 


Această problemă a fost pusă încă din antichitate. Gândirea, 
în întâlnirea ei cu realitatea dată de simţuri, dă loc la paradoxe, 
la contradicții ineluctabile. Eleaţii au fost aceia care au con- 
struit o mulţime de astfel de paradoxe, celebrele paradoxe el»ate, 
atât de mult discutate de-a-lungul istoriei filosofiei. Iată unul 
din aceste paradoxe, care se numește «Achile şi broasca ţe- 
stoasă 5. Broasca ţestoasă se găseşte la o distanţă oarecare de 
Achille. Celebrul Grec, cel mai iute de picior dintre Greci, își 

propune să ajungă broasca ţestoasă, care, după cum se ştie, 
merge foarte încet. Dar Zenon Eleatul raţionează în felul ur- 
mător: ca Achille să ajungă broasca, trebue să parcurgă, mai 
întâi, spaţiul care-l desparte de ea; însă, în timp ce Achille 
străbate acest interval despărțitor, broasca înaintează şi ea, 
şi se găseşte în alt punct. Pentru ca Achille să ajungă broasca 
trebue să parcurgă acest nou interval; când Achille a străbătut 
acest spaţiu, broasca a mai înaintat însă cu un interval. Din 
nou se pune aceeaşi problemă şi aşa la nesfârşit; Achille cel 
iute de picior nu va putea să ajungă broasca ţestoasă cea în- 
ceată. Paradoxul este flagrant. Eleaţii inventează şi alte argu- 
mente de felul acesta, cum este acela al dichotomiei, al săgeții 
şi al stadiului. Dar toate aceste paradoxe aveau, pentru ei, un 
scop precis: de a demonstra că lumea sensibilă, lumea pe care 
o vedem, este o aparenţă, deoarece nu este raţională. Numai 
ceea ce este perfect raţional este real, iar mişcarea, care după 
ei era contradictorie, este iluzorie. 

Aceasta este o poziţie. Din conflictul dintre rațiune și rea- 
litatea sensibilă putem să scoatem două concluzii: sau asupra 
raţiunii sau asupra realității. Eleaţii au tras o concluzie în cea 
ce priveşte lumea sensibilă: mişcarea nu există, ea este o apa- 
renţă, fiindcă nu se potriveşte tiparului raţional. Atunci, în 
realitate, totul este imobil, static, şi nu există devenire. In- 
ţelegeţi cât de gravă era o asemenea încheiere şi filosofii nu au 
încetat să se ocupe de ea. Bine înţeles, până când au pus mâna 
pe ea matematicienii, când dificultatea a putut fi spulberată. 
Și pentru ca să pun capăt bucuriei acelora, care vreau cu orice 
preţ ca raţiunea să fie defectuală, pentru ca să poată acorda 
în mod arbitrar valabilitatea oricărei absurdităţi, vă voi spune 
că această problemă a fost rezolvată, cu ajutorul noţiunii de 
infinit, introdusă în mod riguros în ştiinţă de către matemati- 
cianul Georg Cantor. In fond, rezolvarea adusă de matematicieni 
a fost dată chiar de Aristotel în Fizica sa. Ocupându-se de aceste 
paradoxe, Aristotel stabileşte că Zenon ia noţiunea de infinit 
în două moduri deosebite, şi le confundă. ÎIntr'adevăr, pot să 
despart un interval dat într'o infinitate de părţi: aşa fac de 
pildă, în paradoxul cu Achile şi broasca ţestoasă. Distanţa dela 
punctul de plecare a lui Achille până la punctul de întâlnire 

cu broasca, este împărţită într'o infinitate de părţi, cum este 
uşor să vă convingeţi reluând argumentul. Acesta este un in- 
finit, însă realizat, e dat, şi formează un interval finit. Dar există 
şi altfel de infinit, la capete, o distanță mai mare decât orice 
distanță imaginabilă. Aceasta într'adevăr nu poate fi parcursă 
într'un timp finit. 

Ce face Zenon? Imparte distanţa care desparte pe Achille 
de punctul unde va ajunge practic broasca, într'o infiintate 
de intervale şi apoi spune: deoarece avem o infinitate de in- 
tervale, Achille nu va putea să le străbată decât într'un timp 
infinit, adică niciodată. Ceea ce este fals, căci infinitatea de 
intervale nu dă un infinit la capete, cum spune Aristotel, nu 
ne dă o distanţă infinită. 

Există o mulţime de astfel de paradoxe în antichitate, cum 
sunt cele formulate de filosofii din școala Megarică, dar care 
nu au strălucirea paradoxelor eleate. Voi menţiona numai unul, 
care se impune şi astăzi logicienilor. Acesta poartă numele de 
Epimenide. Epimenide era un Grec din Creta şi s'a apucat să 
spună un lucru foarte simplu la prima vedere: anume că toţi 
Cretanii sunt mincinoşi. Această afirmaţie atât de simplă devine 
însă extrem de gravă în ochii filosofilor, care în fond au mi- 
siunea de a complica lucrurile. ÎIntr'adevăr, trebue să ţinem 
seamă că Epimenide era şi el un Cretan. Şi atunci ajungem 
să ne punem întrebarea: Epimenide afirma un adevăr sau un 
lucru fals atunci când spunea că toţi Cretanii sunt mincinoși? 

De altminteri, el nu putea avea decât două alternative: sau 
spunea adevărul sau minţea şi el, a treia posibilitate nu există, 
tertium non datur. Ei bine, dacă spunea un adevăr, atunci 
era adevărat că toţi Cretanii mint, deci şi el minţea, adică spunea 
un lucru fals, fiind Cretan. Pe scurt, dacă spunea adevărul, 
minţea. Să considerăm a doua posibilitate, pe aceea că în cali- 
tate de Cretan minţea şi el. In acest caz propoziţia afirmată 
de al, anume că toți Cretanii mint, era adevărată, căci şi el 
minţea ca şi toţi Cretanii, deci Epimenide nu minte, adică spune 
adevărul. Oricum am lua propoziţia aceasta, fie adevărată, fie 
falsă, ajungem să afirmăm o contradiţie. Mai pe scurt acest 
paradox este cunoscut sub numele de paradoxul mincinosului 
( Pseudomenos ). 

Eubulide, un filosof din şcoala Megarică, îşi pusese urmă- 
toarea problemă: dacă întrebăm pe un mincinos patent, care 
s'a decis să mintă totdeauna, dacă el minte sau nu minte, ce 
trebue să răspundă? Intrebarea lui Eubulide era scurtă: minţi, 
când spui că minţi? 

Două posibilităţi are mincinosul: sau să spună că minte, 
sau să spună că nu minte, tertium non datur. Dacă spunem că 
minte, atunci el spune adevărul, fiindcă descrie exact poziţia 
lui de mincinos; deci nu minte. Dacă spune că nu minte, atunci 
e adevărat că minte, deci minte. Oricum am declara propoziţia 
«eu mint», adevărată sau falsă, ajungem la concluzia contrară. 
De data aceasta, problema devine foarte gravă, şi nu mai e de 
natură filosofică, ci logică. 

Cum, un mincinos nu are posibilitatea să spună nimic despre 
situația lui? Nu poate ieşi el din cercul minciunii, care-l strânge 
ca o menghină în cleştele ei? La urma urmei, cineva se poale 
decide să spună numai minciuni. Ei bine, în momentul acela 
el a fost prins în propria lui plasă, din care nu mai poate ieşi, 
El înnoată în contradicții.. Care este explicaţia că un mincinos 
nu mai poate să spună nici minciuni şi nici adevăruri? Vom 
vedea care este soluţia spre sfârșitul studiului nostru. 


4, ANTINOMIILE LUI KANT 


Voi menţiona încă poziţia lui Kant. Ea este inversă celei 
eleate. Dacă Eleații au tras concluzii defavorabile asupra lumii 
sensibile, Kant, formulând paradoxele raţiunii pure, trage con- 
cluzii asupra raţiunii, In Critica Raţiunii Pure Kant construeşte 
nişte contradicții — antinomii cum le spune el —- în care și teza 
și antiteza sunt egal de valabil demonstrate. De pildă, filosoful 
dela Königsberg ia teza: «lumea are un început în timp» și 
face o demonstraţie, aparent riguroasă, prin care dovedeşte că 
ceste imposibil să nu fie aşa, După aceea consideră antiteza 
«lumea nu are un început în timp» şi dovedeşte tot atât de 
aparent riguros, că este imposibil să nu fie aşa. Prin urmare 
şi propoziţia «lumea are un început în timp» şi propoziţia 
«lumea nu are un început în timp» sunt demonstrate de 
rațiune. Această antinomie, precum şi altele, pe care le con- 

struește Kant, îl conduc la concluzia că raţiunea, în momentul 
când vrea să părăsească lumea sensibilă, pentru a se ocupa ge 
realitatea în sine, dincolo de experienţă, cade în conflict cu ea 
însăşi. De unde încheierea lui Kant: raţiunea pură este per- 
fectă când se ocupă de lumea fenomenelor, dar este caducă, 
nevalabilă, când vrea să intre în miezul lucrurilor, să afle cum 
sunt ele în sine, dincelo de aparenţă. 

Am arătat în altă parte că raționamentele lui Kant sunt 
defectuoase, că sunt greșeli elementare de logică, sunt anume 
nişte sofisme cunoscute în manualele elementare de logică sub 
numele de pelilio principii şi cerc vicios. 


5. PARADOXELE LOGICO-MATEMATICE 


Toate acestea s'ar părea că sunt jocuri dialectice, şi în rea- 
litate aşa au fost considerate de oamenii de ştiinţă, care nu 
sau alarmat de existența lor, până când ele au apărut chiar 
în matematici. De data aceasta problema a căpătat o semni- 
licaţie profundă, asupra căreia va trebui să stăruim puţin. Iată 
cum s'au petrecut lucrurile. In anul 1897 matematicianul ita- 
lan Burali-Forti publică un studiu referitor la o chestiune de 
matematici superioare — din aşa numita teorie a ansamblu- 
rilor — intitulat Una questione sui numeri iransfinili. In acest 
studiu, Burali-Forti demonstra, nici mai mult nici mai puţin 
decât că, plecând dela aceleaşi date matematice, se pot scoate 
pe cale de calcul, se pot justifica în mod necesar, două con- 
cluzii contradictorii. 

Problema devenise senzaţională. O asemenea încheiere gu- 
brezea înseşi fundamentele gândirii matematice. Matematicienii 
au reluat calculele şi au constatat că erau juste. l 

Prima idee a fost că noțiunile dela care se pleca erau imper- 
fect definite, că erau echivoce. Cam aşa stătea chestiunea, când 
eelebrul logician englez Bertrand Russell, a arătat că problema 
nu e de domeniul matematicei ci apaiţine logicei. In principiu 
iată ideile lui. După cum știți, de sigur, logica s'a matematizat 
şi ea, a devenit un calcul, a îmbrăcat un vestmânt matematic. 
Logica e matematica generală, iar teoriile matematice nu sunt 
decât aplicaţii particulare, ramuri ale logicei. 

Russell, împreună cu un alt matematician englez Whitehead, 
au reuşit să matematizeze logica, şi să exprime în ecuaţii logice 
principalele teorii matematice, în cele trei volume ale monu- 
mentalei lor opere Principia Mathematica. Cu aceasta însă con- 
tradicţiile apărute în matematici au putut fi exprimate ca anti- 
nomii pur logice. Nu numai atât, Russell şi după el alţii, au 
reuşit să construiască alte paradoxe, teate de natură logică. 
Din întâlnirea principiilor logice cu ele însele, se nasc, în anume 
cazuri, contradicții imposibil de înlăturat. Nu vă pot exprima 
aici logico-matematic aceste antinomii, dar vă voi menţiona 
câteva, în vorbe obişnuite, cu menţiunea că ele sunt de ordin 
logico-matematic. Fac o traducere în limbajul obișnuit, pentru 
a vă face sensibilă contradicţia. Unul dintre acestea este acela 
al mincinosului, pe care l-am considerat mai înainte. 

Altul îl pot traduce prin următoarea poveste. 

Un calif avea o grădină cu flori foarte rare, care era acce- 
sibilă vizitatorilor cu condiţia ca nimeni să nu se atingă de vreuna 
din flori, sub pedeapsă de moarte. Intr'o zi intră în acest rai 
al florilor un filosof. După cum ştiţi bine filosofii sunt foarte 
distraţi, aşa că, în deplină neatenţie, filosoful nostru rupe un 
trandafir. Imediat este arestat şi tradus în faţa Califului. « Cu- 
noşti prea bine pedeapsa ce te aşteaptă, îi spune Califul: ea 
este moartea. Dar fiindcă ești filosof îţi voi acorda o favoare 
(pe atunci se mai acordau avantagii filosofilor). Anume îţi vei 
alege singur felul morţii: dacă îmi vei spune o minciună, atunci 
vei fi ucis prin ştreang; dacă îmi vei spune un adevăr, vei fi 
ucis prin decapitare cu hangerul. După trei zile filosoful este 
adus din închisoare în faţa Calitului. Și acum veţi vedea de 
ce este nevoie să faci filosofie, căci poţi încurca astfel în gân- 
duri şi pe cei mai puternici oameni. «Ei bine, îi spune Califul, 
ce ai să-mi spui? æ. « Voi îi omorît prin ştreang?> îi răspunse 
filosoful. Şi răspunsul era de natură să-l pună pe gânduri pe 
puternicul Calif: este aceasta o minciună sau un adevăr? Insă 
nu poate fi decât sau o minciună sau un adevăr, a treia posi- 
bilitate nu există. Dacă este o minciună atunci trebue să-l omor 
prin ștreang, după cum am stabilit: dar în cazul acesta, cum 
filosoful afirmase că va fi omorît prin ştreang, urmează că el 
spusese adevărul, deci, după convenţie trebuia omorît cu han- 

gerul. A! îşi spuse Califul, trebue să-l omor cu hangerul; dar 
în cazul acesta filosoful spusese o minciună, deoarece afirmase 
că va fi ucis prin ştreang, deci iarăşi după convenţie, trebuia 
ucis prin ştreang. Oricum ar raţiona, Califul nu mai poate de- 
cide dacă filosoful a spus o minciună sau un adevăr şi deci, 
nu mai poate hotărî în ce fel trebue omorît filosoful. Iată dar 
o situaţie paradoxală, când o propoziţie nu poate fi declarată 
adevărată sau falsă, adevăr sau minciună, fiindcă dacă o de- 
clarăm adevărată, rezultă că este falsă, şi dacă o declarăm falsă 
rezultă că este adevărată. 

Să vă mai citez un exemplu luat din matematici, deşi nu 
vi-l exprim matematic. Se numește clasă o colecţie de obiecte 
reale sau imaginare, întrunite la un loc pe baza unei proprietăţi 
comune. De pildă, clasa vertebratelor. care conţine toate ani- 
malele vertebrate; clasa oviparelor, care conţine toate animalele 
ce se înmulţesc prin ouă; clasa numerelor întregi, şi aşa mai 
departe. Noţiunea aceasta de clasă i-a servit lui Frege şi lui 
Russell să definească numărul şi să stabilească fundamentele 
aritmeticei. Această noţiune, atât de simplă, dă loc la un pa- 
radox, pe care l-a găsit chiar Russell. Intr'adevăr, să examinăm 
diverse clase; vom constata că unele se conţin singure, altele 
nu; de pildă, clasa tuturor noţiunilor, este ea însăşi o noţiune, 
deci face parte din colecţia pe care o defineşte; clasa vertebra- 
telor nu ne dă însă un animal vertebrat, ci o colecţie, deci nu 
se conţine. Conform principiului terţiului exclus, putem spune: 
orice clasă se conţine sau nu se conţine, a treia posibilitate nu 
există. Prin urmare, putem despărţi toate clasele în două mari 
grupuri: de o parte, clasele care se conţin; de alta clasele care 
nu se conţin. Am format în felul acesta, două mari clase, clasa 
claselor care se conţin, şi clasa claselor care nu se conţin. 

Să considerăm clasa claselor care nu se conţin. Și aceasta 
este o clasă; deci şi despre ea putem pune aceeaşi întrebare. 
Se conţine sau nu se conţine această clasă? (Nu uitaţi că ea 
este definită ca fiind clasa claselor care nu se conţin). Sunt două 
posibilități: sau se conţine sau nu se conţine, a treia posibili- 
tate nu există. Să presupunem că se conţine. Cum după defi- 
niție ea nu cuprinde decât clase care nu se conţin, atunci ea 
este una dintre aceste clase, deci nu se conţine. Să presupunem 

că nu se conţine; atunci această clasă se conţine, fiindcă ea 
conţine toate clasele care nu se conțin. Observaţi că şi aici, 
ajungem la acelaşi paradox: dacă se conţine nu se conţine; 
dacă nu se conţine se conţine. Nu putem face nicio afirmaţie 
de felul acesta, asupra clasei claselor care nu se conțin, fiindcă 
ne contrazicem singuri. 

După cum vedeți foarte uşor, aceste paradoxe sunt de natură 
pur logică, în afară de semnificaţia particulară a claselor sau 
conceptelor — care ar putea fi discutabilă. Aş putea să vă fac 
«vident lucrul acesta, cu ajutorul calculului logic, dar ar fi puţin 
mai dificil pentru d-voastră. E destul să vă spun că logicienii 
şi matematicienii au putut arăta că aceste contradicții sunt 
inevitabile, că aparţin în mod teoretic raţiunii omeneşti, care în 
întâlnirea ei cu ea însăşi, dă naştere la asemenea conflicte. Și 
acum ajurgem la partea cea mai importantă a expunerii noa- 
stre. Care este soluţia? Rămânem aşa cum ne găsim, în vâr- 
tejul contradicţiilor, sau ieşim din ele şi cum? 


6. SOLUŢII 


Există mai multe soluţii actuale a paradoxelor, unele fiind 
aparente. Ne vom ocupa de trei dintre ele. 

1. Soluţia iraționaliştilor. 

Vom, considera ca primă soluţie, fiind mai uşor de spuberat, 
soluţia aşa zişilor filosofi iraționalişti sau existenţialişti. Mai 
toţi se trag, în timpul nostru, de la Sören Kirkegaard, un fel 
de eseist în ale filosofiei, care s'a apucat să cultive într'un mod 
disperat paradoxele. După el, totul nu este decât paradox. 
Dumnezeu, existența noastră, cunoaşterea, absolut orice este 
paradox şi contradicţie. Paradoxul este pentru Kirkegaard o 
catı gorie, o determinare care exprimă raportul dintre individul 
cunoscător şi realitatea eternă. 

Dar să nu ne oprim la acest delir paradoxal şi să parcurgem 
un drum destul de lung, pentru a ajunge la un filosof ca Ni- 
colai Hartmann, contemporan cu noi, profesor la Universitatea 
din Berlin. Hartmann face parte dintre acei gânditori care cred 
că există în realitate un conflict, că opoziţia există în interiorul 
naturii şi că exprimarea antinomică a unor stări de lucruri în 

seamnă tocmai întâlnirea aceasta penibilă a gândirii cu vârtejul 
unui conflict real. Această părere a fost cultivată încă din ve- 
chime de un Heraclit şi până în timpurile noastre, până la un 
Hegel, numai că pentru aceşti gânditori conflictul se rezolva 
într'o armonie superioară. O asemenea poziţie găsim la un Plotin, 
la un Cusanus: pentru aceştia conflictul se rezoarbe în Dum- 
nezeu, care e coincidentia oppositorum. 

Nu aceasta este poziţia lui Hartmann. Pentru el, postulatul 
armoniei, capabil să rezolve antinomiile este o prejudecată. 
Hartmann desparte antimoniile în veritabile şi neveritabile. 
Cele veritabile sunt cele nedeslegabile. 

Intre acestea Hartmann numără unele din antinomiile he- 
geliene şi antinomiile lui Kant, precum şi altele mai puţin ce- 
lebre. « Există — scrie Hartmann — nenumărate antinomii neve- 
ritabile, care în anumite stadii au avut justificarea lor, dar care 
au trebuit să dispară cu progresul cercetării lor 1) ». Cu toate acestea 
Hartmann conchide că rămân destule altele care nu se lasă 
iezolvate. Ne întrebăm însă: care este criteriul antinomiilor ne- 
rezolvabile? După ce să cunoaştem că o antinomie este ire- 
ductibilă, că ea nu va putea fi soluționată, prin constatarea 
erorii de gândire făcute? Când recunoaştem că unele antinomii 
au fost aparente, că progresul cercetării lor le-a disolvat, pur 
şi simplu, în neantul erorii, nu văd ce ne-ar reţine să inducem 
că, cu timpul, când cercetarea lor va fi înaintat mai mult, şi 
celelalte vor putea fi soluționate, vor dispărea deci ca antinomii. 
Nu am avea dreptul să inducem acest lucru dacă ni s'ar oferi 
un criteriu pentru antinomiile irezolvabile. Insă un asemenea 
criteriu nu există, cel puţin până acum. In loc să ne prezinte 
un astfel de criteriu, Nicolai Hartmann crede că problema poate 
fi bazată pe o întrebare. Ce s'ar întâmpla dacă antinomia ar 
constitui chiar fiinţa interioară a lucrului, adică dacă antinomia 
ar fi reală? Atunci orice încercare de soluționare ar fi o între- 
prindere imposibilă. Ei bine, Hartmann se opreşte la această 
ipoteză, pe care voim să o discutăm pentru a se vedea la ce di- 
ficultăți este expusă. Vom observa, dela început, că o asemenea 


1) Nicolai Hartmann, Der Aufbau der realen Welt, p. 167 (Gruyter, Berlin, 
1940). 

concepție duce la o adecuare perfectă a gândirii cu realitatea. 
Gândirea ne relevează prin antinomii, nu nodurile ei, nu difi- 
cultăţile ei, ci anume conflicte din interiorul lumii. Nu ne mai 
găsim în faţa unor dificultăţi pe care le-ar ridica însăși raţiunea 
omenească, ci în fața unor întâmplări din lumea reală. Dacă 
facem această ipoteză, atunci rezultă că gândirea ne procură 
o cunoştinţă a lucrurilor, prin formele ei logice, dar ne dă o 
cunoştinţă adecuată şi prin formele ei ilogice, prin faptul că 
o contradicţie corespunde unui conflict real. Aşa dar nu am 
mai putea distinge logicul de ilogic, adevărul de eroare. Din punct 
de vedere logic şi o construcţie formală, respectuoasă a princi- 
piilor raţiunii, şi o construcţie formală prezentând o imposibi- 
litate logică ar reda realitatea tot aşa de bine. Adevărul şi eroarea 
ar fi în mod egal de valabile, în reprezentarea cunoștinței despre 
realitate. Cu aceasta logica — şi raţiunea omenească — încetează 
însă de a avea principii, încetează de a funcţiona ca atare, ceea 
ce este o problemă mult mai complicată decât problema dela 
care am plecat. Sensul raţiunii dispare şi, în acelaşi timp, dis- 
pare şi sensul problemelor pe care ea le ridică. Intr'adevăr Hart- 
mann crede că antinomiile au sens într'atât cât sunt irezol- 
vabile. Sinnlos dagegen ist der Begriff der lâsbaren Antinomien. 

Dar dacă raţiunea reprezintă tot atât de bine. realitatea prin 
formele ei logice, dar şi prin formele ei ilogice, antinomice, ur- 
mează că principiile ei îşi pierd caracterul lor de necesitate şi 
de universalitate. A spune atunci că propoziţiile false, adevă- 
rate sau antinomice au sens, este a spune că propoziţiile lo- 
gice nu sunt necesare şi universale, ceea ce le ridică tocmai 
sensul lor logic. In cunoaşterea realităţii, principiile logice func- 
jionează uneori, și pe baza lor avem o cunoştinţă adecuată: 
alteori nu funcţionează şi tocmai din această cauză avem 1arăşi 
o cunoaștere a lucrurilor. Aşa dar, a admite poziţia lui Hart- 
mann, Înseamnă a admite valabilitatea şi adecuarea antinomiilor 
față de real, ceea ce înseamnă tocmai lipsa oricărei valabilităţi 
a logicei, în general, şi lipsa de sens prin aceasta însăşi a for- 
melor antinomice la care dă loc, prin întâlnirea ei cu realul. 
Intr'adevăr, o antinomie este o antinomie atât timp cât prin- 
cipiile logice sunt necesare şi universale; de îndată ce ele pierd 
acest caracter, se elimină şi caracterul antinomic al unei aporii 

şi, prin aceasta, ea nu mai are sensul unui paradox. Pe scurt, 
dacă o antinomie reprezintă un conflict real, ea are un sens; 
dacă formele contradictorii ale rațiunii au sens, atunci princi- 
piile raţiunii nu mai sunt necesare şi universale; însă o anti- 
nomie apare ca o opoziţie faţă de aceste principii şi ea prezintă 
o gravitate atât timp cât socotim că acestea nu pot fi depășite; 
dacă ne hotărîm să le depăşim prin antinomie, prin aceasta an- 
tinontia nu mai are un caracter antinomic, nu mai reprezintă 
un conflict cu principiile logice. 

Incheierea noastră este că nu e posibilă admiterea contra- 
dicţiei, decât dacă dela început, ne decidem pentru contradicţie; 
nu putem exprima această adeziune decât tot printr'o antinomie 
principială, care însă face ca toate antinomiile să piardă impor- 
tanţa lor. Ca şi scepticul, care, după vorba lui Spinoza, trebue 
să se îndoiască de propria lui îndoială, cel care admite contra- 
dicţia, trebue să o facă printr'o contradicţie. Am văzut că şi 
cel care se decide să mintă în mod consecvent, adică să spună 
numai propoziţii false, trebue să exprime lucrul acesta printr'o 
propoziţie contradictorie. 

2. Logicile polivalente. 

Să considerăm acum una din descoperirile extraordinare ale 
secolului nostru, care este în legătură — cel puţin în ce priveşte 
ideea creaţiei lor — cu paradoxele logice. Este vorba de logicile 
polivalente. Logica clasică, aceea pe care o cunoaştem cu toţii 
de prin manuale, nu cunoştea decât două valori pentru pro- 
poziții: adevărul şi falsul. Acestea constituiau tocmai principiul 
terțiului exclus. Orice propoziţie este sau adevărată sau falsă, 
tertium non datur. Ei bine, apariţia paradoxelor, în care apar 
propoziţii ce nu pot fi declarate nici adevărate nici false, fiindcă 
ajungem la contradicții, a sugerat ideea că despărţirea duală 
adevăr-fals, este convenţională, şi că ei îi scapă unele propoziţii, 
Și atunci nu cumva o propoziţie poate lua mai multe valori, 
de pildă trei: adevărul, falsul şi o a treia valoare pe care o numim 
terţul? Şi într'adevăr, s'a luat trei valori pentru propoziţii şi 
s'a constituit o logică trivalentă, coherentă, cu alte legi decât 
acelea ale logicei clasice, despre care nu vă pot vorbi însă mai 
mult aici. O asemenea logică nu este o ipcteză abstractă, ci o 
teorie matematică perfectă, — şi avem mijloacele de a stabili 

când o teorie este perfectă. S'au imaginat chiar logici cu patru 
valori, cu cinci valori şi chiar cu o infinitate de valori. Rațiunea 
omenească nu mai este unică, ci plurală. Inteligența noastră 
poate urca drumul către adevăr, fie pe treptele logicii clasice, 
fie pe treptele altei logici, pe care şi-o alege, după cum crede 
că e mai potrivită materialului pe care vrea să-l studieze. Ase- 
menea logici au fost construite de Lewis, de Lukasiewicz, de 
Brouwer-Heyting, de logicianul român Moisil, etc. Evident, nu 
mă pot ocupa în particular de această interesantă problemă; 
voi menţiona însă că aceste logici polivalente sunt independente 
de existenţa sau ncexistenţa paradoxelor, deşi acestea au su- 
gerat creaţia lor. 

3. Soluţia logică a problemei paradozelor. 

In sfârşit, ajungem la soluția propriu zisă a paradoxelor, 
aceea logico-matematică. Nu vă pot expune, de sigur, matematıc 
soluția, dar v'o pot face sensibilă, printr'o serie de considerații 
mai puţin respingătoare, decât formulele şi calculele logico-ma- 
tematice. 

La ce se reduce soluţia aceasta? Să considerăm antinomia 
Epimenide. Ce face Epimenide Cretanul? El defineşte o clasa 
de mincinoşi, a Cretanilor, din care face parte şi el ca membru 
al ei, fiind Cretan. Insă iată ce se întâmplă: pe de o parte clasa 
Cretanilor — clasa acestor mincinoşi — se alcătueşte cu Epime- 
nide cu tot la un loc; Epimenide este un element care serveşte 
la constituirea acestei clase; pe de altă parte, Epimenide este 
definit ca mincinos, de însăşi această clasă, căreia îi aparţine, 
Suntem în cerc vicios: Epimenide este un membru al unei to- 
talități, care se constituește cu ajutorul lui, şi această totalitate 
la rândul ei, determină poziţia de mincinos a lui Epimenide. 
Şi atunci iată ce conchide celebrul logician englez Bertrand 
Russell: să presupunem că avem un grup de obiecte care poate 
îi totalizat, prin ipoteză; dacă el conţine membrii care presupun 
această totalitate, atunci acest grup nu poate îi totalizat. Pro- 
poziţiile afirmând astfel de lucruri, adică definind membrii unei 
totalităţi cu ajutorul colecţiei însăşi, sunt, după Russell, fără 
sens. Paradoxele logico-matematice s'ar naşte din astfel de pro- 
poziţii, fără niciun înţeles, pe care le alcătuim întrun mod im- 
prudent. Să considerăm paradoxul claselor, pe care vi l-am citat 

mai înainte: definim clasele care se conţin şi care nu se conţin 
cu ajutorul a două totalităţi; pe de altă parte vrem să vedem 
dacă acestea aparțin însăşi acestor totalităţi. 

Russell conchide că, deoarece nu putem face lucrul acesta, 
clasa claselor care nu se conţin, este de alt tip decât cla- 
sele care se conţin, elementele ei, și prin urmare numai aceasta 
confundare a unor elemente de tipuri diferite ne duce la 
paradox. 

Care este concluzia? Nu am intrat în soluția propriu 
zisă a paradoxelor, căreia Russell i-a dat numele de teoria 
tipurilor, dar, în fond, ea se găseşte în ceea ce am spus mai 
înainte. 

Am văzut că nu putem totaliza un grup de obiecte care con- 
ţine membrii ce presupun această tbtalitate, fără a intra în cere 
vicios. Ceea ce înseamnă că nu pot totaliza un grup la întâm- 
plare. Să luăm mincinoşii din Creta; pe aceştia îi pot totaliza. 
Dar un Cretan care vorbeşte despre această totalitate, nu mai 
poate face parte din însăşi această totalitate. Obligaţi suntem 
atunci să despărțim mincinoșii pe tipuri: mincinoştii din tipul I, 
grupul Cretanilor; mincinoşii de „tipul II, grupul acelor care 
vorbesc despre Cretani. Cu alte cuvinte. nu mai pot alcătui o 
totalitate universală, dar pot alcătui totalități particulare, gru- 
puri tipizate. Dacă confund aceste tipuri de grupuri, atunci apar 
paradoxele cum a apărut de pildă în czul lui Epimenide, pe 
care l-am confundat cu un mincinos simplu, pe când Epimenide 
însuşi este un mincinos de tipul II, care vorbeşte despre min- 
cinoşi. Iată soluţia lui Russell, care vi se pare simplă, care explică 
apariția paradoxelor şi care e bogată în consecinţe filosofice. 
Intr'adevăr, o primă constatare este că, din mijlocul unei si- 
tuaţii nu pot vorbi despre însăşi situația mea. Mincinosul nu 
poate spune despre el nici că e mincinos nici că nu este mincinos. 
Trebue să ieşim din propria noastră situaţie, din propriul nostru 
echilibru interior, pentru a ne putea judeca pe noi înşine. Aceasta 
vrea să însemne: de îndată ce suntem înlăuntrul unei teorii, 
ne este imposibil să evaluăm propria noastră teorie. Un mate- 
matician spune Kurt Gödel a tratat printr'o demonstraţie ma- 
tematică genială, că oricare ar fi teoria matematică considerată, 
vor exista în sânul ei paradoxe, vom găsi propoziţii care nu pot 

fi decise, din cauză că dau loc la contradicții. Aceasta vrea să 
însemne: oricare teorie perfectă este limitată, ea nu poate epuiza 
un domeniu, printr'o teorie nu putem vedea decât o parte a 
realităţii; pentru a putea completa viziunea noastră, trebue să 
ieşim din teorie”şi să construim o altă teorie; dar şi aceasta va 
fi limitată şi aşa la nesfârşit. Un domeniu oarecare nu poate fi 
epuizat decât printr'o infinitate de teorii, adică niciodată, A 
face matematică înseamnă a gândi exact. Ei bine, prin gândirea 
exactă, nu putem cunoaşte decât parţial. De aceea mi se pare 
riguroasă concluzia că a cunoaște înseamnă a limila. Negreşit, 
putem cunoaște şi printr'o teorie care nu este matematică; poate 
că atunci nu ne mai prindem în propriile noastre construcţii, 
poate atunci nu ne mai limităm; dar dacă asemenea cunoaştere 
ar putea fi mai vastă, prin aceea că nu este matematică, ea nu 
mai este exactă. Iată opoziţiile Scylla şi Carybda gândirii noa- 
stre: pe de o parte gândirea exactă şi prin aceasta limitarea; 
pe de alta, gândirea inexactă şi prin aceasta poate mai puţin 
restrânsă, Nu putem ieşi decât prin inexactitate din carcera în 
care ne închide însăşi gândirea noastră? Nicidecum | Putem găsi 
drumul care duce la punctul final, dar treptele pe care putem 
să-l parcurgem sunt în număr infinit. Fiecare treaptă din acest 
drum este o teorie, şi avem nevoie de o infinitate de teorii pentru 
a epuiza drumul acesta. Fiecare teorie reprezintă nu adevărul 
total şi Absolut, ci un adevăr parţial. Alături de cunoaşterea 
pe care ne-o procură o teorie, trebue să adăogăm cunoaşt rea 
pe care ne-o dă, în acelaşi sector, o altă teorie, şi aşa la nesfârșit. 
Spiritul nostru trebue să iasă din teorie, să-şi câştige libertatea 
lui, suprimată de însăşi această teorie, pentru a intra din nou 
într'o teorie limitativă, şi să continue jocul acesta la ne- 
sfârşit, 

Ca şi cum spiritul cunoscător s'ar jertfi singur, pentru a 
putea cunoaşte; ca şi cum libertatea gândirii s'ar naşte din pro- 
pria ei moarte. In această palingeneză continuă stă puterea 
gândirii, libertatea şi grandoarea ei. Gândirea matematică a 
găsit posibilitatea de a ieşi din propria ei constrângere, pentru 
a-şi contempla, într'o libertate absolută, propria ei operă. Ajunsă 
aici, ea a atins, într'o oarecare măsură, un punct arhimedic de 
echilibru al spiritului: această stare de echilibru mi se pare că 

nu poate primi alt nume mai potrivit decât contemplația ma- 
tematică. 

Gândirea este activitate continuă. Dacă ne oprim la anume 
teorii, suntem prizonierii lor. Dar spiritul matematic şi-a desco- 
perit, înălțându-se deasupra teoriilor, puterea de a depăşi înseși 
teoriile create de el. Şi aceasta nu a putut-o face decât în mo- 
mentul când a putut ieși din propriile lui limitări, decât în mo- 
mentul când a reuşit să contemple propria-i operă. Spiritul ra- 
ţionalist matematic, de tipul cartesian, nu era decât un pri- 
zonierat al gândirii. Gândirea raţională bazată pe logica clasică, 
aceea aristotelică, era intrată într'o teorie. Știm astăzi că lo- 
gica aristotelică nu este decât o teorie matematică constituită 
ca și oricare alta, cu câteva axiome şi teoreme care se derivă 
din ele. Dar secolul nostru ne-a dăruit logicile polivalente, care 
sunt tot teorii perfecte, ca şi logica clasică, nu mai bune şi nici 
mai rele decât ea. Dela Descartes încoace nu puteam ieși 
din cercul unei teorii logice, logica bivalentă sau tradiţională. 
Aici era limitarea noastră. Cu aceasta ne închipuiam că dome- 
niul rațional poate fi epuizat printr'o singură teorie. Logicile 
polivalente au desfăcut zăgazurile oceanului nesfârşit care e 
gândirea omenească, arătându-ne că și acest sector nu poate 
fi epuizat decât printr’o infinitate de rațiuni sau de logici. Epoca 
noastră marchează unul din cele mai mari triumfuri ale gân- 
dirii omeneşti, şi aceasta poate fi exprimat printr'un singur 
cuvânt: libertate. 

Da, libertatea absolută a spiritului. Şi dacă nu am putut 
realiza acest lucru, în mod concret pe toate planurile, trebue 
să luăm aminte cu satisfacție, că ĝm izbutit să-l realizăm pe 
planul cel mai înalt, acolo de unde tot ce nu este încă înfăp— 
tuit apare ca înfăptuibil: planul gândirii pure. Ceea ce este im- 
portant este să gândim liber; realitatea nu poate scăpa gân- 
dirii libere, adică infinit de vastă, şi dacă uneori se întâmplă 
lucrul acesta, voi spune odată cu Hegel, că e cu atât mai rău 
pentru ea. 

Și pentru a reveni la paradoxe, vom încheia spunând că 
tocmai obstacolele pe care şi le creează gândirea nu apar decât 
pentru o mai mare victorie a ei. Numai în mijlocul dificultă- 
ţilor gândirea rațională îşi poate descoperi propria ei putere. 


640 REVISTA FUNDAȚIILOR REGALE 


Aşa după cum lumina nu apare decât în opoziţie cu întunerecul, 
puterea adevărului stă în opoziţia pe care o face erorii. În oceanul 
tenebrelor, în care fiecare conştiinţă este o mică şi tremurătoare 
flacără, gândirea nu este decât digul care împiedecă obscuritatea 
să ne invadeze. Este puţin şi este totul. Poincaré avea dreptate: 
« Gândirea nu este decât un fulger în mijlocul unei nopţi lungi; 
dar acest fulger este totul», 


ANTON DUMITRIU 


COMENTARII CRITICE 

PATRU DECENII DELA PUBLICAREA PRIMEI OPERE 
A D-LUI MIHAIL SADOVEANU *) 


S'au împlinit în vara aceasta patru decenii dela un eveni- 
ment literar, pe care dacă împrejurările actuale cu marele și 
îndreptăţitul lor răsunet nu l-ar fi pus în umbră, este sigur că 
lumea noastră intelcetuală şi l-ar fi amintit şi ar fi încercat 
să-l aşeze în potrivita lumină a întregii lui semnificații, In luna 
Iulie a anului 1904 a apărut primul volum al d-lui Mihail Sa- 
doveanu, Povestiri, urmat până către sărbătorile Crăciunului de 
alte trei volume, romanul istoric Șoimii şi culeg-rile de schiţe 
şi povestiri Dureri înăbușite şi Crâşma lui Moș-Precu, Cele patru 
volume, publicate de editura «Minerva» din Bucureşti, într'un 
răstimp atât de șcurt, reprezentau recolta literară a unui tânăr 
scriitor destul de precoce, dacă ne gândim că începuturile lui 
datau din 1897, adică dintr'o vreme în care autorul, în vârstă 
de 17 ani se găsea pe băncile şcolii. Până la masiva lui apariţie 
cu patru volume în intervalul unei singure jumătăţi de an, tâ- 
nărul scriitor îşi dăruise colaborarea mai multor reviste literare 
ale vremii. Acum el se afla printre conducătorii şi colaboratorii 
statornici ai Semănătorului. Mulţi dintre scriitorii care se găseau 
atunci, în paginile « Semănătorului » sau ale altor publicaţii ale 
vremii, la un început de drum, au încetat să mai aparţină lumii 
noastre, Amintirea îi regăseşte, dincolo de negurile zării, ca pe 
nişte figuri de epocă şi chiar dacă înzestrarea lor n'a fost destul 
de robustă pentru a-și impune creaţiile dincolo de momentul 
lor, ca pe niște lucrători ai unui curent de sensibilitate şi gân- 
dire întreţesut adânc cu năzuinţele şi realizările ţării şi culturii 


*) Comunicare citită la Academia Română, în şedinţa publică din 17 
Noembrie 1944, 

noatsre. Printre atâţia din meşterii lucrării comune, săgetaţi în pri- 
mut lor avânt, obosiţi de timpuriu sau abătuţi de cruzimea vremuri- 
lor înainte ca sarcina lor să fi fost încheiată, dl, Mihail Sadoveanu 
se găseşte printre noi, harnic ca în piima zi, în continuă şi ne- 
ostenită productivitate, consunârd neîntrerupt cu gustul public 
şi cu cele mai îralte din exigenţele lui artistice. Știu că operaţia 
ierarh zărilor literare este din cale afară de grea şi totdeauna 
supusă contestării. Se pune apoi că lumea artistică şi literară 
alcătueşte o republică de oameri egali. Dar dacă ne gândim la 
împrejurarea că opera d-lui Sadov.anu înfăţişează o sinteză atât 
de perfı ctă, încât oricare din aspectele ei întruneşte aprobarea 
unanimă şi, în această calitate, reprezintă un punct de unificare 
a tendinţelor, un loc spiritual în care ne putem simţi cu toţii 
de acord şi mai puternici prin însăşi unitatea pe care o favori- 
zează, re este permis atunci să afirmăm că dl. Mhail Sado- 
veanu este astăzi cel mai de seamă scriitor al Românilor, cel 
dintâi printie egalii lui. Pentru a produce acest rezuliat, au 
lucrat deopotrivă o adâncă îmădăcinare în tradiţiile societăţii 
noast e ca şi un suflet d schis aspirațiilor ei mai noi, darul de 
a extrage şi d svolta toate posibilităţile graiului nostru, totul 
altoit pe tiunchiul unei vitalităţi care i-a îngăduit nu numai 
munca neîntreruptă, dar şi acea atitudine în faţa vieții care i-a 
dat putinţa să-i primească încercările cu liniștea şi egalitatea 
de suflet nı cesare marilor lui luc:ări. Ne place să ne oprim în 
faţa izLârzilor vieţii, cu sentimentul întăritor că sucece:ul vital 
al unuia dintre semenii noştri garantează oarecum pe al nosiru 
şi cu o încredere sporită faţă de viaţă în genere. Cu acest sen- 
timent re apropiem astăzi de opera şi pilda umană a d-lui 
Mihail Sadoveanu, la acest popas al carierei lui de patru ori 
decenale şi, pentrucă nu este în putinţa noastră să-i acordăm 
recunoaş'e.i mai mari decât acele ce i-au fost hărăzite de viață 
şi destin, să ne mulţumim a le înţe'ege mai bine, adăogând 
câteva observaţii noi peste vechiul fond de constatări ale cri- 
ticii litexare, 


Academia Română n'a trecut nebăgătoare de seamă faţă de 
începuturile d-lui Sadoveanu. Curând după apariţia primelor sale 
vol.me, dar cu mult înainte ca meritele sale de atâtea ori con- 
firmate să-i fi adus onoarea chemării printre academicieni, Aca- 
demia Română a distins lucrări'e d-lui Sadoveanu, în urma ra- 
portului lui Titu Maiorescu din Martie 1906. «Schiţe'e d-lui 
Mihail Sedoveanu, scrie Titu M.iorescu,... sunt creaţiuni de o 
puteinică or ginalitate, inspirate de intuiţia exactă a unor tipuri 
felurite, luate de pe toate treptele. societăţii noastre, mai ales 
dintre ţărani şi micii târgoveţi, şi exprimate într'o formă perfect 
adaptată mijlocului descris», Dacă Titu Maiorescu s'a oprit cu 

aprecieri pozitive asupra tânărului autor, lucrul provenea din 
faptul că operele lui păreau a corespunde prepriei formule Iite- 
rare a criticului. Incă din 1882, în studiul Liferatura română şi 
străin:tatea, reluând o distincţie a cărei origine goetheană am 
putut-o stabili într'o mică cercetare recentă (Noi izvoare ale este- 
dicei lui Maiorescu, în vol. Trei critici literari, 1944), după ce 
arătase caracterul activ al eroilor în tragedii, Maiorescu continua: 
«In roman şi în novelă, din contra, persoana principală este în 
esență pasivă şi, departe de a stăpâni la început împrejurările, 
este ea stăpânită şi bântuită de ele şi trece prin conflicte tocmai 
din cauza împrejurărilor din afară. De aceea susţinem acum 
noi, subiectul propriu al romanului este viaţa speciiic naţională, 
şi persoanele principale trebue să fie tipurile unor clase întregi, 
mai ales a ţăranului şi a claselor de jos. Căci o figură din popor 
este dela început pusă sub stăpânirea împrejurărilor ca sub o 
fatalitate, ea poate fi pasivă fără a fi slabă, fiindcă înfăţişează 
în sine toată puterea impersonală a tradiţiei de clasă, şi totodată 
exprimarea simţirilor şi pasiunilor ei poate îi mai clară, fiind mai 
primitiv firească şi mai puţin meşteşugită prin nivelarea culturii 
înalte » Cu această teorie asupra romanului şi nuvelei, Titu 
Maiorescu putea legitima formula literară a unui realism popular, 
cum în sânul Junimei, dar în legătură cu noile mișcări literare 
ale celor două continente civilizate, începuse mai de mult să se 
desvolte prin contribuţia unui Slavici, Iacob Negruzzi şi Nicolae 
Gane, cărora li s'ar fi putut adăoga şi menţionarea lui Ion 
Creangă, de sigur artistul cel mai remarcabil al întregului grup, 
dacă ne gândim că modul în care el trata materia străveche a 
basmelor îl apropia de mijloacele mai noi ale realiştilor pepulari. 


Pentru a identifica îndrumarea streină cu care dorea s'0 co- 
nexeze pe aceea apărută în literatura noastră, Maiorescu amintea 
într'o ordine destul de neclară nume de autori cu valoare inegală, 
ca Alarcon, Paul Heyse şi George Sand, Flaubert şi Turghenev, 
Bret-Harte, Dickens şi Fritz Reuter. Pe unii din aceştia, cărora 
le asociază şi pe Nicolae Gogol, îi pomenise şi Eminescu în cri- 
ticile sale dramatice din Curierul de Jași, încă din anul 1876, 
atunci când dorea să opună un nou tip literar ușoarelor come- 
dii franceze reprezentate cu oarecare exclusivitate pe scenele 
noastre,; o dovadă că îndrumarea realismului popular era mai 
generală în sânul Junimei. Dorind să sprijine teoria prin exem- 
plul literar, Maiorescu dăduse în Convorbiri Literare traduceri 
din Alarcon şi Bret-Hart. Imprejurările acestea tr.buesc reamin- 
tite atunci când este vorba să apreciem măsura inovaţiilor atri- 
buite Semănătorului. O cunoaştere mai completă a stărilor noas- 
tre literare înainte de 1400 nu lasă nicio îndoială asupra faptu- 
lui că realismul popular apare în sânul Junimei. Succesul formu- 

lei prin opera lui Negruzzi şi Gane, dar mai cu seamă prin aceea 
a lui Slavici şi Creangă, cărora li se adaogă, desvoltaţi în alte 
cercuri, mai tinerii scriitori Al. Vlahuţă şi Barbu Delavrancea, 
statornicise modelele încă înainte de începutul veacului. Semănă- 
torul găsise deci o cale netezită şi o îndrumare ilustrată de cå- 
teva reuşite literare de seamă, cărora le adaogă numai, cu ocazia 
evocării claselor fundamentale ale societăţii, o atitudine mai mi- 
litantă în favoarea aspirațiilor populare. Aş spune că originali- 
tatea Semănătorului este mai mult de ordin practic, decât artis- 
tic, dacă între paginile lui n'ar fi ajuns la notorietate tocmai d-l 
Mihail Sadoveaau, adică artistul cel mai de seamă al întregului 
curent. 


Realismul popular, apărut, aşa dar, la noi, în mediul Juni- 
mei, dar manifestând tendinţa să se generalizeze îndată după 
1880, nu este decât o ramură din trunchiul întregului realism 
european, N'am de gând să schiţez aci istoria universală a rea- 
lismului şi nici pe aceea a progreselor lui în literatura noastră, 
Când se va întreprinde istoria literaturii române în vastul ei cadru 
comparatist, adică o lucrare pentru care avem deocamdată numai 
contribuţii răzlețe şi oarecum întâmplătoare, se va vedea poate 
că nu există moment în desvoltarea europeană a creaţiei literare 
care să nu aibă corespondentul lui în operele scriitorilor noştri. 
Aşa s'a întâmplat şi cu realismul, S'a arătat de mai multe ori că 
romanul şi nuvela realistă s'au desprins din romanul romantic, 
așa cum îl crease Walter Scott, în literatura engleză, la finele 
veacului al XVIII-lea. Aci se produce pentru întâia oară acea 
evocare a omului, a întâmplărilor şi a conflictelor lui interioare 
în legătură cu împrejurările lui de timp şi de spaţiu: o perspec- 
tivă rămasă cu totul necunoscută mai vechilor povestitori clasici, 
Puternica deşteptare a tradiţiilor naţionale la sfârşitul secolului 
al XVIII-lea şi la începutul celui de-al XIX-lea produc nu nu- 
mai tendinţa de a le cunoaşte prin studiile istorice, dar şi aceea 
de a le evoca prin operele frumoase ale literaturii. Romanul is- 
toric este rodul acestei directive. Trecutul devenea în romanele 
istorice ale lui Walter Scott obiectul unei resurecţii. ca aceea pe 
care i-o putea conferi aşezarea unei întâmplări în mediul ei de 
moravuri, gusturi, costume, obiecte uzuale, particularităţi ale 
vorbirii şi din toate celelalte amănunte locale şi temporale care 
alcătuesc viaţa însăşi a epocilor revolute., Realismul reia metoda 
romanului istoric în studierea omului şi societăţilor contimporane, 
Silinţele unui Balzac întru evocarea acestora, după metoda res- 
tabilirii acelei pulberi infinitesimale care crează caracterul lor în 
timp şi spaţiu, a fost adeseori remarcate. Dar alături de aceste 
similitudini de metodă, există importante deosebiri în chipul res- 
pectiv al romancierilor de a se situa faţă de obiectul lor. Roma- 

nul istoric şi romantic este o operă de exaltare a tradiţiilor na- 
tionale, de magnificare a trecutului și, în aceaştă calitate, el con- 
tinuă a răspunde funcţiunii primitive a poeziei epice. Realismul 
veacului al XIX lea apărea însă ca o lucrare de demascare şi ca 
o formă a decepţiei, izbucnite din nişte suflete în luptă cu tim- 
pul şi societatea lor.. În acest înţeles a putut vorbi un cercetă- 
tor recent, d-l Clemens Lugowsky (în lucrarea sa Wirklichkeit 
und Dichtung, 1936) despre un realism al desiluziei în operele 
lui Stendhal, Balzac şi Flaubert. 


Am spus că orice moment din desvoltarea universală a litera- 
turii îşi găseşte corespondentul lui în operile scriitorilor noştri, 
Și, în adevăr, fără ca aceste opere, cel puţin până la Junimea, 
să se lege între ele în unitatea unui curent, practicând o estetică 
deliberată, întâmpinăm şi nuvela istorică şi pe acea realistă, 
aproape în acelaşi timp cu echivalentele lor streine. Astfel, Ale- 
xandru Lăpușneanu sau : Sobieski și Românii ale lui Costache 
Negri apar chiar în epoca în care Prosper Merimee renova în 
Franţa formula nuvelei istorice. Dar C. Negruzzi care, ca şi unele 
din personagiile sale, este un mare cititor nu numai al lui Me- 
rimée şi al lui Walter Scott, dar şi al lui Balzac, scrie şi scene 
contimporane, ca nuvela O alergare de cai, apoi Fisiologia provin- 
cialului, sau atâtea din paginile seriei Negru pe alb, în care pre- 
ocuparea de a nota detaliile de moravuri ale vremii manifestă o 
incontestabilă orientare realistă. Mijloacele realismului se înmul 
țese şi se perfecţionează în generaţia junimistă, îndată ce Slavici 
şi Creangă se gândesc pentru întâia oară să noteze vorbir=a po- 
porului, ba chiar felurile lui de a simți şi de a gândi: o preocu- 
pare reluată curând de Vlahuţă şi Delavrancea. Este sigur că 
marile cadre sunt create în momentul în care d-l Mihail Sado- 
veanu apare în arena literară. Dar tocmai comparaţia cu fuain- 
taşii săi este în măsură să ne facă a înţelege mai bine puternica 
lui originalitate, marca atât de personală pe care el o aplică 
îndrumărilor găsite de predecesori. 


Faţă de C. Negruzzi, de Gane, de Slavici şi Creangă, a 
căror preocupare unică este evocarea întâmplărilor, moravurilor 
şi oamenilor de altădată sau de azi, d-l Sadoveanu introduce 
o notă nouă, comparabilă cu inițiativa acelor pictori ai Rena- 
şterii, un Leonardo de pildă, care reprezintă în planul mai adânc 
al compozițiilor lor o panoramă sau un colţ peisagis.ic, consu- 
nând cu oamenii înfăţişaţi, creind în jurul lor o atmosferă şi 
o poezie de tainice corespondențe. Rezultatul este, ca şi la pic- 
torii amintiţi o lărgire cu tendinţe spre infinit a scenei pe care 
se mişcă oamenii, o amplificare şi o îmbogățire a tablourilor 
care face ca toată arta narativă a predecesorilor să apară oare+ 
cum comprimată într'un singur plan. S'a spus că d-l Sadoveanu 

-w este un artist descriptiv. Iată însă o vedere care trebue pre- 
citată cu grijă, dacă nu dorim a transforma o vedere justă în- 
r'una absolut eronată, Niciodată d-l Sadoveanu nu practică 
descripţia pentru descripţie. O hiul său nu se opreşte la supra- 
faţa pitorească a lucrurilor, pentru a nota un simplu efect de 
iumină sau coloare. așa cum face uneori Delavrancea, un artist 
al cărui dar descriptiv a fost incontestabil, deşi cu altă func- 
iune în economia generală a narațiunii. lată, de pildă, o de- 
scripție a lui Delavrancea, în nuvela Sul/ănica: A dat Dumnezeu 
zăpală nemilu tă ; şi cade, cade pu:derie mărunta şi deasă. ca 
făina la cernut, vânturată de un crivăț care te orbeşte. Muşcelele 
dorm sub zăpada de trei palme. Pădu ile în depărtare, cu tulpini 
fumurii, par cercelate cu flori de zarzări şi de corcoduşi. lată însă 
o eescripţie a d-lui Sadoveanu, pe care o aleg printre primele 
lui povestiri şi printre cele mai elementare, pentru a sublinia 
contrastul: Prin noaptea de toamnă sujla un vânt iu!e care cânta 
cu glasuri iriste prin livezile mari. Dochia se zvârcolea pe patul 
de durere, suspina, gemea, și vântul de afară suspina, plângea şi 
gemea cu dânsa, cu aceeași duioșie, cu aceeași jale, înfiorând 
noaptea. La d-l Sadoveanu, descripţia nu este un cadru, ca la 
Delavrancea, ci o atmosferă; obiectul ei nu este o înfăţişare 
pitorească, ci o corespondenţă. Ochiul şi urechea lui nu se opresc 
la suprafaţa lucrurilor, ci pătrund oarecum în adâncimea lor 
morală. Chiar când paralelizarea dintre om şi natură lipsește, 
prezenţa sentimentului uman în peisagiu, cu rolul de a-i da pro~ 
funzimea unei vieți morale, este uşor de identificat, ca în această 
altă descripţi: Sara se întindea plină de taină, cântecul mierlei 
adormise; vântul înserării a .ucea răsuflarea caldă a dumbrăvii. 
In şes picurau tălăngi mâhnite. Pentru orice însemnare a eveni- 
mentelor , la orice popas al povestirii, naratorul intervine pentru 
a nota atmosfera în care faptele se petrec, iar această atmos- 
feră consună în mod misterios cu întâmplă.ile şi cu stările 
sufletești ale oamenilor. Când Ivanciu Leul îşi îmbrățișează cu 
patimă iubita: nucii tremurau la suflări uşoare de vânt şi, peste 
dragostea lor, tremurau refele de soare şi umbră. Uneori idila lor 
lua calea pădurii: O/iări de vânt înfioran bolțile dese; cântăreții 
desişurilor porneau melodii subțiri, în cununile codrului, la soare. 
Când Ivanciu Leul, părăsit, cade bolnav: Vântul plângea afară 
cu modulajii sălbatice şi bătea ca o fiinţă vie în geamuri. Când 
citim pe vechii povestitori avem adeseori impresia că oamenii 
trăiesc în vid, într'un mediu purificat de orice prezență mate- 
rială. Nicio amintire sensibilă. nicio evocare a vreunui obiect nu 
există în La Princesse de Cleve a d-nei de Lafayette, Mai târziu, 
în realism, spațiul povestirii se umple. dar mai ales cu lucruri 
fabricate de om, şi Balzac a fost meșterul cel mai derseamă în 

stabilirea acelor mii de legături dintre oameni şi lucruri, lucru- 
rile imprimând pecetea lor oamenilor şi oamenii, pe a lor, lucru- 
rilor. Povestirea realistă introduce categoria mediului, în legătură 
netăgăduită cu noile concepţii ale ştiinţelor naturale, pentru care 
toate formele vieţii stau în continuă relaţie funcţională cu împre- 
jurările şi aspectele concrete înconjurătoare. Exemplul realismului 
balzzcian a fost în această privință puţin urmit de scriitorii 
români, desigur din pricină că nici mediul nostru social nu pre- 
zintă acea densitate de lucruri, de monumente, de obiecte uzuale 
şi de artă care ne surprind atunci când călătorim în ţările Apu- 
sului. Prea deseori a trecut pe la noi vârtejul războaielor, pentru 
ca spaţiul nostru social să se îi putut umple cu o profuziune 
de lucruri în care să se imprime viaţa oamenilor de altădată şi 
care să moduleze pe aceea a celor veniţi după ei. Continuitatea 
naţională este la noi mai mult internă, decât externă; mai mult 
un lanţ de suflete, decâ o transmisiune de bunuri. Este deci 
semnificativ faptul că un talent plastic atât de puternic ca acela 
al d-lui Sadoveanu nu descrie mai niciodată obiecte, monumente, 
costume, unelte, arme, aşa cum au făcut-o romanticii şi realiştii. 
Spaţiul povestirilor sale, natura infinită, este vidă de lucruri şi 
totuşi, spre deosebire de vechii povestitori, plină de o prezenţă 
misterioasă, aceea a sufletului omenesc vibrând în ea ca vuietul 
mării în scoică. Arta descriptivă a d-lui Sadoveanu este a artă 
simpatetică, produsul unei operaţii de proectare a eului uman 
şi a sentimentelor lui în natură. Natura în opera d-lui Sado- 
veanu este străbătută de adieri jalnice, de mari mel ncolii şi 
mâhniri, de plângerea sfâşietoare a vântului şi furtunii. Mai târziu 
peisajul se luminează şi un zâmbet idilic îl înveseleşte, dar tot- 
deauna ea pabpită cu o viaţă interioară deopotrivă cu a omului. 


< Un al doilea caracter al artei descriptive a d-lui Sadoveanu 
este impresionismul ei. Autorul nu descrie lucruri, ci impresiile 
lui în legătură cu lucrurile. Şi aci o comparaţie poate să pună 
mai bine în lumină însuşirile artei pe care dorim s'o caracterizăm. 
lată descrierea chipului în care Sanda, din nuvela Scormon de 
I. Slavici, urzește pânza: Sanda fuge la vârtelniță, descurcă firele 
şi iarăși părândă parii. Așa se urzeşte pânza. Și gardul e cel mai 
bun urzitor: parii bătuți unul lângă altul şi legaţi între dânșii loc 
de şase palme dela pământ cu o împletilură de nuiele. Lângă 
gard locul e neted, dincolo grădina cu legume şi cu flori. Curcubăta 
se întinde dealungul, se ridică și pe alocuri se răsucește până în 
vârful parilor, încât firul Sandei se ascunde în verdeaţa frunzelor 
ori sculură albini din florile galbene. Slavici descrie deci lucruri, 
o activitate cu obiecte închcgate, solid". Aspectle eu în această 
descriere o consist nţă, o întocmire obiectivă, care lipseşte acelora 
a'e d-lui Sadoveanu, disolute şi părelnice. Deosebirea dintre un 

lucru şi o impresie stă în aceea că lucrul este statornic, pe când 
impresia este fugitivă. Cine descrie impresii, în loc de lucruri, 
redă în legătură cu cele dintâi numai viziunca lor fragmentară 
şi instantance, aşa cum ea irumpe pentru o singură clipă din 
valul m reu izvoritor al fluidului mental. Sunt nenumărate aceste 
notații impresioniste în proza d-lui M. Sadoveanu, chiar dacă ne 
mărginim numai la primele lui povestiri, ca atunci, de pildă, când 
scriitorul ajunge să descrie plecarea cetei războinice a lui Nour 
în bucata Răzbunarea lui Nour: Câmpiile, dealurile, văile, erau 
pline de un murmur surd. Pe drumuri depărtate se vedeau pâlcuri 
de oameni goniţi; pe zări de deal treceau grabnic umbre încovoiate ; 
izbucneau din când în când, fără să se ştie de unde, vuete înăbușite. 
Acuitatea sensorială a scriitorului, în aceste notații, este dintre 
cele mai mari. lată viziunea soarelui luminând prin ceața 
toamnei: Soarele nu se vedea, dar o lumină dulce sta în pâcla 
nemișcală. lată detunătura unei puşti: Pușca vuia înăbuşit în 
negură, Altădată sunt notate gesturi caracteristice, capabile să 
ne evoce prinir'o singură trăsătură înfăţişarea întreagă a unui 
om. lată cum un țăran priveşte un călăreț trecând în goana 
calului: Călărețul cobora coasta în saliăturile roibuiui. Poarta 
jarinei era deschisă; intră pe ea. Un câine se năpusti hămâăind 
de lângă coliba jilarului; în urmă ieși şi Românul, îşi repezi 
căciula pe ceafă şi cătă lung în urma sirăinului; apoi își repezi 
căciula pe ochi şi intră liniștit în colibă. Străinul ajunge la 
cârciumă și când i se oferă paharul cu vin pe care-l ceruse: 
Luă paharul, îl privi în zare, scuipă într'o parte cu înfățișare 
foarte trudită, apoi duse băutura la gură. Impresionismul d-lui 
Sadoveanu nu lucrează de altfel numai pentru a da viaţă 
şi individualitate tablourilor, ci şi ca un proctdeu de orga- 
nizare a întregii povestiri. Astfel, în bucata Un fipet, din 
întreaga dramă de gelozie petrecută între atelierul unui fierar 
şi locuința lui, unde soţia necredincioasă este surprinsă şi 
ucisă, nu ni se dau decât acele puţine viziuni apărute povesti- 
torului luând parte la întâmplare dela fereastra unui han înve- 
cinat. Drama nu ne este narată în întreaga înlănţuire a întâm- 
plărilor ce o constitue. Cititorul o ghicește mai degrabă, recom- 
punând el singur puţincle fragmente, redate impresionistic, pe 
care i le oferă scriitorul: viziunea interiorului unei fierării, apa- 
riția unui om zdrențăros care pare a încredința un secret fiera- 
ului, plecarea acestuia, înarmat cu un ciocan, către locuinţa lui, 
o lumină care aleargă în dosul ferestrelor, un țipăt... Tot astfel 
în bucata Cei trei, întâmplarea rămâne oarecum în afară de po- 
vestirea propriu zisă, autorul redându-ne din drama care se 
termină cu moartea celor doi prieteni îndrăgostiți de aceeaşi 
femee, soţia unuia din ci, numai clipele în care ei își confruntă 

în muţenie durerea şi mânia lor. Şi aci, prin urmare, faptele 
obiective sunt înlocuite prin impresii. S'a observat uneori că au- 
torii epici au postura unor martori ubicui şi a-tot-ştiutori ai îm- 
prejurărilor pe care le narează, aşa încât ei pot referi şi despre 
mprejurări simultane şi despre ce se petrece în sufletele tuturor 
personajiilor lor, chiar atunci când acestea se găsesc în situaţii 
opuse. Pe această ipoteză a artei narative, foarte generală în 
întreaga ei desvoltare, se întemeiază lipsa de perspectivă proprie 
a epicei mai vechi şi mai noi, ceea ce s'a rumit obiectivitatea ei. 
Vechea epopee, ca şi romanul mti nou, n'au perspectivă proprie 
sau, cel puţin, n'au perspectivă laterală, pc ntrucă scriitorul pri- 
veşte oamenii şi întâmplările de sus, dintr'un punct din care le 
poate îmbrăţişa deopotrivă. Faţă de această procedare oarecum 
tradiţională, d-l Sadoveanu introduce în povestire perspectiva | 
subiectivă şi momentană a impresiei, ajungând ast'el la o nouă 
formă literară impresionistă. Este un element modeinist al artei 
sale, interesant a fi pus în lumină la un autor care cultivă cu 
atâta preferinţă temele tradiţionale. 


Se va spune că toate acestea sunt mai degrabă procedeie po- 
etice, decât naratoare. Şi, de fapt. rareori romanele, nuvelele sau 
schițele d-lui Sadoveanu se susțin numai prin interesul poveste- 
oii. Deşi materia propriu zis epică nu este de loc neînsemnată în 
rpera sa, una din caracteristicile acesteia este de a îmbina nara- 
iunea cu evocarea şi lirismul. Am relevat câteva din procedceli 
descriptive ale d-lui Sadoveanu. In mod general se poate spune 
că, pentru acest scriitor, cuvântul nu este mai niciodată un sim- 
plu mijloc de a comunica o ideie sau o ştire despre un fapt par- 
ticular. Cuvântul are mai totdeauna aci o intenţie picturală, ast- 
fel că spre deosebire de mai toţi înaintaşii săi, care se mulţu- 
mesc să cucerească atenţia cititorilor pentru o desfăşurare de îm- 
prejurări, ochiul şi urechea sunt făcute să vadă și să audă, 
Aceasta este altă trăsătură modernă a operei de care ne ocupăm 
şi care o aşează în interiorul marelui curent european al prozei 
evocatoare, inițiat de Chateaubriand. Poate că d-l Sadoveanu nu 
este, în literatura noastră, primul reprezentant al acestui curent, 
Alecsandri, Delavrancea şi Macedonski au scris înaintea sa. Dar 
pe când evocările acestora au mai mult o valoare decorativă, au- 
torul Șoimilor animă imaginile sale şi le acordă o individualitate, 
devenită exemplară pentru toată evoluţia mai nouă a prozei ro- 
mâneşti. Alături de acest caracter, proza d-lui Sadoveanu se mai 
deosebeşte prin lirismul ei, adică prin sublinierea evenimentelor 
narate de către sentimentul scriitorului faţă de ele. Această însu- 
şire rezultă mai întâi din forma generală de organizare a povesti- 
rilor care, mai cu seamă în cele dintâi dintre acestea, sunt 
rareori altceva decât însemnarea unor mărturisiri, povestitorul 

fiind el însuşi un personagiu al întâmplării sau cel puţin mar- 
torul ei apropiat şi emoţionat. Chiar o bucată de un interes 
epic atât de pronunţat, cum este Cozma Răcoare, nu este altceva 
decât amintirea unui centenar: Era strașnic om, Cozma Răcoare ! 
(povesteşte bătrânul). Când zic: Cozma, parcă văd, iată, parcă 
văd înainiea mea un om întunecos, călare pe un cal murg; mă 
țintesc doi ochi ca oţelul, văd două musăţi cât două vrăbii . 
Straşnic Român! Călare, cu flinta în spate şi cu un cuţit de-un 
cot ici, în chimir, la stânga: aşa l-am văzut totdeauna. Iată, eu 
îs bătrân, împlinesc suta, am umblat mult prin lume, multe firi 
şi mulți oameni am întâmpinat, dar om ca Răcoare, spun drept, 
nam văzut | Şi doar nu era cine știe ce grozăvie la trup; era un 
bărbat mijlociu, ciolănos, smolit la față, un om că mulți alții, — 
he! dar ce are a face? Numai ochii să-i fi văzut şi s'a mântuit. 
Strașnie Român] Pe această cale se introduce în naraţiunile d-lui 
Sadoveanu acea doză de efuziune emotivă, de lirism, care nu 
strică deloc echilibrul artei sale. Mistica genurilor literare a 
produs uneori judecata că lirismul în operele epice ar fi un ele- 
ment intrus, pe care desvoltarca literară îl cenzurează şi-l elimină 
mai totdeauna. Părerea aceasta poate să nu-i fi fost streină nici 
d-lui Sadoveanu însuşi. care, după cum aflăm din introducerea 
primului volum al Operelor sale complete, a transformat romanul 
Șoimii, dintr'o povestire debitată la persoana întâia, într'o nara- 
iune impersonală, în conformitate cu tipul romanelor «obiective ». 
Cum noi ştim însă că scriitorii mau să se conducă după nişte 
modele stabilite odată pentru totdeauna, ne vom întreba numai 
dacă operele lor sunt armonioase sau nu, dacă, oricât de felurite 
ar fi procedeele folosite, aceste opere întocmesc sau nu unităţi 
perfecte, în care nu simţim nici lipsuri nici excrescenţe. Rare 
ori a existat însă o artă mai stringent organizată ca aceea a d-lui 
Sadoveanu, produsul unei conştiinţe artistice mai scrupuloase, 
mai cumpănite în dozarea efectelor sale. Mistica genurilor lite- 
rare trebue deci să desarmeze în faţa ei, admițând formula rea- 
lismului ei liric şi artistic. 

Cu aceste mijloace, opera sadovenistă evocă cu predilecție, în 
această primă parte a ei, pe omul din popor de ieri sau de azi, 
o fiinţă cu instincte puternice, ştiind să-şi croiască singur destinul 
sau zdrobindu-se de împrejurările vieţii, pe care el o trăeşte cu 
pasiuni elementare. Interesul pentru omul din popor a apărut 
curând în realism şi nu a dispărut nici mai târziu. Țăranul şi 
muncitorul ocupă un loc de seamă în opera unui Balzac, Zola 
sau Maupassant. «O figură din popor, scria Maiorescu, (este) mai 
primitiv firească şi mai puţin meşteşugită prin nivelarea culturii 
înalte». De sigur, interesul realismului pentru omul din popor 
se explică prin convingerea că acesta înfăţişează mai limpede, 

tocmai prin simplitatea lui, caracterele fundamentale şi perma- 
nente ale condiției umane, Dar în afară de această convingere, 
ceea ce a impus studiul omului din popor în epica realistă a fost 


dorința de demascare a instinctelor lui, o analiză cu sens des- 
cendent şi denunțător. Cetiţi în această privință scrisoarea dedi- 
catorie pe care Balzac o adresează prietenului său P. Gavault, 
la începutul romanului Les Paysans. Documentul este edificator. 
Rare ori țăranul a fost privit cu simpatie în realismul occidental 
al veacului al XIX-lea. In opera scriitorului român, țăranul este 
dimpotrivă un tip uman mai înalt, un om eroic; puternicile lui 
instincte sunt o formă de expansiune a vieții ; scriitorul le aşează 
pe culmile existenței umane, nu în străfundurile ei ; el le prea- 
măreşte, nu le denunță. D-1 Sadoveanu vede țăranul prin prisma 
acelui sentiment eroic al vieții, care a creat şi afinitatea sa pentru 
figuril: de tlegendă ale trecutului, într'un sector important al 
operei sale. Simple, în înţelesul că puţine resorturi le mișcă şi 
că acestea coincid cu instinctele fundamentale ale omului, perso- 
nagiile d-lui Sadoveanu sunt în genere misterioase. Fiinţele care 
vin de departe şi ascund o taină, acele care dispar deodată şi 
mor neştiute, sufletele secrete cu psihologia enigmatică sunt printre 
cele mai des figurate în operele despre care vorbim. Unul din 
aceştia, natură sălbatică în veşnică revoltă, dispare din copilărie, 
reapare în timpul revoluţiei din 48 şi se mistue în focul unei 
mari pasiuni. Altul poposeşte la un han de ţară şi moare subit 
şi necunoscut, lăsând în preajma enigmei lui meschinele interese 
ale supraveţuitorilor. O fată ciudată conduce pe un vânător lângă 
ascunzişul lui şi se îndepărtează, pentru a reapărea curând, înăl- 
ţându-şi cântecul în singurătate, dar se face din nou nevăzută. 
In solitudinea unui bătrân, care-şi presimte sfârşitul, irumpe 
amintirea unei dragoste neîmplinite, ca o cumplită remuşcare a 
trecutului. Tot ce este larvar şi nedefinit, fragmentele răsiețe 
rămase din ruinarea sufletelor, alcătueşte materia acestei arte 
care foloseşte clar-obscurul şi umbrele adânci, Fără să intre în 
făgaşul psihologismului mai nou, amator de cazuri rare sau com- 
plicate, după cum fără să adopte procedeul minuţioaselor ana- 
lize psihologice, cărora le preferă evocarea morală indirectă, prin 
dialog şi prin întâmplare. povestirea d-lui Sadoveanu se adân- 
ceşte totdeauna într:o perspectivă psihologică. Simpla naraţiune 
a faptelor nu rămâne niciodată isvorul unic al interesului cu 
care le întâmpinăm; participarea la o dramă suiletrască li se 
adaugă totdeauna ca un motiv esenţial al încordării stârnite în 
noi. Fără îndoială, nu lipsesc din opera d-lui Sadoveanu nici 
aspectele acelui realism al desiluziei, practicat de întemeietorii 
apuseni ai curentului şi de scriitorul nostru în opere ca Insem- 
nările lui Neculai Manea, Haia Sanis sau Floarea ofilită. Ion 

Ursu este şi el o povestire caracteristică în această privinţă. 
Scriitorul nu mai doreşte acum să ne dea portretul unui om 
eroic, ci al unei victime. Individul nu-şi mai croește aci destinul, 
ci îl suportă cu resemnare. Pentru Ion Ursu viața curge liniş- 
tită, se prăpădeşte tristă ori veselă, fără doruri multe, fără du- 
reri mari, se prăpădește necunoscută şi umilită. S'ar spune că 
criitorul, renunțând la accentele eroice ale atâtora din operele 
sale, supune acum oamenii săi tipici analizei desiluzionate a rea- 
lismului, Aceeaşi este perspectiva şi metoda atâtora din poves- 
tirile Durerilor înăbușite şi a câtorva din romanele de mai târ- 
ziu : însemnarea împrejurărilor comune, sub care se ascund însă 
marile legi ale vieții socrale, coborirea către infinitesimalul din 
care se degajează poezia sfâşietoare a cotidianului. Scena Po- 
vestirii se mută atunci în micile oraşe de provincie, în maha- 
lalele, în care câte un suflet agonisează şi moare, Când revine 
în scctorul rural, scriitorul vrea să fie un îndrumător în lupta 
socială pentru ridicarea țărănimei. lată-l pe Ion Ursu sculân 
du-se din patul suferințelor, în care-l aruncase mizerabila lui 
existență de ţăran transformat în muncitor wban. Chipul lumi- 
nos al unui medic fi zâmbeşte. Ion Ursu își povesteşte existenţa: 
Doctorul ascultă, cu sufletul întristat, durerile unui întreg popor 
necăjil. Cum nu-i luminat omul, să vadă cărarea dreaptă, în noap- 
tea care-l împresoară! In cocioaba strâmtă pătrundea soarele şi su- 
fletul lui Ursu se lumina, parcă deschidea ochii uimiţi după un 
somn plin de visuri urîte. Și doctorul se gândea cu ochii aţintiți 
la atâtea și la atâtea suflete care ar trebui să [ie deşteptate pentru 
o viață mai bună, în fara aceasta în care toţi calcă aurul în pi- 
cioare și nimeni nu-și dă osteneala să-l curețe de noroi, să-l ri- 
dice ș1 să-l facă să scânteieze la soare! Autorul nu-şi ascunde 
participarea la drama omului şi atitudinea lui se manifestă în 
judecăţi de valoare sau chiar în imprecaţie directă, de data 
aceasta în contrast cu « impersonalitatea p realiştilor, deşi portre- 
tul fizic care se strecoară în imprecaţie rămâne încă un mijloc 
de caracterizare obiectivă: Ioane, Ioane, i se adresează el lui Ion 
Ursu, tare mi te-ai stricat! Și ochii tăi sunt prăbuşiţi în cearcă- 
ne vinete, ca şi ochii lui Hleba şi obrazul ji-e umflat şi ars, şi 
pielea din jurul ochilor boţită, şi barba ta e sălbatecă şi încâlcită 
şi buzele moi, umede și prostite, ca buzele unui cal bătrân! Rău 
le-au mâncat şi le-au zdrobit stăinii, frate Ioane, căci ai uitat de 
pământul bătrânesc şi ai intrat până în gât în ticăloșie. Nuvela 
este din 1901. Tonul şi îndrumarea ei vor deveni curând acelea 
ale Semănătorului, apoi ale Vieţii Românești, în cercul căreia seri- 
itorul va găsi prieteniile cele mai temeinice ale vieţii lui. 


Nu este cu putinţă să analizăm aci înfăţişările atât de nu- 
meroase ale operei d-lui Sadoveanu, însumate din optzeci de vo- 

lume, produsul unei funcțiuni poetice și fabulatorii fără prece- 
dent în întreaga noastră istorie literară şi care, prin abundentă 
şi şi continuitate, are caracterul unui adevărat fenomen natural, 
Cine se va însărcina să consacre acestui scriitor o monografie 
completă, va trebui să distingă etapele ei, formele succesive ale 
imaginaţiei care a produs-o, desvoltarea ei linguistică şi stilis- 
tică, tendinţele felurite care au însufleţit-o. Cercetătorul, a cărui 
sarcină nu va fi de loc uşoară, va trebui să observe că artistul 
a stat, în cea dintâi parte a activităţii lui sub puternice influ— 
enţe tradiționale şi locale, a găsit principalele isvoare ale cultu- 
rii lui în vechile cronice și în poezia populară şi a trăit experi- 
ența fundamentală a istoriei şi a poporului, pe care l-a înţeles 
atât în laturea lui de depozitar al trecutului în mijlocul nostru, 
cât şi în aspiraţiile lui mai noi de înălțare. Altă experiență de 
temelie a d-lui Sadoveanu este aceea a pământului românesc, pe 
care l-a străbătut dela munte la şes, urmând cursurile apelor lui, 
vânând cocoşul sălbatec în hăţișurile înălțimilor, iepurele în mi- 
riştile câmpiilor, lişiţa la baltă şi în deltă. Cine va stabili odată 
itinerarul acestui om în permanentă transhumanță, urmărind ano- 
timpurile, bucurându-se de apariţia lor în peisagiul care le convine 
mai bine? Creaţia literară a d-lui Sadoveanu nu este rodul unei 
lucrări de cabinet şi a unei imaginaţii operând cu datele unei 
experienţe reduse. Ca mai înaintaşii săi realişti şi naturalişti, 
opera sa lucrează cu date directe, extrase dintr'o experienţă 
continuă a naturii şi oamenilor. Prin toată această operă circulă 
aerul viu şi salubru al unei vieţi libere şi mobile. 

Dela un timp, cercetătorul care va trebui să stabilească eta- 
pele creaţiei sadoveniste, va observa de sigur intervenţia unui tip 
nou de influenţe, pe care le-aş numi filosofice. Atitudinea scrii- 
torului în faţa evenimentelor se schimbă. Lirismul începuturilor 
se temperează; reflexiunea îl înlocueşte. Impresiile nu mai sunt 
notate în singurele lor înfățișări instantanee şi fugitive, ci sunt 
legate de id'i, adâncite în semnificaţia lor generală, ca în acest 
pasagiu (împrumutat bucății 24 Junie), în care autorul, plecat să 
pescuiască la baltă, înţelege din fecunditatea locului, din enorma 
forfotă a faunei, dar şi din deprinderile şi vorbirea oamenilor, 
țigani rudari, neopriţi nici de form le cele mai înjosite ale ex- 
presiei, că se găseşte într'un loc rămas neschimbat din Vremurile 
magice ale preistoriei: Vorbirea lor răsuna răstit în aerul pur; 
auzeam şi cele mai depărtate glasuri. Era o vorbire deosebit de 
colorată, în care la fiecare trei cuvinte se asociau sudălmi stranii 
şi două ori trei vocabule dintre cele mai rușinoase... Eram atent 
şi mirat. In Moldova, în munte şi în Ardeal, niciodată nu mi-a 
fost dat să surprind o elacință asemănătoare. Oamenii din locurile 
înalte păstrează o discreţie remarcabilă în raporturile lor verbale ; 

fraza lor e înflorită altfel, în armonie cu linia munților, cu lim- 
pezimea apei şi a cerului. Aici în bălți, Dunărea amestecă toate 
aluviunile; la țărmul ei au viermuit neamurile; sub soarele ei 
copleșitor pasiunile au o violență necunoscută aiurea... Filologi- 
cește de asemeni, aveam dovezi că Dumnezeii cu care se apostrofau 
unii pe alții rudarii erau zeii păgâni şi zeii lari: dovadă că jar- 
gonul special se păstrase din vremea păgânismului. Găseam în 
via[a fierbinte a mocirlelor, cu toate dihăniile și gângăniile lor, o 
stranie asemănare cu coloratura verbală a acestui vechiu idiom ru- 
dăresc, Această nouă atitudine reflexivă se însoțește cu unele 
consecinţe în ordinea expresiei. Scriitorul a avut, dela început, 
un tinibru special al limbii lui, făcut din transcrierea vorbirii 
țărăn şti, în redare directă sau prin intermediul stilului indirect, 
ca şi din folosirea unora din zicerile sau elementele vocabularului 
arhaic şi cronicăresc. Ref. ratul propiu zis al scriitorului, vorbirea 
în propriul său nume, a evitat însă efectul de manierism care ar 
fi consistat din menținerea continuă a povestirii la modul rural 
sau arhaic. Insăşi larga întrebuințare pe care a dat-o autorul 
cuvântului în funcțiune evocativă, imaginilor însoţ.nd la tot pasul 
povestirea, fac ca limba ţărănească sau cronicărească să alt rneze 
cu «xprimările artistului modern, preocupat să noteze o impresie. 
lată cum vorbeşte Moş-Putre în Șoimii: Căţeaua de Chiajna e 
totul! Din pricina muierii s'a vărsat sânge moldovenesc! Și cânii, 
cânii... de boieri vânduți... De aceea a pierit Jon-Vodă al 
nostru, de aceea fara geme împilată şi noi pribegim! Alelei! stä- 
pâne, stăpâne... ne vom întoarce noi şi rău vom potopi pe vrăş- 
maşi! cu mult sânge de-al lor vom spurca pământul. Dialogul 
continuă câtva timp în tonul acesta, până când autorul intervine 
pentru a-şi nota, în limba lui cultă, impresia: Cai și oameni co- 
borau obosiţi prin întinsa melancolie a acestui peisagiu auriu de 
primăvară. Mai târziu, în partea mai nouă a operei sale, odată 
cu progresul atitudini'or reflexive, limba d-lui Sadoveanu a su- 
ferit o schimbare evidentă, constând dintr'o mai largă între- 
buinţare a neologismelor, aşa cum s'a putut vedea și din textul 
împ'umutat mai sus povestirii 24 Junie. Altă consecinţă a re- 
flexivit: ţii în progres, în toată accastă fază mai nouă a creaţie, 
sadoveniste, este apariţia ironiei subliniind aproape întregul co- 
mentar al autorului asupra întâmplărilor narate. lată 1 pe poves- 
titor aj: ngând în romanul Nopți de Sânziene, 1934, să amintească 
cum d-lui Bernard, un francez venit pentru exploatări de păduri 
în Moldova, îi dispare din imediata apropiere brăţara de aur- 
întâmpl re inexplicabilă din şirul unor dificultăţi tot mai desei 
provenită de la ve: hii imigraţi ai locului, poate oacheşii Pece, 
negi, cu care străinul nedumerit renunţă în cele din urmă să 
lupte: Când intră în odăifă, pe uşa deschisă, ca să depue ceașca, 

observă îndată lipsa brăļării. Era un obiect care nu putea luneca, 
nu se putea rostogoli, nu putea fi urnit de o adiere de vânt. Pă- 
mâniul bătut şi curäļit cu îngrijire nu prezinta nici o gaură de 
şoarece de câmp. E o absurditate să-ţi imaginezi că un şoarece 
mănâncă un ceas de aur: alta să admiji că un animal mic 
sar putea înhăma la un obiect relativ mare; şťn sfârşit 
alta să presupui, că prinir'o crăpătură sau o gaură inexistentă 
aproape, aşa ar trebui să fie de minusculă, ar putea intra şi dis- 
părea complet un ceas-brățară. Domnul Bernard fu foarte contra- 
riat întâiu că nu putea să puie nimic în locul aparențelor ; ai 
doilea că era lipsit de un indicator al timpului : In locul mai ve 
chei atitudini lirice se instalează :stfel, cdată cu reflexiunea, iro- 
nia, ca o formă a superiorității intelectuale față de evenimente. 
Povestirea în ton ironic e un proccdeu destul de general în cpe- 
rele mai noi ale d-lui Sadoveanu, chiar şi în romanul ciclic Fra- 
ţii Jderi, 1942 o adevărată sirteză a artei de povstiteor a seri- 
itorului. S'a pronunţat în legăti ră cu acezstă apariţie a comen- 
tarului ironic numele lui Anato:e France, care a putut exercita 
o anumi ă influență asupra povestitorului român. Influența nu 
este improbabilă, deşi ironia ca procedeu de s'il corespunde unei 
evoluţii organice a întregii atitudini a maestrului şi s'a putut ivi 
ca atare, numai cu sprijinul, dar nu din pricina acestei influenţe, 
Remarcabil cu totul este apoi, cum alături de vechiul idea] eroic, 
apare acum idealul înţelepciunii, în opere ca Divanul persian, 1940, 
care reluând motivele vechei cărţi poporane a Sindipei, re- 
prezintă în acelaşi timp poziţiile spirituale mai noi ale artistului 
în faţa vieţii, făcute din înţelegere, blândeţe și toleranţă. Lucrarea, 
scrisă în stilul curteniei și umanismului oriental, folosit şi în alte 
câteva din cărţile mai noi ale d-lui Sacoveanu, ca d. p. în romanul 
de inspiraţie bizantină al Crengei de aur, este povestea lui Ferid, 
fiul împăratului persian Kira. Incredinţat înţeleptului egiptean 
Sindipa, pentru învăţătura înaltă, el se înapoiază la sorocul fixat 
cu străşnicie, dar rămâne mut în faţa adunări Impăratului şi a 
filosofilor. Consemnul dat de învățătorul său îl împiedeca să vor- 
b ască timp de şeapte zile. Găsindu-se în primejdie de moarte, 
prin intriga frumoasei atun, povestea lui Ferid se întregeşte 
din istorisirile şi pildele cu care filosofii încearcă să amâne moartea 
nevinovatului, dar și din acelea cu care Șatun doreşte s'o gră- 
bească. Impăratul într'o zi îl iartă şi într'alta îl condamnă. Dar 
peste oscilaţiile puterii lumeşti, netrăind din luminile ei proprii, 
se afirmă în cele din urmă linia dreptăţii şi a toleranţei, impusă 
împrejurărilor de Sindipa. Ferid, ba poate şi Șatun, sunt salvaţi. 
Inţeleptul învățase pe ucenicul său împărătesc că nici sabia nici 
mărirea nu prețuese cât dreptatea și că atunci când la putere se 
adaugă înțelepciunea, atunci a fost scris murilorului în zodia sa 

cunună de lumină. Dorise oare Sindipa, prin toată întâmplarea 
pe care o provocase, să adauge încă o învăţătură utilă conducă- 
torului de oameni? De sigur, povestea se termină cum trebue 
să se isprăvească întâmplările adevărate, nu cu sabie, ci cu blân- 
deje şi cu pace, adică aşa cum cântă în cele din urmă bătrânul 
poet Arun-el Azid. Totuşi, învățământul lui Sindipa nu reuşeşte 
întru totul. căci Ferid, zguduit de evenimentele trăite la curte 
şi în casa părintelui său, îl urmează pe Sindipa în pustietate, 
pentru a trăi el însuşi ca filosof, şi numele său lirseşte din lista 
stăpânitorilor Persiei. O ultimă pildă îl învaţă pe Ferid că tăria 
şi sprijinui omului stau numai în el însuşi, în acest stârv şi în 
această înţelegere puțină, aşa cum a încheiat totdeauna înţelep- 
ciunea jmanistă. Divanul persian care este o culegere de pove- 
stiri ca O mie şi una de nopți şi ca Decameronul, dar şi romanul 
unei formaţii personale ca — Wilhelm Meister — de Goethe, este 
o mare podoabă a limbei noastre, prin simplitatea nobilă, lumi- 
nată de zâmbet şi de înţelesuri grave, a întregului ei debit. Con- 
siderată în structura ei artistică, este remarcabil faptul că având 
să trateze un subiect oriental, povestirea găsește tonul potrivit 
întregii arte a orientului făcută din simboluri atât de bogate, 
încât aspectele sensibile ale naturii nu le mai pot cuprinde. Pa- 
leta artistului se sin plifică, natura nu mai vueşte cu atâta vehe- 
mență în jurul oamenilor, ca în trecut. Darul lui evocator se 
mulțumește acum cu notații plastice puţine, simplu și grațios 
desenate, ca în vechile stampe ale Răsăritului. Omul pare a se 
fi desprins acum din nâtură și, pentru întâia oară puternic prin 
mintea lui, cugetă la destinul său pe acest pământ şi la mijloa- 
cele de a-l îmbunătăti şi a-l înălța. 


Opera d-lui Sadoveanu a fost una din cele mai remarcate de 
streini. Primele traduceri din ea în limba germană datează încă 
din 1905. De atunci s'au succedat alte tălmăciri în mai multe 
limbi streine. Ceea ce au înţeles traducătorii operei d-lui Sado- 
veanu, put'm înţelege şi noi. Puţine sunt celelalte opere ale 
literaturii noastre, la fel de înalte ca valoare artistică, capabile 
de a ne înfăţişa lumii în chipul nostru propriu de a simţi şi 
vedea natura şi omul. Dar în afară de răsunetul ei actual pe 
alte tărâmuri şi de cel posibil în viitor, în primul plan al în- 
semnătăţii stă semnificaţia ei pentru noi. In această operă con- 
sacrată iubirii trecutului, a naturii şi poporului, a omenirii şi 
omenici, am aflat putinţa întrunirii armonioase a tuturor acestor 
tendințe şi în chipul în care ea a înmlădiat graiul nostru, spo- 
rind facultăţile lui ca instrument de cunoaştere a omului și de 
evocare a splendorilor create, fiecare din cei ce s'au bucurat 
de aceste daruri, s'a simţit mai profund legat de acel fel par- 
ticular de a fi al sufletului omenesc care, prin acest mare artist, 

i le-a dispensat. Omul stă acum pe- culmile vieţii şi a puterii 
lui creatoare, Nu ştim dacă uriaşa-i lucrare i-a fost ugoară sau 
grea. Scriitorul ne apare neîncovoiat, fără urme de osteneală, 
Măsurat în mişcări, cântăriudu-şi cuvintele, pe care simţim bine 
că nu vrea să le risipească, înfăşurat în tăcere ca într'o mantie 
"asvârlită peste statura-i atletică, el îndreaptă către lume o figură 
gravă, scutul ocrotitor al intensei lui visări. Dar oamenii gene- 
raţiei mele, crescuţi odată cu opera lui şi, într'una din cele mai 
bune părţi a lor, din substanţa ei, nu se pot împiedeca la acest 
popas al celor patruzeci de ani de viaţă literară, să i se oprească 
în cale cu îrunţile descoperite şi să-l privească apoi trecând, 
liniştit, mai departe. 

CRONICI 


MINUNATA ANGLIE 


In 1928, una din cele mai mari edituri din Londra a început să publice, 
sub formă de fascicole, bogat ilustrate, informaţii de toate felurile asupra 
Angliei. « Wonderful Britain » este titlul colectiv al numeroaselor articole, 
semnate de cei mai buni scriitori englezi, cuprinse în această elegantă 
publicaţie. Am răsfoit iară vechiul volum de ilustraţii neîntrecute și am 
privit din nou fotografiile din altă aleasă lucrare întitulată « Marea Bri- 
tanie pitorească » (« Picturesque Great Britain »), publicată de data aceasta 
în Germania. Şi Britanicii şi dușmanii lor de azi (Nemţii) se întrec în a 
prezenta, trumuseţile unei țări de veche cultură, care a îndrumat omul pe 
calea eliberării sale. 

Dela castelul regilor («Windsor Castle») la ţinutul lui Shakespeare 
(« Shakespeare's England»); dela drumul Brighton-ului («Along the Brighton 
Road») la urmele Druizilor (« Landmarks of the Druids»), peste tot găsim 
o vechime omenească dătătoare de încredere, în care se vede un trecut 
care nu piore ci se comunică prezentului. Castelele Normanzilor (6 Norman 
Castles») uneori sunt locuibile și azi, fără să-ţi dea fiori de mormânt, 
Vechile biseriti, cu lespezi de piatră, nu înghiață pe credincioșii aliniați 
în bănci solide şi comode, fie că acestea sunt în Canterbury, în Saint- 
Paul's Cathedral sau în Round Church din Cambridge. 

Englezii, păstrători de datini și de monumente, au căpătat darul să 
încălzească pietrele, care, înegrite de timp şi ceaţă, nu ajung să mucegă- 
iască niciodată. Intunecata verdeață agăţătoare, care îmbracă pereţii cole- 
giilor universitare, dă impresia, unei sănătăţi care scoboară din văzduh și 
însufleţește ; iarba, parcurilor desfată paşii elastici pe care-i face trecătorul 
și îngrijirea atentă a fiecărui arbore sau tufiș dă un sentiment de adâncă 
mulțămire. Oriunde trece vizitatorul, la Westminster Abbey sau la 
Hampton Court, la Tower of London sau la Trinity College, el trăiește 
secole îndepărtate, cgre parcă se profilează misterios prin vitraliile poli- 
crome. 

Dar frumuseți naturale sau construite de om se pot găsi în multe părți 
pe suprafața pământului, chiar dacă nu sunt totdeauna atât de îngrijite 
gi bine păstrate ca în Anglia. Ceea ce face caracteristica neconfundată a 
Angliei, distincția ei mai presus de toate, este omul, legea și societatea. 

4 Omul » este expresia unei libertăţi mai larg înţeleasă de A oriunde. 
Libertate fără anarhie şi ordine fără comprimări. Sanotitatea Qomiciliuhri 
şi garanția persoanei, apărată de orice violenţă, în Anglia îşi capătă cea 
mai înaltă realizare. Cine trece într'o zi de sărbătoare prin Hyde Park în 
Londra, înţelege dintr'odată sensul adevărat al libertăţii. Nenumărate 
grupe de oameni, adunate în jurul unor platforme mobile, ascultă discur- 
suri diferite, ţinute sub cerul liber asupra celor mai variate teme contra- 
dictorii. Ici un orator pledează pentru libertatea Indiei, alături altul de- 
monstrează, necesitatea menţinerii aceleiaşi Indii sub control; mai încolo 
un vorbitor critică guvernul pentru cine știe ce act public şi mai încolo 
încă susţine un al patrulea că realitatea sfântului duh nu ge poate demon- 
stra. Toate temele, toate preocupările, toate nemulţumirile și evenimen- 
tele publice sunt supuse judecății neconstrânse a oricui. Niciodată discu- 
ţiile contradictorii nu degenerează în violențe, totdeauna părerile se des- 
lănţuie nesilit şi se încearcă în formulări orice idee, care cade sau ae 
ridică prin verificare obștească. Parcurile englezești cu oratorii lor im- 
provizaţi sunt o școală cetățenească unică în lume. Oamenii învaţă acolo 
să tolereze păreri opuse, să asculte și să emită credinţe și să dea impor- 
tanţă adevărului şi numai adevărului. 

O şcoală tot atât de temeinică şi de adânc modelatoare este terenul 
de sport. Acolo se formează caracterele, tipul de gentleman, și acolo se 
învaţă ceeace Englezii numesc «fair-play» (joc cinstit) Pe terenurile de 
sport tinerii învaţă să se supravegheze, să recunoască superioritatea altora, 
să fie corecţi şi să se poarte cinstit. Tot acolo învaţă să fie curajoşi şi 
să-și stăpânească brutalitatea. E minunată scena dintre cei doi colegieni 
din « Forsyte Baga» a lui Galsworthy; unul din ei s'a simţit jignit de cel- 
lalt şi i-a cerut reparaţie. Acesta îi răspunde că e gata să primească pro- 
vocarea, dar cum scena se petrece în Colegiu, unde nu era voie să se bată; 
au căzut de acord amândoi să meargă în afara zidurilor şeolii. Până să 
ajungă acolo, tinerii au mers discutând cu interes despre diferite luoruri, 
ca și cum nimic mu s'ar fi întâmplat. In sfârşit au ajuns. 

— Eşti gata ? întreabă unul. 

— Mai bine să scoatem haina, răspunde celalt. 

— Acum gata. 

Şi tinerii au pornit o crâncenă boxare, în toată seriozitatea, lovindu-Be 
care şi cum putea mai bine. După un timp, unul din ei cade jos, sgâriat 
şi scuipând sânge din gingia strivită. Partenerul său a oprit loviturile, Ha 
ajutat să se ridice de jos, şi în timp ce îşi strângeau mâinile, cel învins 
felicită pe învingător: 

— Ai fost mai tare! 

Dar dacă pentru om bunul suprem este libertatea şi caracterul liber, 
pentru societate suprema virtute este legea. Nicăiri în lume convenţia le- 
gală ca şi legea naturală nu este mai mult preţuită. De aceea societatea 
engleză este atât de solidă. Pentru legea engleză nu există excepţii şi niei 
diferenţe de clase; ea este raţională dar dură, dură dar pentru toți. În 
1927 a fost o expoziţie internaţională de obiecte de artă la Olympia House 

în Londra. Tot felul de reproduceri în miniatură, statuete originale sau 
copii diverse erau înşirate pe standuri pe care erau anunţuri vizibile: € nes 
atingeți obiectele». Din loc în loc se plimbau sergenţi păzitori în uniformă» 
acei păzitori publici din Londra cu care nu se aseamănă alţii de ori unde 
ar fi. La un loc, două doamne bătrâne stau şi discută privind o statuetă 
şi din vorbă în vorbă una din ele pune mâna pe obiect. Sergentul trecând 
pe alături spune: 

— Ar fi mai bine să nu atingeţi statueta. 

Retrăgând îndată mâna, bătrâna doamnă răspunde, cerând scuze: 

— Dumneata sai dreptate. 

După ce a plecat, cineva din public, oare observase scena, atrage aten- 
ţia sergentului: 

— Dar știi oă Doamna asta era mătuşa Regelui? La care sergentul 
răspunse: 

— Nu face nimic, legea e pentru toți! 

Intr'o vară, la câţiva ani după aceea, pe aleea pietonilor din Hyde 
Park apare un călăreț. Sergentul de pază îl opreşte: 

— Bir, îi spune el, pe aici nu trec decât pietonii, pentru călăreţi nu-i 
permisă trecerea. 

— Dar eu sunt prinţul George fi obiectă cavalerul (actualul Rege al 
Angliei). i ` 

— Nici pentru prințul George trecerea nu-i permisă, replică sergentul. 

Şi prinţul a întors calul, iar sergentul, a doua zi, a fost decorat pentru 
serviciu credincios, 

Posibilităţi de a întoarce o lege nu există în Anglia şi nimeni nici nu 
încearcă, căci aşa ceva degradează. Omul are respect de sine însuși, iar 
acest fel de respect cere mai întâi supunere la legi și la reguli. 

Nu putem în câteva rânduri face caracterizări complete ale unui mare 
popor şi a unui întins imperiu. Facem numai scurte evocări, care să står- 
nească dorinţa câtor mai mulţi de a cunoaște poporul englez. Pe lângă 
alte caractere, tenacitatea pare să fie unul din cele mai proeminente la 
acest popor. Nicăiri temeinicia nu se arată mai lămurit. Oamenii nu se 
grăbesc, nu se opresc la suprafaţa lucrurilor şi nu fac niciodată treabă ne- 
isprăvită. De aceea totul este solid, construit ca pentru veșnicie, şi de aceea 
nu se răstoarnă bruso nimic, pentru a se construi din nou. În Anglia tim, 
purile se străbat dar nu se alungă, se transformă dar nu se distrug. Acolo 
unde alţii au şi uitat de o acţiune începută, Englezii continuă mereu să 
o ţie în actualitate, până la desăvârșirea ei omenească. Când alţii s'au 
plictisit și au părăsit o activitate, ei încă o duc mai departe și nu se obo- 
sæc în a o repeta. In 1930 am început la University College of London o 
migăloasă serie de cercetări care cereau, printre altele, să întreţin porumbeii 
în cuşti la o anumită dietă; apa pe care o beau ei trebuia să cuprindă 
anumite săruri, cântărite cu grijă în fiecare săptămână. Cercetările tre- 
buiau să se continue un timp îndelung și trebuia atenţie deosebită, ca să 
nu se falsifice rezultatul prin schimbare întâmplătoare de regim. După 
un an de observaţii, am plecat acasă și timp de doi ani nu m'am mai 

întors în Anglia. In 1932 am revenit însă şi care nu-mi fu mirarea când 
am aflat că în două din cuştele mele încă se mai găseeu porumbei, pe 
care laborantul, cu care lucrasem, îi trata mai departe cu acelaşi ameatee 
de săruri, pe care le cântărea cu atenţie în fiecare săptămână. În aştep- 
tarea reîntoarcerii mele el continua să lucreze întocmai cum ar fi făcut-o 
dacă aş fi fost de faţă. El persista într'o acţiune care ştia că este necesară 
gi a cărei valoare stătea în timp. Nici plictiseala nici Qesgustul nu poate 
abate pe un Englez dela o treabă începută şi care trebue continuată 
oricât de multă vreme sar cere. E caracteristică în această privinţă snoava 
pusă pe socoteala unui Neamţ. 

Acesta ar fi fost trimis cândva la Londra pentru a afla care-i secretul 
producerii gazonului englezesc, din parcuri şi grădini, mai framos şi mai 
bun decât oriunde în lume. Ajuns la Londra Neamţul a vizitat Regent 
Park, Green Park, Hampstead, Heath și Kew Garden. Peste tot, gazon 
fără asemănare, mătăsos şi des, parcă ar fi fost puse firele de iarbă unul 
câte unul. După ce l-a admirat pretutindeni, Neamţul a întrebat pe gră- 
dinarul unuia din parcuri: 

— Mă rog, cum procedaţi dumneavoastră de obţineţi aşa de frumos 
gazon, și atâta de curate pajiști? i 

— Nimic mai simplu, i se răspunse, tundem iarba în fiecare zi şi o 
stropim. 

— Numai atât? 

— Numai. 

După puţină gândire Neamţul răspunse şi el: 

— Curios! Şi noi tundem iarba şi o stropim, de câte trei ori pe zi, dar 
gazonul nu-i aşa de frumos. 

— A! dar am uitat să adaog, zise grădinarul englez, asta trebuie B’o 
faci timp de trei sute de ani! j 

Tenaoitate de cel puţin trei sute de ani şi conștiinoiozitate tot atât de 
veche, îndreptate pe linia libertăţii omului și bazate pe lege și caracter, 
astea mi se par distincţiile cele mai proeminente ale poporului care încă 
odată, în cursul istoriei, salvează omenirea dela degradare şi ignominie. 


PROF. DR. GR. T. POPA 

Bombardamentele năpraznice din 24 şi 25 August trecut au 
nimicit nu numai Palatul Regal, dar și cele mai de seamă in- 
stituţii de cultură din preajma lui — notorii obiective militare, — 
printre care şi Fundaţia Regelui Carol I. 

Restaurarea acestei din urmă clădiri necesitând fonduri con- 
siderabile, credem oportun a aduce în discuţie, cu acest prilej, 
problema măririi instituţiei regale, în legătură mai ales cu con- 

cursul din primăvara anului 1943 având ca obiect « sistematiza- 
rea pieții Palatului Regal», recte şi oficial denumită «Piaţa Re- 
gele Carol I». 

Promisa publicație a Ministerului Lucrărilor Publice, cu re- 
producerea celor 25 de proiecte prezentate la concurs, nemai 
apărând, se va recurge la raportul separat ce, ca membru al 
juriului, am depus Președintelui Comisiunii, cât şi la lucrările 
prezentate, cari, aparţinând acum Municipiului, intră în domeniul 
public şi pot fi toate utilizate pentru noui combinaţii, precum 
este cea de față. 

Limitând problema sistematizării numai la clădirea Funda- 
ției, se vor cita din programul concursului, publicat în Monito- 
rul Oficial Nr. 217/17 Sept. 1942, numai următoarele articole 
referitoare la acel imobil şi anume: 

Art. 2. — Se va amenaja în fața Palatului Regal o piață 
festivă, bine proporţionată faţă de volumul şi dimensiunile aces- 
tui palat, cu un cadru arhitectural — Palatul Regal. 

Art. 3. — Proiectul de sistematizare va ţine seamă de cadrul 
datelor existente. Clădirea Palatului Regal va fi respectată. 
Clădirea Fundaţiei Regele Carol I poale fi păstrată, eventual 
transformată sau chiar suprimată. In acest din urmă caz, se va 
rezerva în cadrul acestei pieţi terenul necesar având o supra- 
faţă circa de 2 ori mai mare ca actuala. 

Art. 5. — Imobilele ce vor fi proiectate în acest spaţiu pot 
fi prevăzute cu portice de circulaţie şi prăvălii, la parter, în 
total sau în parte. 

Intru susţinerea « păstrării ș Fundaţiei vom aminti conside- 
rentele de care credem că e imperios necesar să se ţină seama 
şi anume de actul de întemeiere al Instituţiei, săpat în lespe- 
dea de marmură din sala de onoare, prin care, în 3 Mai 1891, 
Marele Ctitor preciza: 

« Alegând Noi Inşine locul viitoarei clădiri, am vroit ca ea să 
se ridice apro pe de reședința Noastră, adică sub ochii şi sub ocro- 
tirea Noastră, fiindcă vedem în tânăra generaţie speranța Patriei 
şi unul din sprijinile cele mai temeinice ale trecutului şi dinastiei 
Noastre. » 

Jar cu prilejul inaugurării noului local, în 9 Mai 1914, Re- 
gele Carol I, în discursul Său, adaugă: «Fundaţia dovedindu-se 
ca una din pârghule învățământului superior şi constatând că 
localul în fiinţă ajunsese neîncăpător față de cerinţele mereu 
crescânde, am hotărît mărirea lui şi prin clădirea unui amfi- 
teatru pentru cursuri şi conferințe. » 

In pergamentul clădirii, Regele insistă din nou asupra locu- 
lui destinat instituţiei : « am inaugurat noua aripă a Fundaţiei ce se 
înalță în faţa Reşedinţei Noastre, sub nemijlocita noastră ocrotire, ca 
semn al dragostei şi interesului ce necurmat purtăm tinerelor generaţii ». 

A nesocoti asemenea exprese dorinţi ale primului nostru rege 
constitue o impietate, asupra căreia nu treb..ie să se mai insiste, 
mai ales la noi, unde tradiţia este aşa de puţin respectată. 
Prin serbarea din 9 Mai 1941 a semicentenarului Fundaţiei Re- 
gale s'a întemeiat un început de tradiţie, pe care, în loc de a fi 
fericiți să-l menţinem, unii se grăbesc să-l distrugă, spre bucu- 
ria vecinilor noștri, care ne tot acuză de lipsa unei continuităţi 
culturale. 

Retlectând la viitorul Fundaţiei Sale, Carol I încheia dis- 
cursul Său din 1914 prin următoarea rugă: 

« Facă cerul ca veacurile ce vor urma să Ne dea dreptate cu 
prisos și ca prin acest locaş al ştiinţei să se răspândească, ca din- 
irun focar nestins, caidele raze ale unui patriotism luminat asupra 
neamului românesc .» 

In 9 Mai 1941, cu prilejul semicentenarului ctitoriei Marelui 
Său Inaintaş, Regele Mihai I face următoarea declaraţie: 

4 Sunti sigur că Fundaţia Regele Carol I ua continua, prin 
toate mijloacele, să fie un focar de lumină şi loc de formarea ca- 
raclerelor şi de cimentarea legăturilor dinire generaţiile trecute şi 
cea actuală, de înfrățire între muncitorii aceleiaşi generaţii și de 
ridicare spre generaţiile viitoare. 

Insufleții de aceste sentimente, voi fi totdeauna scut ocrotitor 
și neostenil muncitor peniru înflorirea Fundaţiei, peniru î..făptui- 
rea iradiționalei ei meniri de a lumina minţile, a înnobila inimile 
şi a căli voința tineretului românesc în serviciul Patriei și Nea- 
mului. 

Dumnezeu să binecuvânteze opera înaintaşilor şi Nouă să ne 
dea prilej de cinstire a lor, ducând mai departe şi desăvårşindu-le 
înfăptuirile ». 

lar la doi ani numai după asemenea solemne recunoașteri a 
importanţei Fundaţiei, cei mai mulţi dintre concurenţii pentru 
sistematizarea pieţii din faţa Palatului Regal — cu câteva ex- 
cepţii numai — decretează dărâmarea Instituţiei, transformarea 
ei în chip şi feluri şi mutarea ei de sub ochii regali până în 
Bulevardul Brătianu; fără a ne convinge că această măsură ra- 
dicală este neapărat necesară pentru obţinerea unui cadru optim 
Palatului Regal, care rămâne punctul principal al transformă- 
rilor ce făceau obiectul concursului, Căci în loc de a atenua de- 
fectele arhitectonice ale Palatului, pe care mai toţi concurenţii 
le pun în evidenţă, dărâmarea Fundaţiei ar accentua şi mai 
tare acest «potpouri de greşeli arhitectonice », cum se caracte- 
rizează, într'unul din memoriile prezentate, planul d-lui arhitect 
N. Nenciulescu. 

Intr'adevăr, prin lungirea pieţii, scoborirea Palatului sub 
nivelul străzii devine şi mai evidentă; iar prin lărgirea ei se 
mărește şi mai tare efectul displăcut al celor două aripi asime- 

trice şi în evantail, care dau clădirii un aspect aşa de straniu 
şi de disgraţios. Ordinea arhitectonică a Palatului fiind inspirată 
de colonada eentrală, mai veche, a Fundaţiei, legătura între 
cele două clădiri ar lipsi, dacă ele s'ar îndepărta mai mult ca azi. 

Lungimea pieţei, de circa 100 m., este bine proporţionată cu 
înălțimea Palatului, de circa 20 m, conform principiului urba- 
niștilor, preconizând că distanţa cadrului dela monumentul pus 
în valoare să nu depăşească de 5 ori înălțimea acestui monu- 
ment. Unul dintre puţinii concurenți pledează pentru menţinerea 
Fundaţiei, în baza principiului de «conservare a vechilor valori, 
ideje ce devine tot mai puternică în opinia publică românească » 
citând pe cunoscutul urbanist Camille Sitte, care afirmă că 
«între 58 şi 142 m., variază dimensiunile celor mai mari pieţe 
ale tuturor orașelor ». 

Mărirea pieţei Palatului Regal nu este deci absolut necesară; 
cu atât mai mult, cu cât această piaţă este şi rămâne croită 
pe măsura veche a României mici, cu proporţiile în genere altfel 
reduse decât azi. Măreaţa piață ce se plănucşte la sfârşitul căei 
Victoriei, împreună cu marile artere, ca impunătorul Bulevard 
al Regelui Mihai J şi Şoseaua Kisselei (după ce va fi lărgită), va fi 
pe măsura României întregite, având drept centru Statuia Re- 
gelui Ferdinand I cu anexele sale, de o atât mai bogată amploare 
decât simplul monument al Regelui Carol 1 din faţa vechiului Palat. 

Nădăjduim că nu prca târziu, sub glorioasa domnie a Rege- 
lui Mihai I, chiar şi piaţa Ferdinand I să fie întrecută prin- 
tr'alta de proporţii şi mai măreţe, în jurul Arcului de triumf, 
sau pe un loc mai spaţios în nouile cartiere ale orașului, căruia 
îi prevedem o cât mai splendidă desvoltare în spre Nord şi 
Răsărit, 

In aşteptarea împlinirii acestor legitime năzuinţe se cuvine să 
păstrăm însă Piaţa Palatului Regal în starea existentă şi cu 
proporţiile corespunzând mediului ei de odinioară, ce nu se poate 
şi nu trebue fundamental schimbat. 

Discrepanţa ar fi prea mare între o piață monumentală, tăiată 
de o biată Cale a Victoriei şi înconjurată de numeroase frânturi 
de străzi şi monumente megieșe disparate, ca Ateneul, Ministe- 
rul de Înterne şi altele. 

Respectând deci tradiţia şi cele două clădiri regale, ce-şi fac 
faţă, Piaţa poate fi reformată, retușându-se, pe cât posibil, prin- 
cipalele cusururi ale Palatului Regal. 

Jntr’acest scop, cei mai mulți dintre concurenţi au căutat prin 
corpuri de clădire simetrice să acopere, să mascheze, asimetria 
aripelor ce nu sunt perpendiculare pe faţada centrală a Palatului. 
Printr'această măsură se şi închide piaţa, dându-i-se un contur 
mai precis în haosul produs prin dărâmările cari izolează Fun- 
paţia într'o situaţie aşa de nefavorabilă. 

Mulţi dintre candidaţi caută sa ascundă aripile defectuoase 
ale Palatului printr'o rouă clădire a Fundaţiei, pe care o mută 
mult mai departe. 

Soluţia cea mai fericită ar fi ca aceste clădiri salvatoare ale 
disimetrici Palatului să facă un corp cu actuala Fundaţie. Piaţa 
actuală s'ar mări puţin prin concaviiatea cuprinsă între vechea 
Fundaţie lcgată de nouile ei aripi. Spre a nu se întrerupe pene- 
traţia străzilor Wilson şi C. A. Rosetti pe piaţă, noul complex 
de clădiri ar fi întrerupt la parter prin câte un pasaj cu portic 
de fiecare parte, legătura între corpul central şi aripile Fundaţiei 
făcându-se la etaj. 

O bună soluţie în acest sens dă proectul cu «moto 18», al 
d-lor arhitecți Ghiulamila şi Smărăndescu. Insuficienţele acestui 
plan pot îi împlinite prin adaptarea părţilor satisfăcătoare din 
alte proecte, deoarece nici unul din ele nefiind destinat a fi 
executat întocmai, toate pot servi drept sugestii pentru luciarea 
definitivă ce se va alcătui. În cazul de faţă ameliorarea proec- 
tului Nr. 18 se poate obţine prin împrumuturi din proectul cu 
motto « Bona Fide ». S'ar menţine deci aripile nou create în fața 
Palatului, formându-se ast-fel două pieţe Jaterale: una mai mare 
în faţa Atcneulul şi alta în faţa intrării Ministerului de interne 
păstrându-se o circulaţie perfect organizată între piaţa Teatrului 
Naţional până dincolo de Ateneu, în str. Lahovary. 

S'ar crea astfel în fața Palatului Regal o piaţă de formă tra- 
pezoidală, latura cea mai mare a trapezului, alcătuită din clădi- 
rea Fundaţiei, modificată şi mărită, devenind aproape odată şi 
jumătate cât distanţa actuală dintre Palat şi Fundaţie. 

Noua piaţă având aproximativ 12 h. ar fi eeva mai mare 
decât cea actuală, în proporţie totuşi cu Palatul Regal; ca ar fi 
destul de liniștită, deşi bine deservită prin noua arteră princi- 
pală din dosul Fundaţiei. 

Fundaţia ar căpăta amploarea cerută şi o a doua faţadă uni- 
tară spre biserica Boteanu, ce nu ar mai fi sacrificată. In accastă 
nouă mărire a Fundaţiei s'ar putea instala şi Societatea Regală 
Română de Geografie, a doua ctitorie a Regelui Carol I, care. 
deși înfiinţată în 1875, nu are încă adăpost propriu, cu toate că 
Suveranul ţării este preşedintele efectiv al Societăţii, 

Potrivit şi articolului 5 din programul concursului, fațada a 
doua, dinspre marea arteră de circulație legând piaţa Ministeru- 
lui cu acea a Ateneului, va trebui prevăzută cu prăvălii în ve- 
derea măririi veniturilor instituţiei, ce se întreține prin mijloace 
proprii, fără vre-o subvenție dela Stat, 

In cele două aripi, ce s'ar adăoga la Vechea clădire a Fun- 
daţiei, sar putca 2dăposti Fundaţia Regele Mihai I, pe o parte, 
iar într'alta Administraţia Domeniilor Coroanei, întreg Palatul 
Fundației astfel mărit deservind așezămintele Ri gale, azi răzle- 

tite ftf localuri improprii. În parter s'ar putea instala Librăria 
cu publicaţiile Fundaţiei şi desfacerea produselor Domeniilor şi 
ale fermelor regale. Tot în parter s'ar deschide, în faţă, Biblio- 
teca pentru copii, de atâta vreme preconizată, 

Arhitectura noului Palat s'ar armoniza cu acea a Palatului 
regal şi a Ministerului de Interne, în aşteptarea ca și în partea 
dreaptă a Fundaţiei să se ridice o clădire la fel, în locul celei 
actuale, total asimetrice. 

Enorma mansardă actuală a Fundaţiei s'ar înlocui prin două 
caturi în stil clasic, dominând cele trei corpuri ale clădirii ce 
ar căpăta astfel un aspect într'adevăr monumental, demn de a sta 
în faţa Palatului Regal. 

Soluţia concretizată în planul alăturat mai prezintă și marele 
avantaj — în zilele de acum, mai ales—de a fi cea mai puţin 
costisitoare, prin reducerea la minim a dărâmărilor, aşa de 
nechibzuite în celelalte proecte ale concursului. Fundaţia pose- 
dând vastul teren vecin din str. C. A. Rosetti Nr. 4, expropri- 
erile necesare măririi ar fi relativ mici şi reclamate mai ales de 
prelungirea şi lărgirca străzii Academiei. care constitue o nece- 
sitate urbanistică, ind pendent de nevoile Inslituţiei Regale. 

Incheind, socot de a mea datorie să insist din nou asupra 
greşelii ce s'ar comite, adoptându-se propunerea unora, de a se 
dărâma creațiunea Primului nostru Rege, dela care Capitala nu 
are nici o altă amintire arhitectonică, Palatul Regal nefiind opera Sa. 

Dacă adevărat este că popoarele trăesc şi se fălesc prin mo 
numentele lor, atunci să nu comitem sacrilegiul de a distruge 
tocmai cea mai personală dintre operele durate de Intemeietorul 
Regatului român. Să păstrăm nucleul original al clădiiii ce, în 
decursul vremii, se va fi tot mărit potrivit nevoilor mereu cres 
cânde, dându-ne imaginea unei desvoltări organice pe măsura ce- 
rinţelor noui ale trecutului. 

Cum dela România mică a lui Carol I s'a trecut la ţara în- 
tregită de azi, tot astfel, în chip firesc, dela vechia piaţă a Pa- 
latului Regal vom păşi triumfători spre măreţele plăsmuiri ale 
viitorului, respectând însă fără a ne ruşina, modestia temeinicelor 
şi aşa de sănătoaselor realizări ale Intemeietorului Regatului român. 


AL, TZIGARA-BAMURCAȘŞ 


1 CHARLES DIEHL 


Dela Paris ne vine vestea că eruditul bizantinolog Charles Diehl s'a 
stins din viaţă în vârstă de 85 ani. Finul şi spiritualul interpret al vieţii 
bizantine a trecut dincolo de lume după ce patria lui a fost eliberată, S'a 
dus însă liniștit în noua lume căci Dumnezeu îi luase vederea mai înainte, 

spre a nu vedea ororile prezentului pe care a fost nevoit să-l trăiască 
totuși în oraşul lumină, întunecat de dușmanul patriei sale. 

Elev al lui Alfred Rambaud, căruia îi şi succede la catedra sorbo- 
niană, pentru Diehl Bizanțul n'a fost un întunerec, n'a fost o lume 
a decăderii și n'a fost o epocă a desfrâului. Dimpotrivă, cercetările lui 
personale făcute în fostul teritoriu bizantin şi oriunde s'a întins această 
spiritualitate în jurul Mediteranei, la Constantinopol ca și în Africa, în 
Siria sau Moreea, ca și în Italia, aprofundând totdeauna izvoarele înseși, 
i-au dat, dovezile prin care și-a întărit convingerea că Bizanțul este gene- 
ratorul unei mari civilizaţii, care trebue cunoscută aşa cum a fost. De 
aici a ieşit activitatea lui științifică de-a-lungul a peste cincizeci de ani 
de muncă. Din 1886, când a apărut a sa Ravenne, études d'archeologie bi- 
zantine, şi până în 1936, când publică, în colaborare cu Georges Marçais, 
Le Monde Oriental de 395 a 1081, în colecţia lui Gustave Glotz, Histoire 
generale, activitatea lui Diehl a fost neîntreruptă. Volumul omagial care 
i s'a închinat în 1930 o arată în amănunt, 

Din această întinsă operă este necesar să amintim aici câteva lucrări 
intrate în marele patrimoniu al ştiinţei: Etudes sur Padmimslration by- 
zaniine dans PEzarcha! de Ravenne, 568—751 (1888), privesc acel loc de 
artă minunată, Ravenna, unde Bizanțul şi-a fixat pentru totdeana sigiliul 
său rămas neștirbit până acum. Poate că s'a mai adaus ceva numai da- 
torită faptului că Dante şi-a găsit acolo odihna veşnică. L'Afrique byzan- 
tine (1896) îndreaptă și spre această parte atenţia bizantiniștilor. Justi- 
nien et la civilisation byzaniine au Vl-e siecle (1901), este model de mono- 
grafie istorică în care datele sunt reduse la rolul lor secundar, în vreme 
ce civilizaţia primează. Ftudes byzantines (1905), adunare la un loc a mai 
multor studii, între care gi lecţia de deschidere a cursului de istorie bizan- 
tină la Sorbona în 1899. Mannuel d'art byzantin (1910), dublat în a doua 
ediţie (1925) e tot ce poate fi mai caracteristic pentru înţelegerea acestei 
nepreţuite arte. Histoire de PEmpire Byzantin (1919), cea mai clară pre- 
zentare a Bizanțului. Adăugăm şi colaborarea la Cambridge Medieval His- 
tory, IV (1923), care rămâno neegalată. 

Nu mai puţin interesantă este însă şi opera sa de răspândire în ma- 
ele public a paginilor de tragic şi frumuseţe ale Bizanțului. O bună parte 
din opcra lui Diehl se înfățișează marelui public într'o haină literară cu 
nimic mai prejos de pana celui mai strălucit scriitor. Că se poate face 
legătură între sstoria-gliință şi saioria-literatură se vede dela început în Theo- 
dora, imperatrice de Byzance (1904) în care, nu se înlătură nimic din 
adevărul istoric, dimpotrivă folosind cu cea mai mare prudenţă însăşi 
Historia arcana a lui Procopiu. Cartea se citește de toată lumea şi acum, 
cu un interes crescând din ce în ce mai mult. Începutul impunându-se, 
urmează acele inegalabile Figures byzantines (2 vol.), care astăzi au trecut 
de a 10-a ediţie, Une republigue patricienne : Venise (1915) şi Byzance 
grandeur et decadence (1919). In toate nu ştii ce să admiri mai mult: 

` informaţia, prezentarea sau stilul, ori totul la un loc. Cred că nimeni din 
istorici nu a răspuns mai bine ca Diehl dorinţei lui Lucian ca istoricul 


LA MOARTEA MAGDEI ISANOS 669 


să fie un poet pedestru, sau părerii de rău a lui N. Iorga, că nu are mai 
mult talent literar să sorie istoria. 

Charles Diehl, mare prieten cu regretatul Iorga, a fost gi oaspetele nostru. 
B'a încântat şi el, ca atâţia alţi străini iluștri, de arta noastră bisericească. 
A vorbit și pentru noi ca și pentru studenţii noștri în 1929. La société 
byzantine à l'époque des Comnenes, conferințele sale dela București, au fost 
tipărite chiar în revista prof. Iorga. 

Nu ştiu dacă Diehl a avut timpul să-şi revizuiască manuscrisul ulti- 
mei sale lucrări de sinteză Lumea Orientală, care trebuia să meargă până 
la 1204. Dacă aceasta nu s'a făcut părerea noastră de rău este și mai 
mare, căci nimeni n'ar fi putut să ne înfăţișeze mai armonios epoca de 
frământare românească a Asaneștilor în legătură cu Imperiul bizantin 
decât el. 

Cu Charles Diehl dispare încă unul din marii noştri prieteni și preţui- 
tori din Franţa veşnică. i 
A. SACERDOŢEANU, 


LA MOARTEA MAGDEI ISANOS 


In primăvara 1943 poeta, de altfel cunoscută, îşi scotea volumaşul inti- 
tulat Poezii, 

Toţi acei care cunoșteau activitatea încununată de succes a tinerei ieșene 
şi-au întărit, odată mai mult, convingerea în talentul dovedit prin diferi- 
tele publicaţii. O fire sensibilă, aproape bolnăvicioasă, cu o teamă poate 
instinotivă de moarte, pe care o implora să-şi întârzie sosirea — poeta 
cânta intimitatea, florile pe care le vedea în interiorul lor, în fibrele lor 
intime; cânta fruotele, privindu-le culoarea şi mai ales făcea poezia bol- 
navă, a spitalului, a febrei, lucru curios şi rar la altă femeie poetă, îna-. 
intea ei. Cânta îngerii, poate cu o reminiscență din Otilia Cazimir, totuşi 
cu o notă personală; femeie, pe Maica Domnului; păsările şi zânele, Se 
simte focul morţii care vibrează în toate poeziile ei. 

Uneori în dimineţile clare 

mă uit drept în zare râzând 

şi nu pot crede cam să mor în curând; 
viaţa mea sună înalt fără 'ntristare. 

Primăverile, copacii în floare dovedesc oarecum însușirea ticurilor teo- 
doriene. Nu trebue să trecem însă cu vederea feminitatea și sensibilitatea 
bolnăvicioasă, care de multe ori, se vrea realizată sub orice formă. In 
transformare, în creșterea fructelor şi a zarzavaturilor poeta atinge viitorul, 
trece dincolo de formele reţinute: 

Ce-a fost de mult am uitat. 
Poate-am dormit şi-am visat. 
In bulbii de morcov și cepe 

e încă un vis care 'ncepe 

Poeta, în tinereţea ei, simte viaţa care trece prea repede; cântecele ei 
sunt ochemări pentru viaţă şi moarte. Florilor le găsește legături strânse 
cu moartea prin morţi: «Astfel, în flori îşi deschid morţii fereștile... », 
Poezia Magdei Isanos este, în primul rând, o poezie umană; deşi ou teama 
de moarte, poșzia vieţii cotidiene, 

Mai presus de toate, Magda Isanos este una din marile noastre poete 
tinere, Rândurile scriitorilor ieşeni, micşorate din nou, încearcă o grea 
lovitură prin moartea departe de oraşul atât de drag tinerei poete. 
Credem că — dincolo de toate consolările aduse soţului Eusebiu Camilar și 
fetiţei lor, — Magda Isanos va trăi prin ea şi talentul ei în mijlocul cetă- 
ţii noastre de vise, 


AL. POPOVICI, 


ALEXANDRU BLOK 


Deși poet de generaţie mai veche (născut la 1880), Alexandru Blok, 
prin secretul utilizării unor forme poetice şi a unui limbaj literar acce- 
sibil, reuşeşte cu succes să se menţie în atenţia publicului cetitor, ba chiar 
să se situeze în pleiada poeţilor moderni ruși. Operele lui ca: Masca de 
Zăpadă, Mici drame lirice, Bucurie nepresimţită, Despre o frumoasă, ca și 
altele apărute în urmă, marchează vagi influenţe verlainiene, ca și tot atât 
de vagi influenţe din alte culturi, lucru care a fost suficient să-i con- 
stitue o fizionomie particulară în mişcarea literară contemporană, 

După emoția provocată de sentimentul iubirii, cristalizată în Bucurie 
nepresimţilă şi Despre o frumoasă, sufletul lui Alexandru Blok se îmbată 
de emoţiile unei noi descoperiri: sufletul naturii. Totuşi, în poezie, Ale- 
xandru Blok este şi va rămâne cântăreţul iubirii, cântăreţ al unei iubiri 
cu totul stranii, pentrucă vede în dragoste o adoraţie mistică, o încătușare a 
instinctului, tocmai prin această minunată minciună, Şi acest caracter îl îm 
piedecă să fie sensualist şi chinuit ca Brussov, dându-i o seninătate juvenilă- 

Cunoscător al sensului baladei, excelează într'însa, Covârșitorul Heine» 
l-a îndemnat să creeze tulburătoarele lieduri, în care sigiliul dramaticului 
vieţii moderne este evident, 

Obsesia plecărilor e o altă notă caracteristică a poeziei lui Alexandru 
Blok. Mărturie ne stau poezii ca Necunoscuta (de fapt, găsim în această 
poezie, în primele strofe, un iz de autentic Arvèrs, deşi mai modern, mai 
urban), O fată a cântat, etc. Surprinzătoare găsim însă prin asemănarea 
ei cu sonetul lui Eminescu, poezia Veneţia, Aceeași imagine a lagunelor, ace- 
leaşi umbrelunare, acelaş San-Marc bătând miezulnopţii, şi acelaşi regret final- 

Privind opera poetică a aceatui autentic poet Alexandru Blok, nu găsim 
riscat să ne salăturăm și noi cuvintelor lui Valer Brussov, la apariţia vo- 
lumului Bucurie nepresimțită: «Inaintea noastră se deschide o nouă lume, 
a cărei miraculoasă frumuseţe se va desfăşura cu fiecare vers, cu fiecare 
nouă poezie 9. 


RADU TECULESCU 

ALEXIS TOLSTOI 


Marele nostru vecin dela răsărit cunoaşte prin Alexis Tolstoi sau cum 
i se mai spune Tolstoi III, unul din marile momente literare. Poet din 
pleiada modernă a scriitorilor ruși, Alexis Tolstoi se verifică a fi unul 
dintre cele mai adevărate talente, începând cu Dincolo de malurile albastre 
şi Perle, continuând cu o serie de romane ce-l consacrează până la ma- 
gistrala piesă Petru cel Mare. 

Incă dela debut câştigă favoarea marelui public cititor, prin poeziile 
lui care accentuiază evadarea din simbolism, tentativă pe deplin reușită, 
din moment ce nu lunecă în acel €loc comun» al imperiului poeziei me- 
diocre. 

Poate că primirea lui atât de favorabilă în rândurile cititorilor se da- 
toreşte însăși sursei lui de inspiraţie: domeniul atât de vast al legendelor 
populare. Cu o dibăcie rar întâlnită (și aici ne stau mărturie Paunul, Kaji 
şi altele) Alexis Tolstoi utilizează procedee de versificație autentic mo- 
derne, trecând poezia populară printr'o baie de emoţii cu totul personală, 

In drama istorică Petru cel Mare, Alexis Tolstoi tratează problema 
originii unei Rusii mari şi unite, visul de o viaţă al vizionarului care a 
pus piatra de temelie Petrogradului, 

Un studiu mai amplu va spulbera negura ignoranței de până ieri ce 
învăluia pe Alexia Tolstoi ca și literatura compatrioţilor lui, literatură 
care iscă profundă admiraţie faţă de poporul care a putut să nască ase- 
menea elemente creatoare. 


RADU TECULESCU 


MĂRTURIILE D-LOR E. BENEŞ ȘI A. MAUROIS 
DESPRE RĂZBOIUL ACTUAL 


Războiul actual — nu numai prin atâtea din curbele lui senzaţionale, 
dar prin însăși neverosimilitatea izbucnirii sale, pentru atâţia oameni 
care au crezut că nu se va mai găsi nimeni în Europa care să uite, în 
douăzeci de ani numai, grozăviile celui din 1914—1918 — a produs nu 
numai o uriaşă cantitate de literatură documentară dar și o sumă întreagă 
de cărți care au căutat să-l vadă mai adânc, Și anume, cărți în care 
oamenii s'au străduit să-l priceapă, fie în cauzele lui, fie în fiinţa sa, fie 
în urmările lui. 

Ne stau înainte vreo câteva din ele, despre care am vrea să informăm 
acum cetitorii revistei noastre. Nu le leagă între ele decât foarte puţin — 
mai mult acest efort de a-l pricepe. Şi nici măcar acest efort nu e făcut 
pe acelaşi drum, Realitatea acestui război -e prea uriașă şi prea copleşi- 
toare pentru ca să ţi-o poţi încă de pe acum lămuri în toate dimensiu- 
nile ei. De aceea, aproape toţi cei care știm că s'au străduit să creioneze 

liniile adânci, de sens, ale acestui război l-au privit printr'o optică sim- 
plificatoare. 

Iată-l pe André Maurois încercând să-l priceapă lămurindu-şi dezastrul 
Franţei dela începutul lui, în cartea Tragédie en France, scrisă în timpul 
exilului său în America, din dorinţa de a explica lumii de peste Ocean 
adevăratele cauze ale acestei tragedii a Franţei. 

Iată-l pe Eduard Beneş, încercând să-l vadă ca pe un al doilea război 
mondial dus pentru desăvârșirea democrației în Europa, ameninţată cu 
prăbuşirea prin atacul furios al naţiunilor totalitare. Cartea sa, al cărei 
titlu sună în traducerea elveţiană Die Democratie Heute und Morgen, 
sorisă şi ea tot în America pentru a lămuri opinia publică de acolo, se 
înrudeşte astfel, cu cealaltă nu numai printr'un comun destin al originii, 
dar şi prin această înţelegere simplificatoare a acestui război atât de 
complex, 

De aceea noi — ca cetitori însetaţi atât de mult de dorința de a ne 
explica pe cât mai întreg acest fenomen de dimensiuni și complexități 
aproape cosmice — suntem ispitiţi să le luăm poate drept mai puţin decât 
ar fi vrut autorii lor: interpretări ale războiului actual —ci numai ca 
nişte mărturii puternice, personale, care îl luminează surprinzător 
de reliefant. Ambii autori au fost în situaţie de a cunoaşte multe 
din culisele europene în perioada care a precedat cruntul război de azi. 
Viziunea ambilor e hrănită de bogate și complexe experienţe şi amintiri 
personale, ceeace e direct vizibil la Andr6 Maurois — care își şi scontează 
prin ele efectul sigur şi savoarea cărţii sale —şi ceeace e cu deosebită în- 
grijire ascuns de către dl. Beneș, care vrea să judece războiul în mod im- 
personal şi la rece, dar totuşi nu poate să uite niciun moment tragedia 
patriei sale cehoslovace şi tot sbuciumul său personal, legat două deceni 
de destinul Europei. Alături de ele —e bine astfel să fie citită o a treia 
carte, de astădată apărută înaintea războiului, în 1937, la Praga: Dr- 
Eduard Beneș— Sein Leben, de dr. Jaroslav Papoušek. 

Lămurind amănunţit formaţia, activitatea şi ideologia Preşedintelui 
Eduard Beneș ca luptător pentru democraţie, ea îl conturează astfel mi- 
nuţios și pe autorul acestei Democratie Heute und Morgen, o carte de un 
palpitant interes pentru noi, dat fiind că autorul ei nu e numai unul din 
ctitorii Europei democratice de după 1919. Prin trecutul său creator în 
materie de politică internaţională, prin cumulul uluitor de relaţii cu factorii 
hotărttori de azi dela, conducerea tuturor Naţiunilor Unite, d-l Eduard 
Beneş va fi cu siguranţă şi unul din ctitorii Europei democratice de 
mâine. 


Mărturia lui Andre Maurois 


Dar încă odată să o spunem. Nu credem că am fi drepţi faţă de aceste 
cărţi şi faţă de noi înşine, prea contemporani dacă le-am face ceeace se 
chiamă câte o recenzie. Adică dacă le-am cerceta ca realităţi închegate 
de gândire, arătând tot ceeace e important în ele și mai ales categorisind 

acest «ceeace e important sub acele etichete atât de simple şi totuşi atât 
de greu de mânuit câteodată: «aici are dreptate» şi «aici autoril greşeşte » 
Noi lăsăm acest drept şi această grije viitorului —şi privim aceste cărţi, 
cum am spus dela început, ca mărturii, Adică subliniem din cle ceeace ne 
interesează pe noi, oamenii anului 1944 în acest colţ de lume, care vrem 
să înţelegem acest război în cauzele şi urmările lui, 

Cartea d-lui Maurois te și invită direct s'o consideri ca atare. Fiindcă 
tocmai ca atare a fost făcută, Autorul nu spune în ea decât ceeace a 
văzut şi a auzit şi declară singur în prefaţă că se simte dator să aducă 
numai 4 mărturie ə prin această carte. 

Ea constă astfel dintr'o sumă întreaga de instantanee, prinse cu fine- 
ţea şi vioiciunea ce-l caracterizează pe André Maurois, consemnate din 
experienţa misiunii sale, mai întâi ca «martor ocular oficial francez pe 
lângă Marele Cartier al Armatei Britanice» în Europa, apoi ca militant 
pentru continuitatea alianţei anglo-franceze, după catastrofa patriei sale, 
în Anglia şi în Statele-Unite ale Americei. 


Atmosfera premergătoare războiului 


Totuşi A, Maurois se simte obligat să-şi consemneze notaţiile începând 
ceva mai înainte în timp. Capitolul I: Pentru ce Franja şi Anglia au fost 
prost pregătite pentru război, aduce o sumă întreagă de preţioase notații 
personale, din care se înfiripă sumar dar sugestiv atmosfera Europei Occi- 
dentale cu puţin înaintea izbucnirii războiului actual, 

E poate numai o întâmplare, e poate mult mai mult: un simbol — 
faptul că încă din primele rânduri ale cărţii apare figura de nepotolită 
energie şi de lucidă previziune a d-lui Winston Churchill. Capitolul intâi 
ancepe cu amintirea unei conversații din 1935 cu d-l Churchill, în care 
acesta îi reproşa prieteneşte autorului că mai scrie romane când ar trebui 
să semneze mereu unul și acelaşi articol de gazetă, prin care să arate 
Francezilor primejdia creșterii forței militare germane şi a nepăsării cu 
care ea e considerată în Franţa. 

Dar în anul 1935 d-l Churchill era înca un singuratec, In primul plan 
apare figura lui Chamberlain, — și ea reprezenta atunci ceea ce gândea și 
simţea întreaga Europă Occidentală. După înfrângerea diplomatică dela 
Miinchen, mii de oameni din Franţa şi Anglia i-au mulţumit lui Chamberlain 
prin scrisori pentrucă le-a salvat pământul, casele şi copiii de bombe 
şi de moarte, Femei bătrâne de ţărani i-au împletit şi i-au trimes manuşi 
de lână, ca să nu-i îngheţe mâinile când o mai călători cu avionul. D-na 
Chamberlain, o femeie bună şi simţitoare, era emoţionată de toate acestea 
şi-l îndemna pe soţul ei să continue pe această cale a păcii (pag. 18). 

Dar nu numai sentimentalii gândeau şi acționau astfel, dar şi lucizii 
reci socotitori — din alte motive, bineînţeles. Intrebat de Maurois, odata, 
de ce Anglia a cedat atât de uşor în conflictul pentru Abisinia, Winston 
Churchill i-a povestit, drept răspuns, un nostim şi lămuritor paragraf zoo- 
logic, tot sub formă de întrebare: 

«— Aţi studiat vreodată, mă întrebă el, obiceiurile de viaţă ale unui 
homar?... Răspunzându-i că nu, continuă: Dacă veţi avea vreodată 
ocazia, împliniţi-vă această lipsă. Sunt vietăţi interesante. In diferite 
perioade ale vieţii sale, homarul își pierde carapacea blindată. Când 
intervine această năpârlire, chiar și cel mai războinic din crustaceele astea 
se retrage într'o spărtură de stâncă și aşteaptă acolo cu răbdare până îi 
crește un nou blindaj. Apoi însă îşi părăseşte refugiul şi redevine un lup- 
tător, un dominator al apei. Prin greşelile unor miniștri neprevăzători şi 
şovăelnici, Anglia şi-a pierdut carapacea; trebuie să aşteptăm în spărtura 
noastră de stâncă până când cea nouă va deveni tare și dură» (pag. 
21—28), 

Insă un an mai târziu numai, atmosfera era cu totul alta. Când, în 
Ianuarie 1939, d-l Maurois întreprinde un turneu de conferințe în Anglia, 
constată cu surpriză că opinia publică se schimbase cu totul, poporul ce- 
rând hotărît introducerea serviciului militar obligatorju, pe când miniştrii 
încă şovăiau. Invazia Germanilor în Praga nu a întârziat să schimbe şi 
părerile celor mai utopici miniștri. Chamberlairi a simţit-o ca o extrem 
de dureroasă lovitură personală, deoarece el se încăpățânase în speranţa 
că Germanii nu vor anexa niciodată o populaţie străină. Dintr'odată, de- 
veni unul din cei mai înverșunaţi adversari ai lui Hitler în Anglia, ceea ce 
mulţi încă nu ştiu. In indignarea sa, oferi Poloniei acea faimoasă ga- 
ranţie. .. 


Omul de pe stradă în război 


De altfel nu numai descriind atmosfera premergătoare războiului, ci 
şi înfăţişându-l pe el însuşi din amintirile sale— d-l Maurrois este un evi- 
dent pledant, cu luciditate şi convingere, pentru instinctul sănătos de 
viaţă al celor două popoare. Convingerea sa, pe care încearcă mereu s'o 
infiltreze și cititorului, este că cele două popoare — contrar a ceea ce se 
crede în majoritatea Europei — au vrut, dela începutul războiului, să se 
bată şi s'au bătut. 

Iată, astfel, cum îi schiţează pe oamenii liniei Maginot:... e Mă entu- 
siaamase și echipajul acestor fortificaţii. Oamenii erau exclusiv din Lorena, 
fusese recrutaţi din chiar regiunea unde era fortul. Asta le-a dat posibili- 
tatea, chiar în timp de pace, să viziteze fortul în fiecare Duminecă. Am 
cunoscut acolo tineri ofiţeri, de profesie avocaţi şi ingineri, care de 8 ani 
făcuseră în fiecare Duminică exerciţii artileristice în linia Maginot. Această 
muncă intensă asigurase o impecabilă precizie a focului. Increderea acestor 
tineri în armele lor și sentimentul lor de solidaritate cu trupa mi-au 
apărut atunci ca un ideal valabil pentru toată oștirea noastră? (pg. 31)- 

Impresia aceasta nu o are autorul numai la începutul războiului —ci 
chiar în mijlocul catastrofei, Nemţii se apropiau de Paris. Inainte de a-l 
părăsi, d. Maurois vrea să revadă incă odată colţurile mai dragi ale ora- 
şului... «Niciodată nu fusese frumos Parisul ca în acele zile. Cerul era 
albastru pal, atmosfera blândă și senină. Pe străzi, agenţii de circulație 

indicau drumul micului nostru auto cu aceeaşi siguranţă de fiecare zi, ca 
şi cum n'ar fi venit sfârşitul lumii. 

Vânzătoarele în magazine erau prietenoase şi serviabile. Simţeai lacrim; 
în ochii tuturor oamenilor, dar toţi îşi făceau datoria, fără a vorbi mult 
despre marea lor durere.— Oamenii mărunți ai Franţei sunt grandioşi, spuse 
soţia mea. Simpli şi bravi. Cum pot asemenea oameni să piardă războiul — 
Oamenii sunt neputincioşi în faţa maşinilor, îi replicai. Soldaţii noștri au 
avut ordin să apere o anumită linie. Și ar fi apărat-o! Dar linia aceasta 
nici n'a fost atacată. Ea a fost întoarsă pe la spate» (pp. 107—8). 

Trupele engleze de pe continent îi fac autorului aceeaşi impresie de 
forță, de pregătire, de hotărîre. Iată cum le vede pe şoselele Belgiei, 
ieşind în întâmpinarea inamicului: «Toate drumurile erau acoperite de 
convoaie nesfârșite. Insă nicăiri n'am văzut un vehicul în impas sau vreo 
tulburare a circulaţiei. Tot aşa de calmi ca şi colegii lor din Piccadilly, 
agenții de circulaţie dirijau tăcuţi coloanele motorizate pe drumurile 
Belgiei... Imediat ce coloana trebuia să facă haltă, oamenii trupei își 
montau armele antiaeriene pe câmpul învecinat. Manevra aceasta se făcea 
cu o precizie şi cu o siguranţă care vădeau o instrucție lungă şi temeinică- 
In apropierea liniei de luptă am dat de trupe pedestre, Scoţieni, cari mer- 
geau, în grupe mici răspândite, pe ambele laturi ale şoselei. Mergeau în 
ritm viu şi precis, fluerând cântece de marș. Da, armata britanică, într'a- 
devăr, consta din trupe excelente — singurul lor cusur, negreşit, un foarte 
mare cusur — a fost că aceste trupe erau prea puţine» (p. 183). 

Dar admiraţia cea mai mare şi constantă o are autorul pentru Royal 
Air Force, închinându-i numeroase pagini pitorești în carte. Ai impresia, 
că în tot timpul, chiar în cele mai negre clipe, R.A.F. a însemnat ne- 
contenit pentru Francezi una din foarte puţinele certitudini ale victo- 
riei finale, 

Autorul surprinde acestor luptători câteva trăsături specific britanice 
de calm, de sobrietate până la humor în vitejia cea mai romantică: 

«Era o adevărată bucurie să vezi aceşti entusiaşti tineri sportivi în 
uniformele lor gri-albastre. Erau tot atât de modeşti pe cât de viteji. — E 
greu să dobori un bombardier german? întrebai într'o zi pe un flăcău de 
19 ani, care lichidase deja mai multe avioane inamice. — Greu? mă 
întrebă el. Nu, nu e greu. Trebue numai să urmezi exact instrucţiunile 
care se dau unuia în şcoala de zbor. Ni s'a spus acolo că trebue să urmă- 
reşte avionul duşman, fără consideraţie faţă de focul său, până la apropiere 
cam de trei sute de yarzi, și apoi să-l prinzi în centrul micului cero roșu 
pe care îl vedeţi aici pe vizorul meu. In acest moment—așa ni B'a 
spus — trebue să apeşi pe butonul care mânuieşte cele opt mitraliere, și 
atunci avionul german trebue să se prăbuşească. Eu am urmat pur și 
simplu aceste instrucțiuni. Intr'adevăr, nu e greu...2 (p. 120—121). 


Conducătorii Apusului în război 


In contrast cu aceștia toţi, apar în cartea d-lui Maurois conducătorii 
celor două ţări în război. E adevărat, sunt aici creionate şi câteva siluete 

grandioase, cum e cea a d-lui Churchill: € Când el sosi la Paris în 15 Mai, 
după înfrângerea dela Sedan, a fascinat şi uimit Consiliul suprem prin 
energia și hotărîrea sa. Cine l-a văzut în acele zile era entusiasmat de 
mânia, ga — ce părea mânia unui leu bătrân — ca şi de elocvenţa sa»... 
(pag. 123). 

Alături însă, o galerie întreagă de politicieni francezi stăpâniţi mereu 
de mici patimi omenești, până când sunt sdrobiţi deodată de furia 
evenimentelor ; de ofiţeri, pensionari cumsecade şi simpatici, oftând când 
se plecau să-și lege jambierele, vorbind numai de vremile de aur ale tine- 
reţii lor, venind şi plecând dela datorie la ore fixe, ca dcla birou. E 
adevărat, printre ei se strecoară și silueta sveltă, oţelită, a tânărului mi- 
litar de Gaulle, specialist în tancuri şi zadarnic pledant, dela început, 
pentru întărirea acestei arme. 

Dar ca să-l asculte erau oameni ca Daladier și Reynaud, preocupaţi 
de rivalități personale — aşa cum îi descrie în pagini magistrale, aproape 
sarcastice, autorul. Sau un general suprem cu totul indescifrabil ca 
Gamelin: 

€ Cine îl întâlnea pentru prima oară, era surprins de impenetrabilitatea 
sa. Mustaţa-i scurtă, ţepoasă, ochii mici și gura sa cu buze subțiri, fi 
dădeau o înfăţişare indescifrabilă, care nu putea fi străluminată prin 
niciun gest spontan. El n'avea nici vioiciunea scânteietoare a lui Foch, 
nici gcnialitatea greoaie a lui Joffre. Vorbea sar şi în vremile de pace 
l-am văzut persistund în tot timpul unei mese în tăcere absolută. Era 
Însă politicos şi modest (pp. 65—66). 


Determinante mai adânci 


Totuşi— ou toate că întreaga sa carte e o carte de amintiri personale, cu 
toate că e înclinat să înţeleagă prin ele războiul de azi, adică să-i vadă în 
persoane şi în întâmplări legate de persoane determinantele — autorul nu se 
poate opri să nu-și pună şi întiebări mai adânci, scormonind dincolo de 
realitatea luminată de pe primul plan al scenei. Se află către sfârşitul cărţii 
un capitol plin de asemenea întrebări, intitulat: Pentruce crede Montes- 
quieu că virtutea ar trebui să fie domeniul democraţiilor. Pe puntea unui 
vapor cu copii evacuaţi din Anglia bombardată către Canada, convorbind 
ou un Englez, autorul le pune sau le răspunde. Cineva dintre ei amândoi, 
văzând o minge rostogolindu-se pe punte, reflectează: 

« Dacă am fi lăsat aceste mingi numai pe seama copiilor, poate am fi 
fost mai din vreme atenţi asupra pericolelor ce ne amenințau. E un ade- 
văr că popoarele noastre, încă de mult, în loc să privească fără teamă în 
achi o realitate penibilă care cerea efort şi curaj, au căutat mai bine re- 
fugiu în artificii. Anglia a trăit în footbal şi cricket, Biatele- Unite în bas- 
ketbal și cinematograf, Franţa în sectarism religios şi în ciorovăeli lite- 
rare. Sportul și arta sunt minunate suropaturi de activitate atunci când 
nevoia de securitate este îndestulată ; însă e un acces de nebunie colec- 
tivă să le preferi oricărei alte activităţi cât timp rămân nesoluţionate pro- 

ble me de importanţă vitală. .. Chiar politica devenise sport. . . Insă, când 
e vorba să-ţi aperi viaţa însăşi, timpul e prea preţios pentru a se îngă 
dui asemenea fugi în masă din faţa realității». .. (pp. 162 — 3). 

Dar, cu toate aceste gânduri încheie însuşi capitolul şi chiar şi cartea 
propriu zisă — fiindcă restul e; format din câteva portrete şi schiţe 
completând unele momente anterioare din seria amintirilor — totuși 
ele nu pun în lumină atât cauzele adânci ale războiului, cât ele- 
mente care l-au grăbit, l-au facilitat. Rădăcinile adânci pare a le vedea 
autorul tot în acest capitol de reflecţiuni — deși le dă, în mod ciudat, 
mai puţină importanţă. Faptul e oarecum surprinzător, întrucât un lite- 
rat ca André Maurois, preocupat mai mult de sclipirea frazei și de vioi- 
ciunea pitorească a povestirii —adică un artist în primul rând, oa men- 
talitate — ajunge, fie chiar incidental, la aceleaşi concluzii ca şi un om 
de solidă şi exclusivă pregătire știinţific-filosofică precum este Eduart Beneg. 


Lupia celor două viziuni ale lumii 


Am spus, mi se pare, la începutul acestei cronici, că în cartea sa cea 
mai recentă d-l Beneș consideră actualul război ca al doilea război mon- 
dial pentru triumful democraţiei. Însă rădăcinile democraţiei însăşi se gă- 
sesc, după d-sa, într'o viziune a lumii, care e cea raţionalistă, cu atribu- 
tele ei inerente: intelectualism, universalism, umanism, egalitariam, — în 
luptă cu cealaltă viziune a lumii, cea intuiţionistă, iarăși cu atributele ei 
inseparabile: instinctualism, naționalism șovin, totalitarism, inegalitate so- 
cială și rasială. La fel aproape gândeşte şi literatul, foarte pulin preocu- 
pat în general de filosofie, André Mourois: 

« Dacă mergem până la temeliile problemei, apoi lupta se dă în această 
clipă nu între două forme de stat: democrație şi dictatură, ci între două 
filosofii. In secolul 18 oamenii, în urma strălucitelor progrese ale științei, 
credeau în atotputernicia raţiunii şi în posibilitatea de a reforma socie- 
tatea numai prin mijloace spirituale ». .. «In secolul 18 experimentul li- 
beral a fost continuat, cu câteva recăderi în autoritarism, ca al doilea im- 
periu în Franţa. In ţările în care acest experiment nu a reuşit (Italia, 
Germania, Spania), învăţăturii optimiste a secolului 18 i s'a opus o doe- 
trină antipodică, pesimistă şi brutală. Secolul 18 crezuse în rațiune: oa- 
menii sec. 20 se închină forţei. Secolul 18 crezuse în adevăr şi în posibi- 
litatea de a-l constata prin mijloace ştiinţifice; oamenii secolului 20 nu 
cunosc alt adevăr decât cel al lui Machiavelli» (pp. 158 — 59). 


Noua sinteză 


Trebuie să recunoaştem, asemănarea cu ideile d-lui Beneș e mare până 
aproape de identitate. Poate să fie o simplă întâlnire omenească: d-l 
Maurois sosea în Statele Unite în 1940, tocmai când d-l Beneș îşi inchei 
seria de conferinţe cu această temă la Universitatea die Chicago Dar e 

infinit mai probabil să fie una din marile întâlniri spirituale dela distanţă, 
când adevărul e atât de evident încât se impune multora deodată. 

Căoi paralelismul de atitudine merge şi mai departe. La fel cu d-l Be- 
neg, d-l Maurois credea în 1941 în victoria democraţiei nu ca într'o vic- 
torie pură, ci ca aducătoare a unei noui sinteze: 

« Astăzi triumfă dispreţuitorii de oameni— vorbi Englezul. Eu nu cred 
însă că triumful lor ar fi definitiv. In lucrurile omenești nu e nimica defini- 
tiv, Teză, antiteză şi sinteză — aici are Hegel dreptate. Teza sec. 18: omul 
este bun din naştere, vocea poporului este vocea lui Dumnezeu. Antiteza 
sec. 20: omul este un monstru mizerabil, pe care trebuie să-l faci inofen- 
giv prin foiţă, poporul trebuie să aculte de vocea stăpânului său. Sinteza 
va veni. Creştinismul a făcut-o odată : invăţătura despre păcatul originar 
gi cea despre mântuire fac o sinteză. Noua sinteză va fi cam astfel: omul 
a fost la început o fiinţă teribilă, pe care legile divine şi omeneşti i-au 
îmblânzit-o cu încetul. El și-a câştigat libertăţile prin muncă şi autoedu- 
caţie, și el şi le va păstra numai prin muncă şi autoeducaţie; pentru 
a-şi asigura existenţa, democraţiile trebuie să apeleze iarăși la virtuțile 
care le-au dat posibilitatea să se nască» (pp. 159—60). 


Marile și modestele virtuţi originare ale democraţiei 


Aceasta e şi părerea d-lui Bd. Beneş despre şansele actuale şi viitoare 
ale democraţiei. Pentru el, de asemeni, democraţia nu e pomana tuturor 
libertăţilor, ci înseamnă pregătire, trudă și disciplină. Şi nu de ieri sau 
de azi — când succesele dictaturilor la începutul războiului l-ar îi putut 
obliga să mediteze ce ar putea învăţa, democrația din aceste succese. Ci 
de mult, de când uriaga personalitate a lui Masaryk încerca într'o viaţă 
de om răbdătoare să realizeze în poporul cehoslovac o a doua experienţă 
grandioasă de adevărată democraţie prin educaţie, prin şcoală, după cea 
din Danemarca. Cartea despre d-l Beneș, pe care am amintit-o la înce- 
putul acestei cronici (Dr. Jaroslav Papoušek: Dr. Edvard Beneş, sein 
Leben, 1937 Orbis Verlag-Prag), între altele, ne dă preţioase indicaţii 
şi asupra acestei laturi din concepţia de viaţă a d-lui Beneș. Recomandăm 
astfel cetitorilor cari ar vrea să înţeleagă din plin, în toate rădăcinile 
ei, cartea de uriașă actualitate a Președintelui Beneş despre Demo- 
crația de azi şi de mâine să citească mai înainte această carte a 
d-lui Papousek, care povesteşte în amănunt — deşi adesea pe un ton prea 
uscat, pur enumerator şi informativ — formaţia, viaţa şi ideologia 
constantă a omului de stat cehoslovac. Neputând, din lipsă de spaţiu, să 
însistăm prea mult asupra ei, spicuind din multiplele şi interesantele date 
pe care le aduce în capitolele ei finale, acelea despre ideologia d-lui 
Beneș — promițându-ne să revenim odată mai pe larg asupra ei — să des- 
prindem un pasaj semnificativ privitor la concepţia veche a d-lui Beneș 
cu privire la legătura adâncă între democraţie şi educaţie: 

€ El accentuează în primul rând importanţa educaţiei, a şcoalei, în for- 
marea maselor și a conducătorilor democraţiei. Ca democraţie, el con- 

sideră în primul rând munca măruntă înţelegătoare, care trebue să se 
sprijine pe cunoaştere ştiinţifică şi să se împlinească prin metode ştiinţi- 
fice. Iar știința nefiind altceva decât căutarea adevărului, el cere demo- 
craţiei cinste, rectitudine, sentimentul onoarei şi al atitudinii. De aceea 
respinge orice machiavelism politic, orice politică pe mai multe tablouri. 
În aplicarea acestor metode democratice vede el cel mai eficace mijloc 
de vindecare a crizei democraţiei. Cea mai importantă premiză a biru- 
inţei democraţiei — căci el ştie că ea se află doar în stadiul de început 
— o vede în modelarea spirituală a naţiunii și în formarea conducătorilor 
democratici» (pag. 201). 


Politica e întâi de toate ştiinţă 


In adevăr, dacă ne ducem și la senzaţionala carte apărută de curând, 
ca să descifrăm gândurile despre democraţie ale unui om de stat de talia 
d-lui Beneș după o viaţă întreagă de luptă în slujba acestei doctrine, 
găsim aceleași vederi ca gi cele expuse de d-l Papoušek. 

Dar mai întâi să lămurim puţin epitetul de «senzaţional» dat cărţii, 
Nu se referă la noutatea ei de idei. Ea e o carte ieșită din prelegerile 
universitare ale unui profesor şi acest profesor se adresa studențimii ame- 
ricane, care e în drept să nu ştie o sumă de amănunte de istorie euro- 
peană ce nouă ne sunt curente. Pentru noi senzaţionalul nu stă astfel în 
ideile sau informaţia ştiinţifică din prelegerile profesorului, ci stă în ceea 
ce răzbate printre rânduri din meditaţiile omului de stat — și al țării sale 
dar şi al Europei — asupra tragediei de azi a acestui continent bătrân și 
naiv, asupra mijloacelor pe care le crede el de vindecare acuma și mai 
ales cât se poate străvedea din planurile sale politice de viitor. 

Gândurile acestea merită să fie cercetate cât mai amănunțit şi mai 
adânc, fiindcă n'au nimic din felul de a gândi şi de a scrie al unuia din tipul 
pe care din nefericire ne-am obicinuit să-l cunoaştem drept al omului po- 
litic. Pentru d-l Beneș, politica e întâi de toate ştiinţă şi omul din el e 
într'adevăr un om de știință. Un om de ştiinţă însă cu toată experienţa 
suplă a vieţii ştiinţifice de azi — un om care a depăşit astfel stadiul strâmt 
al pozitivismului anilor săi de formaţie, îndreptându-se spre un spiritua- 
lism luminat şi ponderat de cunoștințe temeinice. 'Traducătorul lui Zola 
din anii dintâi de studenţie la Praga, în 1904 (cf. Papousek, p. 9), mate- 
rialistul și inamicul religici din anii săi de dibuiri, devine, prin lectură şi 
experienţă de viaţă, deopotrivă de vaste, democratul larg şi înţelegător al 
întregului complex de fenomene spirituale în viaţa socială, aşa cum îl știm 
astăzi (vezi şi Papoušek, p. 14 urm.). 

Ca, om de ştiinţă vrea d-l Beneş să judece primul război mondial şi pe 
cel de azi. Dar tocmai ca om de ştiinţă, vrea să se ferească de a le privi 
unilateral: « Este evident că ambele ideologii ale primului război mondial 
sunt prea politice şi de aceea unilaterale și superficiale ; în ele mai ales nu 
se dă de loc expresie la ceea ce înseamnă pentru oamenii sec. XIX și XX, 
în războiul lor pentru libertate, luptele sociale şi economice. In această 

privinţă, concepţia despre războiul mondial, așa cum o expun socialiști: 
ortodocşi și comuniștii, e mult mai justă. Pentru ei, războiul din 1914 a 
fost pentru ambele părţi un război capitalist şi imperialist, pentru colonii 
pentru stăpânirea pieţii mondiale şi a surselor economice din Europa Cen- 
trală, Asia Mică şi Africa de Nord» (p. 62). 


Insă politica e şi o ştiinţă a spiritului 

In adevăr, d. Beneș continuă astfel: 

«Această concepţie deduce toate motivele şi urmările războiului din 
cauze economice şi sociologice— iar ca sprijin al tuturor consideraţiilor 
despre sensul, însemnătatea şi urmările acestui război s'a ales acea filosofie 
a istoriei care îşi primeşte expresia prin așa numita teorie a materialis- 
mului istoric. Eu nu accept această teorie şi reprezint punctul de vedere 
că forțele morale, religioase şi naţionale și în general fenomenele psiho- 
logice şi spirituale, din punct de vedere filosofic și metafizic, nici nu sunt 
deductibile din forțele acţionând material, adică cele economice, nici 
nu se explică deplin prin ele. De aceea, acest fel de a interpreta războiul 
mondial eu îl consider impropriu din punet de vedere ştiinţific, fiindcă 
acest fel cuprinde în măsură insuficientă sensul, însemnătatea şi urmările 
sale. 

E, pentru mine, o interpretare mai largă, care cuprinde mai bine o 
mare parte din fenomenele războiului, dar nu le Jămureşte pe toate. De 
aceea, îmi susțin interpretarea asupra sensului mai sus arătat al răz- 
boiului— că, adică, războiul din 1914 se poate caracteriza mai bine ca o 
revoluție și luptă pentru democraţia Europei şi a lumii», (pg. 62—3). 


Democraţia e o viziune a lumii 


Așa o vede d-l Beneş, depăşind astfel materialismul fără æ renunţa la 
cunoașterea pozitivă a realităţilor sociale: 

«Democraţia este pentru mine nu numai un regim politic, caracterizat 
doar prin anumite instituţii democratice, ci trebuie să-şi imprime pecetea 
pe întreaga viziune a lumii şi a vieţii. Accentuez aceasta cu deosebire, cu 
toate că în cadrul acestor consideraţii cu privire la evoluţia, europeană în 
secolul 19 şi 20, vorbesc mai întâi de toate de democraţia politică. De- 
mocraţia ca totală viziune a lumii şi vieţii trebuie să fie necondiționat și 
o democraţie tare pe terenul social şi economic. În caracterizarea răz- 
boiului mondial ca o luptă pentru democratizarea Europei şi a lumii, 
vreau să includ astfel toate aspectele sociale şi economice ale anilor pre- 
mergători, ai războiului şi ai epocii de după el» (pag. 63). 

«In războiul mondial au luptat astfel două partide, care aveau două 
filosofii politice cu totul opuse, două feluri cu totul opuse de a vedea atât 
civilizaţia în general, cât şi structura „i evoluţia ordinei sociale moderne, 
în special. 

In acest război, ideologia și concepţia filosofica reprezentată de Puterile 
Centrale a fost învinsă. Nu schimbă nimic faptul că în acest război au stat 


MĂRTURIILE D-LOR E. LENEȘŞ ȘI A. MAUROIŞ DESPRE ROZB. ACTUAL 681 


de partea Aliaților și state care aparţineau lumii Puterilor Centrale, prin 
structura socială şi ideologia lor. Prăbușirea Rusiei Țariste, autocratice şi 
absolutiste, e cel mai clar exemplu. Biruinţa Aliaților n'a fost numai o 
victorie militară, a fost şi o biruinţă spirituală şi morală a naţiunilor libere 
într'una din cele mai mari lupte istorice pentru noul om liber, pentru 
libera naţiune modernă şi pentru statul liber modern. Evenimentele 
actuale din Europa înseamnă că această luptă a fost reluată în întregime 
cu vechea ei intensitate și chiar mai înverșunată, cu mijloace şi mai 
pustiitoare şi mai grozave » (pag. 65). 

Să lăsăm acum autorul să răspundă la întrebarea imediat ţâşnind în 
mintea cetitorului: cum a fost posibil, după abia 20 de ani, un nou războj 
pentru democraţie, cână primul fusese câştigat? Cu alte cuvinte, noi ce- 
titorii constatăm că, şi pe acest drum nou, s'a ajuns tot la vechea şi atât 
de discutata problemă: de ce Aliaţii au câştigat războiul dar au pierdut 
pacea? x 

Consecvent punctului său de vedore, d-l Beneş, nu caută răspuns în 
eamenii vremii ci în întregul climat naţional şi european al faptelor lor 


Pacea trecută ca izvor al războiului actual 


E adevărat că rădăcini ale noului război se găsesc chiar în tratatele 
de pace care l-au încheiat pe celălalt. D-l Beneg le enumără şi le recunoaşte 
obiectiv întrun întreg subcapitol. Dar nu le atribue oamenilor. Ele sunt, 
după d-sa, păcate generale, provenite din neaplicarea consecventă e demo. 
eraţiei. Astfel, tocmai principiul dreptului de autodeterminare al popoarelor 
a dus la crearea de noui state cu multe minorităţi. In Liga Naţiunilor 
p'au fost toate statele egale, cum ar fi cerut o perfectă democraţie. Ele 
au fost inegalizate întâi prin impunerea reparațiilor de război. Apoi prin 
impunerea de tratate de protecţia minorităţilor numai statelor învinse sau 
nou create; impunerea desarmării numai celor învinşi; inegalitatea dis- 
tribuirii materiilor prime prin luarea coloniilor dela cei învinşi, etc. 
(pp. 72— 9). 

Enumerând aceste păcate contra democraţiei, d-l Beneș nu le atribue 
mimănui paternitatea. Ca filosof al istoriei, el ştie că nioiodată gândirea 
omenească nu se poate încorpora deplin în faptul istoric. Ideea nu se naşte 
ca faptă do cele mai multe ori decât sub forma de compromis. Majoritatea 
acestor păcate, după d-l Beneş, au fost compromisuri inerente întruparii 
ideii în viaţă. 

Dar d-l Beneş caută să vadă şi mai adânc, privind și războiul din 1914 
ea. pe orice alt aspect de viaţă: ca pe o polaritate. Primul război mondial 
a fost în mod egal o luptă pentru pace, egalitate şi universalitate, dar a fost 
şi un război între naţiuni, dus de fiecare naţiune pentru dreptatea ei, cu 
cea mai inverşunată concentrare de energie naţională din câte a văzut istoria. 
Din primul termen al acestei polarităţi a crescut Liga Naţiunilor şi efor- 
turile ei pentru pace. Din al doilea termen au crescut armatele de mi- 
lioane ale naţiunilor; din cele ale naţiunilor învinse au crescut revizionismul 
şi dictaturile (p. 77). 


682 REVISTA FUNDAŢIILOR REGALE 


S'a realizat prin întâiul război o adevărată democraţie? 


Pe planul extern, am văzut că o neagă însuşi d-l Beneş, în multe pri- 
vinţe. Pe planul intern, vede tocmai una din sursele mari ale frământărilor 
externe în faptul că cele mai multe din naţiunile Europei nu erau coapte 
pentru democraţie. Unele, din cauza unei prea vechi tradiţii autoritare: 
Germania, Austria, Italia, Spania. Altele din cauză că se aflau într'un stadiu 
de evoluţie de unde mai aveau încă mult până la democraţie: tot sud-estul 
european inclusiv Ungaria, cu o singură excepţie: Cehoslovacia (pp. 81—84). 
Democraţia fiind adoptată entuziast în mai toate statele Europei după 
1919 dar în majoritate pe baze gubrede, n'a putut susţine democratismul 
Ligii Naţiunilor iar acesta n'a putut la rându-i susține democraţia în ţările 
unde ajunsese în primejdie. Nu e un cerc vicios aici, ci una din caracteri- 
sticile vieţii, care mai degrabă prezintă complexe decât succesiuni clare 
de fenomene. 

Toate acestea le-au speculat dictaturile în ascensiunea lor: ultranaţio- 
nalismul iscat din război; conştiinţa învolburată a milioanelor din arma- 
tele învinse; imperfecţiunile sistemului parlamentar şi mai ales excesele 
credulitatea mulțimilor faţă de cuvântul spus de sus, pronunțat cu emfază 
şi repetat la infinit; pacifismul democraţiei, care o făcea să fie jertfă sigură 
a agresiunii; criza economică din 1929—1936 (pp. 100—119), cauzele na- 
șterii şi ale nereuşitei Ligii Naţiunilor (pp. 119—167), pe care autorul le 
putea cunoaşte atât de bine. 

Ajuns aici, d-l Beneș se opreşte. Se află la punctul cel mai de jos al cal- 
varului democraţiei europene, după primul război mondial pentru reali- 
zarea ei. De aici începe ascensiunea în ritm şi mai rapid a statelor totali- 
tare, care a dus la cel de al doilea război mondial pentru democraţie. Au- 
torul folosește acest punct pentru a se opri într'o privire amănunţită şi 
clară asupra fascismului (pp. 175—389) gi asupra naţional-socialismului 
(pp. 190—211). Acestei treceri în revistă îi adaugă şi o precizare a poziţiei 
comunismului, faţă de democraţie pe de o parte, faţă de totalitarism pe de 
alta. (pg. 212—214), după cum o vede d-sa. 

Analiza largă a celor două ideologii totalitare e făcută în permanentă 
confruntare cu democraţia, pe toate tărâmurile — ca o confruntare a două, 
viziuni opuse ale lumii, deci. In afara cercetării sale ştiinţifice ele se con- 
fruntă dramatic şi în sufletul autorului —în încercarea de ẹ le depăși într'o 
sinteză, la fel cu Andr6 Maurois în discuţia pe vapor: 

« Fascismul și naţional-socialismul declară public şi solemn că, în tot 
sistemul lor politic, stau de partea forței pur materiale. Democraţia, dim- 
potrivă, declară public şi solemn că stă de partea forțelor morale şi spiri- 
tuale. Aici nu e nicio înţelegere cu putinţă, nici în teorie nici în practică ». 

« Fascismul şi naţional-socialismul sunt în tezele lor fundamentale anti- 
individualiste. Ideea colectivului social est» primară. Colectivul social — 
partidul, sau societatea, sau națiunea sau statul— trebue să fie considerat 
ca elementul suprem în viaţa socială 5... € Democraţia, dimpotrivă, este 

individualistă. Anume, democraţia consideră fiecare fiinţă omenească drept 
fundamentală, iar orice colectiv social drept secundar, alcătuit din indi- 
vizi»... 4 Am căutat întotdeauna să ajung în această fundamentală contro- 
versă sociologică la o sinteză acceptabilă şi definitivă » (pp. 171—172). 

Sinteza aceasta d-l Beneş o realizează doar variind punctul de vedere. 
Ca pur om de ştiinţă, recunoaşte că cearta e oţioasă, deoarece individul 
şi colectivul nu stau în raport de succesiune sau de ierarhie, ci de coezistenţă 
și condiţionare reciprocă, Insă din punct de vedere metafizic şi moral, pentru 
d-sa nu mai există nicio îndoială că individul este forța primară şi cea mai 
înaltă valoare a societăţii. Deoarece, precum a spus, din punct de vedere 
metafizic şi moral, omul nu poate govăi asupra lui însuşi, trebuind să fie 
sau individualist sau colectivist, — ca filosof, d-l Beneș se declară un ho- 
tărît individualist în democraţie. Ca om de ştiinţă însă, d-sa ştie că indi- 
vidualul şi colectivul se condiţionează reciproc, și astfel e dispus să admită 
în democraţie o sumă de măsuri şi legiuiri cu caracter colectivist (pag. 172). 
Niciun alt sistem politic, în afară de democraţie, nu i se pare în stare să 
rezolve această teribilă dilemă (pag. 173). 

Tot pe acest teren, d-l Beneș vede cu entusiasm şi încredere o rodnică 
şi durabilă colaborare a democraţiei occidentale cu socialismul sovietic 
răsăritean — problemă căreia îi consacră un admirabil subcapitol: ste 
posibilă o renaștere a democrației după război și o colaborare aei cu socia- 
bsmul sovietic? (pag. 253—271) din capitolul atât de palpitant dela finele 
cărţii: Viitorul democraţiei. 


Victoria şi viitorul democraţiei europene 


Căci d-l Beneș a crezut în anii cei mai grei şi crede cu atât mai vârtos 
acuma în victoria democraţiei în acest război şi în reînvierea ei după el. 
Această convingere îi e întărită de acel element din filosofia ondulatorie 
a istoriei ce şi-a făurit-o și care l-a ajutat să-şi explice şi în această carte — 
pe lângă premizele puse de însăşi polaritatea primului războiu , mondial, 
pe lângă compromisurile inerente traducerii ideii în faptă, care au dus la 
cunoscutele crize ale democraţiei dintre 1919—1939— ascensiunea dic- 
taturilor. D-l Beneş crede anume în dialectica acţiunii şi a reacţiunii. In 
istorie d-sa vede clar cum epoci de filosofie universalistă şi umanitară alter- 
nează cu epoci de filosofie naționalistă sau cu dictaturi de partide ori de 
clase (pag. 218). In fiecare revoluţie există însăşi elementele reacţiunii îm- 
potriva ei (pag. 219). Fiecare revoluţie evoluează astfel aproape inevitabil 
după anumite legi sociologice (pag. 220). De aceea — 4 lupta omului pentru 
o cultură şi o civilizaţie mai înaltă, pentru un grad mai înalt de libertate 
şi desvoltare a personalităţii umane, nu se desfăşoară pe linia unui progres 
în linie dreaptă, prin evoluţie pașnică, ci ca să zicem aşa, prin valuri so- 
ciale» (pag. 321). 

Omenirea îşi plăteşte astfel scump dar necesar progresul (pag. 222). 

Cunoaşterea acestor legi îl face pe d-l Beneș să nu se îndoiască de pra- 
buşirea oricărei dictaturi. Aceste legi duc orice dictatură la război extern 

sau la contrarevoluţie. De oarece actualmente e greu să se presupună că 
dictaturile existente ar putea ajunge la prăbuşire numai printr'o reacție 
interioară, d-l Beneș crede că ea va fi forţată de însăşi aventurarea nebu- 
nească a dictaturilor întrun război. Aceasta va duce la un nou războiu 
mondial, dar şi la năruirea dictaturilor (pag. 223--225). Să notăm că aceste 
pagini au fost scrise în 1939. 

Restul sunt însemnate în 1943. Şi sunt cele mai interesante. 


Cum va arăta Europa după războiul actual 


Acestei întrebari caută să-i răspundă. Cu optimism, dar nu cu ugu- 
rinţă. Caci autorul îşi dă seama, dacă ştiutele convulsiuni după trecutul 
razboi mondial au fost atât de puternice şi de lungi, cu atât mai mult vor 
fi cele din urma acestui război ce le întrece în groază şi pustiire pe toate 
celelalte. 

Medicii vor trebui să fie foarte prudenţi în administrarea tuturor docto- 
riilor, chiar a celor mai binefăcătoare. Va fi o lungă vreme de convulsii și 
suferinţe și noua organizare europeană, tocmai de aceea, va trebui să se 
închege dela sine, neforțată, treptat, organic aproape. 

De aceea d-l Beneş preconizează pentru abia foarte târziu o încercare 
de rcînviere a Societaţii Naţiunilor. La început, câteva unităţi organice, 
unele din ele deja în curs de cristalizare în actualul război. Natural, tocmai 
fiindcă acest razboi încă nu e terminat, evenimentele se succed cu atâta 
repeziciune, încât multe din liniile planurilor schiţate de d-l Beneş acum un 
an-doi în această carte, sunt depăşite. O mare certitudine este și rămâne 
în toate aceste schiţe vremelnice: faptul că d-l Beneş a văzut just şi la timp 
că nimic nu se va putea înfăptui în Europa și mai ales în centrul şi estul 
ci fără de consimțământul şi fără de sprijinul Rusiei Sovietice. Marea gre- 
şală a statutului european de după 1919 nu trebue să se mai repete cu niciun 
preţ (pag. 241—242). 

Dar — iarăşi la fel ca André Maurois — d-l Beneş vede, mai presus de 
toate aceste gânduri şi planuri, necesitatea restabilirii marilor valori morale, 
care au asistat la nașterea democraţiei: 1. Libertatea de gândire, credinţă, 
de expresie într'o cultură naţională liberă. 2. Respectul adevărului. 3. Res- 
pectul cuvântului dat, al obligaţiilor luate, fie de către indivizi, fie de către 
state (pag. 237—238). 

Fiindcă, declară hotărît tocmai omul de stat Beneş, nu e astăzi atât 
vorba de schimbarea instituţiilor, cât mai mult ca oricând, de schimbarea 
omului însuşi, de lupta democratică pentru un om nou, mai ştiutor, deci 
mai puţin patimaş; mai lucid, deci mai puţin egoist (pag. 269—270). 

Cartea d-lui Beneş se ridică şi ea astfel — patetică totuşi în sobrictatea 
ei ştiinţifică — dela încercarea de explicare a războiului prin democraţie 
la eternul efort al omului de a se lămuri şi a se reînnoi prin sine însuși, prin 
confruntarea lui cn viaţa, la cumpăna grozavă dintre ea şi moarte. 


EDUARD RĂDEANU 

HOMER BRETT: BLUEPRINT FOR VICTORY 


Ultima carte a binecunoscutului scriitor de poziţie american, ale cărui 
scrieri de politică externă ca şi internă au dat loc la atâtea discuții şi ale 
cărui opinii au născut ecoul îndreptăţit în ţara libertaţilor permanente, 
ne desfaşoară o latură a problemelor de ordin politic şi militar ale Naţiu- 
nilor Unite, şi în special ale Americii, problema diferendului militar nipono- 
american, Pentru cei cărora Homer Brett nu le este cunoscut, vom spune 
că acesta şi-a risipit copilăria şi tinereţea în Meridian (Mississippi) ca func- 
ţionar poştal. Voluntar în Mississippi Volunteer Infantry, în 1898, se retrage 
ca Lt.-Colonel în 1907. Dela această dată, până la 1912, este utilizat în De- 
partament of Civil Governement of the Panama Canal Zone, când, în cadrul 
Ministerului de Externe, este trimis, rând pe rând, în Arabia, în toate capi- 
talcle vest-europene, insulele Canare, Panama şi întreaga Americă de Sud, 
cu excepţia republicei Paraguay. Taina succesului lui sunt studiile de istorie 
militară şi economie, cât şi o vastă cultură literară. 

Blueprint for Victory, ultima carte a tacticianului, este un apel la con- 
centrarea tuturor forțelor pentru distrugerea completă a Japoniei. După 
ce fixează diagnosticul, Homer Brett găsește remediile necesare pentru 
adoptarea celei mai adecuate strategii, pentru ca războiul să se rezolve 
în cel mai scurt timp posibil. In capitolul Total war găsim o originală para- 
lelă între ţelurile imperialiste-naziste şi cele nipone, autorul fixând identi- 
tăţile necesare. Homer Brett ne desvălue premeditarea războiului de către 
aceste doua curente imperialiste, prin toate metodele posibile executate 
de coloana a V-a. Astfel, naziștii creează curând lichidatele cămăși negre 
ale lui Sir Oswald Moseley în Anglia, garda celor 100.000 în Olanda, quisling- 
ismul în Norvegia, Crucile de foc în Franţa, Rezismul în Belgia, Săgețile 
de foc în Ungaria şi Garda de Fier în România. 

Este cert, spune autorul, cu privire la alcgerea acestor ţări pentru a pro- 
voca desagregarea, că naziștii au ales ţările-cheie ale Europei, sau ţările 
focar, cazul Ungariei şi Belgiei. Alianţa germano-japoneză, dacă are pentru 
perioada războiului o însemnătate militară, din toate celelalte puncte de 
vedere este catastrofală Germaniei. In timp de pace, comerţul produselor 
japoneze este marele rival al produselor germane. Iată de ce Germanii nu 
pot privi decât cu o bucurie strict militară orice victorie japoneză (nu e 
cazul). Şi din punct de vedere al teorici rasiale, alianţa lui Hitler cu aceşti 
periculoși asiatici este o absurda contradicție. Să ne gândim la Wilhelm 
al Il-lea, care găsea în pericolul galben adevăratul coșmar al Europei. 

Capitole întregi relatează adevărul dela Pearl Harbor şi realităţile de 
după Pearl Harbor, faptele de arme dela Corregidor, simbolul vitejiei ame- 
ricane (proporţia de luptă 60 contra 1), însemnătatea marinci în câștigarea 
acestei lupte care se întinde pe zeci de mii de mile şi toate faptele din teatrul 
de luptă al Pacificului, peste care un văl de propagandă perfidă şi minci- 
noasă s'a așternut până mai ieri pentru demoralizarea lumii dornice de 
libertate. 

Capitolul ultim, Incotro de-acum? ne precizează linia Statelor-Unite de 
conduită internă, realizată atât de magistral jde Roosevelt, adevăratul 
war President, ca și cea de conduită externă, permanentele scopuri ale Na- 
țiunilor-Unite, preconizate și indiscutabil înfăptuite de cele 4 națiuni-titan 
U.S.A., Marea Britanie, U.R.S.S. şi China. 


RADU TECULESCU 


ANDRE MAUROIS MEMORIALIST 


De natură să legitimeze o anumită curiozitate biografică și literară, 
firească la autorul unor portrete de personalităţi ilustre, amestecată mai 
ales cu întrebări de ordin actual, cele două recente volume de Mémoires 
(New-York, Editions de la Maison Francaise, 1942), ale lui Andr6 Maurois, 
vin să ne invite cu toată amabilitatea la reluarea multor legături spirituale 
întrerupte, alături de celelalte manifestări franceze de recentă amintire... 
Publicate în America, de o circulaţie extrem de redusă pe continent, îm- 
pinse până la sfârșitul anului 1941, venind din partea unui scriitor cu nume- 
roase relaţii în mediile politice şi diplomatice anglo-saxone, contemporan 
cu ultimele evenimente din Franţa, ele constituesc adesea— sub acest 
unghi de vedere — o lectură informativă, plină de inedit în detalii, suficient 
de relevantă în capitolele finale. Făcând turnee de conferinţe şi ţinând 
cursuri de literatură franceză la diferite colegii americane, And:6 Maurois 
a desfăşurat, începând din 1940, o întinsă activitate propagandistică pentru 
Franţa, din care numai palide aspecte par să pătrundă în paginile acestor 
Memorii, legatẹ atât de prezent, dar şi de epoca anterioară, autobiografia 
de faţă aspirând la prezentarea organică și la portretul integral. 

O copilărie calmă, cenușie, într'un orăşel normand, Elbeuf, unde familia, 
sa, refugiată din Alsacia în 1871, evacuase o curând prosperă industrie de 
filaturi. Cu totul asimilat, sentimental, romanesc şi studios, André Maurois 
până la venirea la liceul din Rouen, a dus doar o existenţă ștearsă, fericită 
şi destul de banală, în umbra uzinei, lângă o colecţie de unchi avari și in- 
dustriași, etern ascunși în ateliere şi birouri, colorată doar de succesele 
şcolare, la care va rămâne atât de sensibil... La Rouen, în 1001, lecţiile 
unui tânăr profesor, Émile Chartier, cunoscutul € Alain » de mai târziu, 
se vor dovedi pline de fertilitate, prin profesarea socratică a unei estetice 
şi etice relativ stendhaliene și oarecum cinice. André Maurois recoltează 
acum alte premii, distincţii şi medalii, după trecerea unei licenţe în filosofie 
și satisfacerea, serviciului militar, revenind însă tot la uzina familiară, unde 
face multă vreme excelentă figură de specialist improvizat în... ţesături 
de fantezie. Vocaţia literară se cristalizează cu greutate, într'un mediu atât 
de plat, o primă căsătorie romantică, precedată de vaporoase şi secrete 
escapade elveţiene şi londoneze, dându-i un oportun prilej de fericită eva- 
ziune, relevându-i totodată și evidente aptitudini familiare, de altfel perfect 
burgheze. 

Primul război mondial îl surprinde ca element de legătură pe lângă 
diferite formaţiuni militare engleze, această experienţă a temperamentului 
britanic ducându-l treptat la redactarea unui volum de mare succes, Les 
Silences du Colonel Bramble, care-i asigură o comodă celebritate și preţioase 
relaţiuni pe insulă. O a doua căsătorie cu Simone de Caillavet. în urma de- 
cesului primei soţii, pune pe André Maurois în atingere frecventă cu înalta 
societate franceză (academicieni, duci, generali, miniştri...), scriitorul 
făcând tot mai mult figură diplomatică şi cosmopolită. Sociabil, monden, 
conferenţiar ajustat, scriitor tot mai reputat, întrezărindu-și surâzător 
silueta, într'un frac verde, prin biografiile şi subiectele tratate tot mai legat 
de intelectualitatea şi aristocrația engleză, făcând o corectură în Alpi, cursuri 
la Princeton şi conferinţe la Liceul Francez din Alexandria, existența lui 
André Maurois apare ca o eternă croisieră, similară cu aceea a lui Paul 
Morand, plină de ecouri propagandistice şi abilităţi diplomatice. De aici 
şi abundența de detalii savuroase, anecdote, citate «istorice » şi scene de 
culise consemnate în aceste Memorii... 

Devenit preţios colaborării anglo-franceze, autorul ia parte la recepții, 
adunări solemne, conferinţe şi turnee, îndeplinind tot felul de misiuni cul- 
turale semi-oficiale, izbucnirea, războiului actual, odată cu îmbrăcarea hainei 
militare, dându-i atribuia unor conferinţe informative pe lângă marile unităţi 
ale corpului expediționar englez, comandat de Lordul Gort. Evacuat în Anglia, 
cu puţină vreme înaintea dezastrului militar, André Maurois activează un 
timp în serviciul lui B. B. C., după care, răspunzând unei invitaţii, pleacă 
în America. Mills College, în California, îi oferise o catedră de literatură 
franceză, dela care a început să vorbească despre Rabelais, Racine, Vol- 
taire, Hugo și celelalte glorii absolute ale patriei sale. Franţa continuă să 
fie tot atât de bine servită... 


ADRIAN MARINO 


Şi acum câteva exemplificări și observaţii semnificative ale lui André 
Maurois: 


Ideile politice ale lui Alain 


Despre profesoratul normand al lui Alain, de o pedagogie cu parfum antic 
şi deloc convenţională, André Maurois are în Memoriile sale pagini pline 
de efuziune evooativă, nu mai puţin documentate cu fapte, mărturii şi citate, 
de care un viitor biograf al eseistului va trebui să ţină seama... Savuroasă 
între toate este scena în care se povestește o inspecţie întâmplată tocmai 
în timpul unei lecţii despre obligaţiile etice faţă de femeile uşoare. Alain 
şi-a continuat calm preleperea, inspectorul respectiv dând dovadă de inte- 
ligenţă, o catedră pariziană la Liceul Condorcet fiindu-i ulterior obţinută. 
Dar acest original profesor îşi întreținea elevii, mai ales pe André Maurois, 
şi asupra diferitelor sale opinii politice, de un radicalism sui-generis, cu 
utilitate acum transcrise: 

« Chartier avea pasiuni politice, strâmte, viguroase, pe care și le măr- 
turisea. Era un radical, dar cu ceva din Julien Sorel Insă radicalismul 
sau era mai puţin o dorinţă de reforme, cât o permanentă atitudine de gardă, 
a cetaţeanului răzvrătit împotriva autorităţii. Ținea la libertate mai mult 
decât la egalitate și credea că dacă libertatea spiritului rămâne integrală, 
ea este suficientă să menţină egalitatea în faţa legii, singura autoritate de 
care sc simţea lepat. Deși nu era un socialist, faptul nu-l împiedeca să ne ex- 
puna doctrina acestui partid cu atâta abilitate, încât devenisem, pentru 
un număr de ani, eu însumi socialist. Chartier fu destul de mulţumit de 
aceasta. «Cine nu cste revoluţionar la șaisprezece ani», spunea el, «nu va 
avea, la treizeci de ani atâta energie nici măcar ca să devină căpitan de pom- 
pieri ». Insă gândirea sa politică avea şi un alt aspect. Mare cititor al lui 
Auguste Comte şi al lui Balzac, el credea împreună cu aceşti maeştri în 
necesitatea ceremoniilor şi respectul tradiţiilor. Alain ea probabil un anti- 
clerical, dar nu şi un anti-religios. Puţini oameni au ştiut să vorbească mai 
binc despre creştinism » (vol. I, p. 77-78). 


Primele regimente engleze 


Numeroase sunt în opera lui André Maurois mărturiile de simpatie faţa 
de armata engleză, de spiritul său sportiv, de originalele sale figuri de co- 
mandanţi. Memoriile de faţă conţin similar un mare număr de astfel de 
pagini semnificative, reproducând impresii fragmentare, culese dela confe- 
rințele inter-aliate, sau de pe linia frontului, din'cantonamente sau din freo- 
vente conversații particulare. Defilarea primelor regimente engleze, prin 
Rouen, în August 1914, prilejuește autorului una din aceste schiţe pline de 
lumină, cetite azi cu emoție de orice Francez: 

«In timpul debarcării, noi le admiram disciplina, bogaţia, precum și 
prezenţa, în mijlocul lor, trădată prin mii de semne, a unei vechi tradiţii, 
demna de o mare naţiune. Pentru noi, infanteriştii celei de a Treia Republici, 
cazarma evoca tot felul de neplăceri şi lipsuri materiale. Aceste regimente 
engleze păstrau însă graţia și luxul armatelor noastre din vechiul regim. 
Frumoasele tobe pictate cu armele regale, caii cu albele lor harnașamente, 
tartanele viu colorate ale Highlanders-ilor, ne umpleau de admiraţie, de 
surpriză, dar şi de neîncredere. 

Oare cum ne vor privi acești străluciți cavaleri, plecaţi în cruciadă, 
pe noi sărmanii soldaţi ai infanteriei franceze, bolborosind o engleză im 
posibila » (vol. I, p. 221). 


Savanţii englezi şi efortul de război 


Este interesantă și exemplificativă aceasta mărturisire a profesorului 
Langevin, facută scriitorului, în timpul unei călătorii dela Southampton 
la Le Hâyvre, despre contribuţia oamenilor de ştiinţă englezi la efortul mi- 
litar al patriei: ; 

4Ceca ce au făcut fizicienii englezi, dela începutul acestei campanii, 
cste admirabil. Au pus la punct un procedeu de detecție al avioanelor dela 

distanţe, și o sută de alte metode ingenioase de apărare... In chestiunea 
minelor magnetice, au fost de o rapiditate de necrezut, In cinsprezece zile, 
au determinat fabricaţia acestor mine, au găsit punctul vulnerabil și au 
sugerat mijloace simple și puţin costisitoare de protecţie a vapoarelor. Iata 
o activitate cu adevărat eficace... (vol. II, p. 217)». 

A. M 


TOAMNĂ ÎN IAȘI 


Zilcle trecute am avut viziunea mai pustie ca altădată al Iaşulu i 
Aşteptam cu nerăbdare revederea după lunile care s'au scurs atât de greu 
departe de oraşul infiltrant de melancolii şi romantică preţiozitate, Din 
şirul lung al tipicilor birji moldovenești nu m'a întâmpinat decât una, mai 
aplecată şi mai tristă ca oricând, cu un cal plin de misterioasă reverie, In 
legănarea de gondolă a trăsurei am revăzut cu ochi flămânzi Iașul. Oraşul, 
mai umil, mai ascuns ca niciodată în intimitatea lui, e pătat de soarele putred 
de toamnă și de frunzele arse de luna târzio. 

Orașul parcă e o cetate goală; după ce te obișnuiești cu atmosfera ciu- 
dată care-l domina, parcă te miră manifestările puternice, efuziunile sunt 
comprimate, şi calci cu religiozitate pe caldarâm ca pe lespedea rece şi mă 
tăsoasă a uneia din nenumăratele lui biserici, 

Oameni slabi și traşi de suferinţă treo cu coșuri, pachote şi bidoane. 
Aceeaşi goană cotidiană de pretutindeni pentru aprovizionare. Curentul 
era întrerupt dela uzină, aşa că am urcat pe jos dealul spre grădina Copou. 
Pretutindeni urmele înfipte adânc ca nişte ghiare ale războiului. Mirosea 
uscat şi veşted, mirosea cu un aer de beci a toamnă. Ce bine pot să plângă 
toamna pocții în Iași, unde se nasc melancoliile, de când înfloresc liliacii 
și trăiesc până ce măturătorul zgribulit de frigul dimineţii adună ultimul 
covor de frunze... 

Porţile grădinii erau deschise larg, şi grădina pustie şi încremenita 
Am vrut, o clipă, înşelat de amorţirea celor patru mari lei de piatră, să 
caut «prinţesa adormită », dar bătrânul paznic al grădinii care-şi târâie 
un picior mai greu şi înpodobit cu fireturi albe m'a adus la realitate. Cine 
ştie unde este îngropat sufletul acestei grădini, căci trebue să-l aibă, Poate 
undeva la rădăcinile teiului legat în bare de fier şi cu crengi despletite pe 
care atâţia tineri l-au folosit ca stimulent şi simbol? Oare umbra poetului 
mai rătăceşte pe aici sau a fugit speriată de sgomotele necunoscute? Poate 
am s'o găsesc dincolo, în bojdeuca din mahalaua Țicăului, unde ţiganii din 
cartier, în timpul unei alarme, au furat toate amintirile rămase dela hulpavul 
povestitor. 

Am vrut să privesc Iaşul după ce am trecut pe la Trei Ierarhi, pe la 
vechile biserici, şi am admirat cu orgoliul nostru de totdeauna Palatul Ad- 
ministrativ, Iaşul dela înălţime. 

L-am privit din bătrânul turn al Golici, care domină, prin vârstă și 
nălţime, întreg orașul, Casele micuţe pătau divers câmpul, iar coastele 

dealurilor parcă mai aplecate, poate de bătrânețe, reflectau soarele captat 
cu sgârcenie înapoi. 

De undeva, de departe, o fabrică suna chemarea lucrătorilor cu o sirenă, 
al cărei ton mi se păru plin de optimism, din altă parte câteva ciocane sunară. 
ca un preludiu, oamenii se mişcau (mi se părea poate de sus) mai iute, iar 
dogitele clopote ale turnului ar fi sunat poate cu bucurie o deșteptare de 
care este atâta nevoie. Noi Ieşenii credem în ea şi în oraşul nostru. Altfel, 
activitatea intensă care a început să răscolească tot oraşul nu ne face decât 
cu o speranţă, aproape de certitudine, să-l vedem din nou înălţat, înfrun- 
tându-şi propriile ruine, prielnice atmosferei de capitală a poeziei. Sunt bš- 
nuieli de renaştere în toate privinţele. 


AL. POPOVICI 


OEDIPOS ÎNTR'O NOUĂ INTERPRETARE 


Tragedia Oedipos de Sofocle, în versiunea d-lui Eftimiu, montată la 
Aro, e un spectacol care a stârnit curiozitatea publicului şi a lumii noastre 
artistice, încă de pe când era în pregătire. Spectacolul merită să fie văzut, 
întâi de toate pentrucă e una din cele mai îndrăzneţe experienţe pe carc 
le-a încercat teatrul românesc. Ca să se monteze o tragedie — întrun stil 
cât mai apropiat de cel antic—nu s'a cruțat niciun efort. S'au încredinţat 
rolurile principale d-nei Marioara Voiculescu, d-lui Manolescu şi d-lui Vraca 
— în 'rolurile secundare au fost utilizate artiste de valoare ca d-na 
Aura Buzescu, d-na Agepsina Macri, singura noastră artistă care stăpâneşte 
. cu ştiinţă dicțiunea versului clasic, d-na Marietta Anca și d-na Cleo Pan 
Cernăţeanu. S'a montat un balet (în stil modern?!) şi s'a creeat o muzică 
(inspirată, vai, din « Pavana pentru o infantă moartă» de Ravel), s'a con- 
struit un decor giandios şi s'au executat costume bogate. 

In fine, versiunea d-lui Eftimiu a păstrat cadenţa largă a versului şi 
ritmul vioi din replicele scurte, căutând să rămână cât mai aproape de 
amploarea suflului antic, dovedind o mare înţelegere a tragediei. Atât 
pentru această traducere, în care a pus muncă gi pasiune, cât şi pentru 
generozitatea de a fi montat spectacolul în scopul de a strânge fondurile 
necesare reclădirii Teatrului Naţional, d-l Eftimiu merită recunoştinţă. 

Din păcate, spectacolul mai trebue să fie văzut şi pentru altceva: ver- 
siune, montare, interpretare — totul a fost redus la scară mică şi deformat 
din nepriceperea regisorului. Actorii noştri, viitorii regisori, studenţii Con- 
servatorului de Artă Dramatică sunt datori să vadă spectacolul pentrucă 
să înveţe cum nu trebue să fie o regie, ca să nu mai permită în viitor, fărâ- 
miţarea unui lucru mare și frumos. 

Decorul. Macheta d-lui Traian Cornescu era una din cele mai bune care 
s'au creeat pentru € Oedipos ș. Am dinaintea ochilor macheta executată 
la Paris pentru reprezentarea acestei tragedii. Viziunea d-lui Cornescu este 
incontestabil superioară. D-sa a înțeles că în decorul unui teatru clasic, 

trebue să predomane + arhitecturalul ș. Nu a căutat să fie original, nu s'a 
jucat cu massele ci le-a dispus expresiv, fn spiritul piesei. Nu am destule 
cuvinte de laudă pentru atâta înţelegere şi bună credinţă artistică. Pro- 
porţiile scenei Aro nu au permis ca macheta să fie realizată întocmai. D-X 
Cornescu + văzuse > scara din fund— arcuită — astfel ca printr'an trucaj 
de planuri absolut necesar scenei — să se creeze spaţiu, adâncind perspec- 
tiva. Scara, a fost construită însă pe un singur plan şi rezultatul e că spec- 
tacol, decor şi piesă au pierdut din grandoaae şi semnificaţie. Nu e vina 
nimănui — ne pare rău— atât. 

La aceasta s'a adăugat însă şi impresia neplăcută a « decorului de costum». 

S'a plecat dela o premiză falsă, anume, s'a spus: spectacolul e mare, 
costumele trebue să fie fastuoase şi... am avut pe scenă o garderobă de dra- 
perii multicolore. Inevitabil scena a căpătat aspectul unei pieţe orientale 
— ca în « Lakme v, afost pestriță, bălţată chiar. Arhitecturalul, jocul impre- 
sionant al maselor din decor, nu s'a prelungit prin linie şi coloare — dim- 
potrivă, i s'a suprapus un pictural de calitate mediocră, ce a destrămat 
impresia, de umtate şi armonie a ansamblului. Şi era atât de simplu să 
fie frumos! 

O cât de sumară documentare ar fi avizat pe decorator, că în teatrul 
antic costumele nu erau variate în decor, ci variau după gen. Comedia da 
liber curs fanteziei, permiţând decoruri şi costume feerice, în timp ce tra- 
gedia impunea o gamă redusă de culori, o simplitate nobilă .și gravă,— 
ori asta e cu totul altceva decât eleganța şi fastul realizat aci. Adeseori 
detaliile au fost supărătoare, de pildă coturnele — autentice sandale orto- 
pedice, în lame de aur sau argint, tăiate după ultimul model. Şi detaliile 
se leagă de ansamblu: Coturnele pe care le utizau actorii greci nu înălțau 
numai talia, ci îngreuiau pasul, obligau actorul să se miște greu şi larg, 
realizând un sculptural necesar plasticei tragice. Dacă intenţia a fost să 
se respecte stilul — apoi trebuia păstrată până la capăt. 

Figuraţia. In teatrul antic, corul era dispus într'un spaţiu circular de- 
osebit de scenă. Construcţia teatrelor moderne a impus o circulaţie a co- 
rului (compus din cântăreţi şi dansatori) pe scenă şi a adus tot aci — în 
acelaşi timp, figurenţii. Intrun spaţiu cu mult mai larg, anticii reduceau 
corul la 16 — maximum 14 persoane. La noi corul plus figuranţii între- 
ceau cu mult acest număr, într'un spaţiu cu mult mai restrâns, dând o 
impresie de îngrămădire. În afară de aceasta, figuranţii noştri s'au mub 
$nmit să stea inerţi, în poze mai mult sau mai puţin plastice după cum 
li sa arătat. 

Prin definiţie, figurantul e nemișcat, dar nemișcat nu e totuna cu 4 inert 3. 

n artist poate prin nemișcare să dea impresia de viaţă, participând la 
acţiune fără moiun gest, fără niciun cuvânt — numai prin concentrare 
interioară, Altfel devine obiect». Figuranţii noştri s'au remarcat — atunci 
când nu erau inerţi— prin discuţii între ei, pe şoptite — discuţii în cari 
bănuiai uşor că nu poate fi vorba de Qedip— cel mult erau convorbiri refe- 
ritoare la scumpete, epuraţie, etc., cari aveau darul să-i deamorțească din 
poziţiile lor incomode. 

Plastiea unui spectacol nu se realizează numai prin decor, costum § 
interpretare, ci mai cu seamă prin gest. Masca pe care o purtau actorii greci, 
inlatura orice posibilitate de mimică, cei; ând compensaţia gestului larg și 
expresiv. Actorul modern nu trebue sa uite că gestul e un element prea 
important în euritmia spectacolului, nu trebue să-l reducă ori să-l lase pe 
seama dansatorilor, complăcându-se în convenţional. 

Astfel se poate spune că «cortegiul bătrânilor > şi mai cu seamă Marele 
Preot, au creeat impresia unui sfat domnesc. Silueta masivă a Marelui 
Preot, vocea lui groasă, bărbile pătrate, gesturile patriarhale ne-au înfă- 
işat un + hatman Arbore », un € spătar Milescu ə, un biv vel vornic sau mare 
pivniocier, bine cunoscuţi cu toţii din piesele noastre istorice şi camuilaţi 
de ocazie în preoţi și mari iniţiaţi. 

E de mare importanţă, pentru plastica piesei, ca actorul să aibă înfăţi- 
area rolului. Artiştii noştri uită prea ușor că, în afară de antrenamentul 
scenic propriu zis, există o disciplină de viaţă a artistului, compusă din 
regim alimontar şi alte casne plicticoase de felul acesta. Bietul spectator 
nu trebuc ispitit într'atât încât să se întrebe dacă e mai bine să închidă 
o0hii— pentru a se bucura nestingherit de interpretare — ori să facă un 
efort, oa în ciuda aparenţelor să păstreze o impresie tragică peste care Be 
suprapun contururile moi şi pline ale interpretului. 

Baletul, Aşa după oam costumele tragice erau deosebite de cele comice, 
dansurile variau gi ele dela gen la gen: în comodii se dansa t kordaxul » și 
4 sikiniaul s — în tragedie un singur dans era permis: € emmelia +. Tragedia, 
ale oŭroi origini sunt religioase, păstrase acest dans de sanctuar, nu numai 
ca o rămăşiţă a tradiţiei, dar și pentru corespondenţele lui ou stilul tragic. 
Dansatoarele, acoperite din oreştet până în călcâie în văluri grele, întunecate, 
înconjurau altarul, cu atitudini reculege, în cari se ropeta gestul « plângerii », 
Bl e adoraţiei e şi al « oontemplaţiei », căci exista o ştiinţă a gesturilor mâinii 
— chironomia — adusă probabil din Orient, dela care niciun didascalor 
ori choroge nu s'ar fi abătut. 

Dacă înainte de a monta acest spectacol, d-na Penescu Liciu s'ar fi 
ostenit să ounoască spiritul dansului greo, e sigur că nu ar fi expus una din 
cele mai bune dansatoare ale Teatrului Naţional (Indira Mulgund) să se 
rostogolească, îmbrăcată într'o sumară tunică roşie, în atitudini de bacantă 
desperat voluptoasă, la picioarele altarului. E probabil că nu am fi admirat 
nici chiar €nimfcie-preotese »— atât de graţioase în tunicile lor străvezii 
— dar atât do nepotrivite şi nepoftite într'o tragedie, 

Impresionant a fost doar şirul de 4 cumenide» (zeițe ale răzbunării, 
purtând mască cu gerpi pe cap), dar cari aci purtau costumul € emmeliilor +, 
Să se fi îmbrăcat în grabă, schimbând din greşală costumele? 

Interpretarea. De sigur, d-l Vraca e un aotor mare. A vrut să ne dea însă 
un 4 Oedip » modern, Personal, mă îndoioso că lucrurile desăvârșite mai pot 
fi interpretate, modernizate. Un poem desăvârşit nu admite nicio schim- 
bare de cuvânt, o melodie desăvârşită, nicio schimbare de notă ş.a. m. d. 
Ori e Oedip» e unul din puţinele lucruri desăvârgite. 

D-l Vraca a mai vrut să fie original. Originalitatea voită nu dă bune 
rezultate în artă— nicăiri de altfel. In arta teatrală, cred eu, există o sin- 
gură posibilitate de a fi original şi anume: Dincolo de text, adâncindu-l, 
actorul trebue să pătrundă în intimitatea personajului, «să-l demaște + 
pentru a-i surprinde chipul adevărat, asa cum l-a văzut autorul. Numai 
aşa poate să fie creator la rândul lui, epetând seară de seară actul creaţiei 
autorului, plasticizând o figură cae se suprapune punct cu punct viziunii 
iniţiale. Din cele trei-patru interpretări caii se pot de unui rol, una singură 
e valabilă — aceea corespunzătoare cu a autorului. Restul e fals. 

Incerc să deslugesc 4 cine era Oedip», mai bine zis sce era el» atunci 
când îl vedem în prima scenă. Un tiran, un aventurier, un îrcrezut, pare 
să ne spună d-l Vraca . Aşa să fie? 

Oedip şi-a părăsit părinţii pe cari îi iubea, a renunţat la mostenirea 
unui regat, s'a exilat de bună voie, pentrucă oracolele i-au spus că într'o 
zi îşi va omori tatăl şi va deveni soţul mamei sale. Va avea copii care îi vor 
fi şi fraţi în acelaşi timp. E deci o « conştiinţă trează 5, un om cu probleme. 

Un bătrân îi şopteşte că Meropa şi Polibos nu sunt părinţii lui adevăraţi, 
dar nici aceasta nu-i domolește serupulele. Și Oedip ia drumul pribegiei; 
nu împins de dorul aventurii, ci gonit de destin. Acesta e omul care ajunge 
la Teba şi devine tiran— nu prin luptă, nu prin sforțare — ci prin jocul 
viclean al întâmplărilor, care-i netezese drumul. Să fie oare un ambițios 
cum ni-l piezintă d-l Vraca. 

E diept, cuvintele spun: 4 Eu, Oedipos, Tiran al Tebei», dar dincolo de 
cuvinte, dincolo de gestul grandilocvent— oino e omul? 

Psibologia deosebește «indivizii număr $ de 4 personalităţi ș. Există însă 
ceva cu mult mai important. Există oameni cu soartă şi oameni fără soartă. 
Oameni pentru cari naşterea şi moartea, dragostea şi crima sunt accidental, 
lipsite de semnificaţie. Ceilalţi — oamenii ca soartă «cu semn în frunte 
cum spune poporul — au un destin tragic. Toată deosebirea dintre teatrul 
modern și antic stă aci. Teatrul modern aduce în scenă « oamenii fără soartă t 
— descoperă dramaticul şi grotescul. Oedip nu numai că are Boartă — e 
conștient de ea. i 

Neastâmpărul lui nu ascunde numai teama de a îi răsturnat din domnie; 
e neastâmpărul unui om care se simte condus de forțe nevăzute — asemenea 
unui orb prin viaţă. Işi scoate ochii, spune Sofocle, pentrucă nu mai vrea 
să vadă, crimele lui, monștrii născuţi din el. Nu şi-i scoate oare gi pentrucă 
« spiritualiceşte » era orb din“ naștere — aşa cum suntem toţi faţă de ceea 
ce ne depăşeşte? 

Storţările lui — atât timp cât are «priviri, sunt bâjbâielile unui orb 
prin întunerec. La fiecare pas îl pândeşte o primejdie şi simte cum îl încol- 
ţeşte destinul, cum se strânge laţul în jurul lui. In cetate a izbucnit ciuma 
şi crima: «nici pântecul femeii nu mai închiagă prunc. Natura îngrozită 
şi-a suspendat o clipă creaţia. Aşteaptă ceva. E o tăcere în care se aud doar 
bătăile inimii. 

Pentru atâta sbucium nicio mângâiere nu e prea mare. De aceea natura 
i-a dublat lui Oedipos legăturile de dragoste şi rudenie. Copilele lui îi sunt şi 

fuce şi surori, în acelaş: timp — soţia îi este şi mamă. Ce bine a înţeles d-na 
Marioara Voiculescu acest lucru. Ri ce alt cuvânt de laudă i-aẹ putea aduce 
acestei artiste autentice? 

Dar pentru Qedipos nu există decât o singură mângâiere: lumina. Asta 
cere el zeului soare, Phoibos Apollon, — asta cere prezicătorului său Tiresias, 
Marelui Preot, Păstorului şi Solului Korintian. Lumina, adevărul cu orice 
preţ. Şi o primeşte. E o clipă de străfulgerare € în care a înţeles ». Orbeşte 
oare pentrucă şi-a străpuns ochii, — sau pentru că a văzut mai mult decât 
fi eate permis unui om? 

Pentru prima oară, orb Oedipos vede. Vede forţele care ne conduc, Luptă 
acum dela egal la egal cu ele. Vede clar drumul calvarului pe care va merge 
în strâmbe cotituri, sprijinit de umărul fraged al Antigonei— mereu înainte. 
Vede până şi luorurile mărunte care acăpau privirilor lui nepricepute până 
acuma: desinteresarea lui Kreon — în care deosebește totuşi minciuna, — 
prietenia Marelui Preot, blândeţea poporului. Şi, pentru fiecare din ei are 
un cuvânt bun, o mângâiere. Sărmanii orbi, de ce i-ar asupri, El care vede? 
Nu « Oedipos » (cel cu picioarele umflate) trebuia, să se numească, ci orbul, 
care a primit lumina. 

Aceasta e evoluția personajului. Nu dela nervozitate la sfâziere, ci dela 
sbucium spre tmpăcare. Nu e înfrânt ci puternio, limpede, calm, ca unul 
ce şi-a descoperit calea gi merge în ea, încadrat în destin. Acesta e catarsisul 
tragediei antice, Calvarul lui e ascensiune şi d-l Cornescu a înţeles sensul, 
mai bine decât d-l Vraca, atunci când a creat o scară ce urcă la nesfârşit. 

Ce a făcut însă d-l Vraca? D-sa a dramatizal personajul. Adică l-a redus. 
A căutat să mărească prin contrast efectul şi a obţinut mai puţin decât dacă 
ar fi luorat prin mijloacele proprii tragicului. Căci un personaj dramatic 
— hărțuit între dragoste şi datorie (oum e de pildă + Cidul» lui Corneille — 
rătăcit din nebăgare de seamă într'o tragedie), e de sigur mai neînsemnat 
decât acel ce tare o soartă » şi e conştient de ea. Lupta cu dragostea, gloria 
şi alte probleme mărunte— pe măsura vieții— sunt cu mult depășite de lupta, 
cu forţele mari ale destinului. 

Forţele aatea i-au modelat lui Oedip un chip— corespunzător chipului 
său interior— o mască tragică. Trebue amintit că întrebuinţarea măștii 
în teatrul antic e de sigur o amintire a ritualurilor magice, dar şi o « semni- 
ficajie ». Personajul e stigmatizat. Mimica nu are ce să caute aci, Ea aparţine 
oamenilor de rând, expresivi, pitoreşti, aparţine personajului dramatic. 

Iată de ce mobilitatea figurii, contorsiunile buzelor şi jocul de maxilare 

„au deservit pe artist. Filigranul rafinat al gesturilor d-lui Vraca au sorijilat 
statura uriaşă, aculpturală a lui Oedip, — în timp ce împietrirea feţii la d-l 
Manolescu — au întregit personajul Tiresias, E tot atât de adevărat însă, 
că d-sa e unul din puţinii artişti cari dispun de viaţă interioară şi forță spi- 
rituală, 

Regia. Poate că nu ar mai fi nevoie s'o amintim, dar nu mă pot opri să 
spun încă odată că propriu tragediei antice nu era numai «unitatea de loc », 
«timp gi «acțiune v, dar mai cu seamă euritmia — acel echilibru prin care 
decor, muzică şi dans şi interpretare îşi corespundeau până la întrepătrundere. 

- Regisorul, acest personaj de covârșitoare importanță în teatru, nu trebue 
să apară în scenă printr'o interpretare originală ». Odată pentru totdeauna 
să renunțăm de a adapta sau moderniza lucrurile desăvârșite. Ele se cer 
realizate într'un singur sens — numai în acela care le e propriu. 

Funcţia regisorului e din cele mai grele. El trebue să descopere numitorul 
comun al artelor — corespondenţele lor intime şi, acest «numitor comun », 
nu poate fi justificat, argumentat. El are un caracter axiomatic. Cine nu 
înţelege aceasta, cine nu dispune de intuiţii revelatoare, trebue să depue 
stăruinţă, informaţie, exactitate, răbdare şi alte calităţi mijlocii, absolut 
necesare ca să ajungă la bun rezultat. 

Sunt obiecţii grele, pretenţii exagerate și mi s'ar putea replica uşor că 
«cer prea mult». Se poate. Nu eu le cer însă, ci piesa. Cu lucrurile mari nu 
te poţi juca. Nu se starmă, dar te strivesc şi trebue să recunoaştem, spec- 
tacolul nu s'a impus prin montare, l-a salvat frumusețea textului şi versiunea 
d-lui Eftimiu. 

Mai este ceva de spus: Acest spectacol s'a dat în scopul de a strânge 
fondurile necesare reclădirii Teatrului Naţional. Să nu uităm. Nu șezători, 
nu teatre improvizate, pe cartiere, ne trebuesc nouă dacă vrem să facem 
cartă pentu popor». Ne trebue un teatru în adevăr mare, unde fiece ce- 

` tăţean să-și aibă locul său de drept, — căci teatrul e cea mai bună şcoală 
de educaţie morală și cetățenească, singurul curs seral deschis adulţilor, 
copiilor şi tineretului. Fiecare din ei are dreptul să se bucure de un spec- 
tacol realizat în cele mai bune condițiuni și asta nu o pot îndeplini nici geză- 
torile, nici teatrele de cartier. à 

a Artă pentru popor » nu se face vulgarizând, scoborînd nivelul operelor, 
ci ridicând nivolul general al culturii. Ori pentru aceasta e absolut necesar 
să nu dăm surogate, — să respectăm frumosul. 


RUXANDRA OTETELEŞE ANU 

In numărul de Iunie al acestei reviste, am publicat un desvoltat studiu 
despre & Valoarea românească şi universală a sculpturii lui C. Brâncuși», 
în care, printre altele, am căutat să grupăm temele mai însemnate ale operei, 
să urmărim continua sforțare întru stilizare naturistă şi desăvârşire tehnică, 
arătând totodată opiniile critice din străinătate, ce recunogteau sculptorului 
român o directă înrâurire asupra unor mari personalităţi şi curente artistice. 

Pe atunci, revista nu publica reproduceri, astfel că referinţele la anumite 
opere semnificative rămâneau pe seama cetitorului, care avea sau nu avea 
putinţa de a le controla. În urma iniţiativei comitetului de direcţie al revistei 
şi, în special, aceleia a d-lui Octavian Neamţu, directorul Fundaţiei Regele 
Mihai I, editoarea revistei, fiecare număr al 4 Revistei Fundațiilor Regale + 
va avea de acum încolo reproduceri, menite a ilustra studiile, cronicele şi 
însemnările despre artă, precum şi de a aminti tablourile și sculpturile mai 

de seama din expoziţiile lunii anterioare. E inutil să insistăm asupra aju- 
torului pe carc reproducerile după operele de artă îl aduc cunoaşterii, împo- 
dobind totodată paginile revistci și stimulând creaţia artiștilor noștri. 

. Cele opt reproduceri alăturate au fost alese pentru a ilustia evoluția 
artei lui Brâncuși, prin câteva teme şi procedee caracteristice. Dela Rugă- 
ciunea din cimitirul dela Buzău, ce trebue comparată cu măcar una din nu- 
meroasele Femei în genunchi ale lui Wilhelm Lehmbruck, pe care Brâncuşi 
l-a înrâurit vădit, la Cuminţenia Pământului, încă concretă, ca gi Torso, 
dar trădând amândouă naturismul acstui artist care repetă procedeele 
milenarelor şlefuiri ale naturii, și până la una din cele mai stilizate și absta ac- 
tizate Păsări Măsasire (cca în bronz, din 1919), se pot urmări feţele desă- 
vâașiii unei geniale activitaţi. Peștele în metal lucitor și făcut să se rotească, 
uluind privirea ce reţine numai sensul minunatei perfecţii geometrice, sau 
Vrăjitoarea, cioplire abstractă în lemnul stiamoșilor, sau unul din Săru- 
turile co umanizeaza geomctria şi geometrizează omul, constituesc momente 
tipice din marcaţa carieră a autorului Muzei adormite, în care se pot regăsi 
cubismul, dar şi străvechea viziune a ţăranului român. Nu mai repetăm 
cle scrise în studiul nostru, care se completează cu aceste reproduceri. 

Dar ca un omagiu pentru Brâncuși şi, totodată, pentru a dovedi încă 
odată legătura dintre geniala operă şi generaţiile scriitorilor noștri, repro- 
ducem cinci poeme pe care d-l Virgil Treboniu a avut gentilcțea de a ni le 
tiimite. Brâncuşi este din ce în ce mai aproape de artiştii și scriitorii noştri, 
iar opera lui exercită inspiraţie şi prilej de sinceră admiraţie. 


PETRU COMARNESCU 


BRÂNCUŞI 


Prea multă piatră mi-a curs în inimă ? 
Stăpână de cer, din copilăria unui gorjean 
Sta făgăduită de miracol 

Ciorchine secerat din vechime. 

Da-mi fruntea nu prea obosită 

Ca din cenuşe aproapele 

Să coboare după rănile pământului 

Şi să-şi aducă aminte. 


Pleoapele tot una cu gândul 
Dându-i rugăciunea și bunătatea; 
Ruga deşteaptă, ca viaţa 

Lânga uşa cea prea şi împărătească. 


Toate se coboară în suflet alcs, 
Ca o bucwmie care vrea sa-ţi spună 
Că obrajii sunt în furtună 


C. BRÂNCUŞI — RUGĂCIUNEA 

C. BRÂNCUŞI — CUMINȚŢENIA PĂMÂNTULUI 


C. BRÂNCUŞI — MUZA ADORMIȚĂ 


20 
S 
| 
[aj 
La) 
g 
S 
| 
F 
că 
E 
E 
| 
A 
yr 
5 
le) 
á 
aA 
5 


— Bronz — 1 


pă 
= 
in 
< 
Lai 
a 
2 
< 
ti 
< 
p 
Nn 
< 
a 


C. BRANCUŞI 


C. BRÂNCUŞI — PEŞTELE — Fronz — 1926 


COLȚ DIN ATELIERUL SCULPTORULUI C. BRÂNCUŞI 
Se văd: Sărutarea (piatră) şi Vrăjitoarea (lemn) 

Ri se ridică pururi spre cer, 
Dându-i omeneşti braţe. 


Dar numai lutul a stat și a fost culce. 


Coloanele fără sfârșit 


Nu-i aripă să le atingă mișcarea 

Prea, căutată de zilele facerii, 

Început înţeles şi aprins de flacari 
Tremură reci, neostenite în veacul stelelor. 
Ci, oglinda rătăcită gi care crăpase 

Sta în frumuseţea după drepte pustii. 


Aci o lacrimă s'a făcut apus, 

Alta a risipit marele răsărit: 

In pulbere a stat de veghe pântecul 
Când va hrăni vatra zilei. 


Numai inima dreaptă, coloană, 
S'a nins cea dintâi lângă piept. 
Şi din izvorul fagăduit înţelesuri 
S'au întors pe ruină şi boltă. 


Neîncepută, mărturia s'a, fericit 
Așa, împietrită de veghe, 
Văzută din uriaşa stalactită 
Cu vorbă de trup în flacără. 


Pui de pasăre 


Ştiu că ai aprins cerul îndepărtat 
Stânca de pe care n'ai sburat, 

Să ridice clopot primit de ceaţă. 
Dacă s'a risipit grindina 

Viaţa cea nouă nu s'a mai măsurat 
Ci numai când eşti pasărea lui Dumnezeu 
Vânătorul biblic s'a îndepărtat. 
Iată inima pe care ai stat 

Singură și grea în metal fierbinte, 
Şi ai lăsat să crape glasul 

Răscolit de câmpie şi dealuri. 


Acum când te oprești din fiecare stea 
Dă-mi tainic sbor, din lumină, 

Aprinde-mă, pui de pasăre 
Culcat în cuib de lună. 


Şi aşa îmi pare, 
Că sătul de frică se ascut penele. 


Fiul rătăcitor 


Mâna pe grumaz, vânt aprins, 
Dă tărie ca 'n fulger chemat, 
După întinsa şi nespintecata grije 
Fără de glas pare istovit. 


Roşcovele din mână nu s'au copt 
Ca nisipul dispărut și smuls 

Fără de rădăcină, viermele 

La vorba dăruită s'ar fi smuls. 


In amare dorinţi, după grăsime, 
Viţelul ca o lebădă adormit, 

Era ca lanul copt şi securea 

Cu dragoste de părinte ar îi lovit. 


Ca un prunc laptele din trecut 
Să-i fie pus în cană de lemn, 
Ca orișice păstor necunoscut 
Va da suferinţei miezul crud. 


Dar inelul străluit, înviat 

După piept, s'a întors să-l vadă. 
Așa crescut lângă mine va sta 

Ca snopul legat și ferecat de piatră. 


Pasărea în marmoră 


Steaua a risipit pana în marmură 
Aducându-i muntele sub aripă, 
Unde nu-i asculţi țărâna 

Ci ruga îluidică e pe soclu. 


Vântului uscat fără sfârşit sborul 
Liniştea crescută în linişte, 

Iară va îi amiaza culcată ca totdeauna 
Caldă şi ascuţită. , 


Dar din înălțimea lumii 
Spintecată valea s'a ivit, 

Şi se va naşte un zeu simplu 
Adus din ape şi granit. 

Unde să te găsesc speriată 

Din mâna lustruită de veci, 

Aşa cântecul păsăreso risipit 

Varsă cilindrica viaţă, 

Arsă de întâiul foc 

Lespedea luată după durere 

Şi cuprinsă între alţi giganţi 
Sboară lacomă în marmoră de Gorj. 


VIRGIL TREBONIU 


REÎNFIINȚAREA PREMIILOR SCRIITORILOR 
TINERI 


Fundația Regele Mihai I aduce la cunoștință că a reînființat 
Premiile Scriitorilor Tineri, pentru poezie, eseu, studiu filosofic 
sau social, piese de teatru şi nuvele sau schițe. Se vor premia ma- 
zimum cinci lucrări din fiecare sau numai o parte din aceste specii 
literare, după calitatea manuscriselor primite. 

Comitetul de premiere este alcătuit de membrii comitetului de 
direcție al Revistei Fundațiilor Regale, de redactorii revistei, precum 
şi de d-nii Tudor Vianu, Perpessicius şi Șerban Cioculescu. Manu- 
scrisele se vor preda la sediul Fundaţiei Regele Mihai I până la 10 
Ianuarie 1945, iar rezultatul se va da în cursul lunii Februarie. 
Numele şi adresa autorului vor fi menţionate într'un plic sigilat. 
Pe faţa plicului și pe manuscris se va scrie un « motto » ales de autor. 
Premiile constau în editarea imediată a manuscriselor alese de co- 
mitet și în acordarea anticipată a drepturilor de autor. 

PUBLICAŢII ROMÂNEȘTI 


VIAȚA ROMÂNEASCĂ 


A reapărut, dună o suspendare de patru ani, Viața Românească acum 
sub conducaea d-lor M. R lea şi D. I. Suchianu. Cităm din introducerea 
d-lui Mihail Ralea următoarele: 

« Treizeci şi mai bine de ani, (revista) a luptat glorios şi făra prihană, 
în nenumăiate campanii pentru toate temele democraţiei sociale româncşti. 
Două generații de scriitori și gânditori de stânga şi-au așternut în paginile 
ei talentul şi credinţele lor. Aici s'a dat lupta pentru pământul țărănesc 
şi pentru votul universal; pentru afirmarea țărănismului ca doctrină și pentru 
afirmarea unei democraţii integrale; pentru literatura militantă și socială, 
ca și pentru tiiumful raționalismului contra misticei reacționare şi obscu- 
rantiste. Aici s'au consacrat rânduri numeroase pentru Rusia Sovietică, 
pentru desrobica muncitorilor, contra odioaselor doctrine rasiste. Trei 
decenii, Viaţa Rominească a fost şcoala și tribuna tuturor concepţiilor de 
viaţă, colorate de umanitarism şi de naționalism generos». 

Numărul pe Noemrrie 1944 cuprinde epică semnată de d-l Mihail Sado- 
veanu şi d-na Cella Serghi; poezii de d-nii Al. Philippide, Demostene Botez, 
M. Beniuc, d-na Sanda Movilă şi d-l Florian Nicolau; eseuri și studii de 
d-nii D. I. Suchianu (o interesantă « Introducere la studiul morţii », în care 
se schiţează teoria că + psihismul răsare atunci când au loc fenomene de 
moarte incipientă», închepându-se «un curios paralelism între spirit şi 
moarte 3), Stanciu Stoian (+ Fazele desvoltării ţărănismului în România »), 
I. Bibeii şi Paul Zotta. Cronici semnează d-nii dr. I. Flavius, Petru Comar- 
nescu, G. M. Cantacuzino, Al. Graur, M. Barash şi dr. S. A. Sturdza. Mis- 
cellanea — vie ca odinioară şi la fel recenziile. 


NOILE SĂPĂTURI ARHEOLOGICE IN TRANSILVANIA 
Revue de Trensylvanie — Tome X — W-rile 1-2, Ianuarie — Iunie 1944 


D. Ion Berciu, directorul muzeului regional din Alba Iulia, înfățișează 
progresul arheologic, djn anii ultimi, menţionând săpăturile şi cercetările 
în domeniul preistoriei și protoistoriei; descoperirile făcute pentru cunoag- 
terea culturii Dacilor, precum şi acelea ale epocii romane şi epocii de mi- 
giaţie. In special, s'au dobândit, « dovezi vii? privind strălucitoarea viaţă 
spirituală a Dacilor. i 

DREPTUL 


Sub conducerea d-lor Siliu Rădulescu şi Mircea Manolcscu, reapare în 
excepționale condiţii tehnice şi cu o impresionantă ţinută ştiinţifică revista 
trimestrială Dreptul, întemeiată în 1871. 

In numărul pe Octomvrie 1944, d-l H. Aznavorian omagiază pe ade- 
văratul magistrat, care trebue să asigure libertatea altora, prin propria-i 
libertate de conştiinţă şi de judecată și prin propria-i omenie. Autorul citează 
câteva, cazuri semnificative, care arată cum, sub regimurilo dictatoriale, prin 
care am trecut, unii magistrați s'au verificat ca adevărații magistrați, 
deosebindu-se de aceia cari au săvârşit crima de intoleranţă, «întemeiată 
mai alea pe prejudecățile care au circulat în forme demente, sub fostul 
regim >. i 

Mai colaborează la acest număr d-nii H. H. Stahl, M, Vasiliu şi eruditul 
conducător şi animator al revist?i, avocatul Mircea Manolescu, precum şi 
d-ra Yolanda Eminescu, d-na Adriana Georgescu şi d-nii Paul C. Vlahide, 
Anton Drăghici şi Teodor Mandrea. 


O AUDIENȚĂ LA PREŞEDINTELE ROOSEVELT 
The Bucarest Herald — Anul I— Nr. 4— 1944 


D-l profesor Dimitrie Gusti semnează un articol în care descrie audiența 
pe care a avut-o la preşedintele Franklin Delano Roosevelt, în timp ce d-sa 
era comisarul general al României pentru expoziţia mondială din New- 
York, în 1939. 

Conducătorul gcoalei sociologice dela Bucureşti, oferind preşedintelui 
Roosevelt cartea sa, recent publicată de Universitatea Columbia, Conside- 
rations on the social service law in Rumania, Presedintele Statelor-Unite s'a 
interesat în deosebi de cuprinsul ei, ezpicându-i-se activitatea experimen- 
tală din România pentru organizarea și ajutorarea, prin ele înseși, a satelor, 
precum și planul de educare a ţăranilor prin şcoli speciale, pentru a li se 
ridica nivelul de trai. După aceste explicaţii ale profesorului D. Gusti, pre- 
şedintele Roosevelt a remarcat cu privire la legea serviciului social: € Atunci 
înseamnă, că lucrarea D-vs. formulează cea mai înaintată legislaţie în această 
privință ». 


ANIVERSAREA REVOLUŢIEI RUSEȘTI 
Democraţia — Anul I — Nr. 6— 12 Noemvrie 1944 


Acest număr al revistei săptămânale Democraţia, ce apare sub direcţia 
d-lui Anton Dimitriu, este închinat aniversării revoluţiei rusești, în legătură 
cu care semnează articole d-nii Anton Dimitriu, Al. Mironescu, C. Clonaru, 
Marcel Mihail Avramescu, N. K. Krupscaia, I. Biberi, V. Cristian, N. Ar- 
ginteacu-Amza şi d-nele Cella Serghi şi Sorana Gurian. Numeroase repor- 
taje şi articole informative din toate domeniile de activitate sovietică com 
pletează acest bogat număr, în care găsim și portretele-biografii ale Mare- 
şalului Stalin, d-lui Molotov şi Mareșalului Voroşilov. 

Deosebit de interesantă, ancheta privitoare la relaţiile dintre Rusia şi 
România, la strângerea acestor relaţii şi la desvoltarea unei încrederi reci- 
proce, anchetă la care au răspuns o seamă din personalităţile vieţii noastre 
politice şi culturale. 

4 Rusia sovietică de astăzi reprezintă icoana celei mai uriaşe experienţe 
politice, sociale şi morale, pe care a văzut-o istoria universală până în pre- 
zent», scrie d-l Ghiţă Pop. 

€ Numai o Românie real democratică va putea stabili relaţii de sinceră 
prietenie cu marea republică din răsărit şi va putea oferi garanţii suficiente 
pentru o asemenea prietenie 5, atrage atenţia d-l Lucrețiu Pătrășcanu. 

« E necesar să ne cunoaştem bine prietenii şi să fim la înălțimea idea- 
lurilor ce-i călăuzeso. Să ne pătrundem de ideea primatului muncii și a binelui 
colectiv, de asemeni de respectul demnităţii omenești şi de disprețul para- 
zitismului social », scrie, în răspunsul său lẹ anchetă, d-l prof. dr. C. Parhon. 


PICTORUL DANIEL ROSENTHAL 
Scânteia Tineretului — Anul I— Nr. 3— 20 Noemwrie 1944 


D-1 Ştefan Sava scrie despre pictorul Daniel Rosenthal, născut în 1820 
la Pesta şi ajuns la noi în ţară, unde întreţine prietenii cu familiile ce vor da 
pe capii revoluţiei dela 1848. Pleacă împreună cu ©. A. Rosetti la Paris și 
trece apoi în Anglia. In 1848, se află în ţară «nu mult după închiderea salo- 
nului de pictură dela Paris, în cadrul căruia expusese, fiind primul artist 
român, admis să se manifeste laolaltă cu marii maeștri ai Apusului ». Scapă 
vigilenţei acelora care arestează pe revoluționarii dela 1848, ajunge la Viena 
şi în Elveţia, dar revine în Ardeal, unde fusese rugat de C. A. Rosetti să 
facă propagandă printre Românii de acolo. Este arestat în 1851 la Pesta 
gi «supus unor îngrozitoare torturi. Moare fără să mărturisească nimic, fără 
să-şi trădeze un singur tovarăș de ideal, fiind singurul martir căzut pentru 
cauza revoluţiei dela 1848». 

Alături de articolul d-lui Ștefan Sava, Scânteia Tineretului reproduce un 
tablou al pictorului Rosenthal, o femeie în profil, îmbrăcată în costum na- 
ţional, amintind tehnica lui Da Vinci şi Corregio — acest profil nobil, cu 
privire dârză şi buze energice, împodobit de un păr lung ce-i cade pe umăr, 
ca şi mândra năframă, fiind intitulat « România». 


MISIUNEA TINERETULUI 
Libertatea Tineretului — Anul I— Nr. 4— 10 Octomwrie 1944 


Profesorul Alexandru Claudian expune comandamentele tânărului so- 
cialist. Cităm: « Tânărul socialist nu poate fi, totuși, prizonierul moral al 
anilor grei de suferinţă. Tânărul socialist, înnobilat prin suferinţă prema- 
tură, ştie că ideea socialistă luptă pentru stârpirea tuturor suferințelor mul- 
ţimii. Chiar ale acelei mulțimi neştiutoare, care, greșit îndrumată de dug- 
manii noştri de clasă, ne-a ponegrit ani de zile, fiindcă nu nc-a cunoscut 

niciodată... Trebue să găsim mijlocul de a împăca nevoile imperative ale 
acţiunii de fiecare zi cu acele câteva ceasuri zilnice de bibliotecă, ce ne vor 
da pe cărturarii de mâine ai mişcării socialiste ». 


BORIS GORBATOV 
Orizont — Anul I— Nr. 1— 1 Noemvrie 1944 


In noua revistă la care scriu, printre alţii, d-nii Saşa Pană, Ştefan Roll, 
Dinu Hervian, Ion Caraion, C. Nisipeanu, Sabin Străierul, L. Țintea, Ion 
Vitner şi Sergiu Lezea, şi se reproduc lucrări ale d-lui M. H. Maxy şi d-nei 
Ligia Macovei, găsim o seamă de articole care informează asupra ideologiei 
şi artei sovietice. 

Cităm din articolul d-lui Emil Suter despre cartea sovietică următoarele 
privitoare la câţiva scriitori ruşi de seamă: i 

s La congresul internaţional pentru apărarea culturii, care a avut loc la 
Paris în 1935, Ilya Ehrenburg a exprimat într'o singură şi admirabilă frază, 
profesiunea de credinţă a scriitorului sovietic: « Literatura sovietică ajută 
oamenilor noi să se înțeleagă, să-și înţeleagă eroismul şi inima lor plină de 
pasiune ». Caracterul principal al literaturii sovietice este tocmai acesta: 
înfăţişează eroismul uman, efortul uriaş pe care oamenii îl pot depune în 
slujba unei cauze a tuturor, un eroism privit sub toate aspectele pe care le 
provoacă această caracteristică a omului sovietic de a se simți fericit numai 
în mijlocul unei mulțumiri colective. Literatura sovietică ne-a dăruit astfel 
Cimentul lui Gladkov (lupta oamenilor pentru construirea uzinei), Obştea 
golanilor, a lui Panferov (lupta pentru colectivizarea câmpurilor), Pămân- 
turi desțelenite a lui Şolokhov (lupta pentru industrializarea agriculturii, 
pentru biruinţa colhozurilor), Hidrocentrala Marietei Şaguinian (lupta pen- 
tru electrificarea ţării) şi în fine Iubesc a lui Avdeenko (lupta pentru tran- 
sformarea morală a omului pentru reeducarea şi recâştigarea în societatea 
umană a indivizilor pe care lumea reacționară îi eticheta drept « decăzuţi»). 

a Cartea lui Boris Gorbatov: Nefnfrânţii cuprinde în paginele ei toată 
tragedia trăită de poporul sovietic sub ocupația germană şi lupta dârză, 
necruțătoare, dusă de acest popor pentru nimicirea armatelor fasciste şi 
eliberarea solului național ». 


CENTENARUL MORŢII MARELUI FABULIST I. A. KRILOV 
Scânteia — Anul I— Nr. 62— 22 Noemwrie 1944 


D-nii Barbu Lăzăreanu şi P. Giosan scriu despre marele fabulist rug 
I. A. Krilov, care odinioară a fost tradus și localizat de Alexandru Donici 
gi utilizat, fără să menţioneze, de Costachi Stamati. 

Krilov s'a inspirat din arta populară, dovedind un deosebit talent, o 
remarcabilă pătrundere psihologică, un pitoresc al limbii, fapte ce explică 
imensa-i popularitate. Ţinând cu poporul, luptând pentru dreptatea lui, 
combătând despotismul Ecaterinei a II-a şi corupţia regimului politic, 
fabulistul a fost persecutat şi exilat din Petersburg. În amintirea poporului 
rus el a rămas 4 bunicuţul» iubit şi neuitat. 

« SEZON MORT» 
Pământ Nou —— Serie Nouă— Anul I— Nr. 7— 19 Noemurie 1944 


Revista condusă do d-l Iorgu Stoian, Pământ Nou, publică un articol 
al d-lui Mihail Şerban Sezon Mori, în care scriitorul arată lipsa de inițiativa 
actuală a editorilor şi comentează faptul semnificativ că librăriile vând 
în loa de cărţi, mai mult biciclete, bocanci de sport şi veselă. Se cere ca şi 
la noi, așa cum este în Rusia de azi, cartea să nu mai fie un obicct de lux, 
ci un articol popular, aşa cum sunt pâinea, carnca şi sarea. 


CICLUL CITADIN AL LUI MAIARKOVSKY 
Gândul Nosiru — Anul I— Nr. 4— 12 Noemvrie 1944 


Revista Gândul Nostru (prim-redactor d. Florin Papazu) închină un 
articol Majestății Sale Regelui Mihai I cu prilejul onomasticei, omagiindu L 
ca un rege al poporului. 

D-l M. I. Cosma publică fragmente gi comentarii privitoare la < ciclul 
citadin » al marelui poet Maiakovsky. D-lI. Brucăr semnează «revizuiri 
filosofice » în legătură cu logosul și timpul, iar d-l Radu Predescu traduce 
lămurirea lui Henri Barbusse cu privire la literatura proletară. 


MIHAIL SADOVBANU, DOCTOR HONORIS CAUSA AL UNIVERSI- 
TĂȚII DIN IAŞI 
Libertatea — Anul I— Nr. 86 — 22 Noemwrie 1944 


Profesorul Iorgu Iordan închină un articol scriitorului Mihail Sadoveanu, 
mătând cum Universitatea din Iaşi, în grelele condiţii ale apuselor vremuri 
cuziste, legionare și anti-semite, l-a proclamat doctor honoris causa, cău- 
tână astfel să răscumpere cât de puţin suferinţele şi jignirilc la care a fost 
supus cel mai de seamă scriitor român în viaţă. 

Profesorul Iorgu Iordan amintește câteva din ruşinoasele, dar zădarni- 
cile umiliri pe care le-a îndurat cu înţelepciune şi dispreţ marele scriitor 
Cărţile sale au fost puse la index, aruncate din biblioteci, arse în piața pu- 
blică, iar consiliul comunal cuzist al Fălticenilor a schimbat numirea strazii 
ce purta numele scriitorului în care trăiește tot duhul de vrajă şi glorie a) 
vieţii şi istoriei românești. 


PETRE COMARNESCU 


ETHOSUL LUI 
NICOLAE IORGA 


« Eu sunt un biet om complex » a 
spus odată N. Iorga despre sine. Cu 
bună dreptate, căci cine ar cunoaşte 
numai opera sa, ar crede că este 
vorba de o muncă de secole şi nu 
produsul unei singure vieţi, ci al unei 
sume de personalităţi diferite, cu 
activităţi, gânduri şi simţiri diferite. 

N. Iorga a fost personalitatea cea, 
mai reprezentativă şi sintetică a 
neamului româncsc, întrunind în sine, 
în acelaş mănunchi spiritual, însu- 
girile celor mai însemnați oameni ai 
istoriei românești, erudiţia lui Can- 
temir, zelul neobosit al lui Şincai, pă- 
trunderea socială și politică a lui Ko- 
gălniceanu, entuziasmul lui Bălcescu 
și penialitatea universală a lui Haş- 
deu. 

Multiplele şi variatele manifestări 
ale sufletului și activităţii lui N. 
Iorga deşteaptă un sentiment infinit 
de adâncă admiraţie pentru o desfă- 
gurare de viață bogată gi creatoare, 
care nu are pereche, nu numai la 
noi şi nu numai astăzi. 

N. Iorga a fost mai mult decât un 
istoric, un om politic, un poet, el a 
fost un cugetător etic şi un sfătuitor 
al vremii sale. 

Cercetător titanic al furtunosului 
nostru trecut, răscolitor de docu- 
mente îngălbenite, scuturător de praf 


NOTE 


de pe vremuri uitate, pătrunzător 
profund în tainele istoriei Românilor, 
pe baza acestui material brut şi 
enorm, N. Iorga a descoperit esenţa 
etnică a naţiei, cu scăderile şi adân- 
cimile ei, a înțeles necesităţile im- 
perioase ale prezentului, arătând 
locul pe care-l ocupăm în istoria nea- 
murilor acestui pământ, predicând 
nădejdea neclintită în biruinţa defi- 
nitivă a drepturilor noastre și aspira- 
ţia legitimă la o viaţă naţională 
demnă și originală. 

Din studiile și dragostea neprihă- 
nită pentru trecutul nostru, din grija 
chinuitoare pentru prezent, din con- 
ştiinţa tăriei viitorului, şi-a plămădit 
N. Iorga doctrina etică şi idealul ac- 
ţiunii sale. 

Stăpân suveran pe trecut, N. Iorga 
a condus prezentul şi a prezis vii- 
torul, ca un adevărat artist, printr'o 
sinteză impresionantă,  desfășură- 
toare de rosturi noi şi de perspective 
uriaşe. 

Din pragul istoriei apar şi şoptesc 
cu îndepărtate și profetice glasuri 
umbrele acelor figuri, care au făcut 
istoria Țării: ale marilor voevozi, ale 
mitropoliţilor şi păstorilor de su- 
flete, ale cărturarilor generoși, ale 
domniţelor triste gi cucernice, ale 
ostașilor viteji şi eroi, ale boierilor 
cuminţi şi patrioţi, ale ţăranilor 
smeriţi şi martiri ai ogorului. In 
acest fel, geniul glorios şi tainic al 

neamului, N. Iorga îl înfiripează și 
actualizează în idealul vieţei prezente, 
făurind norma unei acţiuni de fie- 
care zi. 

Dacă în desfăşurarea evenimen- 
telor un observator superficial n'ar 
vedea decât conflictul repetat şi mo- 
noton al aceloraşi forţe, o lungă agi- 
taţie sterilă, o tragicomedie vulgară 
şi crudă a hazardului, în realitate, 
afirmă N. Iorga, adevăratul istoric, 
din sgomotul faptelor, în aparenţă 
desordonat, știe a desface armonia 
şi biruinţa moralității. 

Ceea ce susține societăţile şi com- 
plicaţiile aşezămintelor pe care ele se 
reazămă, nu este numărul, nici forma 
ori organizarea lor, ci justificarea lor 
etică. 

Totdeauna, păstorii puterii şi con- 
ducătorii muncii omeneşti au simţit 
nevoia morală să îndreptăţească ceea 
ce reprezintă. Iar această îndreptăţire 
nu este decât o idee morală, care a 
devenit un principiu normativ, un 
ideal, ce sprijină şi completează tra- 
diţia, 

Faptele sunt conduse de idei, iar 
ideile izvorăsc din fapte. La un mo- 
ment dat oamenii îşi dau seama, că 
trăiesc într'o formă îmbătrânită şi 
uzată întrun edificiu care se clatină. 
Atunci cineva apare şi răspândește 
în atmosfera timpului o nouă for- 
mulă etică, ce ia forma politică, 
religioasă şi socială, şi prin care mi- 
sterul se desleagă mai bine, societa- 
tea se cârmueşte mai înţelept şi 
munca se organizează și se răsplă- 
teşte mai drept. 

În lupta etică pentru înfăptuirea 
idealului două mari primejdii au 
ameninţat în mod grav şi dureros 
existenţa naţiunii române, ca na- 
ţiune: înstrăinarea clasei bogate și 
starea de mizerie & ţăranilor, de or- 

din social intern, şi imperialismul 
german, de natură externă. 

Nimic nu poate ilustra mai bine 
lirismul social și patetismul politic 
al lui N. Iorga, ca aceste două laturi 
ale gândirii sale. 

s Să nu creadă cineva, scria Iorga 
€ în 1906, că un popor poate să tră- 
4 iască mai departe când are în frunte 
«o aristocrație franțuzită, la mijlo- 
«cul lui o negustorime străină, când 
ala capăt stă o țărănime care numai 
«mulțumită înaltelor ei virtuţi de 
«răbdare mai sufere de veacuri în- 
tregi ». 

Din această constatare decurge 
întreg programul vieţii lui N, Iorga: 
€ un zid, în veacuri de nepăsare s'a 
¢ clădit despărțind sufletul unora 
a de sufletul celorlalţi », 

Noi nu suntem un popor, a afir- 
mat odată cu durere N. Iorga, noi 
suntem două popoare. 

De aceea, cea mai dârză şi intran- 
sigentă luptă a dus-o N. Iorga pentru 
a nivela marea prăpastie ce sapă din 
ce în ce mai adânc Satul și Orașul, 
clasa ţărănească şi cea stăpânitoare. 

Cea mai minunată caracterizare a 
personalităţii lui N, Iorga ne-o dă 
însuși autorul într'o pagină de anto- 
logie,*în care se pun faţă în faţă 
două tipuri și stări sociale — boierul 
şi ţăranul. Lectura acestor rânduri 
ne face să înţelegem mai bine cuvin- 
tele din testamentul său științifice 
găsit pe masa de lucru, după nemai- 
pomenit de cruda sa omorire: «ag 
îi voit... să am mai mult talent 
poetic pentru a fi mai aproape de 
adevăr 3. 

Iată dovada marelui său talent 
literar pus în serviciul cunoaşterei 
istorice. 

«Pe când boierul se înfunda în 
« umbra răcoroasă & iatacelor, potri- 

« vită pentru somnul lung de ziuă, 
«pe când, dus de subţiori de ţigan 
«sau de ciocoi, era închis, pentru 
«plimbare, în butea cu ferestruioi 
€ rotunde, mărunte, — ţăranul își du- 
« cea viața sub cerul liber al lui Dum- 
« nezeu, în faţa munţilor înălțători 
€ de suflet sau a câmpiilor mănoase, 
ade care se legau amintiri de muncă 
«şi de luptă». 

e Spectacolele boierului erau alaiu” 
«rile de o pompă burlescă, obsce- 
«nele jocuri de păpuși, caraghioslâ- 
4 curile slugilor domnești ; spectacolul 
4 ţăranului era marele, eternul spec- 
«tacol divin al trandafiriilor răsă- 
e rituri, al apusurilor roşii, al lini- 
«€ştitelor amieze de vară, al serilor 
€ și al clarelor nopţi de iarnă, cu pă- 
amântul de ghiaţă și cerurile de 
4 diamant ». 

€ Boerul auzea muzica pestrafuri- 
«lor turceşti cântate de mebteri cu 
€ papuci și anteree; ţăranul era mån- 
« gâiat în aspra lui muncă fără răs- 
« plată de glasul ciocârliei, salutând 
«ivirea soarelui, de freamătul frun- 
€ zelor agitate de vântul de seară, de 
4 ţârâitul ritmat, de răsuflarea pre- 
€ lungă şi tristă a câmpiilor în nop- 
€ ţile limpezi ale verii, de puternica 
4orhestră a furtunii, dominată de 
« glasul tunetului ». 

« Sub cerurile dumnezeeşti se de” 
€ şteptau în sufletul curat al celui fără 
4 de păcate, al celui fără de răsplată, 
“ al celui fără de speranţă, simţiri pe 
€ care ghiftuitorul locuitor al curților 
€ de orașe nu putea măcar să le în- 
€ ţeleagă. Simţiri triste cum au fost 
«acelea care au stăpânit totdeauna 
« sufletul poporului nostru nenorocit, 
€ simțţiri de o tristeţă duioasă, resem- 
€ nată, rareori simţiri de răzbunare, 
s$ de ură răspicată. Şi când valul sim- 
€ firii creştea, când nu-l mai putea 

€ cuprinde pieptul îndelung răbdător, 
« ochii se pierdeau în zarea de argint 
4a nopţii, fluerul suna în tăcerea ei, 
«gi în sufletul naiv se săvârşea, fără 
e voinţă şi fără scop, misterioasa pre- 
€ facere a gândului trecător în cuvânţ 
«care rămâne... Se făcea astfel 
4 poezia precum se făcuse înainte, 
+ precum se va face câtă vreme ace- 
«iaşi oameni vor duce aceiaşi viaţă, 
«câtă vreme va fi o «sălbătăcie» 
« măreaţă şi curată în această țară), 

Nu este un omagiu mai nimerit 
memoriei lui N. Iorga, ca reprodu- 
cerea fidelă a esenței gândurilor sale, 
în propriile sale cuvinte. Ne lipseștb 
o culegere în acest sens, care să redea 
imensa sa operă în pasagii caracte- 
ristice. 

Când, în ultimii ani ai vieţii sale, 
cu viziune clară şi profetică, a recu- 
noscut primejdia mare a imperialis- 
mului german pentru libertatea și 
ființa naţiunilor, care având izvo&- 
rele şi împrejurările lor particulare 
de viaţă, au o energice proprie, deoi 
caracterul şi misiunea lor specială 
de împlinit în lume, N. Iorga, cu un 
curaj unic, a spus adevărul. tin 
« această luptă teribilă a unui popor, 
«care vrea să dărâme State, să ni- 
€ micească naţiuni, să schimbe soarta 
«lumii, să strămute populaţii care 
« sunt așezate de multe sute de ani... 
€ la sforţări de felul acesta: război la 
€ Sud, război la Est, război la 
« Vest, război pe Mare, cât de tare 
«să fie un popor fiziceşte, gi moral, 
& poate rezista? 2. 

Şi N. Iorga încheie cu următoarea 
concluzie, care exprimată în 1940, a 
însemnat un act eroic. 

€ Istoria este un mare tribunal, în 
«care se judecă popoarele și naţiu- 
€ nile, triumfuri aparente se termină 
« prin cumplite dezastre și încordăr; 

wnaţionale, care cum este şi încordarea 
« din momentul de faţă a Germaniei, 
«pot să aibă un efect dezastruos? 

Tată idei exprimate în 1940 şi ti- 
părite mai târziu într'un volum, a- 
părut în plină ocupaţie germană, pe 
care cenzura, din fericire adormită, 
le-a lăsat să apară şi care însă din 
nenorocire au găsit pe cei vizaţi trezi 
pentru a săvârgi prin instrumente 
nedemne una din cele mai rușinoase 
crime ale Istoriei. 

Mai elocvent, ca cele mai frumoase 
discursuri şi mai sugestiv, ca cele 
mai alese pagini, stă mai presus de 
orice sfârșitul sfâgiitor de tragic al 
profesorului N. Iorga, — ultima şi 
suprema lecţie a profesorului pentru 
neamul său, o sguduitoare mustrare 
şi trezire a conştiinţei româneşti din 


rătăcire. 
Dimatnie Gusti 


MIHAIL SADOVEANU 


In şedinţa Academici Române din 
17 Noemvrie 1944, dl. Prof. D. Gusti, 
preşedintele Academiei,a, rostit urmă- 
toarele cuvinte de sărbătorire & d-lui 
Mihail Badoveanu: 

« Mihail Sadoveanu este o mare 
glorie a literelor românești. 

€ Academia Română, care-l reven- 
dică cu căldură, mândră că şi asupra 
ei se revarsă binefacerile acestei glo- 
rii, urează, cu prilejul aniversării de 
40 de ani dela apariţia primului 
volum, voiegului nostru iubit şi mult 
stimat, Mihail Sadoveanu, mulţi ani, 
pentru a adăuga cât mai multe crea- 
ţii noi la operele sale nepieritoare de 
până acum, ce formează un impre- 
sionant de bogat bun naţional. 

La mulţi ani, scumpe colega t». 


Dimitrie Gusti 

PROBLEMELE DE BAZĂ 
ALE ROMÂNIEI 


Scrisă între Martie 1942 și Bep- 
temvrie 1943, pentru un viitor inde- 
terminabil în acea vreme, lucrarea 
d-lui Luoreţiu Pătrăgcanu, irumpe 
brusc în cea mai deplină actualitate, 
punând în faţa societăţii românești 
o oglindă necruțătoare. Redactată 
cu acea obiectivitate voită, ştiin- 
ţifică de către doctrinarii marxiști, 
cartea are totuşi virulenţa unui pam- 
flot, din pricină că răul diag- 
nosticat era, şi din nefericire este, 
prea adânc, în temeliile înseși ale 
acestei societăţi. Indeobşte, un pam- 
flet provoacă prin însăși violenţa lui 
un soiu de rezistență, e acceptat 
doar cu titlul talentului, fără credit 
al fondului, dar starea de azi a sta- 
tului românesc, dus până în margi- 
nea prăpastiei istorice, face ca orice 
virulență pamfletară să pară dezo- 
lant de îndreptăţită. Fireşte, cartea 
e menită să stârnească discuții şi va 
îi de sigur pe larg desbătută. Noi aci 
am vrea să facem doar vreo donă 
observaţii marginale, O rezervă doc- 
trinară în primul rând: Folosirea sta- 
tiaticei pentru concluzii ştiinţifice ni 
se pare oricum puţin îndreptăţită, 
e destul de altfel să subliniem exa- 
geratele divergențe între cifrele date 
numai cu privire la numărul mese- 
risşilor din ţară (187.000 după d-l 
Paul Horia Suciu, 400.000 după d-l 
ing. Arapu) ca să înţelegem cât de 
aleatorie poate fi o ştiinţă înteme- 
iată pe ele. De altfel noi nu credem 
într'o ştiinţă care s'ar putea numi 
teconomie politică» din motive 
epistemologice. Marxismul rămâne 
mereu valabil, mai ales prin 
intuiţiile geniale asupra dialec- 

dialecticei istorice, care nu au nevoie 
să fie confirmate prin cifre aleatorii, 
căci sunt confirmate prin fapte, ele 
însele date în intuiţii. Lupta de clasă, 
spiritul de clasă în societăţile de azi, 
le-am subliniat şi noi cu dârzenie şi 
patetism în revista scoasă pentru 
promovarea muncii intelectuale, pe 
vremuri. 


UNDE CIFRELE SE IMPUN 


Dar dacă în ceea ce au statistic, 
cifrele sunt aleatorii, există o re- 
giune în care ele își păstrează toată 
puterea de convingere. Un mic sub- 
capitol la pag. 47—48 iluminează o 
adevărată dramă naţională, căci aci 
aceste cifre, care nu mai au un ca- 
racter propriu zis statistic, sunt con- 
firmate de o experienţă unanimă. Se 
constată că «pe când costul vieţii 
in 1933 era de 40 de ori mai mare 
decât în 1916, salariile cresc numai 
de 18,5 în acest interval». Autorul 
dă asemenea indice și mai grave 
pentru 1942. Acest simplu raport 
de cifre are o semnificaţie coplegi- 
toare fiindcă el indică o declasare a 
structurilor sociale. 


DESPRE INTELECTUALI 


Ceea ce autorul și-a propus este: 
« stabilirea problemelor de bază ale 
României, fixarea elementelor con- 
stitutive ale organismului ei econo- 
mic și social, adică cercetarea amă- 
nunţită a ceea ce va constitui ca- 
drul şi va da conţinut crizei de după 
război». Cartea întreagă are acea 
maturitate polemică, siguranţa repli- 
cei, care caracterizează pe toţi co- 
muniștii ortodocşi şi care vine dintr'o 
îndelungă exegeză marxistă, dintr'o 

disciplină doctrinară, păzită cu o 
extremă rigoare. Persona], după cum 
se ştie, găsim profund întemeiată cri- 
tica partidelor care intră în struc- 
tura descrisă a vieţii sociale în Ro- 
mânia. D-l L. Pătrășcanu are Însă 
vederi și despre intelectualii români 
cari ni se par mai puțin îndreptă- 
ţite. Patru pagini, în două subeapi- 
tole: «Clasele guvernante rămâneşti 
şi intelectualitatea», unul, gi + Ince- 
drarea intelectualilor români în sta- 
tul burghezo-moșieresc celălalt. E 
poate prea puţin, dar de ce să ne 
mirăm, muncitorii noştri intelectuali 
au făcut greşeli atât de grosolane 
(noi le-am denunţat chiar aci și chiar 
sub regimul Antonescu în câteva, 
«puncte de reper»), încât să nu 
ne surprindă lipsa de consideraţie 
care li se arată. Jar cei mai mulţi 
dintre cei cari totuși la un moment 
dat s'au alipit mișcării muncitorești, 
au dovedit, afirmă d. Lucrețiu Pă- 
trăşcanu «0o lipsă de consecvență, 
un oportunism, o rapidă oboseală 
şi uzare, o fragilă rezistență faţă de 
corupere ideologică — de prea multe 
ori chiar de natură mai puţin ideo- 
logică—încât au făcut mai mult rău 
mişcării, decât trecătorul bine cu 
prezenţa, lor, în rândurile eis. To- 
tuşi este şi aceasta una dintre pro- 
blemele României, după noi chiar 
cea mai importantă, care ar cere 
mai mult decât o vedere fugitivă. 
Noi am socotit că e aci nevoie de o 
doctrină întreagă şi de aceea am năs- 
cocit un fel de Noocraţie care își pune 
foarte complicate probleme. lată de 
pildă un fapt de ordin iniţial: Toţi 
reprezentanţii oricărui regim şi orică- 
rui partid care discută în scris sunt 
ei înșiși intelectuali, în cazul d-lui 
Pătrăgcanu şi al gazetarilor comu- 
niști, sunt chiar muncitorii intelecta 

ali calificaţi. E un fapt de care trebuie 
să se ţie seama când se discută pro- 
blema intelectualilor în luptele po- 
litice. Va trebui apoi să se deose- 
bească între muncitorii intelectuali 
două categorii: creatorii şi propa- 
gandigtii de orice ordin (colpor- 
torii imitativi). Cei dintâi trebuie să 
aibă un statut al lor. Artistul şi 
amul de ştiinţă ca atare, în ceea ce 
constitue esenţa lor nu slujesc pe 
nimeni, ci sunt, trebuie să fie ei slu- 
jiţi în interesul primordial al colecti- 
vităţi. Nu este locul să revin aci asu- 
pra sensului creaţiei în artă, care 
exclude hotărît orice joc, orice arti- 
ficiu de nuanţa Oscar Wilde, actul 
gratuit al lui A. Gilde, orice preo- 
cupări de «frumos» şi estetic, așa 
cum am arătat de pildă şi în 4 Teze 
gi Antiteze. Arta este creaţie de 
structuri substanţiale. In acest fel 
ea slujeşte toate cauzele mari ale 
istoriei. Artistul are numai obligaţia 
substanţialităţii. Astfel el își poate 
lua ca deviză sfatul lui Shakespeare: 
a Şi mai presus de orice caută să-ți 
fii ţie însuţi credincios. Atunci va 
urma aşa cum noaptea urmează zilei, 
că tu nu vei fi neloial cu nimeni... ». 
Am făcut această precizare, deoarece 
marxiștii, principial, contestă o artă 
gi o literatură în sine, ca să zicem 
așa, căci ei le socot epifenomene 
` sociale. Credem că au dreptate în 
sensul că o societate nu promo- 
movează decât o artă şi chiar o miş- 
oare ştiinţifică deplin conformistă. 
Dar adevărații artişti şi oameni de 
știință sunt în genere în conflict cu 
contemporanii lor sau mai exact cu 
arta şi știința oficializate. Acum 
când, în sfârşit, putem fi informaţi 
despre cele ce se întâmplă în U. R. 
8. 8., aflăm că nici acolo nu se mai 
pune accentul pe arta propagandi- 

stică, iar o personalitate culturală» 
care a întovărăşit la Moscova, dele- 
gația română de armistițiu, fiind în- 
trebată de către o trupă particulară 
dela noi, ce ar putea să joace din re- 
pertoriul a revoluționar» de acolo, a 
răspuns spre uimirea celui care în- 
treba, că la Moscova se joacă azi în 
primul rând marele repertoriu: Sha- 
kespeare, Molière ete şi în condiţii 
revoluționare ca artă, dar universale- 

Dacă se admite teza noastră care 
implică primatul creaţiei, atunci as- 
primea cu care e judecată toată in- 
telectualitatea noastră creatoare, tre- 
buie puţin revizuită. S'ar putea ca 
și pentru scriitori şi artişti de pildă 
să fie valabilă tactica pe care o re- 
comandă la încheerea cărţii sale d-l 
Lucrețiu Pătrășcanu pentru proleta- 
riat: 

4 ... Pentrucă proletariatul şi la 
noi, nu-și va putea realiza menirea 
lui istorică izolându-se ca clasă, pre- 
ferând cultivarea unei «splendide 
singurătăţi >, <impurelor> atingeri 
cu mica burghezie sau unui posibil 
«vătămător » contact cu anumite ca- 
tegorii din țărănime, din intelectua- 
litate, din mica burghezie şi din bur- 
ghezia propriu zisă etc. O asemenea 
atitudine, argumentată cu necesi- 
tatea menţinerii fie a independenţei 
de clasă, fie a intransigenţei princi- 
piale, ar însemna pentru muncitori- 
mea noastră un act de sinucidere 
politică şi o siguă izbândă a for- 
telor antiproletare ». 

La fel se poate spune și despre 
muncitorii intelectuali, adaogăm noi. 

De altfel părerea aceasta e poate 
sprijinită şi pe argumentul adus de 
Stalin, când cerea să se acorde prin 
constituţie drept de vot şi celor din 
burghezime: «Cui fi e frică de lup 
să nu se ducă în pădure. Un crea- 

tor nu poate trăi absolut izolat, nu 
poate realiza nimic într'o luptă ab- 
solută cu mediul. Shakespeare și Mo- 
lière de pildă, pomeniţi mai sus, ju- 
caţi în toate timpurile şi locurile, au 
fost puternic sprijiniți. Cel dintâi a 
scris ciclul MHenricilor ca să placă 
Elisabetei și Comediile «la comandă», 
iar Molière a fost cu hotărîre pro- 
tejat de regele Ludovic al XIV-lea 
împotriva societăţii contimporane. 
Tartufie a putut fi jucat numai 
după mari greutăţi și prin ordinea 
impusă de prezenţa regelui în sală, 
venit anume ca să apere piesa. 
Aci s'ar putea obiecta că adevărații 
creatori sunt extrem de rari şi că 
numărul cel mare al scriitorilor şi 
artiştilor în genere este format din- 
tro masă «culturală ș, total con- 
formistă, de imitatori mai mult sau 
mai puţin abili, căreia i se potri- 
veşte deplin teoria marxistă a supra- 
structurii. Ceea ce e foarte adevărat. 
Dar firește aci ar fi multe de spus. 


TFZELE SUBSTAN- 
ȚIALISTE 


În primul rând ar fi de expus pe 
larg, dar asta ar cere volume, cum 
substanţialismul implică materialis- 
mul istoric. aşa cum substanţa im- 
plică materia ca infrastructură şi 
cum materialismul dialectic este im- 
plicat în evoluţia dialectică, Condi- 
ţiile materiale sunt decisive, căci 
ele constitue anume «condiția » 
artei așa cum temelia este indispensa- 
bilă edificiului. Un scriitor nu poate 
exista abstract, nu poate exista anu- 
lat de mediu, deşi trebue să aibă o 
existenţă dialectică, adică să se 
opuie mediului. Opera lui trebuie să 
aibă rădăcini adânci în acest mediu, 

să fie hrănită din frământările şi 
dramatismul lui, trebuie să-și alieze 
întrun aparent compromis ceea 
ce este mai bun din acest mediu. 
Păstrând însă neapărat criteriul sub- 
stanţialității şi fidelitatea către cl 
însuși. 


MECENATUL STATULUI 


D-l L, Pătrășcanu are cuvinte de- 
stul de aspre pentru: «Statul me- 
cenă 5, «Statul filantrop», e Statul 
patron» şi pentru cei ajutaţi de Stat. 
D-sa crede că numai «ridicând ni- 
velul cultural şi material al maselor 
largi, făcându-le accesibile literatura 
şi arta, transformându-le astfel în 
consumatoare de producţii cultu- 
rale se poate asigura artistului şi 
scriitorului o existenţă demnă. Sun- 
tem de acord, dar chestiunea nu 
poate fi discutată aşa sumar. Ea 
implică dela început o abstracţie: 
că «masele largi» sunt apte pentru 
orice cultură. Adevărul este că edu- 
cabilitatea are o limită şi că vor 
exista mereu unii mai buni (ca sta- 
hanovicii) iar alţii mai puţin buni, 
(ca acei cari se opun stahanovicilor). 
Al doilea, se introduce factorul timp. 
Să aştepte un popor să aibă artă și 
cultură până când masele largi vor 
fi cultivate? E greu să se răspundă 
afirmativ. Ar mai rămie să fie 
luate în considerație masele actuale. 
Ei bine, câte popoare sunt în lume 
care să asigure prin mase existenţa 
oamenilor de ştiinţă, artiştilor şi 
scriitorilor? In afară de Rusia So- 
vietică în care sunt realizate, se pare 
după cele ce ajung la noi, acum 
când a căzut acel vinovat zid des- 
părţitor, şi condiţia numărului şi a 
culturalizării, mai sunt Anglo-sa- 

xonii, Francezii, Germanii, poate 
Spaniolii cu America latină Și atât... 
Trecem peste faptul că la popoarele 
citate, în afară de Rusia Sovietică, 
amestecul maselor duce uneori la 
scăderea calității. Dar celelalte po- 
poare mici, ce să facă? Să renunțe 
la artă şi ştiinţă? Nu ar fi o prea 
gravă condamnare? Când e vorba de 
creatori în artă şi în ştiinţă, nu s'ar 
putea oare aplica acea recunoaştere 
a „particularităţii“ regionale, pe 
care marzismul o admite din punct 
de vedere practic? Orice s'ar spune, 
mecenatul Renașterii, al lui Ludo- 
vic al XIV-lea, al câtorva prinți 
germani în frunte cu Ludovic II, 
pe lângă compromisul pe care l-au 
implicat, au dus totuși la câteva mo- 
mente de artă mare. 


ROLUL SCRIITORULUI 
ROLUL COMUNITĂȚII 


Nu putem lungi prea mult aceste 
note care trebuie să rămâie sumare. 
Recapitulăm arătând căomuldeşti- 
inţă, artistul şi scriitorul au îndato- 
rirea substanţialităţii în actul de 
creaţie şi a fidelității către ei înşişi. 
Ca atare ei nu sunt în slujba poli- 
ticului, ci politicul e în slujba lor. 
Dar în afară de munca de creaţie 
ei sunt membrii ai unei comunităţi, 
Ei trebuie să fie solidari ou această 
comunitate din care își hrănesc opera 
gi anume cu ceea ce e mai bun in 
această comunitate. Pot face asta 
în două moduri. Luptând cu prețul 
existenţei şi libertăţii lor, adică fiind 
militanţi politici şi având în caz de 
izbândă a cauzei drepte, drepturile 
eroismului politic, dreptul de a con- 
duce alături de eroii politicului. 
Sau, mai modeşti în această pri- 

vinţă, ei mai pot să-și plătească 
datoria către comunitate printr'o 
afirmaţie ideologică, prin combaterea, 
măcar, a aberaţiilor ideologice năs- 
cânde, care duc comunitatea până 
în marginea prăpastiei. În acest sens 
responsabilitatea omului de stiință, 
a artistului şi a scriitorului stă în- 
treagă în picioare. 

Am fi dorit ca un atât de ma- 
tur teoretician al societăţii de mâi- 
ne, să considere problema muncii 
intelectuale ca o problemă funda- 
mentală a României, să impuie înţele- 
gerea adecvată a condiţiilor de creaţie 
şi recunoscând așa cum face, cu 
multă îndreptăţire că, «până acum 
un oarecare număr de intelectuali au 


„obţinut dela regimurile trecute po- 


sibilitatea unei ezistenţe mai mult 
decât modeste, de cele mai multe ori 
direct precară » şi încă impunându-li- 
se servituţi, să preconizeze, pentru vi- 
itoarea societate mai bună, soluţii 
adecvate situaţiei dela noi, de vre- 
me ce este sigur că niciodată noi 
nu vom putea realiza acele magnifice 
situaţii pe care le oferă marile mase 
din U.R.S.S. oamenilor de ştiinţă, 
artiştilor şi scriitorilor ei. 

E cum s'ar spune, aci, o problemă 
specifică popoarelor mici. 


Camil Petrescu 


PANAIT MUȘOLU 


A fost să 'nchidă ochii şi acest om 
ciudat, pe care moartea se părea că-l 
uitase. El făcea parte încă de multă 
vreme din regnul materialelor inuza- 
bile ale naturii, păstrându-şi o tine- 
reţe metalică şi pietrificată. Higieniş- 
tii şi amatorii de longetivităţi ştiin- 
ţifice vor putea să studieze în omul 


NOTE 


care a dormit toată viaţa fără foc 
şi care se scălda în apele aproape 
îngheţate, o nouă a mia şi a suta 
formulă de împăcare a rezistenţei 
cu timpul. 

Vizitat de agenţii Siguranţei de 
câteva ori pe lună, acest cărturar al 
şcolii celei mai bune şi care învățase 
singur să citească şi să scrie, tâlmă- 
cind din limbile străine cărţile repu- 
tate primejdioase pentru tihna so- 
cială, trăia cu uşile deschise, ca să-şi 
poată primi la orice oră din noapte 
vizitatorii în pat. Îşi trăgea pătura 
peste cap şi-i lăsa să caute şi să ia 
din percheziţii tot ce le plăcea, cu 
condiţia să nui se stingherească, 
aşezate în zeci de rafturi până ?n 
tavan, colecţiile lui, « Revista Ideii » 
şi ediţiile numeroaselor lui cărţi şi 
broşuri, imprimate continuu timp de 
50 de ani cel puţin. 

Originalul pustnic, totdeauna cu 
barba, cu părul curat pieptănate, cu 
cămaşa proaspătă (spălată şi călcată, 
deel), culavaliera de mătaseînodată 
peste haina de catifea cu dungi în re- 
lief, tăiată drept, uneori cu o garoafă 
roşie în colțul buzunarului batistei 
albe, locuia în uliţe cu nume pitoreşti 
asortate, strada lepurilor, strada 
Turturelelor, fundătura Pipăilă ... 
Când pleca de-acasă, el își lăsa cheia 
în hroască: Poate că venea, în lipsa 
lui, vreun camarad, urmărit sau nu, 
care putea să tragă un pui de somn; 
ori îi venea o inspiraţie nouă Sigu- 
ranţei şi mai avea nevoie de o per- 
cheziţie. Mugoiu nu a fost niciodată 
un clandestin şi un conspirativ. 
Onoarea îl obliga să lucreze la lu- 
mina zilei, scriind și publicând cu o 
conștiință sigură de sine şi liniștită 

Problema, pe care nu o putea în- 
ţelege Poliţia, e o problemă, greu în- 
ţeleasă şi azi, nu numai de organele 

represive, dar de către confrații de 
presă: cum poate un om să aibă o 
concepţie riscată, a lui, personală, 
neplătită, şicum is’ar putea consacra 
ei fără să i se cunoască un venit de 
slujbă, când e așa de lesne cu o fă- 
râmă de cotor de condei să te şi pro- 
copseşti ? Panait Mugoiu trăia ca pă- 
sările cerului, răbdând când n'avea 
ce duce la gură, vânzând câteva din 
cărțile lui, autor şi colportor în ace- 
laşi timp, economisind polul și leul 
pentru păstrarea unei independenţe 
integrale şi pure. Pe când plicurile 
se vindeau 50 de bani mia, el era 
singurul scriitor din Europa care 
utiliza pe cele primite, şi benzile ve- 
chi întoarse pe dos. 

Un perfect echilibru şi o neîntre- 
ruptă egalitate cu sine caracteriza, 
pe acest înţelept calm, nesupărav 
de nimic şi rec ilin. O parte din exi- 
stenţă şi-a dus-o alături de cel mai 
bun camarad al lui, Doctorul Panait 
Zosin, într'o colaborare strânsă de 
vreo zece ani laborioşi supranumiţi 
pe vremuri «doi Panaiţiv. Amân- 
doi s'au străduit să dea cu mij- 
loace reduse la minimum publicului 
cititor maximum de confort tehnic al 
lecturii, o literă clară, o cerneală sin- 
ceră, o paginaţie agreabilă, cu textul 
împins, bine înţeles până la margi- 
nile hârtiei, extrem de economisită,. 
Muşoiu avea printre prietenii lui câte 
un tipograf, mic patron al unui tighel 
cu un regal, în câte o periferie ne- 
ştiută, unde-şi transporta manu- 
scrisul, făcea corectura, lega pache- 
tele cu broşuri şi le depozita în odaia 
lui tăiată de rafturi pline paralele. 
Sârguinţa, onestitatea, rezerva, no- 
bleţea şi sărăcia lui de bună voie, 
monahală, alături de o fire cu 
entuziasmul candid, îngeresc, îi 
creaseră un prestigiu chiar în lumea 

sceptică a poliţiştilor, depringi ou 
făţărniciile ideologice care servesc 
costume şi măşti atâtor impostori şi 
demagogi ai hârtiei tipărite. 
Panait Muşoiu a fost un revoluţio- 
nar, însă în genul lui Elisée Reclus. 
Nu era un colectivist, un socialist: 
era un individualist, un anarhist; o 
stare socială lepădată de atotpu- 
ternicia Statului asupra insului, uto- 
pică poate dar condiţionată de o 
desvoltare înaltă, de o aristocratizare 
a spiritului, corespunzatoare într'un 
fel Supraomului, încercat de liris- 
mul filosofic al lui Nietzsche. 
Cineva ar putea să creadă că ori- 
ginile omului de mare caracter care 
s'a isprăvit frumos, vin dintr'o bur- 
ghezie înfumurată. Ele au fost mai 
mult decât modeste. Mugoiu a fost 
fiul unui sergent de stradă, mi se 
paie că de pe la Bârlad. Superiori- 
tatea lui incontestabilă asupra mul- 
tor muritori iluştri, este că şi-a trăit 


viaţa cum & voit el. 
T. Arghezi 


SIR WILLIAM BEVERIDGE 
ŞI STÂLPII SECURITĂȚII 


Menţionăm încă una din puţinele 
carți străine, pe care le avem, și 
tot cu scop informativ, dată fiind 
raritatea ei. Comentarii ample şi 
comparații relevante nu vor fi posi- 
bile decât după ce vom primi căr- 
ţile şi periodicele din marile State 
aliate, unde, în anii din urmă, s'au 
formulat atâtea idei şi planuri pen- 
tru reconstrucţia lumii şi s'a păzit 
la atâtea realizări temeinice. 

Profesorul dela University College, 
Oxford, Sir William Beveridge, auto- 
rul faimosului Plan de Asigurări So- 
cialo, a publicat la sfârşitul anului 
1942 (la George Allen, London) o 

culegere de eseuri şi conferințe sub! 
titlul Pillars of Security (Stâlpii Se- 
curităţii). Cartea este deosebit de 
însemnată, pentrucă exprimă noi 
argumentări pentru susținerea pla- 
nului său, cât şi o sănătoasă şi cura- 
joasă preocupare de întărire a demo- 
craţiei, prin cuprinzătoare măsuri şi 
idei sociale. 

Ideile de bază ale cărţii pornesc 
dela credința că o democraţie nu 
poate separa problemele războiului 
de acelea ale păcii, chiar dacă răz- 
boiul impune metode de guvernare 
diferite de acelea din timp de pace. 
Dar tot războiul cere să se pregă- 
tească din vreme măsurile şi planurile 
pentru o pace solidă şi binefăcă- 
toare. 

Prin planul său celebru, Sir Beve- 
ridge combate doar unul din cele 
cinci rele gigantice, de care trebue 
ferită lumea viitorului: Lipsa, Boala, 
Ignoranţa, Necurăţenia şi Trândăvia, 
și anume lipsa. 

e Opera de plănuire naţională nu 
înscamnă asedierea niciuneia din 
esenţialele libertăţi cetăţeneşti... 
Pentru Anglia, oricare ar fi vederile 
altor ţări, trebueso păstrate liber- 
tatea opiniei şi expresia ei, în 
public şi în particular, în vorbă sau 
scris; libertatea de asociere pentru 
scopuri politice sau pentru alte sco- 
puri; libertatea de mişcare şi de ale- 
gere a ocupaţiilor folositoare; pro- 
prietatea personală şi un venit pro- 
priu, cu libertatea de a-l economisi 
sau cheltui. Acestea sunt libertăţile 
esenţiale. Ele trebuesc păstrate... 
(Dimpotrivă) controlul particular al 
mijloacelor de producţie, cu dreptul 
de a întrebuința pe alții prin sala- 
rizume şi folosind aceste mijloace. ., 
nu poate fi descris ca o libertate 
esenţială a poporului britanic ». 


NOTE 


“Ținând seama de Charta Atlanti- 
cului, care prevede obligaţia de a 
dobândi pentru toţi « îmbunătăţirea 
muncii, propăşire economică și secu- 
ritate socială », autorul a elaborat 
acel Plan de Securitate Socială, în 
care propune o asigurare generală 
pentru beneficiile bănești, îndemni- 
zaţie pentru copii, atât când părinţii 
câștigă cât şi când nu câștigă, şi asi- 
gurarea unui tratament medical de 
orice fel şi pentru orişicine. Asigu- 
rarea se face printr'o unică contri- 
buţie săptămânală, plătită printr'un 
timbru de asigurare. 

Realizarea acestui plan cere 700 
milioane lire, în 1945, și 850 milioane 
lire, douăzeci de ani mai târziu. 
Sumă impunătoare faţă de bugetul 
Statului, dar care şi până acum era 
cheltuită, în parte sub alte forme, 
cerându-se, de fapt, un spor de 86 
milioane lire faţă de cheltuelile de 
până acum. 

Planul nu e decât urmarea şi com- 
pletarea a ceea ce Lloyd George în- 
cepuse acum treizeci de ani, când a 
întrodus asigurarea sănătăţii naţio- 
nale, şi a ceea ce Winston Churcilla în- 
trodus, ca preşedinte al Camereide co- 
merţ;: asigurarea împotiiva şomajului. 

Asigurarea plănuită de Sir William 
Beveridge oferă cetăţenilor în orice 
moment un venit pentru a trăi și 
mijloacele bănești de a preîntâmpina 
cheltuelile excepţionale pentru na- 
ştere, căsătorie gi moarte. Boala şi 
bătrâneţea sunt fireşte prevăzute. 
Planul urmărește, de fapt, o nouă 
distribuire a venitului naţiunii, ți- 
nând seama de necesitatea susținerii 
fiecăruia la un trai demn, înainte 
de aceea a unui trai uşor numai 
pentru unii. 

Planul ţine seama de faptul că 
Naţiunile Unite s'au unit «nu pen- 

tru gloria conducătorilor sau a rase- 
lor, ci pentru fericirea omului obiş- 
nuit». Pe baza acestui principiu, s'a 
elaborat planul, care a fost amplu 
discutat de către guvernământul 
englez, date fiind importanţa lui, 
dar şi costisitoarea-i aplicare. Planul 
prevede, într'o anumită proporţie, 
eventualitatea şomajului în masă, 
dar nu este un mijloc pentru rezol- 
varea problemei șomajului, ci doar 
pentru combaterea lipsei în condiţii 
de viaţă relativ normală, garantând 
un minimum de existenţă tuturor 
cetăţenilor. 

Planul reprezintă, după cum ve- 
dem, un efort de socializare a demo- 
craţiei individualiste engleze, răspun- 
zând nevoilor practice și păstrând 
libertăţile individuale esenţiale. 

Petru Comarnescu 


PRINCIPII CREȘTINE 
PENTRU NOUA PACE 


Tot în The Pillars of Security, Sir 
William Beveridge discută cele cinci 
puncte pentru pace stabilite de Papa 
Pius al XII-lea şi pe care le-au accep- 
tat căpeteniile bisericii britanice. 

Aceste puncte sunt: extrema ine- 
galitate în bogăţie şi posesiuni tre- 
bue să fie abolită; fiecare copil, indi- 
ferent de rasă sau clasă, trebue să 
aibă oportunităţi egale de educaţie, 
prielnice desvoltării însușirilor sale 
proprii; familia, ca unitate socială, 
trebue menţinută; sensul Vocaţiei 
divine trebue restaurat în munca 
zilnică a omului; resursele pămân- 
tului trebuesc folosite ca darul făcut 
de Dumnezeu întregii rase omeneşti 
şi întrebuințat, ţinându-se seama de 
nevoile generaţiilor prezente şi vii- 
toare. 

Sir Beveridge, după ce le comen- 
tează, arată că ele trebuesc susţinute, 
caci «numai dacă oamenii ajung să 
se vadă ca o parte dintr'un întreg 
mai mare și ca fii ai unui tată, numai 
atunci egoismul și lupta ce-i duce la 
propria lor nimicire pot fi alungate 
din lume». 

P. O. 


D-L IORGU IORDAN 
ŞI NEOLOGISMUL 


Numeroasele campanii organizate 
până în ultimul timp de tot felul de 
cercuri obscurantiste, în vederea eli- 
minării absolute şi cât mai grabnice 
a neologismelor din limba noastră, 
nu și-au pierdut încă nimic din amin- 
tirea lor plină de savoare... Sa 
vorbit insistent, adesea cu zâmbete 
ironice, de un anumit caz». Timo- 
leon Pisani şi câţiva filologi au şi 
intervenit în discuţie, unii aducând 
o serie de contribuţii binevenite, 
mai ales prin desbaterea problemei 
din unicul punct de vedere posibil: 
cel strict științific. Se legitima, în 
mod tot mai hotărît, dreptul de exi- 
stenţă al neologismelor, atât ca mij- 
loc şi metodă de îmbogăţire lexicală, 
cât și din perspectiva unei continui 
rafinări intelectuale şi materiale. 

Dacă au mai putut exista la un 
individ cult urme de îndoială, par- 
curgerea atentă a respectivului capi- 
tol din recenta şi masiva lucrare a 
d-lui Iorgu Iordan: Limba română 
actuală, o gramatică a « areșelilor » 
(lași 1943, p. 464—487) este, în 
credinţa noastră perfect edificatoare. 
Această ultimă și savantă punere la 
punct este de natură a interesa în- 
tr'un grad înalt pe orice intelectual 
preocupat într'un mod oarecare de 

limba pe care, sub forme variate, o 
cultivă, prin aspectul sintetic al 
precizărilor aduse îndeplinind si- 
multan și o funcţie mai puţin nouă 
de o evidentă utilitate. 

Practicând despre limbă o concep- 
ţie organicistă, d-l Iorgu Iordan re- 
duce problema la deuă aspecte fun- 
damentale, desbătute sistematic, cel 
dintâi referindu-se la posibilitatea 
împiedecării întroducerii  neologis- 
melor în limbă, la care se răspunde cu 
un categoric «nu». Observându-se 
că «toate împrumuturile străine ale 
unui idiom oarecare au fost, în mo- 
mentul adoptării lor, + neologisme >, 
scurgerea vremii aducând asimilarea 
sau fireasca lor eliminare, se va con- 
chide că cel ce decide în ultimă in- 
stanţă este doar spiritul respectiv al 
limbii. In acelaşi timp, neologismele 
actuale exprimă şi o serie de noţiuni 
«savante » sau «culte», intrate pro- 
gresiv chiar în limba din care se fac 
mai des astfel de împrumuturi, cea 
franceză, numărul lor fiind «direct 
proporţional cu cunoștințele celor 
care le utilizează, o situaţie similară 
observându-se și în privinţa cuvin- 
telor pur tehnice »: 

« Așa dar, cuvinte străine menite 
să numească noțiuni necunoscute de 
ei prin mijloace proprii Românii au 
avut şi, pot adăuga liniștit, vor avea 
totdeauna. Nu-i nimic umilitor 
în asta. Oricât de avansat ar fi un 
popor sub raportul culturii și al 
civilizaţiei, el nu poate descoperi 
și inventa tot ce mintea ome- 
nească este aptă de a imagina. 
Şi atunci, lucrurile create de alte 
popoare le va împrumuta dela ace- 
stea (cel puţin ca « idee»), iar odată 
cu ele, va împrumuta și numirile 
corespunzătoare > (p. 467). 


NOTE 


Cel de-al doilea aspect constitutiv 
al discuţiei de faţă se referă la exa- 
minarea necesităţii absolute și de 
ordin pur practic a împrumuturilor 
de cuvinte, întrebarea căpătând un 
răspuns tot atât de întemeiat și de 
citabil. După ce observă că «este 
imposibil să ne izolăm de restul lu- 
mii, chiar dacă am avea această nă- 
strușnică idee», d-l Iorgu Iordan 
atrage atenţia asupra cazurilor când 
un termen vechi este voit între- 
buinţat pentru un obiect nou, ară- 
tându-se toate neplăcerile legate de 
un asemenea procedeu reacţionar. 
« Care ar fi câştigul? Un singur cu- 
vânt ar numi mai multe noţiuni, ade- 
sea deosebite. Așa dar, primejdie de 
a le confunda sau, cel puţin, lipsă de 
proprietate și de claritate a vorbirii. 
Afară de asta, o mare sărăcie a voca- 
bularului, deci monotonie, care, 
orice am spune, nu însemnează un 
câştig» (p. 469). 

Din punctul de vedere al evoluţiei 
spirituale, necesitatea neologismelor 
este cel puţin tot atât de evidentă, 
limbajul uman nefiind numai un 
« mijloc de expresie, ci și unul de 
formare a ideilor». Propoziția, cro- 
ciană sau nu, este notabilă, semnifi- 
când — după noi — esenţialul aspect 
al problemei. 6 Bogăția de cuvinte 
implică o bogăţie corespunzătoare 
de idei şi, în plus, ajută la înmulţirea 
acestora, la nuanţarea şi discrimina- 
rea lor. Posibilitatea de a utiliza ter- 
meni numeroși face apel la nevoia 
de a alege, la spiritul critic, la dis- 
cernământul subiectului vorbitor. Ea 
provoacă în mintea acestuia un exer- 
cițiu permanent, care o desvoltă, o 
ţine mereu trează » (p. 469). Desba- 
terea citată capătă în felul acesta 
o încheiere firească, organică, de o 
mare stringenţă ştiinţifică, poziţia 

oricărui creator de limbă, a scriito- 
rului în primul rând, ieşind întărită, 

In fond, nu puristul neinformat şi 
plin de prejudecăţi este autoritatea 
supremă în materie de inovaţii lin- 
gvistice, nici măcar filologul oricât 
de savant. Adevăratul arbitru este 
reprezentat — după cum observă şi 
d-l Iorgu Iordan— doar de tîn- 
treaga masă vorbitoare, obiectivare 
a însuşi spiritului limbii, singurul cri- 
teriu valorificator posibil, de o efi- 
ciență înceată, proiectată în timp, nu 
mai puţin însă dovedită a fi foarte 
reală. Că se întrebuinţează şi o serie 
de franțuzisme, total disgraţioase şi 
de-a-dreptul inutile, iată un fapt din 
cele mai adevărate ! Scriitorul de ta- 
lent, poetul cu simţul acut al lim- 
bajului le va elimina în mod tacit, 
singur exemplul său fiind cu adevă- 
rat normativ, în accepţia istorică a 
cuvântului. Să cultivăm deci înțele- 
gerea obiectivă şi adecvată, cu privi- 
rea spre textele viabile... Purismul 
reprezintă numai o superstiție ob- 
gcurantistă şi ca atare trebue com- 
bătut cu energie. Este ceea ce d-l 
Iorgu Iordan întreprinde şi glasul 
său de specialist nu va rămâne 
fără urmări. 

Adrian Marino 


PENTRU O BIOGRAFIE A 
LUI IBRĂILEANU 


Reapariţia Vieţii Romiîneşti nea- 
adus aminte în primul rând de acela 
care timp de douăzeci şi şapte de 
ani a fost sufletul ei: G. Ibrăileanu. 
S'au împlinit în Martie, anul acesta, 
opt ani dela moartea animatorului 
unui curent ce s'a numit poporanist. 
Asistăm astăzi— dar nu dintr'o 
inițiativă particulară, ci dintr'un 

imbold social, la o reeditare a popo- 
ranismului care nu înseamnă altceva 
decât simpatie pentru țărănime, așa, 
cum de multe, de nenumărate ori, 
a precizat criticul dela Iaşi. Câţi au 
gasit de cuviinţă, în aceste momente, 
să împrospăteze memoria marelui 
înaintaș? Aproape nimeni. Opera lui 
G. Ibrăileanu nu e citită, vie ța auto- 
rului Adelei este de domeniul unei 
falso legende. Cei mai mulţi știu 
despre existenţa criticului câteva 
anecdote nesemnificative şi în parte 
incredibile, popularizate mai ales de 
către d-l Ionel Teodoreanu în La 
Medeleni. Din punct de vedere al 
pitorescului, sunt și în acest roman 
lucruri interesante despre profesorul 
nocturn, Se confirmă încă odată că 
talentul poate să ţină locul intuiţiei 
juste. Am citit din nou paginile 202 
şi urm. din La Medeleni, vol. II 
(Drumuri). undo Dănuţ mărturi- 
seste Monicăi cum a cunoscut în 
sfârșit «un om» (e vorba de Ibrăi- 
lcanu). E un portret întradevăr 
admirabil, a adevărată evocare. Mitul 
însă e mit. Undeva, d-l Ionel Teodo- 
vcanu Vorbeşte despre pasiunea lui 
Ibrăileanu pentru opera lui Proust, ce 
mergea, până acolo încât ajunsese să 
noteze cu meticulozitate pe cutii de 
ţigări observaţii mărunte subliniate 
apoi cu roșu, în legătură cu A la 
recherche du temps perdu, de pildă: 
«Majoritatea scriitorilor privesc sufle- 
tul omenesc cu luneta astronomică. 
Rezultatul: aproximative hărţi cu 
linii groase. Proust îl privește cu 
microscopul, fiindcă-i altfel situat 
faţă de suflet». O asemenea inter- 
pretare a opticei lui Proust ar putea 
să mire la un cunoscător profund al 
lui, Dimpotrivă, Proust priveşte su- 
fletul omenesc cu luneta astrono- 
mică și ar fi cu neputinţă ca Ibrăi- 

leanu să nu fi remarcat celebiul 
pasaj în care romancierul destăi- 
nuește însuşi procedeul: « Même ceux 
qui furent favorables à ma percep- 
tion de vérités, me félicitèrent de les 
avoir découvertes au « micioscope », 
quand je m'6tais au contraire servi 
d'un télcscop pour apercevoir des 
choses tròs petites en effet mais 
parce qu'elles étaient situées à une 
grande distance et qui étaient cha- 
cune un monde». 

Cui să atribuim greşeala? Ibrăi- 
leanu (Ultimele două tomuri ale lui 
Proust, Viaja Romfnească, 1926, nr. 
1, pp. 125—126) îl caracterizează 
exact pe Proust, denumindu-l astro- 
nom al sufletului omenesc ». Nu cre- 
dem prin urmare că notița cu pri- 
cina a fost citită bine— în caz că 
Ibrăileanu o redactase într'adevăr, 
fie şi pe o cutie de ţigări — de către 
d-l Ionel Teodoreanu. Dar d-l Ionel 
Teodoreanu a anunţat de mult (sunt 
aproape doi ani) o nouă evocare — 
n'am fi în măsură să știm dacă tot 
în cadrul unui roman — a criticului 
Vieţii Românești. Ni se pare că lu- 
crarea se intitula în proiect Masa 
umbrelor. Când vom putea avea pri- 
lejul să citim această carte cu amin- 
tiri? 

Al. Piru 


RFFLECȚIUNILE 
FILOSOFI E ŞI 
PS! UDO-PROBLEMELE 


In studiul întitulat Réflexions Phi- 
losophiques, cu subtitlul «les pro- 
blèmes de l'espace et du temps» (Car- 
tea Românească 1943) d-l Constantin 
V. Predeanu, întreprinde o interesantă 
definire a noţiunilor fundamentale 
de: spaţiu, timp, determinism, hazard, 


NOTE 


evoluţie şi creaţie, pe baza unei me- 
ditaţii metafizice asupra noţiunii de 
infinit. 

In ce privește problema spaţiului 
şi-a timpului, d-l Predeanu stabi- 
lește, în cursul unei sumare excgeze 
a tezei Kantiene, că aprioritatea spa- 
fiului și a timpului în conștiință, pe 
care o admile d-sa, nu include și 
idealitalea lor. Este o temă de altfel 
clasică pentru interpretarea filoso- 
fiei Kantiene. Faptul că I. Kant n'a 
argumentat idealitatea spaţiului se- 
parat de teza apriorităţii, face ca o 
critică a idealităţii spaţiului şi tim- 
pului să fie lucrul cel mai uşor po- 
sibil, deoarece n'avem decât să sepa- 
răm ideea de aprioritate, de aceea de 
idealitate, pentru a obţine o ase- 


menea critică. 
D-l Predeanu reușește acest lucru 


datorită unui raţionament foarte 
simplu, prin care d-sa ajunge la 
afirmarea unei realităţi a ideii de 
infinit. Să presupunem, spune d-sa, 
că lumea este finită în timp. Urmează 
atunci că ea a fost creată de Divi- 
nitate. Dar Divinitatea trebue să fie 
infinită în timp, deoarece altfel ar 
trebui să fie și ea oreafă la rândul 
său. 

In consecinţă, afirmarea realităţii 
infinite a timpului apare necesară, 
fie decurgând din ipoteza unei divi- 
nităţi infinite, sau din aceea a unei 
lumi infinite. 

Odată stabilită realitatea unui 
timp infinit, d-lui C. Predeanu fi 
este foarte ușor să întreprindă argu- 
mentarea, realității unui gpaţiu in- 
finit şi să treacă apoi la o critică 
metafizică a noţiunii de determi- 
nism, evoluţie, hazard și creaţie. 

Argumentarea pe care o prezintă 
d-i Predeanu suferă, însă, de un 
viciu fundamental, căruia cad de 

multe ori victimă metafizicienii, şi 
pe care Kant, pentru întâia oară, l-a 
dat în vileag cu o extraordinară 
forță de analiză în «Dialectica 
'Tanscedentală ». 

D-l Predeânu constată consecințele 
logice ce decurg din analiza ideii de 
injinii, şi ajunge la concluzia afir- 
mării realităţii objective sau reali- 
tății în sine, a infinitului. 

Este un procedeu pe care Kant în 
a Dialectica 'Transcedentală » îl de- 
numeşte drept «Aparență transcen- 
dentală»: ori de câte ori atribuim, 
ideilor rațiunii mnoasire (între care 
ideea de infinit, Dumnezeu, lume, 
etc.), o existență reală, aplicându-le 
domeniului « lucrului în sine», săvâr- 
gim o eroare fundamentală în însăși 
Jormularea problemei, care devine 
astfel o problemă iluzorie, o pseudo- 
problemă. 

Şi argumentaţia d-lui Predeanu 
intră, fără nicio rezervă, în categoria 
pseudo-problemelor, deoarece d-sa 
admite premizele Kantiene, adică 
admite aprioritatea. 

Este cazul multora din criticii lui 
Kant, care ignorând semnificaţia 
profundă a dialecticei transceden- 
tale în ce priveşte teoria pseudo- 
problemelor, cad victime viciului 
fundamental al gândirii şi proble- 
maticei metafizice, pe care Kant îl 
denumește « Aparenţă transcenden- 
tală >, iar continuatorii lui Kant în 
acest domeniu, logicienii şcoalei dela 
Viena, l-au actualizat sub termenul 
de Pseudo-Probleme. 

Florian Nicolau 


EXPOZIȚIILE LUNII 
NO .MbRIE 


Sezonul plastic a înregistrat, la 
Căminul Artei, expoziţiile a trei 


720 


artişti încă tineri, dar cu caracte- 
ristici bine definite: d-na Magda- 
lena Rădulescu, preţuită pentru vi- 
ziunile-i fantaziste, ridicate pe plan 
de visare și basm, cu un colorit subtil 
și luminos, încercând acum şi por- 
tretul mai precis şi mai viguros; 
d-l W. Siegfried, pictor de atmosferă 
poetizată și decorativă, cântând o 
gală de înserare tristă, care îmbină 
paloarea amurgului cu strălucirile 
roveriei, şi având grija de a fi, el, 
binecunoscutul pictor scenograf, aici, 
în primul rând pictor preocupat de 
substanţialitatea picturală, iar nu 
de varietatea decorativă, cum gi se 
cade să fie, când lucrează tablouri 
şi nu decoruri; în fine, spiritualul 
caricaturist cu sublinieri clownești, 

George Voinescu, obţinând adesea 
efectul comic din exploatarea para- 
doxului şi a absurdului, înșelând 
logica obişnuită, așa cum proce- 
dează Fraţii Marx sau Ritz pe ecran. 

Reprodueerile alese dela acești 
valoroşi expozanţi exemplifică fan- 
tezia compoziţiei d-nei Magdalena 
Rădulescu, dar aici fără de coloritul 
acela viu și diafan totodată; atmo- 
sfera tristă şi măreaţă a unui aspect 
parizian din viziunile d-lui Sicgiried 
şi portretul pictorului Th. Pallady, 
pe care d-l George Voinescu îl înfă- 
țişează ca un Don Quichotte mo- 
dern, duh al eternei iluzii estetice 
desprinzându-se de pe un fond de 
sobre tonalități şi de vii umbre, 
tăios şi nobil, straniu şi galant. 


W. SIEGFRIED : Place Contrescarpe — Paris. 


MAGDALENA RĂDULESCU : Luptă fantastică. 


GEORGE VOINESCU: Portretul d-lui Theodor Pallady 

